
gjorde  mig  det  midigt  at  frembringe  dette  Arbejde,  der  i 
største  Taknemlighed 

tilegnes  Dem. 


l)o  ældre  vor  Jord  bliver,  jo  flere  Tegn  paa  Forvittring 
dens  overkultiverede  Samfund  frembyder,  desto  mindre  Plads 
vil  der  blive  for  Nomader. 

Vort  Aarhundredes  Kultur  er  stærk  i  sig  selv,  et  Ud- 
slag af  Menneskehedens  Selvopholdelsesdrift.  Dens  Udvik- 
ling synes  at  foregaa  ved  en  Art  Naturnødvendighed:  Den 
er  ustandselig,  voldsom.  Den  er  et  tveægget  Sværd  i  Menne- 
skeslægtens Haand  i  dens  Kamp  for  Lykken.  Den  frem- 
avler paa  samme  Tid  den  højeste  Energi  og  den  største 
Slaphed.  Selv  de  iblandt  os,  der  ikke  kunne  skønne,  at  den 
„moderne  Civilisation"  endnu  har  gjort  Menneskene  lykkehgere 
eller  bedre,  end  de  vare  paa  den  Tid,  da  det  første  Purpur 
farvede  en  Hunds  Snude,  selv  disse  maa  —  i  Beundring  for 
Udviklingens  mægtige  Snille,  Fart  og  Kraft  —  klynge  sig  til 
det  Haab,  at  denne  Civihsation,  omsider  og  retledet,  vil 
sprede  Lykke  og  Tilfredshed  over  Folkenes  brede  Lag  og 
vise  sig  mægtig  nok  til  at  danne  et  Grundlag  for  ny  og 
livskraftige  Menneskesamfunds  Udvikling  paa  de  gamles 
Ruiner. 

Men  længe,    længe  før  dette  vil  ske,    vil  Nomaden  være 


udslettet  af  vor  Klodes  Overflade.  Den  „moderne  Civilisation" 
er,  foruden  at  være  stærk,  tillige  grum.  Den  er  grum  som 
Jætten,  der  æder  Barnet  —  uvilkaarlig  og  i  en  Fart  —  bare 
for  at  faa  en  Mundfuld  Mad,  og  dens  Barmhjærtighed  og 
Langmodighed  med  Nomaden  er  som  Hexens  i  Æventyret, 
Hexen,  der  kun  stængte  de  vildfarne  Børn  inde  i  sit  Fade- 
bur og  fodrede  dem  længe  og  nok  saa  venskabeligt,  for  til 
Slutning  selv  at  æde  dem. 

En  Særstilling  blandt  Jordens  Nomadefolk  indtager 
Samefolket,  Lapperne.  Mens  Kav^^kasiens  Nomadestammer, 
Kalmykker,  Nogajer  og  Truchmener,  decimeres  paa  Grund 
af  indskrænket  Nomadiseringsfrihed,  Tuberculose,  Lues  og 
Alcohol,  Rødhuderne  ved  lignende  „Kultursygdomme",  vil 
Nomadelappen  forsvinde,  fordi  han  successive  maa  bh  ve 
Nybygger,  gaa  over  i  den  bofaste  Befolkning.  Han  vil  blive 
slugt  af  den  Kultur,  der  lidt  efter  lidt  trænger  ind  i  hans 
Land,  af  den  uhyre  Magt,  der  dræber  Jætten  i  hans  Fjæld, 
let,  som  Knøsen  dræber  en  Hundehvalp,  der  sprænger  Bjær- 
gets  Bug,  og  beriger  sig  i  dets  glittrende  Indvolde,  der 
tvinger  Sump  og  Myr  til  at  bære  god  Afgrøde,  og  de  uhyre 
Vanddrag  til  at  bære  Dampere,  stønnende  under  Byrden  af 
det  jomfruelige  Lands  Frembringelser. 

Sveriges  arctiske  Lapmarker  henligge  dog  endnu  paa 
lidt  nær,  som  de  have  henligget  siden  Tidernes  Morgen. 
Man  har  udbyttet  Urskoven  grundigt  i  mange  Trakter.  Og 
man  har  udnyttet  nogle  faa  Bjerges  Metalrigdom.  Men  dette 
Land,  mere  end  en  Fjerdedel  af  hele  Sveriges  Areal,  er 
endnu  for  største  Delen  et  „vildt  Land". 


Dog  —  alles  Øjne  have  i  en  Aarrække  været  retlede 
mod  Laplandet.  Paa  Gellivara-Banen,  Verdens  nordligste, 
føres  nu  daglig  kolossale  Rigdomme  af  Jærnmalm  ned  til 
Havet.  En  Nordlandsbane  er  aabnet  i  94.  Videnskabsmænd 
og  Speculanter  berejse  hvert  Aar  Landet.  Geologer  og  Che- 
mikere,  Botanikere  og  Agronomer,  „Grubefindere"  og  Perle- 
fiskere ville  udnytte  Lapland  —  Sveriges  oeconomiske 
Haab. 

Naar  den  Tid  da  kommer  —  maaske  før  nogen  aner  — 
da  det  første  Locomotiv  fløjter  ved  Tara-luspe,  og  de 
vrede  Fossefald  fremavle  den  Electricitet,  der  smelter  Jærn 
og  Kobber  og  Sølv  og  oplj^ser  Gruber,  da  vil  Nomade- 
lappen være  udvisket  som  det,  han  endnu  er  den  Dag  i  Dag: 
en  ualmindelig  ublandet,  en  interessant  og  isoleret  Folke- 
typus,'  der  endnu  har  Alburum  til  at  leve  det  Liv,  til  hvilket 
han  egner  sig  bedst. 

Det  Arbejde,  som  jeg  hermed  vover  at  fremlægge  paa 
den  scandinaviske  Litteraturs  stærkt  opfyldte  Bord,  er  baaret 
af  den  samme  Interesse,  de  samme  Sympathier,  der  i  1890 
drev  mig  til  Kalmykfolket.  Men,  medens  der  foreligger  sær- 
deles lidet  i  Litteraturen  angaaende  Kalmykkerne,  er  Lap- 
Litteraturen  forholdsvis  rig.  Lapperne  frembyder  dog  fortsat 
saa  stor  en  Interesse  for  den  sociale  Physiologi,  for  Lægen 
og  Naturforskeren,  Folket  og  dets  Land  saa  rig  en  Charme 
for  en  Forfattersjæl,  saa  mange  hidtil  uopklarede  Gaader  for 
Ethnographen  og  Anthropologen,  at  Lap-Litteraturen  sikkert 
fortsat  vil  forøges. 

Det    er   ikke   tilfældigt,    naar    en  Læge   —   Svenskeren 


Gustaf  V.  Dliben  —  er  fremtraadt  med  det  største  og  værdi- 
fuldeste Værk,  der  er  fremkommet  siden  Linné.  —  „Den 
12.  Maj  1732,  som  var  en  fredag,  kl.  11  fm.,  då  jag  var  25 
år  gammal  på  ett  halft  dygn  når,"  afgik  Linné  fra  Upsala 
for  at  studere  Lapmarken,  dens  Menneskeliv,  Dyreliv  og 
Flora.  Hans  Dagbog,  „Iter  Laponicum",  er  interessant, 
ikke  mindst,  fordi  han  sikkert  aldrig  har  drømt  om,  at  den 
skulde  blive  offentliggjort.  Der  er  skrevet  meget  om  Lap- 
land og  Lapperne  siden.  Enkelte  af  disse  litteraire  Arbejder 
ere  skønnere  i  Form,  lettere  læste,  livligere  end  Diibens. 
Men  Diibens  Værk,  „om  Lappland  och  Lapparne,  fore- 
trådesvis  de  svenske,  ethnographiska  studier",  (528  pagg, 
Stockh.  1873),  maa  sikkert  betragtes  som  det  betydeligste, 
mest  monumentale  Værk  paa  dette  Omraade  i  Sveriges 
Litteratur,  og  jeg  har  ofte  citeret  og  benyttet  det. 

Dette  Arbejde  er  skrevet  paa  Grundlag  af  Iagttagelser, 
gjorte  under  en  Vandring  i  arctisk,  svensk  Lapland  i  1894, 
paa  mundlige  Meddelelser  af  svenske  Videnskabsmænd  og 
kyndige  Lappologer,  samt  paa  Studiet  af  Litteraturen  og  af 
Samlinger  af  „Lapsager".  Jeg  har  skrevet  denne  Bog  uden 
Hensyn  til,  om  mine  Læsere  —  Venner  og  Fjender  —  ville 
henregne  den  til  den  videnskabelige  eller  skønhtteraire 
Litteratur:    Det  er  mig  nemlig  fuldkommen  ligegyldigt. 

Jt^g  ønsker  kun:  Magten  til  at  holde  min  Læser 
fast,  indtil  mit  Arbejdes  Slutning 

....  Se!  langt,  friskt  Hø  fylde  vi  i  de  underlige  Snabel- 
sko! Som  et  gloende,  gult  Øje  svømmer  Midnatssolen  langt, 
langt  borte,  hvor  ingen  er  og  ingen  vil  komme.     Den  skinner 


med  sit  Tioldlys  over  Urskove  og  Sumpe,  Fjækle  og  Myrer 
—  store  endmi,  fordi  Menneskene  endnu  ikke  iiavc  lært  at 
trives  der,  —  over  Egne,  som  næpi)e  nogen  Menneskefod 
endnu  betraadte.  Jeg  vil  vandre  med  Dig,  Læser!  vise  Dig 
alt  det,  der  ligger  gemt  derude  i  den  graablaa  Urskov,  i 
Snefjældet  og  den  sorte  Ur.  Fjældrypens  Skræp  skal  Du 
høre,  og  Bjørnens  Brummen;  Fossens  Drøn  og  Nomadens 
sære  Jodlen.  Jeg  vil  give  Dig  alt,  hvad  selv  jeg  fik.  Mere 
kan  Du  ikke  fordre. 

Og  finder  Du,  at  det  er  for  hdet,  saa  drag  selv  ud  og 
prøv  at  gøre  det  bedre. 

Du  vil  da  i  hvert  Fald  sande,  at  jeg  ikke  har  be- 
draget Dig. 


Elv  gennem  Skovmarken. 


Om  Rejser  i  Lapland. 


J  eg  havde  i  tre  Aar  søgt  at  komme  afsted  paa  en  ny 
Excursion,  ved  hvilken  jeg  kunde  erhverve  Materiale  og  Im- 
pulser til  fortsatte  Studier  over  nomadiserende  og  lidet  culti- 
verede  Folkeslag.  Jeg  havde  opstillet  ikke  mindre  end  tre 
forskellige  Maal  for  en  saadan  Studierejse:  Swanerne  i  Hoj- 
kawkasus  og  Kirgiserhorderne  i  Transcaspien,  eller  Rens- 
dyrsnomaderne  i  arctisk  Lapland,  eller  Resterne  af  det 
mauriske  Folk  i  Sydspanien  samt  visse  Stammer  i  Marokko. 
Jeg  gik  nemlig  ud  fra  det  Raissonnement:  Der  er  nok  for 
Dig  at  gjøre  i  alle  disse  Egne  af  Verden,  og,  naar  Du  ikke 
det  første  Maal,  saa  bliver  der  dog  maaske  i  Tasken  et  pas- 
sende Projectil,  hvormed  Du  kan  træffe  det  andet  eller  tredic. 

Efter  at  jeg  allerede  ifjor  med  tungt  Hjærte  —  vel  defini- 
tivt —  havde  maattet  opgive  Rejsen  i  Asien,  hvor  fortrinlige 
Forbindelser  og  Venner  fra  Fortiden  i  høj  Grad  vilde  have 
begunstiget  en  ny  Færd,  var  jeg  ikke  i  Tvivl  om,  at  jeg 
burde  gæste  Rensdyrsnomaderne,  da  jeg  i  Foraaret  94 
endelig  saa  mig  i  Stand  til  at  bryde  op. 

Saafremt  man  vil  studere  den  kulturhistoriske  Fossilitet, 
der  hedder  Samefolket,  og  saafremt  man  vil  fordybe  sig 
i  aretisk-svensk  Lapland  i  dets  uberørte  Naturtilstand,  bør 
man  nemlig  ikke  tøve.  Endnu  sidder  Jætten,  stærk  og  en- 
som, trodsig  og  selvsikker,  i  sit  Snefjæld.  Endnu  farer  den 
sorte  Skovtrold,  grinende  og  hoverende,  gennem  den  endeløse 
L'rskov.  Endnu  slaar  Strømkarlen  sit  Strengespil  i  den  vilde 
Fos.  Og  endnu  „springer"  Lappen  paa  Ski,  med  Spyd  i 
Haand,  efter  den  lede  Ulv  —  Dage  og  Nætter  over  de  uhyre 
Snemarker.  Men,  dette  vil  ikke  vedvare.  Jætten  vil  „fare  i 
Flint"  eller  „sprække".  Skovtrolden  anlægge  Pmcenez  og 
stivt  Linned,  Stromkarlen  kravle  i  Land  og  spille  Fortepiano 
i  bedre  Huse.  Og  —  Nomadelappen  vil  blive  Nybygger. 
Naar?  —  Ja,  hvem  ved  det.  Udviklingen  gaar  i  den  an- 
tydede Retning.     Vi  vide  alle,  hvad  dette  vil  sige. 

Jeg  fejler  ikke,  naar  jeg  paastaar,  at  vi,  her  i  Syden, 
nære  særdeles  mange  falske  Forestillinger  om  det  nordlige 
Lapland.  Og  dette  er  ikke  saa  uforklarligt:  Lapland  er 
Paradoxernes,  Modsætningernes,  de  pludselige  Overraskelsers 
underlige  Land.  Adskillige  af  de  i  Litteraturen  foreliggende 
Beskrivelser  af  Naturen  og  Klimaet  ere  meget  mangelfulde 
og  derfor  vildledende  for  ganske  uerfarne  Rejsende.  Ligesaa 
uheldig  som  Rettesnor,  er  den  Naturbeskrivelse,  der,  straa- 
h'iidc  af  pKctisk  Fantasi,  opfattes  som  en  skønt  formet  Sand- 
hed, men  i  Virkeligheden  er  lidet  naturtro.  Den  virkelige 
„Digter  af  Guds  Naade"  lyver  ikke  den  evige,  guddommelige 
Natur  op  i  dens  aabne  Ansigt.  Men,  —  der  findes  brave, 
letmodtagelige  Sjæle,  der  blive  „poetiske",  saa  snart  de  staa 

overfor  en  Fos  eller  et  Vandfald.  Ue  hengive  sig  villieløst 
og  kritikløst  til  Øjeblikkets  Suggestion.  Og  de  synge  ofte 
kønt.  Men  sjælden  sandt.  Resultatet  af  alt  dette  er:  at  den 
fremmede  Laplandsfarer  undertiden  vil  føle  sig  betydelig 
skuffet  ved  Synet  af  visse  af  de  kraftigst  besungne  og  lov- 
priste Naturfænomener,  betagen  og  lykkelig  i  Egne,  som 
aldrig  har  været  Genstand  for  Menneskenes  Lovprisninger. 

Af  Særegenheder  ved  det  nordlige  Laplands  Klima  og 
Natur  skal  jeg  paa  dette  Sted  kun  nævne  følgende: 

Medens  Vinterkulden  kan  stige  til  40  C  ",  kan  Varmen 
under  den  korte  Sommer  naa  30  C  ".  Medens  Midvinteren 
hyller  Landet  i  en  næsten  stadig  Nat,  bringer  Midsommeren 
en  stadig  Dag.  Men  endnu  ved  Midsommertid  finder  man  i 
Luleå-Elvs  mellemste  Del  Is  under  Vandet  paa  5 — 6  Fods 
Dybde.  Gellivara  ligger  30  svenske  Mile  nordligere  end 
Umivik  i  Grønland,  hvor  Nansen  gik  ind  paa  Indlandsisen. 
Men  man  finder  hér  en  høj  og  frodig  Græsvæxt  og  ret  rige- 
lig Sko^;  og  ved  Torneå-Trask,  som  ligger  endnu  nordligere, 
kan  man  vandre  i  Græs  til  op  over  Knæet.  Midt  i  Juli 
fandtes  iaar  nye  Kartofler  ved  Kvikkjokk,  og  paa  en  Rejse 
langs  Tara-Elven,  henimod  Norges  Grænse,  passerede  jeg 
en  Egn,  hvor  den  smukke,  blomstrende  Vegetation  ofte  naaede 
til  Armhulerne;  men  —  et  Riffelskud  højere  oppe  i  Fjeldet 
laa  den  evige  Sne. 

Man  rejser  i  aretisk  Lapland  om  Sommeren  tilfods  og  i 
Robaad,  om  Vinteren  paa  Ski  og  i  Slæde.  De  mægtige  Elve 
strømme  i  Dalstrøg  fra  Vest  til  Øst,  adskilte  ved  Fjældrygge. 
Disse  blive  mere  og  mere  mægtige,  øde  og  golde,  jo  nærmere 
man  kommer  henimod  Norges  Gænse.  Den  almindelige  Route 
gaar  derfor  langs  Elvene  i  Dalstrøget,  og  det  er  ofte  umuligt 
at  færdes  paatværs  af  Fjældene. 

Saafremt  man  skal  færdes  udenfor  Vandvejene,  der  dog 
i  hvert  Fald  ikke  ere  passable  ved  de  talrige  Fosser,  er  Vin- 
teren den  bekvemmeste  Tid  for  en  Laplandsrejse.     Man 


kører  da  med  Ren  eller  Hest  over  Søer  og  Elve  og  gennem 
Skovmarkerne.  Den  væsentligste  Kommunikation  og  de  store, 
aarlige  Markeder  finde  derfor  Sted  om  Vinteren.  Nomade- 
lappen færdes  da  udelukkende  med  Ren  eller  paa  Ski.  Ny- 
byggeren har  ofte  en  Hest  for  sin  Slæde.  Ogsaa  han  er  en 
god  Skiløber.  Paa  den  Tid  af  Aaret,  da  Sneen  begynder  at 
smelte,  er  al  Kommunikation  yderst  besværlig,  om  end  oftest 
mulig.  Sprødis  og  Forekomsten  af  to  Lag  Is  med  Vand 
imellem  fremkalde  ofte  Ulykkestilfælde. 

Den,  der  vil  studere  Nord-Laplands  Flora  og  Natur,  maa 
rejse  om  Sommeren.  Han  maa  være  forberedt  paa  visse 
Vanskeligheder:  De  lange  Vandringer  gennem  de  ensfor- 
mige, uendelige  Skovmarker,  og  over  de  store  Sumpe,  An- 
greb fra  den  talrige  Insectverden,  og  —  saafremt  han  ikke 
rejser  som  en  almindelig,  ilfærdig  Tourist,  og  ikke  har  Raad 
til  at  leje  flere  Bærere  —  Afsavn  i  Retning  af  Levnetsmidler 
og  personlige  Bekvemmeligheder. 

Til  Fodrejsen  udkræves:  En  Bærer,  der  tillige  tjener 
som  Vejviser  („lotsere"),  eventuelt  som  Tolk,  en  „Niifver- 
konte",  Lapsko,  samt  Fourage. 

Bæreren,  Føreren,  er  aldeles  fornoden.  Selv  for  den 
kraftigste  Mand  vil  det  snart  vise  sig  umuligt,  at  komme 
frem,  hvis  han  skal  bære  en  tung  Byrde  og  ikke  i  Forvejen 
har  uddannet  sig  som  Lastdrager.  Man  stole  ikke  paa  sine 
Evner  i  denue  Retning,  fordi  man  i  Hjemlandet  formaar  at 
gaa  nogle  Mil  med  f.  Ex.  et  Par  Harer  i  Tasken.  I  Lap- 
marken er  „Vejen",  om  den  findes,  som  Regel  en  smal,  ofte 
aldeles  udvisket  Sti,  der  vildsomt  slynger  sig  gennem  de 
uendelige,  ensformige  Skovmarker,  over  Klipper  og  Fjælde, 
over  Myrer  og  store  Sumpe,  der  dog  i  de  mere  befærdede 
Egne  ere  „spangede"  paa  de  værste  Steder.  Den  uøvede 
Laplandsfarei'  har  i  de  første  Dage  nok  at  gjøre  med  at  gaa. 
Rødder  og  Stene  gjøre  hans  Fødder  meget  ømme.  Tusinde 
(Jange    forbander   han   de  bløde,   tynde   Lapsko,    der  ganske 

vist  ere  forede  med  Hø,  men  som  alligevel  synes  ham  al- 
deles uhensigtsmæssige.  Han  glider  ofte  paa  Klipperne  i 
disse  Sko,  der  mangle  Hæle  og  ere  runde  baade  for  og  bag 
og  paa  Siderne.  Hans  Fodder  komme  i  Klemme.  Han  træ- 
der —  i  disse  afskyelige  Lapsko!  —  ofte  fejl  paa  Bjælken, 
der  er  kastet  over  Sumpen,  og  han  falder  i  Mudderet  til 
over  Knæene.  Kommer  han  paa  sin  Rejse  udenfor  den  sæd- 
vanlige „Touriststi",  findes  slet  ingen  Sti  længere.  Man 
vandrer  fremad,  over  og  igennem  de  forskellige  naturlige 
Hindringer:  Elve,  uspangede  Sumpe,  Klipper  og  Krat,  som 
man  bedst  kan.  Vil  den  Fremmede  bære  selv  —  af  oeco- 
nomiske  eller  andre  Grunde,  da  maa  han  hellere  bære  40 
Pd.  paa  Ryggen,  end  5  i  Haanden:  Det  er  nødvendigt,  at 
have  Hænderne  fri,  dels  for  at  kunne  gribe  for  sig,  naar 
man  snubler,  dels  for  at  kunne  værge  sig  mod  Moscitos. 

Moscitos,  om  hvilke  der  oftere  vil  blive  Tale  i  dette 
Arbejde,  ere  Laplands  værste  Plage.  Mennesker  og  Dyr  pi- 
nes hele  Sommeren,  Dag  og  Nat,  af  disse  Dyr,  der  i  mange 
Egne  optræde  i  saadanne  Sværme,  at  man  ikke  kan  undgaa 
at  blive  bedækket  af  Stik  og  kvasede,  døde  Myg.  Hvis  man 
vil  søge  at  redde  sig  under  Myggesløret,  der  forøvrigt  an- 
befales af  Svenskerne,  maa  dette  være  stort  og  meget  tæt. 
Mit  Slør  var  lavet  af  almindeligt  Flor  med  Masker  saa  store, 
som  et  stort  Knappienaalshoved.  Det  var  meget  ubehageligt 
at  bære,  fordi  det  hedede.  Og,  —  navnlig,  naar  det  blev 
fugtigt  af  Sved  under  Marchen,  og  lagde  sig  tæt  mod  Huden,  — 
stak  Moscitos  lystigt  igennem  det.  Insecterne  komme  let 
ind  under  Sløret  og  genere  da  end  yderligere.  Og,  naar 
man  i  Ugernes  Løb  atter  og  atter  ser  sit  Slør  snavset,  søn- 
derflænget  af  Grene  og  Kviste,  og  plettet  af  Hundreder  af 
kvasede  Myg,  saa  ender  det  med,  at  man  kaster  det  bort, 
som  et  i  Længden  upraktisk  Værn.  —  Det  indskærpes  atter 
og  atter  af  Lapmarksfarere,  at  man  bør  medbringe  et  godt 
„lynne",    naar    man   vil  gæste   disse   Egne.      Dette  Raad    er 

H.  Kaarsberg:   Nordens  sidste  Nomade.  2 

meget  godt:  Alene  Mosciterne  ville  stundom  kunne  sætte 
den  mest  flegmatiske  Rejsende  i  en  ubehagelig  Ophidselse. 

Men  Bæreren  er  ogsaa  uundværlig  som  Lods.  Naar 
man  først  kommer  ind  i  denne  vilde  Skovmark,  der  bedæk- 
ker hele  det  store  Land,  er  det  umuligt  for  den  Fremmede 
at  orientere  sig.  At  ftire  vild  i  Lapmarken  er  i  den  kolde 
Aarstid  livsfarligt,  i  den  varme  i  hvert  Fald  ikke  uden  Ri- 
siko. Selv  de  Indfødte,  navnlig  Børn  og  Gamle,  have  ikke 
ganske  sjældent  lagt  deres  Ben  i  Skoven  eller  paa  B^jældet. 
Under  mit  Studium  af  Kirkebogen  i  Kvikkjokks  Kapel  fra 
1784  til  Dato  fandt  jeg  atter  og  atter  Optegnelser,  som  disse: 

„funnen  død  i  skøgen,"   —  „bortkommen i  skøgen, 

och  benen  sedan  igenfuhdne",  „omkommen  i  fjallet."  Og 
adskillige  af  disse  Mennesker,  som  Ødemarken  sluger,  ere 
omkomne  i  Aarets  bedste  Tid:  Sommertiden.  Saafremt  den 
Sommer-Rejsende  har  Levnetsmidler  med  sig  for  nogle  Dage, 
vil  han,  om  han  er  karsk,  ikke  resikere  meget  ved  at  fare 
vild:  Vand  findes  øveralt;  Baal  kan  han  tænde  øveralt  i 
Skoven,  og,  saafremt  han  ikke  er  meget  uheldig  og  meget 
ubehjælpsom,  maa  han  tilsidst  kunne  finde  et  Nybygge  eller 
en  Lapkote.  Men  selv  de  velforsynede  og  karske  Mænd, 
der  have  berettet  øm,  hvorledes  de  ere  gaaede  vild  i  Sko- 
ven, ville  ikke  nøgensinde  ønske  dette  Æventyr  gentaget. 

Der  er  i  de  sidste  Aar  af  „Svensk  Touristforening" 
gjort  meget  før  at  lette  Vandringen  gennem  Lapmarken. 
Navnlig  har  man  „spanget"  Sumpene  paa  de  mest  befærdede 
Steder  ved  at  lægge  Bjælker  eller  fældede  Træer  øver  dem. 
I  Egne.  hvor  Sumpene  ikke  ere  spangede  paa  ens  Vej,  eller, 
naar  Vandet  staar  højt,  vil  man  have  en  Del  Besvær.  Og 
man  vil  nu  øg  da  uvilkaai ligt  mindes  Linn é s  Rejseskildring, 
i  „Iter  Lappønicum" :  „Hade  jag  skolat  utstått  detla  for  ett 
deUcUim  capitale,  hade  detta  straffet  varit  crudelt,  men  hvad 
skall  jag  nu  silgaV  Jag  ønskade  da  aldrig  hafva  påtagit  mig 
denna  resan.     Och  pa   det  alla  Elementer  skulle  varu  con- 

traira,  regiiade  odi  blaste  till.  Jag  uiiclradc  sjclf,  att  jag 
med  lifvet  kom  ofver  (en  oversvømmet  Sump  paa  en  svensk 

Mils  Længde)  dock  maxinie  delassatus Vi  satte  oss 

nider,  sedan  kl.  var  O  om  morgoiien,  vrede  vara  kinder  och 
torkade  vår  kropp,  fast  kalla  nordanvildret  skadade  oss  så 
mycket  på  ena  sidan,  som  elden  briinda  på  andra  och  myg- 
gen stucks  ad  latera.  Nu  var  jag  itiiiere  satialus.  Hela 
denna  lappens  land  var  mest  myra,  hine  vocavi  Styx.  Al- 
drig kann  presten  så  beskritVa  helvete,  som  detta  år  ej 
vårre.  Aldrig  har  poeterne  kunnat  afmala  Styx  så  fult,  der 
detta  ej  år  fulare.  Stygium  penetravi.  Vi  gingo  åt  villa 
marken,  ej  vetandes  livar." 

Rejser  man,  for  at  sætte  sig  i  Rapport  til  Lapmarkens 
Refolkning,  specielt  Samefolket,  maa  „Lotseren"  tillige  kunne 
optræde  som  Tolk.  Medens  man  i  Trakterne  nord  for  Gelli- 
vara  hyppigst  vil  faa  Brug  for  det  finske  Sprog,  er  man  syd 
for  Gellivara  henvist  til  Lapsk  og  Svensk.  Mange  Lapper, 
maaske  de  fleste,  forstaa  Svensk,  naar  det  tales  af  en 
Nordlæn  ding.  Lap  mænd  ene  synes  at  være  mere  sprog- 
kyndige end  Kvinderne.  Men,  trods  gentagne  Rejser  i  Sve- 
rig  og  en  Del  Øvelse  i  at  benytte  det  svenske  Sprog  i  Sam- 
tale med  Nordlændinge,  var  det  mig  ofte  umuligt  at  gjøre 
mig  forstaaehg  for  Lapperne.  Det  samme  hænder  Syd-Sven- 
skerne. Endogsaa  Nybyggerne,  der  indbyrdes  fortrinsvis  tale 
Lapsk,  men  dog  ogsaa  som  Regel  kunne  tale  flydende  Svensk, 
have  ofte  Tid  behov,  før  de  ret  kunne  forstaa  Syd-Svensk. 
Særegent  er  det,  at  svenske  Nybyggere  i  Luleå-Lapmark 
saa  hyppigt  fortrinsvis  benytte  det  lapske  Sprog.  Jeg  spurgte 
ofte:  „Hvorfor  taler  I  Svenskere  ikke  eders  eget  Sprog?" 
Og  jeg  fik  stedse  det  samme  Svar:  „Lapsproget  er  meget 
rigere."     De  benyttede  just  Ordet  „rigere".') 


^)  Lapsproget  („same  kial")  har  faa  Bøjninger,  men  en  Mængde  Casus 
og  Postposilioner,  Det  hører  til  de  aglutinerede  Sprog  og  til  den 
ugriske-  eller  Atai-Sprogstamme.   til  hvilken  ogsaa  finsk,  ungarisk, 

2* 

Det  er  ikke  vanskeligt  at  finde  en  paalidelig  Tolk  mel- 
lem Nybyggerne.  De  betragte  selv  Nomade-Lappen  som  en 
Kuriositet,  der  vel  kan  vække  Interesse  hos  den  Fremmede, 
men  som  indtager  et  betydeligt  lavere  socialt  Trin,  end  de 
selv.  Man  bør  dog  ikke  tage  for  gode  Varer  alt  det,  der  af 
Tolken  berettes  om  Lapperne.  Men,  man  bør  sé  selv  og 
controllere  de  berettede  Facta.  Ofte  opstaa  Rivninger  mel- 
lem Nybygger  og  Lap,  og  en  hildet  Dom  og  Kritik  er  ikke 
sjælden. 

Ofte  tilbyder  en  Lap  sig  som  Bærer.  Han  er  som  saa- 
dan  i  Besiddelse  af  en  rentud  mærkværdig  Udholdenhed. 
Det  samme  gælder  om  ham  som  Roer  paa  de  store  Søer 
og  Elve.  Rejser  man  for  at  studere  Lapfolket,  vil  det  have 
Betydning  at  have  en  Lap  til  Ledsager.  Men  er  han  ikke 
kyndig  i  Svensk,  vil  det  vare  en  Tid,  før  man  kan  tale  med 
ham  og  blive  fuldt  ud  forstaaet. 

Den  næste  Nødvendighedsartikel  paa  en  Vandring  i  Lap- 
marken er:  en  „Nafverkonte".  „Konte"  er  et  finsk  Ord. 
Det  betegner  en  firkantet,  større  eller  mindre  Beholder  af 
sammenflettede  Fyrretræsspaaner,  beklædt  udvendig  og  ind- 
vendig med  „nafver"  (Birkebark),  og  forsynet  med  brede 
Remme,  i  hvilke  man  kan  bære  den  paa  Ryggen.  Ogsaa 
selve  Brugen  af  Konten  er  laant  fra  Finland.  Oventil  er 
Konten  lukket  med  et  Laag  af  Fyrretræ. 


samojedisk,  tyrkisk  og  fl.  a.  Sprog  henføres.  Der  findes  (efter  v. 
Diiben)  mindst  tire  Lap-Dialekter:  svensk-,  norsk-,  Enare-  og  Ponio- 
Lapsk.  Disse  Dialekter  ere  saa  forskellige,  at  Lapper,  der  kun 
tale  den  ene  af  dem,  ikke  kunne  gøre  sig  forstaaelige  for  Lapper 
fra  de  fremmede  Trakter.  —  Navnlig  i  Henseende  til  Renen  og 
dens  Kultur  er  det  lapske  Sprog  meget  rigt.  —  Lappernes  Kyndig- 
hed i  Svensk  er  fremdeles  ikke  saa  stor,  at  Lapmarks-Præsterne 
kunne  holde  Gudstjeneste  for  Nomadelapperne  paa  Svensk.  Lige- 
overfor Laptilhørere  eller  en  Menighed  af  blandet  Nationalitet  an- 
vende de  henholdsvis  det  lapske  Sprog  alene,  eller  først  Svensk 
og  derefter  Lapsk. 

En  stor  Konte  runinier  ligesaa  meget  som  en  middelstor 
Koffert.  Den  er  let  og  næsten  vandtæt.  Undertiden  snøres 
Konten  —  ligesom  overhovedet  al  anden  Bagage  —  fast  paa 
en  „mes"  o:  et  Bæretræ,  formet  efter  Ryggen  og  baaret 
ved  en  kort  Stang  over  Skulderen. 

Rensdyrene  anvendes  som  Lastdyr,  om  Sommeren  som 
„Bærerener",  om  Vinteren  som  „Kørerener".  Skovlapperne 
bruge  dog  ikke  Bærerener.  De  Dyr,  der  anvendes  paa  disse 
Maader,  kaldes  „herkar"  o:  castrerede  Rentyre.  Da  Renen 
bliver  meget  urohg  eller  lægger  sig,  saafremt  Byrden  er 
tungere  paa  den  ene  Side  end  paa  den  anden ,  anvender 
Lappen  stor  Omhu  paa  Vægtens  Fordehng.  En  Bæresadel, 
„svaka",  og  en  Kurv,  flettet  af  Fyrretræ,  „kisa",  benyttes 
ved  Pakningen. 

Bæresadlen  bestaar  af  to  flade,  c.  ^1^  Alen  lange,  efter 
Renens  Ryg  bøjede  Træstykker.  Opadtil  ere  disse  Træbuer 
noget  tilspidsede.  Spidsen  af  det  ene  Træ  føres  gennem  et 
Hul  i  det  andet,  saaledes  at  der  dannes  en  Art  Sadelbom. 
Paa  de  fremragende  Spidser  hænges  saa  Byrderne.  Dette 
Træstel,  der  ikke  er  uligt  „Compterne"  eller  Stavene  i 
Compte-  og  Stavseletøjet  hos  os,  fastgøres  paa  Renens  Ryg 
bag  Boven.  Til  Underlag  tjener  en  Renhud  eller  en  Pude. 
I  den  øverste  Del  af  den  ene  Træbue  fastgøres  en  Rem,  der 
bindes  om  Halsen  paa  den  efterfølgende  Bæreren,  saafremt 
Bagagen  kræver  flere  Rener.  Naar  „kisa"  anvendes,  fast- 
snører Lappen  en  saa  dan  paa  hver  af  Renens  Flanker.  I 
„kisan"  pakkes  Bagagen  med  stor  Omhu  saaledes,  at  den 
ene  kisa  ikke  vejer  mere  end  den  anden. 

Undertiden  bindes  henved  en  halv  Snes  saaledes  bepak- 
kede Rener  efter  hinanden.  Men  foregaar  Rejsen  ad  ubanet 
Sti,  gennem  besværligt  Terrain,  kan  man  kun  sammenkoble 
3—4  Rener  efter  hinanden.  Lappen  maa  selv  gaa  i  Spidsen 
for  Karavanen  og  i  en  Line  føre  den  forreste  Ren.  Naar 
endelig  —  langt  om  længe  —  alt  er  i  Orden,  gaar  det  fremad 

over  Stok  og  Sten.  Men  ikke  uden  talrige  Standsninger: 
Snart  bryder  en  Ren  ud  af  Rækken,  fordi  den  har  Lyst  til 
at  hente  sig  en  Smule  Lav  i  Nærheden,  snart  faar  en  Gren 
fat  i  Bæretræet  eller  Kurven,  snart  maa  alle  Renerne  be- 
fries fra  deres  Byrde,  fordi  de  skulle  svømme  efter  den 
vadende  Lap  og  de  vadende  Rejsende  over  en  opsvulmet 
Elv.  Renen  kan  med  fuld  Oppakning  kun  tilbagelægge  en 
svensk  Mil.  Saa  maa  den  afløses  og  græsse  (v.  Diiben).  I 
svensk  Lapland  kan  en  Ren  ikke  „bære  mer  end  4—5  Pd." 
(Linné)  o:  80—100  engelske  pounds.  I  Herjeaa-Dalen  er 
dens  Bæreevne  ansat  til  120  svenske  Skaalpund  (Fjellner). 
Men  den  stærke  Ren  hos  Tnnguserne  kan  bære  154  svenske 
Skaalpund.  —  Det  vil  kunne  skønnes,  at  Rejsen  med  Bære- 
rener i  de  uvejsomme  Trakter  om  Sommeren  er  særdeles 
langvarig  og  besværlig:  Det  vil  næ^ppe  nogentid  lykkes  at 
faa  en  Ren  i  Lapland  gjort  til  et  fuldstændigt  tamt  Husdyr. 
Talrige  og  pudsige  —  især  efter  Hjemkomsten  —  ere  de 
Rejseæventyr,  der  af  Laplandsfarere  berettes  om  Rejser 
med  Rener.  Tager  man  i  Betragtning,  at  Rener,  som  an- 
vendes til  Træk-  og  Bæredyr,   altid  ere')  „herkar"  (s.  f.),   vil 


Dfiben  eilerer  angaaonde  Castrationen  følgende  Sted  af  Linnes' 
A  mmoen  i  t  at.  acad.  Vol.  IV.  pg,  160:  Holniiæ  1759:  „Mares 
magnam  partern,  dum  adhiic  tcneriores  fuerint,  caslrant  Lappones 
hoc  modo:  postqvani  frenulo  eos  llgarunt,  scrotum  dentibiis  mor- 
dent, ut  contundantur  testiculi;  postea  inter  digitos  eos  magis 
magisqve  interne  comminuent,  ita  tamen,  ut  non  vulnerolui-  scro- 
tum." —  Diiben  tilføjer:  Hæc  vero  castratio,  ut  ajunt  Lappones, 
I)lurime  est  imperfecta,  qvare  hi  rhenones,  herki  vocati,  qvasi 
semicastrati,  ipso  tempore  qvo  adraissarii,  1.  sarvah,  coeunt.  Vi- 
tuli  vero,  qui  e  tali  coitu  prodeunt,  parvi  fiunt  et  brevifer  rao- 
riundi. 

Jeg  har  paa  tiere  Egne  i  Luleå-Lapmark  forhørt  mig  angaaende 
denne  modus  caslrandi,  der  i  efhnologisk  Henseende  har  sin  Inter- 
esse. Overalt  meddelte  man  mig,  at  Lappen  endnu  den  Dag  i  Dag 
foretog  denne  Operation  med  sine  Tænder,  som  en  Art  „ecrasse- 
ment." 

man  kunne  forestille  sig'  Lappens  Besvær  med  at  røgte  en 
stor  Hjord  —  ofte  flere  Tusinde!  —  Rentyre  og  Renkoer. 

En  Del  Forfattere,  der  om  Sommeren  have  berejst  Lap- 
markerne i  kortere  eller  længere  Tid,  opstille  det  Dogme: 
Ingen  Fremgang  ved  Sommertid  i  Lapland  uden  Sommer- 
Lap  sko.  Enkelte  synes  endog  at  anse  Lapskoene  for  alde- 
les uundværlige  og  uerstattelige.  Jeg  har  vandret  i  Lapsko, 
og  jeg  har  efter  en  Maaneds  Forløb  forsøgt  at  erstatte  dem 
med  almindelige  Sko.  Og  jeg  indrømmer,  at  Lapskoene  ube- 
tinget bære  Prisen,  —  NB.  naar  de  ere  vel  forede  med 
godt,  tørt  ..Skohø".  Den  Rejsende  maa  hurtigst  muligt  lære 
selv  at  fore  sine  Sko  og  at  snøre  dem  sammen  om  Smal- 
benet med  den  smalle,  c.  1  Alen  lange  Læderrem,  der  gaar 
over  i  det  uldne,  c.  2  Tommer  brede,  c.  2  Alen  lange  Sko- 
baand. 

Lappernes  Sko  forfærdiges  overalt  i  Lapland  af  Skind 
og  Senetraad.  Vinterskoene  ere  altid  laadne  og  Materialet 
Renskind.  De  laves  af  enten  Pandeskindet  (harna,  lapsk: 
kallo)  og  Skindet  paa  den  nederste  Del  af  Extremiteterne 
(belling,  lapsk:  k  ab  mas)  og  benævnes  da  „harnskor"  (lapsk 
kallokah),  eller  alene  af  Skindet  paa  Extremiteterne  og 
kaldes  da  .belhngskor"  (lapsk:  nutakah,  pluralis  af  nutak). 
Sommerskoene  ere  haarlose.  De  benævnes  paa  Svensk: 
„kangskor",  paa  Norsk:  „komager"  —  af  den  lapske  Be- 
nævnelse: kabmak.  Disse  ere,  som  ganske  nye,  brune. 
Ved  Smørelse  og  Brug  blive  de  sorte.  Sommerskoenes  Saal 
laves  af  en  Kohud,  Overlæderet  af  Renhud.  De  have  iøvrigt 
samme  Form  som  Vinterskoene.  De  ligne  en  Baad  med 
glat  afrundede  Ender  og  Sider:  Saalen  strækker  sig  op  om 
Fodryggen,  hvor  den  er  forenet  med  det  ganske  smalle  Over- 
læder. En  Hæl  mangler  altid  under  en  rigtig  Lapsko,  —  en 
Mangel,  der  i  Begyndelsen  er  meget  generende  for  Udlæn- 
dingen, og  som  kan  afhjælpes  ved  et  tykkere  Lag  Skohø 
indvendig  paa  Hælens  Sted.     Fortil  lofter  Skoen  sig  opad  i 

en  kort,  plump  Snabel.     Skoen   har,   Sommer   og  Vinter,   et 
„Skaft",  der  naar  c.  G  Tommer  op  paa  Smalbenet. 

Skohøet  (lapsk:  suoine^  erstatter  hos  de  svenske  Lap- 
per, som  Regel,  Strømperne.  Det  samles  om  Efteraaret,  til- 
beredes med  stor  Omhu,  flettes  i  smaa  Knipper  (pilga),  og 
tørres.  Carex  aquatilis,  acuta  o.  fl.  a.  Carexarter  afgive  Ma- 
terialet. 

Naar  den  Rejsende  har  lært  at  fore  sine  Sko  ordenthgt, 
at  snøre  Skobaandet  fast  og  tæt  om  Smalbenet,  og  at  tørre 
Høet  ved  Ilden,  naar  det  er  fornødent,  vil  han  snart  lære  at 
skatte  Lapskoene  som  den  mest  praktiske  —  om  end  ikke  den 
smagfuldeste  —  Fodbeklædning,  man  kan  benytte  i  disse 
Egne  af  Verden.  Efter  en  Ugestids  Forløb  synes  det,  som 
om  det  var  umuligt  at  bhve  ømfodet  mere.  Man  gaar  meget 
let,  og,  naar  Skoene  (Sommerskoene)  holdes  vel  smurte,  kan 
man  vade  gennem  Sump  og  Vand  Time  efter  Time,  uden  at 
blive  kold  eller  vaad  om  Fødderne.  Man  paastaar  (v.  Diiben 
o.  fl.),  at  Lappen,  naar  han  har  halet  Støvleskaftet  udenpaa 
sine  Skindbuxer  og  snøret  Skobaandet  godt  fast,  kan  vandre 
i  Vand  til  Underlivet  uden  at  blive  vaad  om  Fødderne.  — 
Jeg  har  gjort  Forsøg  i  denne  Retning.  Men  de  ere  faldne 
uheldigt  ud. 

Det  er  i  Sandhed  meget  vanskeligt  at  pakke  sine 
Sager  til  en  Laplandsfærd,  —  ikke,  hvis  det  er  lige- 
gyldigt, hvad  Rejsen  koster,  eller  man  kun  agter  at  vandre 
nogle  Dage  i  Skovmarkerne,  men,  naar  man  agter  at  begrave 
sig  i  hine  Egne  i  Uger  eller  Maaneder,  og  naar  man  maa 
iagttage  en  fornuftig  Oeconomi. 

Hovedprincippet  ved  en  Rejse  med  Bærere  er  naturligvis 
i  endnu  højere  Grad,  end  ved  enhver  Rejse:  Tag  saa 
lidt  med  som  muligt  Man  vogte  sig  for  at  lytte  til  alle 
de  velviUige  Raad,  der  —  fra  Stockholm  til  Haparanda  — 
gives  angaaende  Spørgsmaalet:  Hvad  skal  Du  fore  med  Dig 
ind  i  LapmarkerneV     Man   faar  altid  en  fuldstændig  fejlagtig 

Besked  af  Mennesker,  der,  selv  om  de  ere  Nurdlændin^e, 
aldrig  selv  have  prøvet  en  længere  Laplandsrejse  i  det  indre 
af  Landet. 

Med  særligt  Hensyn  til  So  mm  er- Rejser  i  arctisk  Lap- 
land (svensk)  og  til  oeconomiserende  Rejsende  skal  jeg  kun 
give  følgende  korte  Anvisninger: 

Man  bør  ikke  fom'agere,  før  man  uaar  den  sidste  cul- 
tiverede  Station.  Til  Rejser,  der  vare  over  en  Uge,  bør  man 
ikke  medføre  Brød.  Det  tager  for  stor  Plads,  smuldrer  og 
bliver  uappetitligt  paa  Vejen,  vejer  for  meget.  Overalt  hos 
Nybyggerne  kan  man  købe  Brød,  —  i  Reglen  meget  slet 
og  uappetithgt,  men  spiseligt  i  Lapland.  Mælk  —  den  her- 
ligste Mælk,  jeg  i  nogen  Egn  af  Verden  har  smagt!  aroma- 
tisk, fed  og  rigelig!  —  faas  ligeledes  hos  Nybyggerne.  Con- 
serveret  Mælk  kan  spares,  saafremt  man  ikke  ønsker  at  nyde 
denne  Drik  daglig,  ogsaa,  naar  man  camperer  i  Skoven  eller 
i  Fjældene,  fjernt  fra  Mennesker.  Conserveret  Kød  bør  ikke 
ganske  savnes  i  Konten:  Friskt  Kod  faar  man  ikke  om 
Sommeren  udenfor  Lapkoterne  i  Fjældene,  derimod  vel  ferskt, 
tørret  Renkød,  —  et  Næringsmiddel,  som  det  —  paa  Grund 
af  sit  Udseende,  sin  Smag  og  fade  Lugt  —  har  været  mig 
umuligt  at  nyde.  Den  almindeligste  Form  af  conserveret 
Kød  er  Oxekød  saltet  og  sammenpresset  i  tilsmeltede  Bhk- 
daaser.  Præparatet  er  med  Rette  rost.  Man  bliver  ganske 
vist  i  Længden  yderst  ked  af  denne  Ret,  ligesom  af  næsten 
al  „conserveret"  Føde.  Men  der  findes  næppe  noget  bedre 
og  mere  hensigtsmæssigt.  Man  anskaffe  saa  smaa  Daaser 
som  muligt.  Er  Laaget  først  aabnet,  er  man  henvist  til  at 
skynde  sig  at  naa  Bunden.  Thi,  opbevaret  i  Daasen  og  paa 
Steder  med  almindelig  Sommertemperatur,  bliver  dette  Kød 
ofte  meget  hurtig  fordærvet.  Ved  Fastsættelsen  af  Kødfor- 
syningen maa  man  betænke,  at  det  næsten  overalt  er  muligt 
at  fange  tilstrækkelig  mange  Fisk  —  Lax,  Laxørred,  Foreller, 
„Rødfisk",  „Sik",  „Har",  Gjedder  o.  s.  v.  —  til  dermed  at  holde 

Ernæringen  oppe,  selv  om  Kødet  slipper  op.  Dog  skal  jeg 
lier  bemærke,  at  Leden  ved  Fisk  —  specielt  Lax  —  kan  naa 
en  saadan  Højde,  at  man  hellere  faster,  end  spiser  denne 
Ret.  Naar  der  i  et  Par  Maaneder  har  været  kogt  Fisk  paa 
Tallerknen  hver  eneste  Gang,  man  overhovedet  har  sét  et 
saadant  Tegn  paa  en  højere  Kultur,  kogt  Fisk  i  Kasserollen 
ude  i  Skoven,  ristet  Fisk  paa  Pinden  over  Lappens  Baal,  — 
saa  forstaar  man,  hvorfor  „drangen"  (Tjenestekarlen),  naar 
Lap-Bonden  vil  fæste  ham,  forud  betinger  sig,  at  han  ikke 
vil  spise  Lax  alle  Dage  i  Maaneden. 

Kødextrakt  er  det  praktisk  at  medføre.  En  svensk  Vi- 
denskabsmand, der  i  Halvfjerdserne  rejste  med  Nordenskioid 
i  Nordsibirien,  lærte  mig  at  lave  en  god  Suppe  af  Vand,  et 
lille  Stykke  conserveret,  salt  Kød,  lidt  Kødextraet,  et  Par 
Haandfulde  Sagogryn,  Salt  og  en  Stump  conserverede  Suppe- 
urter efter  Behag.     Det  er  godt  at  forsyne  sig  med  Gryn. 

The  anser  jeg  for  den  ypperste  Drik  paa  Rejser  i  alle 
Klimaer.  Men  den  skal  være  god.  Den  er  let  at  tilberede 
og  virker  meget  oplivende,  naar  man,  mangen  Gang  vaad 
og  anstrængt  efter  Dagens  Vandring,  holder  Hvil.  Aldeles 
festligt  ei  det,  naar  man  kan  drikke  sin  The  med  en  Skive 
Citron  og  hvidt  Sukker.  Men  —  Citronen  vil  snart  faa  en 
Ende  i  Lapland.  Citron  og  Sukker  kunne  paa  ingen  Maade 
erstattes  ved  Citronsyre  og  Saccharin.  Dog  er  det  godt  at 
have  disse  to  Kryderier  repræsenterede  i  Konten.  Cacao  er 
et  sundt  og  godt  Præparat  for  en  Laplandsfarer. 

Spiritus  kan  ej  erholdes  for  Betaling  i  Lapmarkerne. 
Import  er  ved  Lov  forbudt  af  Hensyn  til  Lappernes  Vel. 
Den  Rejsende  kan  medføre,  hvad  han  selv  agter  at  forbruge. 
Jeg  kan  hverken  anbefale  eller  fraraade  at  medtage  Spiritus. 
Der  vil  paa  en  lang  og  besværlig  Rejse  komme  visse  Øje- 
blikke, da  et  Glas  god  Cognac  er  et  ubetalehgt  Middel  til 
Fremkaldelsen  af  et  glædeligere  og  lysere  Blik  paa  den  Rej- 
sendes og  hans  Ledsageres  øjeblikkelige  Tilstand.     Nu  —  en 

lignende  Stimulation  opnaar  man  ved  The.  Men  man  sover 
slet  efter  The.  Til  Hverdagshiiig  bør  man  absolut  undgaa 
Spiritus  paa  en  Rejse,  der  stiller  saa  store  Krav  til  Nerve- 
system og  Kræfter,  som  en  Itrngere  Lapmarksfærd.  Man  føler 
ej  heller  Lyst  eller  Trang  til  Spiritus  under  slige  B\jrhold.  Men, 
—  der  kan  komme  Døgn  efter  Døgn  i  Fjældet,  da  man 
vexelvis  vandrer  og  vrider  sine  gennemvaade  Klæder  ved 
Baalet,  Uger,  da  man  ikke  sover  i  en  Seng,  men  snart  i 
Skoven,  snart  i  en  Hule,  snart  dér,  hvor  man  just  staar, 
naar  man  bliver  for  søvnig,  og  snart  maaske  i  en  Lapkote. 
Stundom  er  det  sikkert  ikke  usundt  under  disse  Forhold  at 
helde  en  Dram  i  sig  selv  og  sine  Bærere.  Og  der  er  Rejser, 
Døgn  efter  Døgn,  i  aaben  Robaad,  ofte  mange,  mange  Mile 
mod  Vind  og  Strøm,  der  er  undertiden  precaire  Situationer 
paa  disse  Rejser,  der  bevirke,  at  de  udmattede  Roere  blive 
mistrøstige  og  utaalmodige.  De  begynde  at  slose  med 
Aarerne  og  stirre,  tavse  og  forknytte,  ud  efter  det  atraaede 
Maal,  der  saa  stadig  gemmer  sig  i  den  gulgraa  Taage, 
langt,  langt  borte.  Saafremt  den  Rejsende  da  kan  sige 
disse  bevingede  Ord:  „Frem  skal  vi!  Men  naar  vi  er' 
naaede  frem,  saa  ta'er  vi  os  en  Sup!"  —  kan  han  love 
denne  „Sup",  ja,  da  har  han  udtalt  den  Talisman,  der 
sætter  nyt  Liv  og  nyt  Humeur  i  Folkene:  Deres  sløve 
Ansigtstræk  opklares.  Deres  Tunge  begynder  at  tale.  Og, 
med  Næverne  fast  krummede  om  Aarerne,  og  Ryggen  saa 
spænstig,  som  den  springende  Laxørreds,  drive  de  i  99  af 
100  Tilfælde  Baaden  frem  til  Maalet:  Thi  det  er  jo  dér,  Supen 
staar  og  venter!  Dér  —  straks  paa  Stranden!  —  skal  den 
lille  Tumhng  fyldes  .  .  .  Den  lille  Tumling,  som  denne  frem- 
mede „Storgubbe"  har  med  sig,  den  er  meget  rummeligere, 
end  en  almindelig  Lap-Tumling,  men  det  er  klogest  at  paa- 
staa,  at  den  kun  rummer  halvt  saa  meget,  —  kun  en  lille 
halv  Sup:  Det  kunde  jo  saa  ské,  at  der  vankede  to  Super .... 
Jeg  vil  ikke  anbefale  og  ikke  forbande  Spiritus,  anvendt 

under  slige  Forhold  og  med  Maade.  Jeg  vil  derimod  advare 
indtrængende  mod,  at  man,  naar  man  vil  belønne  en  Lap, 
overskrider  den  enkelte  Sups  ringe  Dosis.  Det  sker,  at  en 
tro  og  skikkelig  Laptjener  ved  Sup  Nr.  2  eller  3  pludselig 
er  bleven  forvandlet  til  en  oppositionel  og  ildesindet  Per- 
son. I  det  Hele  synes  Lappens  Nervesystem  at  være  i  sjælden, 
næsten  sygelig  Grad  paavirkeligt  for  Spirituosa.  Desto  far- 
ligere er  lians  store  Kærlighed  til  Brændevin  for  ham  og 
hans  Velfærd.     Men  herom  senere! 

Det  er  aldeles  fornødent  at  medføre  rigelig  Smaamynt. 
Man  maa  ikke  vente,  at  man  i  Lapmarken  kan  faa  vexlet 
Seddelpenge. 

En  Jagtbøsse  og  Fiskeredskaber  (Fluer  og  Drag) 
bør  man  medtage,  saafremt  man  kan  bruge  dem.  Om  Som- 
ren  er  alt  spiseligt  Vildt,  visse  Ænder  undtagne,  fredet  ved 
Lov.  Alle  Rovdyr  ere  fredløse.  I  arctisk  Lapland  er  Vildt- 
bestanden yderst  varierende  i  Rigdom  i  de  forskjellige  Trakter. 

Har  man  intet  andet  Rejseselskab,  kan  man  meget 
billigt  rejse  med  sin  Hund.  Det  er  dog  absolut  fornødent, 
at  man  er  Herre  over  et  saadant  Dyr.  Thi  farer  Hunden 
løs  paa  Lappernes  Rener,  kan  den  gjøre  stor  Fortræd,  og 
man  kan  i  hvert  Fald  være  vis  paa  at  faa  Ubehag  af  denne 
Kamerat.  Er  Dyret  trofast  og  lydigt,  er  det  mangen  Gang 
ret  behageligt  at  have  hos  sig  som  Vagt.  I  hvert  Fald  bøder 
det  noget  paa  disse  Egnes  øde  og  endeløse  Ensformighed, 
paa  deres  triste,  ofte  særegne  vilde  Ensomhed,  at  have  om 
sig  et  saa  lystigt  Hoved  og  et  saa  forstaaende  Væsen  som 
en  god  Hund. 

Endnu  kun  et  Par  Bemærkninger: 

Lappen  er  yderst  mistænksom  overfor  Fremmede:  Gaa 
langsomt  og  taktfuldt  tilværks,  naar  Du  vil  søge  at  vinde 
hans  Tillid.  Undskyld  hans  Mistænksomhed  dermed,  at 
Menneskejui  saa  ofte  have  bedraget  ham  og  forfulgt  ham. 
Og  skulde  Du  linde  ham  nærig  og  grisk  udover  din  Forvent- 

niiig-,  sa;i  iindskykl  ham  dermed,  at  liaii  uf'lc  cv  lallig  og  kun 
saa  sjældent  har  Lejh'ghed  til  at  plukke  en  Smule  Fjeder 
af  en  saadan  Guldfugl,  som  Du.  Spørg  ham  aldrig:  „Hvor 
mange  Rener  har  Du?"  Thi  Du  vilde  ikke  selv  linde  det 
passende,  om  en  Fremmed  spurgte  Dig:  „Hvor  mange  Penge 
har  Du    i   Sparekassen'?"    —    Indlad    Dig   i   Begyndelsen 


Fos. 

meget  hdet  med  Lapper,  som  ere  Dig  ubekendte.  Lad  dem 
ikke  trække  Dig  altfor  ublu  op:  Den  omtrentlige  Værdi  af 
alt,  hvad  Du  kan  erholde  hos  dem,  maa  Du  i  Forvejen  skaffe 
Dig  Kundskab  om.  Vær  bestemt  i  dine  berettigede  Krav; 
men  husk,  naar  Du  bliver  utaalmodig,  at  Du  ikke  altid  for- 
staar  at  vurdere  Muligheden  af  at  faa  Din  Villie  gennem- 
ført. 

Og,    naar  Du   nu   har  pakket  din   Konte   og  endnu    en 
Gang  overvejet,  hvad  Du  vel  kunde  have  glemt,  vil  din  Lap 

give  sig  i  Lng  med  at  „karka"  (snøre  sammen)  dit  nldne 
Rejsetæppe  ovenpaa  Kontens  Laag.  Du  har  nemlig  slet  ikke 
andre  Klædningsstykker  med  end  dine  Gangklæder  og  dette 
Tæppe.  Lapmanden  spørger  Dig,  om  Du  da  ikke  ejer  et 
Regnslag?  Og  —  Du  svarer:  „Nej.  Men  det  behøves  heller 
ikke."  Lappen  „karker"  videre  og  sér  „lun"  ud,  mens  han 
snører  sin  Madsæk  fast  ovenpaa  dit  Tæppe,  —  denne  uende- 
lig tarvelige  Madsæk  med  de  knastørre  Smaafisk  og  det 
knastørre  Grovbrød,  og  den  lille  Pose  med  brændt  Kaffe. 
Til  sidst  kommer  hans  sorte,  sodede  „Kaftepande"  og  din 
ganske  nye  .... 

Saa  sætter  han  sig  paa  Jorden,  fører  Armene  ind  under 
Kontens  Remme  og  lofter  den  med  et  Suk  op  paa  sin  Ryg, 
—  altfor  tung,  som  den  Konte  er!  — 

Og  med  støtte,  korte  Trin  vandrer  han  afsted,  tavs  og 
alvorlig  til  at  begynde  med,  afsted  paa  de  grimme,  underlige 
Sko,  over  en  Jordbund,  som  Du  ikke  kender,  gennem  en 
Sump,  som  imponerer  Dig  ved  sin  Udstrækning,  —  og  dybt, 
dybt  ind  i  den  uendelige  Skovmark,  der  hastig  lukker  sig 
efter  Dig,  sluger  Dig  .... 


II. 


D. 


'et  er  karakteriserende  for  Nomadefolkenes  Stilling  i 
det  Hele  taget,  at  de  bofaste  Nationaliteter  have  saa  let 
ved  at  finde  et  Øgenavn  til  dem,  saa  svært  ved  at  benævne 
dem  med  dét  Navn,  der  i  Virkeligheden  tilkommer  dem. 
Saaledes  er  det  hos  Kaln^ykkerne.  Og  saaledes  hos  Lapperne. 
Dette  Træk  tyder  ikke  paa  Deltagelse  og  Respect,  men  paa 
Uvillie  og  Foragt. 

„Lap"  betragtes  af  mangen  nordisk  Rensdyrsnomade, 
som  et  Smædenavn.  Folket  selv  kalder  sig  for  Sabme  eller 
Same  (i  Flertal:  Sameh,  eller  Samelats).  v.  Diiben 
fremhæver  disse  Ords  Lighed  med  Suomi  (Finland)  og  Suoma- 
laiset  (Finne),  samt  med  Samojed:  Mellem  Lapper,  Finner 
og  Samojeder  findes  i  alt  Fald  et  sprogligt  Slægtskab.  Selve 
Landet,  Lapland,  benævnes  af  Nomaderne:  Same-iidnam. 
Nordmændene  kalde  Lapperne  for  Finner.  Dette  er  deres 
ældste  historiske  Navn.  Samefolket  omtales  første  Gang 
under  Benævnelsen  „Lapper"  af  Saxo  og  i  den  samtidigt 
forfattede  Fiindinn  Noregr  o:  c.  Aar  1200.  I  en  pavelig 
Bulle  fra  Aar  1230  omtales  Lappien  (Diiben).  Efter  Sven- 
skerne have  de  fleste  andre  Folk  optaget  Betegnelsen  „Lap". 
Kun  Nordmændene  holde  endnu  fast  ved  Fin-  eller  Finne- 
Navnet.  Og  i  Danmark  hører  man  snart  Betegnelsen  „Lap", 
snart  „Finlap",    der  er   et  hgesaa  uheldigt  Navn  som  „Fin". 

Oprindelsen  til  Ordet  Lap  angives  meget  forskelligt. 
Blandt  mange,  ofte  mere  eller  mindre  urimelige,  Fortolk- 
ninger, bør  følgende  fremhæves  som  de  rimeligste: 

Den  udmærkede,  finske  Sprogforsker  og  Rejsende,  M.  A. 
Castrén,  der  første  Gang  rejste  i  Lapland,  indbudt  af  hans 
Studiekamerat  og  Ven,  Lægen  Ehrsti'om,  i  Sommeren  1838, 
afleder  Navnet  af  det  lapske  Ord  loap  eller  låpto  eller  — 
i  anden  Dialekt  —  laptem  =  Slutning,  yderste  Ende.  Ordet 
skulde  da  være  brugt,  som  Betegnelse  for  det  yderste  Nor- 
den. „Efter  den  gængse  Opfattelse,  at  et  Folk  er  desto 
raaere,  jo  højere  mod  Nord  det  er  bosat,  og,  da  de  sydligere 
boende  Lapper  i  Virkeligheden  blev  Christne  og  kom  i  Be- 
siddelse af  nogen  ydre  Civilisation,  tidligere,  end  deres  nord- 
ligere Brødre,  saa  blev  Ordet  hos  de  første  lidt  efter  lidt  en 
Betegnelse  for  Raahed,  og  brugtes  som  Smædeord  for  de 
nordligere  Lapper." 

„Saaledes  kalder  (siger  Duben)  endnu  den  Dag  i  Dag 
Enareboen  sine  Slægtninge  paa  Fjældet  for  Lapper,  idet  han 
fornægter  sin  egen  Nationalitet.  „De  kunne  ikke,"  siger 
Enareboen,"  læse  i  en  Bog,  de  gaa  aldrig  til  Alters,  ikke  i 
Kirke,  have  ingen  Kundskab  om  Frelseren,  lade  ikke  deres 
Børn  døbe,  men  derimod  „joiga"  de,^)  supe  Brændevin, 
drikke  Blod"  m.  m.  Nordligst  i  Finland  bo  Fjældlapperne, 
saa  Enareboerne,  Folkene  i  Sombi,  Sodankyla,  og  —  syd- 
ligst —  de  i  Kemitrask;  enhver  af  disse  Befolkninger  kalder 
sin  nordligere  Nabo  „Lap",  idet  han  fornægter  sin  egen  Af- 
stamning."    Tornæus^)  har  før  Castrén  fastholdt  en  lignende 


')  At  „joiga"  er:  at  fremsynge  Ordene,  ofte  ret  almindelige  Ord,  paa 
en  syngende,  reciterende  Maade.  Lappens  Joigen  lyder  i  et  culti- 
veret,  musikalsk  Øre  fuldkommen  saa  vildt,  som  de  lamitiske 
Præsters  gudelige  Musik.  Denne  „Sang"  er  i  visse  Henseender  af 
ikke  ringe  Interesse,  og  den  skal  senere  blive  nærmere  omtalt. 

')  .1.  Tornæus:  „Bereltelse  om  Lappmarkerne  ocli  deras  tilstand". 
Manuscp.  in  IVto;    103  sidor;    sign.  „25".  —  I  kungl.  Bibliotheket. 

Forklaring.  Danskeren  Valil  slutter  sig  til  Tornæus  og 
Castrén.     Diiben  mener,    at  denne  Forklaring  er  den  rigtige. 

Det  bør  dog  hér  nævnes,  at  P.  Liistadius  Irenikoninier 
med  en  anden  Udlægning,  der  synes  mig  ligesaa  antagelig 
1  hans  berømte  „Journaler"  (II  Bind  18:28—32,  Pag.  476) 
skriver  han: 

„.  .  .  „Skridfmne"^)  er  af  svensk,  „Lapp"  af  finsk  Op- 
rindelse, og  Derivationen  af  det  finske  Ord  lappu  der  be- 
tyder Ende,  det  yderste,  er  ej  uden  Sandsynlighed.  Dog 
synes  det  lige  saa  vel,  kanske  bedre,  at  kunne  hidledes  fra 
det  lapske  Ord  lappa,  som  betyder  en  Kløft,  en  Hule. 
Kløfter  og  Huler  vare  Lappernes  første,  i  lang  Tid  alminde- 
ligste, og  endnu  i  Nødsfald  anvendte  Boliger.  Navnet  „Lap- 
per" bliver  da  ganske  analogt  med  de  poetiske  Benævnelser: 
Bjergfolket,  Klippens  Sønner,  Jordhulernes  Folk." 

Aar  c.  100  e.  Kr.  omtales  Lapperne  under  Navnet  Fin- 
ner (finni)  hos  Tacitus.  Han  skriver:  „Hos  Finnerne  her- 
sker  en  umaadelig  Raalied,  og  en  skrækkelig  Fattigdom.  De 
have  ingen  Vaaben,  ingen  Heste,  intet  Hus  og  Hjem.  De 
æde  Urter,  klæde  sig  i  Huder,  sove  paa  Marken.  De  kunne 
kun  vente  sig  noget  af  deres  Pile,  men  de  have  intet  Jærn 
og  forfærdige  Odden  af  Ben.  Jagt  er  Levebrødet  baade  for 
Mændene  og  for  Kvinderne,  der  følge  med  overalt  og  dele 
Fangsten.  Børnene  lliave  ikke  anden  Beskyttelse  mod  Reg- 
nen og  mod  de  vilde  Dyr,  end  et  Træs  sammenflettede 
Grene.     Dér   trække   de  unge  sig  tilbage,    her  er  de  gamles 


Endvidere:  „Beskrifning  ofver  Torneå  och  Kemi  Lappmarker ;  fOr- 
fattad  år  1672,  utg.  af  S.  S.  Loenboni.  Stklm.  1772. 
^)  Hos  Middelalderens  Forfattere  betegnes  Lapperne  som:  Screto- 
fennæ  (Jornandes  i  6te  Aarh.),  Scritobini  (Paulus  Diaconus), 
Scritifinni  (Adam  af  Bremen),  Zy.oi,'^Kf  ixoi  og  Hxoi.O-t.ifii'o  t 
(hos  Procopius),  og  som  Serie  finni  (Saxo).  Det  sidste  Ord  for- 
vanskedes senere  til  „Skrikfinnar",  der  endnu  i  16de  Aarh.  spøger 
paa  Kort  i  Skrifter.  (P.  Lastadius:  Journaler  II  Vol.  pg.  475). 
.  .  Navnet  hentj'der  til  Lappens  Benyttelse  af  Skierne. 

H.  Kaarsberg :    Nordens  sidste  Nomade.  3 

Tilflugtssted.  Det  anse  de  for  en  lykkeligere  Lod,  end  at 
trælle  med  Agerbmget  ....  Trygge  for  Mennesker,  trygge 
for  Guderne,  have  de  opnaaet  dét,  som  er  vanskeligst  af  alt: 
ikke  en  Gang  at  have  noget  at  ønske  mere." 

Denne  Beskrivelse  passer  godt  paa  Lapperne.  Tacitus 
omtaler  dem  som  boende  i  det  nuværende  Preussen,  og  han 
er  uvis  angaaende  deres  Nationalitet:  „Jeg  ved  ikke,  om 
jeg  skal  regne  Peucinerne,  Veneterne  og  Finnerne  til  Ger- 
manerne eller  Sarmaterne." 

1  det  Gte  Aarhundrede  omtaler  Jo u mandes  blandt 
Folkene  i  Skanzia  tre  „crefmniske",  som  ernære  sig  ved 
Kødet  af  Fugle  og  vilde  Dyr.  Der  har  været  forskellige  Me- 
ninger om  Fortolkningen  af  Ordet  „crefennæ",  men  Cajanus 
har  sikkert  Ret,  naar^)  han  anser  „Crefennæ"  for  identisk 
med  „Skridtfinnerne"  hos  Procopius,^)  af  hvem  han  citerer 
følgende : 

„Af  de  i  Thule  boende  Beboere  fører  kun  ét  Folk,  de 
saakaldte  Skridfinner,  et  fuldkommen  vildt  Liv.  De  have 
ikke  Klæder,  bruge  ikke  Sko,  drikke  ikke  Vin  og  tage  ingen 
Afgrøde  af  Jorden.  Thi  hverken  de  selv,  eller  deres  Kvinder 
udnylte  Jorden,  men  alle,  baade  Mænd  og  Kvinder,  egne  sig 
udelukkende  til  Jagt.  De  umaadehg  store  Skove  og  Bjærge, 
som  strække  sig  over  denne  Egn,  yde  dem  nemlig  en  stor 
Mængde  baade  af  større  Vildt  og  af  andre  Dyr.  Kødet  af 
de  vilde  Dyr  spise  de,  og  af  Skindene  lave  de  Klæder. 
Men  da  de  ikke  have  noget  at  sy  med,  sammenbinde  de 
Huderne  med  Dyresener  og  bedække  med  disse  deres  Legeme 
helt  og  holdent.  Deres  nyfødte  Børn  opammes  ikke  som 
andre  Menneskers  Børn,    men  de  opføder   dem  med  Marven 


')  I  ..Våra  Nomader-,  Stockholm  18S0.  Bonnier,  —  en  fortrinligt 
skreven  Bofr.  der  ganske  vist  af  Uiiben  kaldes  „partisk  for  Lap- 
parne",  men  som  ikke  af  den  Grund  synes  mig  mindre  troværdig 
eller  fortræffelig. 

-')  GiJlen  Procopius  Cæsariensis,  c.  5G0  e.  Kr. 

ilt'   (le    fangede   Dyr.     Saa    snart   Barnet   er    født,    indvikler 
Moderen  det  skyndsomst  i   en  Dyrehud,    hænger  det  o[)  i  et 


Nomade-Laps  Born. 


Træ,  og  stikker  det  et  Stykke  Benmarv  i  Munden,  hvorefter 
hun,    i   Selskab   med  Manden,    atter  gaar  paa  Jagt.  —  Saa- 


—  si- 
ledes   er   disse    Beboeres    Levemaade,    hvorimod    de    øvrige 
Tliulitter  kun  i  lidet  afvige  fra  andre  Mennesker." 

Da  hverken  Lapper  eller  Finner  næppe  nogen  Tid  have 
kunnet  færdes  om  Vinteren  uden  Skier  i  de  nordlige  Trakter, 
maa  man  (med  Cajanus)  formode,  at  Navnet  „Skridfinner" 
har  været  brugt  baade  om  Lapper  og  Finner.  Det  citerede 
Sted  hos  Proeopius  gælder  dog  sikkert  nok  Lapperne.  Man 
sammenholder  Citatet  med  P.  L  ils  t  ad  i  i  Udsagn  i  „Journa- 
lerne" II  pg.  480: 

....  „Men  Lapbørnene,  som  slæbes  med  under  Flyt- 
ningen, faar  ofte  ligge  hele  Dage  frysende,  svæltende  og 
skrigende.  Naar  Mødrene  ej  kunne  amme  dem,  hvilket  ofte 
hænder,  maa  de  stille  deres  Hunger  ved  at  suge  paa  en 
Kødbid  eller  en  harsk  Fedtstump;  —  Mælk  findes  ikke  om 
Vinteren.  —  Det  er  snarest  et  Under,  at  noget  Lapbarn  bli- 
ver i  Live.  Naar  det  saa  er  i  Opvæxten,  maa  det  endda 
ofte  svælte  og  fryse.  Med  en  saadan  Opfostring  er  det  ikke 
saa  underligt,  om  der  ikke  udvikler  sig  kraftfulde  Mænd." 

C.  Aar  780  skrev  Longobarden  Varnefried:  „Til  den 
nys  skildrede  0,  Scandinavia,  grænse  Scritobini,  som  ej 
engang  om  Sommeren  savne  Sne,  og  som,  i  Lighed  med  de 
vilde  Dyr,  kun  leve  at  raat  Kød;  de  lave  sig  Klæder  af 
disse  Dyrs  laadne  Huder.  De  have  faaet  deres  Navn  af 
„skridende"  (saliendo);  .  .  .  thi  de  have  for  Skik  at  forfølge 
Vilddyrene,  idet  de  springe  paa  et  Stykke  Træ,  der  med 
Kunst  er  bøjet  som  en  Bue."  Der  findes  i  deres  Land  et 
hjortelignende  Dyr,  „af  hvis  Skind,  laadent,  som  det  var, 
jeg  har  set  forfærdiget  en  Klædning,  lignende  en  Tunika, 
naaende  til  Knæet,  saaledes,  som  Scritobinerne  bruge  den." 
—  Forfatteren  fortæller  i  Kap.  15,  at  Amasonerne  visselig 
ere  forsvundne;  „dog  har  jeg  af  nogle  hørt  fortælle,  at  der 
endnu  til  i  Dag  skal  findes  en  Stamme  af  disse  Kvinder  ved 
Germaniens  yderste  Grænser." 

C.  Aar  893  findes  i  en  Bog  af  Kong  Alfred  af  England  en 

Række  tr.Tftende  Skildringer  ;if  Ilojiiurtlon  og  Lapperne  efter 
Meddelelse  af  Ilalogalæiidingeii  Ottar,  som  har  været  i 
Bjarmaland  paa  Opdagelsesrejse  og  paa  S;vllnindejagt.  Ottar 
taler  om  „Scride-Fimiar".  Han  „var  en  Mand,  helt  rig  paa 
saadan  f]jendom,  i  hvilken  deres  Rigdom  hestaar:  vilde  Dyr. 
Da  han  kom  til  Kongen,  havde  han  desuden  GUO  tamme, 
ukøbte  Hjorte;  de  kalde  dem  Rener  (rhanas)." 

Mester  Adamus  af  Bremen  omtaler  c.  1066  Skrid- 
finnerne,  der  ere  Svenskernes  og  Nordmændenes  nordlige 
Naboer,  og  som  kunne  løbe  omkap  med  de  vilde  Dyr.  Hans 
geographiske  Forestillinger  ere  naturligvis  meget  mangelfulde 
og  æventyrlige:  Sverige  grænser  mod  Øst  til  de  Riphæiske 
Bjerge,  og  dér  findes  Amasoner  med  Hundehoveder,  Riser 
med  ét  Øje,  Himantopoder,  der  hoppe  paa  ét  Ben,  m.  v. 
„Kongen  af  Danmark  (Svend  Ulfsøn)  fortalte  mig,  at  et 
Folkeslag  plejer  at  stige  ned  fra  Højbjergene  til  Slettelandet, 
og  at  det  er  ganske  uvist,  hvorfra  det  kommer.  Det  hænder 
en  Gang  om  Aaret  eller  hvert  3die  Aar,  at  de  hastig  falde 
over  Landet.  Og,  hvis  man  da  ikke  gør  kraftig  Modstand, 
hærge  de  hele  Landet  og  trække  sig  derefter  strax  tilbage." 

Hos  Saxo  ere  Skridfinnerne  blevne  til  Scricfinni.  P. 
Lastadius  mener,  at  man  fejlagtig  i  Manuscriptet  har  læst 
„C  for  „T".  Thi  disse  Bogstaver  ligne  hinanden  meget  i 
den  gamle  Munkestil.  Dette  Folk  jager  ivrigt  paa  de  mest 
utilgængelige  Bjerge;  Finnerne  ere  Nordens  yderste  Folk; 
de  bebo  et  næppe  beboeligt  Land;  de  ere  behændigere  Spyd- 
kastere end  andre  Folk;  de  skyde  med  store,  brede  Pile, 
lægge  sig  med  Flid  efter  Troldsange,  ere  udmærkede  Jægere, 
og  paa  store  Stokke  løbe  de  over  snedækte  Bjerge;  de  have 
ingen  fast  Bopæl  (vaga  domus),  men  slaa  sig  ned  dér,  hvor 
de  fælde  Vildt.  Saxo  nævner  „begge  Lappierne"  (utraqve 
Lappia).  Hermed  maa  han  mene  „Lapland  paa  begge  Sider 
af  den  bothniske  Bugt;  thi  saaledes  skildres  det  endnu  langt 
fremad  i  Tiden."     (v.  Diiben,  pg.  354). 

Alle  disse  Citater  støtte  den  Antagelse,  at  Lapperne 
allerede  for  et  Par  Tusinde  Aar  siden  have  færdedes  i  det 
høje  Norden,  hvor  de  færdes  endnu  den  Dag  i  Dag.  -- 
Hvorfra  er  Samefolket  kommet?  Med  hvilke  Folkeslag  er 
det  nærmest  beslægtet?  Disse  Spørgsmaal  have  været  Gen- 
stand for  saa  mange  Besvarelser  og  videnskabelige  Forsk- 
ninger, at  de  vel  kunde  kræve  et  særskilt  Capittel.  Paa 
dette  Sted  skal  kun  nævnes:  at  der  stedse  har  hersket  me- 
gen Uenighed  angaaende  Lappens  anthropologiske  Stilling, 
og  at  de  Folk,  der  i  Europa  nærmest  ere  blevne  udpegede 
som  Samefolkets  Slægtninge,  Finnerne  og  Magyarerne,  meget 
ngerne  ville  anerkende  et  saadant  Forhold  til  de  foragtede 
Rensdyrs-Nomader.  Magyarerne  ville  endog  hellere  anse 
Hunnerne,  end  Lapperne,  for  deres  beslægtede.  I  Asien  har 
man  bl.  a.  Steder  søgt  Lappens  Vugge  i  Altai.  Der  maa 
være  mongolsk  Blod  i  Lappen.  Aldeles  slaaende  er  ofte 
den  rene  Laptypes  Lighed  med  det  ligesaa  gaade- 
fulde  Kalmykfolk.     Men  herom  senere! 


En  stille,  halvgraa,  hed  Sommerdag  —  paa  Vandring 
gennem  Nordlaplands  endeløse  Skovmarker  og  tungsindige 
Sumpe;  —  paa  Vandring,  Mil  efter  Mil,  Dag  efter  Dag,  gen- 
nem et  Landskab,  der  synes  stivnet  og  forstenet  overalt  i  de 
samme  Former,  de  samme  Farver,  den  samme  Stemning  af 
hemmelighedsfuld  Barskhed. 

Paa  Rejse!  —  det  herligste  af  alt,  —  naar  man,  — 
helst  i  godt  Selskab,  —  sér  Mennesker,  Dyr  og  Plauter 
drage  forbi  i  nye,  friske,  brogede  Billeder,  naar  man,  efter 
Dagens  eller  Nattens  Strabadser,  endelig  finder  Hvile  i  Teltet, 
dér,  hvor  Dyrehuden  er  udbredt  paa  den  friske  Jord,  hvor 
Theglassene  tømmes  i  det  uendelige,  mens  glade  Stemmer 
meddele    alt    det   bedste    af  Dagens    Begivenheder,    —    det 

tristeste  at'  alt  i  Laplands  Urskove,  naar  Luften  er  graa, 
paa  en  stille,  hed  Sommerdag,  der  aldrig  faar  Ende,  i  en 
Ensomhed,  der  næsten  er  diaholisk,  og  i  en  stadig  Kamp 
med  Moscitos,  denne  Landeplage!  disse  Milliarder  af  Moscitos, 
der  ikke  unde  Vandreren  et  Minuts  Hvile!  Uisse  Harpyer  i 
Insectskikkelse,  der,  gennem  deres  væmmelige,  graa  Prole- 
tarsnahel  suge  hver  eneste  Draabe  af  Illusionens  charmante 
Blod  ud  af  den  Rejsendes  Krop  og  Sjæl  ....  Paa  saadanne 
Dage  er  Rejsen  i  Lapmarken  ligesaa  fæl,  som  den  paa 
gode  Dage  og  i  lysere  Trakter  kan  være  henrivende, 
lystelig,  vederkvægende. 

Efter  to  Dogns  besværlig  Vandring  og  møjsommelig 
Kamp  med  Myggene,  naaede  jeg  med  min  Ledsager,  Nila, 
en  fattig  Fiskerlap,  om  Natten  en  Elv.  Strid  og  lystig  sprang 
den  bort  mellem  Klipperne,  —  afsted  til  Fossefaldet,  der 
susede  langt  ude  og  sendte  en  florlet  Sky  af  Vand  støv  højt 
op  i  Midnatslyset. 

Naaf  man  i  et  Par  Døgn  ikke  har  mødt  et  eneste  levende 
Væsen,  Menneske  eller  Dyr,  paa  sin  Vandring,  naar  man 
ikke  har  sét  anden  Bevægelse  i  Naturen  end  Mosciternes 
modbydelige  Dans,  ikke  hørt  anden  Lyd  end  de  samme 
Mosciters  modbydelige  og  gadedrengeagtig-nærgaaende  Surren, 
saa  hilser  man  Elven  og  Fossen  som  en  Befrielse.  Paa  den 
lange  Rejse  gennem  Sump  og  Skov,  graat  i  graat,  sér  man 
tilsidst  kun  „Skovtrolden"  i  Naturen,  denne  arrige,  vred- 
agtige og  brutale  Trold,  der  intet  Sted  i  Verden  bliver  saa 
stor  og  herskesyg  som  i  det  yderste  Thule  og  under  Tro- 
pernes frygtehge  Sol.  Det  er  ham,  denne  kluntede  Pan, 
der  har  raset  deroppe  i  Fjældet.  I  uoverskuehg  Udstræk- 
ning er  Skovmarken  ødelagt.  De  store  Stammer  ligge  i  Tu- 
sindtal mellem  hinanden,  afbarkede,  hvide  af  den  barske, 
hvide  Vinter,  der  vrider  den  tykke  Fyrr  i  sin  kolde  Næve, 
som  Drengen  fletter  en  Snor.  Det  er  Troldens  Aand,  der 
ruger    deroppe    mellem    Klipperne,    hvor    Skovbranden    har 

forkullet  alt,  saa  langt  Øjet  naar.  Og  —  det  er  ikke 
„sort  Skæglav",  der  hænger  dér,  fodlangt,  paa  disse  Millioner 
af  sj'ge,  døde  og  allerede  forraadnende  Træer  og  Vindfælder. 
Det  er  Skovtroldens  To!  stride,  sorte  Taver  og  Totter,  som 
de  ludende  Grene  sled  af  hans  tykke  Pels,  da  han  sidst 
rasede  gennem  Ødemarkerne  ....  Man  synes  tilsidst  kun  at 
sé  „Skovtrolden".  Man  har  ham  saa  nær.  Det  er,  naar 
man  bliver  træt  af  at  vandre  og  af  at  bære,  som  om  han 
sidder  paa  ens  Ryg  og  klemmer  sig  fast  med  sine  Bukke- 
ben  .... 

Men,  er  man  først  naaet  frem  til  Fossen,  —  saa  hæves 
Fortrjdlelsen !  Let  og  frejdig  tilmode  trækker  man  sine  Lapsko 
af  og  stikker  Fødderne  i  Vandet.  Man  tvætter  Ansigt  og 
Hænder,  soignerer  sine  Moscitostik.  Lappen  tænder  Ild. 
Snart  koger  Kedlen.  Knækbrødet  og  Theen  kommer  frem 
af  Konten,  og  ved  en  Pibe  Tobak  drøfter  man  i  den  lykke- 
ligste af  alle  Natstemninger  med  sin  Lap  Spørgsmaalet: 
hvorhen?  og  naar  vandre  vi  helst  videre? 

Der  er  ikke  Tale  om  at  sove.  Skønt  vi  ere  indsmurte 
i  „Mj'golja",^)  og  skønt  vi  have  Myggeflor,  stikke  Myggene 
bestandig.  Thi  den  ætheriske  Olie  i  „Mygoljan"  fordamper 
hurtig,  og  Myggesløret  kan  ikke  holde  Plageaanderne  borte. 
De  krybe  ind  med  den  utroligste  Snedighed,  summe  og 
stikke  værre  end  før.  Hvert  Øjebhk  farer  ens  Hænder  uvil- 
kaarligt  op,  for  med  et  Klask  at  kvase  Myggene  mod  Panden, 
Næsen,  Øjnene  ....  Desuden  har  den  gode  Gud  i  sin  V^ede 
skabt  flere  Arter  af  Lap-Myg;  og  de  mindre  kunne  „gaa 
gennem  et  Naaleøje" !  Og  selv  om  man  omsider,  overvældet 
af  Søvnighed,  narkotiseret  af  Fossens  Susen  og  Summen, 
af  den  rene,  krydrede  Luft,  „falder  hen",  saa  farer  man  dog 


')  Ætheroleum  caryoj)liyHi  blandet  med  Olie,  et  slet  Middel.  Naar  det 
er  varmt,  fremkalder  denne  Olie  ganske  betydelig  og  langvarig 
Smerte  i  Huden,  Lugten  er  i  Længden  ulaalelig.  og  faa  Minutter 
efter  Indgnidningen  er  man  paany  bedækket  af  Moscitostik. 

op  i  næste  Minut,  ninit  at'  Mosciternes  stive  Braade  i  Benene, 
—  tværs  gennem  liele  Garclerol)en! 

Nej,  der  er  ikke  Tale  om  at  sove.  Men  man  behøver 
ogsaa  meget  liden  Søvn  paa  Sommerrejser  i  arctisk  Lapland. 
Det  er  en  Trost. 

Og  man  stopper  resigneret  Asken  ftistere  i  Piben,  sætter 
Fiskestangen  sammen  og  vader  ud  i  Elven.  Saa  slipper 
man  Fluen  løs.  Den  hopper  bort  med  Strøm  og  Hvirvel. 
Og  før  man  kunde  vente  det  har  man  en  sprællende  Lax- 
orred  paa  Krogen. 

I  et  Nu  dræber,  renser  og  koger  man  Fisken.  Finnkni- 
ven og  Kasserollen  er  de  eneste  nødvendige  Køkkenred- 
skaber. Man  spiser  Frokost  paa  en  smuk,  sort  Sten,  mens 
Solen  langsomt  løfter  sig  over  det  dødsstille,  graagrønne 
Landskab.  Og,  naar  man  er  færdig,  er  Rejseplanen  for  den 
gryende  Dag  lagt.  Forfrisket  og  tilfreds  springer  man  op  og 
vandrer  videre. 

Vi  naaede  snart  et  Lap-Nybj'gge.  Dér  fik  vi  en  Baad. 
Jeg  vilde  opsøge  to  Lapfamilier,  som  skulde  findes  en  knap 
Dagsrejse  fra  Nybygget  paa  en  Holm  oppe  i  den  store  Sø 
(trask).  Vi  manglede  en  Roer,  men  Nybyggeren  lovede  at 
skaffe  en  saadan.     Han  var  selv  forhindret. 

Da  jeg  kom  for  at  gaa  i  Baaden,  —  en  meget  spinkel 
og  smal  Lap-Baad,  —  laa  min  Lap  paa  Bredden  og  røg  Tobak. 
Og  ude  i  Fartøjet  sad  en  ældgammel,  rynket  Lapgumma  og 
øsede  med  en  Slev,  mens  hun  højrøstet  og  uophørligt  pratede 
med  Lappen. 

„Skal  hun  ro?  og  bære?"  spurgte  jeg  min  Ledsager  og 
saa  medlidende  paa  Gumman. 

„Ja,"  svarede  han  paa  sit  yderst  mangelfulde  Svensk. 
,Jo,  hun  skal  vel  det.  Kællingen  dér,  —  ro  og  bære." 

Jeg  stirrede  paa  den  Gamle.  Hun  kunde  vel  være  hen- 
imod  de   70.     Hun   var  lille   og  mager,    men  rank  og  vever. 


Hendes  Ryg  var  saa  lige  som  en  Bønnestage.  Hendes  Haar 
var  meget  tyndt,  men  næppe  graat.  Hendes  Ansigt  var  et 
Lap-Ansigt,  dog  ikke  nær  saa  typisk  som  min  Rejsefælles. 
Hendes  gamle  Øjne  stirrede  paa  mig  med  et  blandet  Udtryk 
af  Nyfigenhed,  kølig  Ligegyldighed  og  Griskhed.  Hendes 
Hud  var  gulbleg  og  rynket.  Hun  var  snavset,  og  der  var  en 
underlig  harsk,  fad  Lugt  ved  hendes  Person.  Paa  de  tynde, 
magre  Haandledde  sad  et  Par  knoglede,  stærke  Hænder;  og 
under  den  korte  Kjole  viste  sig  et  langt,  bedrøvet  „Smal- 
ben", magert  som  Løbet  paa  en  Ren,  endende  i  den  plumpe, 
flikkede  Lapsko,  der  syntes  altfor  svullen  og  stor  efter  For- 
holdene. 

„Er  hun  stærk  nok  til  den  Rejse?"  spurgte  jeg  igen. 

Den  gamle  syntes  at  have  forstaaet  hvad  jeg  sagde. 
Hun  rev  en  Svovlstik  i  Brand  paa  Kanten  af  Baaden  og 
tændte  sin  korte  Kridtpibe.  Mens  hun  dampede  løs,  laante 
hun  mig  et  Par  Øjne,  —  saadan  et  langt,  syrhgsødt  Sidebhk 
af  den  Art,  der  stemmer  til  Forsigtighed  i  Omgang,  —  hvor- 
efter hun,  stadig  med  Piben  mellem  Tandstumperne,  gav  sig 
til  at  „spytte  Langspyt"  ud  i  Elven.  —  Saa  svarede  Lappen 
omsider: 

„Vi  er  for  fattige  her  til  at  vi  kunne  ophøre  at  arbejde, 
fordi  vi  blive  en  Smule  gamle.  Ristin  Panzi  er  stærk  nok, 
hun!"  Og  han  slog  med  et  bredt  Grin  over  i  Lapsk,  og 
Gumman  snoppede  Snadden  ud  af  Munden,  slog  med  Nakken 
og  brast  i  en  underlig,  kvækkende  Latter. 

—  „Hvad  sagde  Du  nu,  Nila?!" 

„-  Aah-h! Nu  skal  vi  ud!" 

Vi  greb  alle  tre  fat  i  Baaden  og  skød  den  ud  i  Strøm- 
men. — 

„Naa,  hvad  var  det  saa  I  lo  af?"  spurgte  jeg  atter,  da 
vi  med  Besva^r  havde  roet  igennem  den  værste  Strøm. 

„Naa,  da!  Ja,  ja.     Jeg  sagde  til  hende  der:    „Den  frem- 

mede  Herre-Mand ')  dommer  Dig-  etter  dine  Lægge,  Uistin. 
Men  —  de  har  attid  været  meget  bedre,  end  de  fleste  skulde 
ane!" 

Saa  slog  han  igen  over  i  Lapsken.  De  lo  begge,  og 
hun  fandt  liam  øjensynligt  umaadelig  vittig.  Under  uophor- 
lig  Praten  gled  den  lette,  kano-formede  Baad  hurtig  fremad, 
og  snart  laa  vi  paa  Stranden  under  den  næste  Fos.  Den 
skulde  vi  vandre  udenom  for  at  komme  frem  til  Søen. 

Det  viste  sig  snart,  at  den  gamle  var  ligesaa  djærv  en 
Bærer,  som  hun  var  Roer.  Rank  og  sikker  paa  Benene 
vandrede  hun  afsted  med  sin  tunge  Byrde.  Det  Hele  syntes 
at  være  en  Leg  for  dette  bedagede  Kvindemenneske.  I 
Virkehgheden  faar  man  i  Lapmarkerne  ofte  Aarsag  til  at  for- 
undre sig  over,  hvad  Oldinge  dér  kunne  præstere.  Jeg  har 
sét  Mænd  paa  70—80  Aar  vandre  milelange  Veje  med  en 
Byrde,  der  vilde  knuge  en  Soldat  i  vort  Klima  til  Jorden 
efter  faa  Timers  Forløb. 

Ud  paa  Eftermiddagen  naaede  vi  Søen.  Et  Stykke  fra 
Stranden  fandtes  indtil  for  kort  Tid  siden  et  Lapbygge,  hvor 
to  ældgamle  Lapper  i  en  Aarrække  havde  levet  af  Fiskeri. 
De  gamle  Folk  vare  omtrent  samtidigt  døde,  og  der  var  kun 
sparsomme  Tegn  paa  Bebyggelse  tilbage.  Tæt  ved  Strand- 
kanten laa  et  lille  Blokhus,  som  den  nærmeste  Nybygger 
benyttede,  naar  han  laa  ude  paa  Fiskeri.  Gumman  lukkede 
Huset  op  og  krøb  ind  i  Mørket  mellem  Net  og  Knipper  aftørrede 
Smaafisk.  Og  et  Øjeblik  efter  kom  hun  ud  med  Hænderne 
fulde  af  Mad:  vindtørrede  Fisk,  vindtørret,  ferskt  Renkød,  og 
en  lille  Pose  med  Kaffe,  Lappens  eneste  daglige  og  uund- 
værligste   Luxusartikkel.     Imidlertid    havde   Nila   tændt  Ild, 


^)  ,.Herre-Mand'"  og  „Stor-Gubbe"  anvendes  ofte,  —  og  ofte,  som  her, 
paa  urette  Sted,  —  af  Lapmarksbefolkningen  om  Rejsende,  der 
komme  fra  flerne  Egne,  eller  have  mange  Bærere.  De  maa  da 
ogsaa  være  meget  rige! 

og  der  blev  nu  holdt  Maaltid  og  Hvil,  før  den  lange  Rotur 
op  gennem  Søen  skulde  begynde. 

Naar  to  Lapper  befinde  sig  vel  i  hinandens  Selskab,  er 
deres  Samtale  overmaade  livhg.  Er  Stemningen  af  en  eller 
anden  Grund  løftet:  efter  Nydelsen  af  Brændevin,  efter  et 
rigtig  rigeligt  Maaltid,  naar  gamle,  muntre  Kendinge  mødes 
igen,  —  saa  bliver  den  ustandselige  Talestrøm  undertiden 
syngende,  reciterende,  „jojkende".  Saaledes  her.  JN'ila  syn- 
tes at  nyde  Ry  som  en  stor  Spasmager.  Den  gamle  Kvinde 
var  henrykt  over  hans  Aandrigheder.  Og,  mens  hun,  — 
iført  posende-vide  Skindhandsker  og  med  Lapskoene  stemte 
fast  mod  Baadens  Bund,  —  halede  drabelig  paa  Aarerne, 
blev  hendes  Stemme  mere  og  mere  brægende-reciterende, 
mere  og  mere  bhdt-jojkende. 

Time  efter  Time  gaar.  Aftenen  kommer.  Vi  ere  saa 
langt  fra  Land,  at  Mosciterne  have  ophørt  at  plage  os.  So- 
len synker  lavere  og  lavere  ned  bag  de  fjerne,  hvidblaa 
Fjælde.  Det  blæser.  En  iskold  Modvind  farer  hen  over  den 
umaadelige  Vandflade.  Den  lille,  spinkle  Baad  gynger  og 
knager;  hvert  Øjebhk  maa  den  øses. 

Vi  ere  endnu  en  dansk  Mil  fra  vort  Bestemmelsessted. 
Det  er  meget  koldt,  og  Luft,  Bjerge  og  Vand  tilsløres  af  en 
sær,  gulagtig  Dis.  Lapperne  ere  blevne  tavse.  Den  gamle 
Gumma  sidder  i  Forstavnen  og  stirrer  op  i  Skyerne,  mens 
hun  i  det  kraftige  Aaretag  lægger  sin  Ryg  bagover.  Nu  er 
hendes  Ansigt  sløvt-alvorligt.  Der  er  ikke  Spor  af  Mimik  i 
dette  Virvar  af  Rynker  og  „Begolja"  og  Snavs.  Nila  sidder 
i  Agterenden.  Han  forstod  altid  at  redde  sig  den  letteste 
Plads.     Ogsaa  han  er  forstummet. 

Saaledes  glide  vi  møjsommelig  afsted  mod  den  liaarde 
Blæst,  henimod  et  Land,  som  skjules  i  Midnattens  gustne 
Taage.  En  Stemning  af  køhg  Ligegyldighed  sænker  sig  over 
os,  og  da  jeg  i)ludselig  opdagede,  at  Baaden  havde  faaet  en 
stor  Læk,  der  hidlil  havde  været  skjult  af  Gummans  Skørter, 

gjorde  det  aldeles  intet  uhyggeligt  Indtryk  paa  mig,  skønt 
Vandet  strømmede  ind  i  to  ret  tykke  Straaler. 

,,Læk,"  sagde  jeg  og  pegede  paa  Hullet. 

„ —  Pissa,'*  sagde  Gunmian  automatisk,  bøjede  sig  og 
satte  provisorisk  et  Par  Fingre  for  Springvandet. 

Og  vi  gled  videre  i  Taagen.  Man  kunde  ikke  se  andet 
end  det  morke,  uroligt  skvulpende  Vand,  og  saa  denne  fine, 


gullige  „Dimma";  —  jo!  dér,  langt  ude,  bag  Tykningen, 
stod  „Midnatssolen".  Den  var,  som  en  stor,  lysende  Taage- 
masse  i  Taagen  at  skue,  —  ikke  som  denne  skarpttegnede, 
glødende  Kugle,  der  sædvanlig  sés  paa  Midsomrens  Nathim- 
mel. Nat-Solen  stod  dér,  langt  borte  i  de  kolde  Snetjælde 
og  stirrede  paa  os.  Man  havde  en  Foleise  af,  at  man  blev 
begloet  af  et  dødt,  sløvt,  fjernt  Øje,  som  man  ikke  selv 
kunde  skelne  ....    Ganske   tæt  ved  Baaden   dukker  op   en 


And!  Den  er  sort  og  lille  og  har  et  spidst  Næb,  —  det 
eneste  levende  Liv,  vi  have  set  idag.  Den  skræpper  og 
basker  forfærdet  bort  i  Disen. 

En  Time  efter  lettede  Taagen.  Blæsten  lagde  sig,  da 
den  havde  fejet  Luften  ren  og  klar.  B'jældene  viste  sig  iland, 
blaagraa  med  skarpere  og  skarpere  Konturer.  Under  en 
klar,  blaa  Himmel  laa  næsten  pludsehg  en  klar,  blaa  og 
rolig  Sø. 

Den  unge,  friske  Ynde,  der  hviler  over  en  saadan  stor, 
arctisk  Indsø,  naar  den  i  det  magiske  Natlys  eller  i  den 
første  Morgentime  pludsehg  breder  sig  for  Øjet,  denne  Ynde 
lader  sig  næppe  skildre  med  Pen  eller  Pensel;  —  maaske  ved 
Musik.  Mange  gode  Hoveder  have  forsøgt  i  Ord  at  gengive 
den  Stemning,  der  greb  disse  Hoveder  i  det  Øjebhk,  da  de 
slap  ud  af  det  uendelige  Skovøde  og  pludselig  saa  Søen 
brede  sig  i  Morgenlyset  for  deres  Øjne.  Men  de  have  hver- 
ken gjort  det  godt  eher  særegent  eller  morsomt.  Der  er 
visse  sarte  Scenerier  i  den  store  Natur,  visse  Præludier  paa 
det  mægtigste  af  alle  Orgler,  visse  Sjælstilstande,  der  besidde 
det  umaadelige  Fortrin,  at  de  faa  selv  de  mest  beaandede 
Talelystne  til  at  holde  deres  Mund,  til  blot  at  se,  høre  og 
føle.  Kun  Dumrianerne  bilde  sig  ind,  at  de  begaa  en  com- 
promiterende  Indiscretion  ved  at  meddele  deres  Læsere,  at 
de  dog  have  sét  noget  i  denne  underlige  Verden,  som 
lukkede  Munden  paa  dem,  noget  saa  uberørt  skønt,  saa 
uendelig  friskt,  saa  ufmgereret  af  Mennesker,  at  en  syndig 
Mandssjæl  bliver  tavs  og  lader  sine  støvede  Vinger  hænge 
af  Andægtighed,  —  den  eneste  ægte,  uforfidskede  Andagt, 
den,  der  endnu  ikke  er  bleven  disceceret  med  Held,  hverken 
af  vore  nerveuse  Poeter  eller  af  vore  skarpsindige  Psycho- 
loger  .... 

Jeg  blev,  —  som  sædvanligt,  —  paa  en  ganske  brutal 
Maade  reven  ud  af  mine  nydelsesrige  FantaJ?ier  og  Reflexioner. 
Thi  Lapgumman  i  Forstavnen,    der  længe  havde   været  ked 

af  Farten,  vendte  nn,  med  et  Udtryk  af  Træthed,  sit  Ansigt 
op  mod  Himlen,  blinkede  med  Øjnene  og  —  ræbede!  —  ikke 
som  et  mindre  civiliseret  Menneske,  nej !  som  et  fornærmet 
Lama,  en  Flodhest  i  Gæring,  eller  en  syg  Kamelhingst.  Jeg 
for  op  og  vilde  just  spørge  til  hendes  Belindende,  da  hun 
atter  stirrede  op  i  Skyerne,  atter  missede  med  Øjnene  og 
atter  gentog  den  samme  Lyd  ti,  tyve  Gange  med  en  Vir- 
tuositet, der  var  en  bedre  Sag  værdig.  Derpaa  .satte  hun 
Fødderne  vidt  fra  hinanden,  tændte  sin  Pibe  og  roede  kraf- 
tigt som  en  Kanonér  fremad  mod  Holmen. 

Snart  efter  skurede  Baaden  mod  Stenene  paa  Strand- 
bredden. 

Klokken  var  ca.  I2V2  Morgen.  Det  var  aldeles  blik- 
stille. Blank  og  klar,  som  et  venetiansk  Spejl,  laa  Søen  i 
Læ  af  den  høje,  store  Holm.  Hist  og  her  stak  en  Stang 
med  Fiskenet  op  over  Vandfladen.  Solen  var  i  Øjeblikket 
skjult  bag  Bjergene,  men  Naturen  laa  alligevel  i  klart,  blaa- 
ligt  Lys.  Lapperne  vare  paa  Benene.  I  de  lyse  Nætters 
Tid  sover  man  ofte  slet  ikke  før  efter  Midnat  —  eller  man 
sover  om  Dagen  og  arbejder  om  Natten,  da  det  er  køligere. 
Det  er  i  hvert  Fald  let  for  en  Fjæld-Lap  at  „komme  paa 
Benene".  Thi  de  sove  i  deres  Klæder.  Allerede  mens  vi 
roede  flere  hundrede  Alen  fra  Klipperne  saa  vi  Laphundene 
fare  glammende  ned*  til  Stranden.  Der  stod  de  da  ogsaa  og 
tog  imod  os,  da  vi  steg  iland,  og  et  Øjeblik  efter  kom  en 
ung  Fiskerlap  ned  ad  Skrænten  mod  Stranden  for  at  holde 
Styr  paa  disse  sorte  og  brogede  Bestier. 

Men  hvor  var  Lapkoten  og  de  gamle  Lapper,  som  jeg 
var  rejst  saa  langt  for  at  se?  —  Det  var  det  første  Spørgsmaal, 
jeg  gjorde,  da  vi  vare  ude  af  Fartøjet.  Oppe  paa  Ryggen 
af  Klippeholmen  laa  Fisk  er  lappens  Blokhus.  Der  var  Ild 
paa  Arnen.  „Man  er  allerede  ved  at  koge  Kaffe  lil  os," 
forklarede  Nila  i  glad  Forventning.     Men  Fjældlappens  Kote? 

Jo,  dér  laa  den !  ikke  let  at  skelne  fra  de  gulbrune  Om- 

H.  Kaarsberg :   Nordens  sidste  Nomade.  * 

givelser,  et  ganske  lavt,  gulbrunt  Telt,  tæt  ved  Stranden 
mellem  nogle  Fyrretræer.  Og  ud  af  Koten  —  ned  ad  Skræn- 
ten sprang  med  smaa,  sikkre,  hastige  Trin  den  forunder- 
ligste gamle  Skikkelse,  jeg  nogensinde  har  mødt  paa  mine 
Farters  —  og  bagefter  denne  vævre  Skikkelse  atter  noget 
umaadehg  graat  og  gammelt  i  Lapvams,  noget  stift  og  lang- 
somt menneskeligt,  efterfulgt  af  en  hel  Skare  Børn  og  flere, 
nye  Hunde. 

Naar  man  efter  en  lang  Rejse  endelig  lander  i  saadan 
en  Afkrog  af  Verden  og  i  disse  nye,  storladne  og  æventyr- 
lige  Naturomgivelser  pludselig  ser  ægte  og  typiske  Repræ- 
sentanter for  Samefolket  komme  frem  af  deres  Skjul,  gribes 
ens  Sjæl  —  om  den  er  sund  —  af  en  særegen  varm  Inter- 
esse. Saa  er  det  dog  muligt  for  Mennesket  at  trives  og  blive 
Olding  ogsaa  i  dette  øde,  fattige  Thule.  Det  er  da  muligt 
at  vriste  Føden  ud  af  denne  alvorlige  og  karrige  Naturs 
Haand,  der  synes  den  fremmede  truende  og  lukket  som  en 
knyttet  Næve  —  ikke  aaben  og  løfterig  som  hos  os.  Og 
saaledes  kommer  Mennesket  altsaa  til  at  se  ud,  naar  det 
lever  og  færdes  her,  Mennesket,  der  altid  passer  md  i  Na- 
turomgivelsernes underlige  Æventyr,  som  de  enkelte  Toner  i 
Harmonien.  Eller:  kan  „Paris"  frembringe  en  „Berhner", 
de  danske  Bøgeskove  en  „Lapmand",  Landet  om  Torneå-  og 
Luleå-triisk  en  „Sjællænder"?  Naturen  er  der  først.  Menne- 
sket kommer  siden  efter.  Det  bilder  sig  ind,  at  det  „gør 
sig  Naturen  underdanig".  Men  det  ser  kun  saaledes  ud: 
Mens  Naturen  lader  sig  fravriste  Menneske  foderet,  gør 
den  sig  betalt  med  Menneskesjælen,  i  Menneskets  Sind  og  i 
dets  Skind.  Den  store  Natur  er,  som  den  hemmeligheds- 
fulde Skikkelse  i  Æventyret,  som  Hexen,  der  giver  alt,  hvad 
Menneskebarnet  ønsker  sig,  og  som  for  sin  egen  Mund  til 
Gengæld  blot  forlanger  —  en  Gang  i  Fremtiden  —  dets 
Smule  Sjæl. 

De  to  Gamle,  der  kom  ud  af  Koten,  vare  Mand  og  Hu- 
stru, Fiskelappen  i  Blokhuset  var  deres  Søn.  lian  vai-  gift 
og  havde  en  Mængde  Born,  nogle  store,  andre  saa  siuaa,  at 


de  netop  kunde  naa  at  gribe  fat  i  Kvasterne  paa  hans  Sko- 
baand,  mens  de  vexelsvis  lo  og  vrælede.  Familierne  ejede 
Rener  i  Fjældet.  Men  de  vogtede  dem  ikke  selv.  De  Gamle 
vare    for  alderstegne  til  at  de  kunde  udholde  Livet  i   Bar- 

fjældet;    og  Fiskerlappen  saa  sin  Fordel  ved  om  Sommeren 
at  fange  Fisk  ved  Hjemstedet. 

Bedstemoderen  var  en  interessant  Ty  pus.  Det  er  ikke  altid 
saa  let  blandt  Lapper  at  skelne  mellem  gamle  Kvinder  og  gamle 
Mænd.  Hvad  Bedstemoderen  angaar,  saa  troede  jeg  i  Begyn- 
delsen, at  hun  var  Mand :  en  saadan  gammel  Kvindes  Legems- 
bygning, Ansigtstræk  og  Udtryk,  Lader  og  Bevægelser  ere 
aldeles  ikke  feminine.  Hun  taler  med  Grovstemme,  ryger 
•Kridtpibe,  spytter  „Langspyt"  og  gestikulerer  som  et  Mandfolk. 
Dragten  er  tildels  lig  Mandens:  Hun  er  lille  af  Væxt,  ligesom 
Manden,  ofte  dog  endnu  mindre,  næsten  dværgagtig.  Hendes 
Hovedbedækning,  den  høje,  blaa  Hue,  er  formet  som  Mandens, 
og  hendes  lange,  sorte  Haar  hænger,  ligesom  hans,  i  Tjavser 
ned  fra  det  korte,  runde  Hoved. 

Naar  disse  underlige,  smaa  Mennesker  pludselig  myldre 
frem  paa  Khppen,  ledsagede  af  deres  smaa,  arrige,  sorte 
Hunde  og  maaske  af  en  Flok  grimme,  springende  Geder  med 
Bjælde  om  Halsen  —  myldre  frem  i  det  mystiske  Midnats- 
lys,  der  afdæmpes  af  Klippernes  lange  Skygger,  mens  det 
store  Baal  skinner  rødt  gennem  den  aabne  Dør  deroppe  i 
Blokhuset,  saa  vaagner  pluselig  Mindet  om  alle  de  gamle 
Folkeæventyr  til  stærkt  og  farverigt  Liv  i  ens  Sind.  —  Naar 
man  en  smuk  Dag  staar  i  den  store  Araberbys  Bazar  eller 
paa  et  af  Østerlands  Frugttorve,  saa  er  det  de  tusinde  Næt- 
ters Æventyr,  der  opruller  deres  brogede  Billeder  for  os 
lyslevende.  Og  springer  man  en  Midsommernat  iland  højt, 
højt  oppe  i  Norden,  paa  et  Sted  som  dette,  saa  vilde  man 
blive  mere  glad  end  forundret,  om  Fjeldet  eller  Klippen 
revnede,  og  „Fjeldkongen"  kom  ud  med  alle  sine  Puslinger 
—  om  den  gamle,  langhaarede  Lapkvinde,  der  staar  dér  paa 
Stenen  og  kløer  sig  ugenert  i  Lysken,  mens  hun  kvækker 
sit  „puorist",^)  om  Inni  pludselig  satte  sig  overskrævs  i  sine 

')  Lappisk  Hilsen:    „Vel!"  „Goddag!" 

Skind biixer  paa  et  Birkeris  og  med  et  Knald  for  bort  gen- 
nem Luften  —  „kun  efterladende  sig  en  svag  Svovldunst", 
som  det  hedder. 

Men  der  hændte  slet  intet  saadant.  Forfrosne  og  trætte 
efter  Rejsen  skyndte  vi  os  op  til  Blokhuset.  Her  satte  vi  os 
ved  Ilden,  efter  at  vi  havde  hilst  paa  hver  især.  Hele  Slægten 
samt  Hundene  stimlede  sammen  i  det  lille  Rum.  Og  den 
fattige  Husmoder  trakterede  os  med  en  Drik  varm,  kogt 
Kafte,  der  smagte  meget  godt. 

Denne  Bolig,  i  hvilken  jeg  var  havnet,  var  bygget  af 
raat  tilhuggede  Bjælker  og  indesluttede  kun  ét  Rum,  saa 
stort  som  „Dagligstuen"  i  et  almindeligt  dansk  Husmands- 
hus.  Paa  Trægulvet  fandtes  Famihens  Sengesteder:  Ren- 
huder og  nogle  Pjalter  af  ubestemmelig  Art.  I  Nærheden 
af  det  aabne  Ildsted  („spisen")  stod  et  Bræddebord  og  et 
Par  „Treben",  paa  hvilke  man  kunde  sidde,  saafremt  man 
ikke  foretrak  at  lægge  sig  paa  Renhuderne.  Af  Hushold- 
nings! edskaber  fandtes  meget  faa:  et  Par  Kedler,  nogle  Træ- 
skaale  og  to  Par  ganske  smaa  Kopper.  Paa  Væggen  hang 
en  gammel,  enkeltlobet  Bosse.  Laasen  var  anbragt  uden- 
paa  Skæftet.  Saadanne  gamle  Bøsser  findes  endnu  overalt  i 
Lapmarkerne. 

I  et  Bøsseskuds  Afstand  fra  denne  Bolig  laa  Forraads- 
kamret:  et  lille  Bjælkehus  uden  Vinduer,  hvor  man  opbe- 
varede Vinterpelsene,  Renhuder,  torrede  Smaafisk  og  tørret 
Renkød  m.  m.  Da  vi  —  under  livlig  Samtale  mellem  Lap- 
perne og  fortsatte  Skigsmaal  mellem  Laphundene  og  min 
store  Pointer-Hvalp  —  havde  drukket  Kaffe  med  Tilsætning 
af  frisk  Ost  og  roget  lidt  Tobak,  krøb  jeg  ind  i  Forraads- 
huset  og  lagde  mig  paa  en  Renhud.  En  Renhud  er  et  ud- 
mærket Leje,  ogsaa  naar  man  vil  sove  under  de  lange  Rejser 
i  Robaad.  Men  mit  „Hotel"  var  saa  utæt,  at  Mosciterne 
strax,  da  de  opdagede  min  Nærværelse,  faldt  over  mig  og 
holdt  mig  og  min  Hund  vaagne  det  meste  af  Natten.    Først 

da  vi  fandt  paa  at  begrave  os  fuldstændig  i  de  forhaan- 
denværende  Brugsgenstande,  fik  vi  en  —  temmelig  d^Te- 
købt  Ro. 

Tiden  paa  Holmen  gik  som  sædvanlig  med  Iagttagelser 
over  Interieurer  og  Klædedragt,  Personer  og  Levemaade. 
Og  som  sædvanlig  havde  jeg  Besvær  med  at  faa  taget 
ordentlige  Fotografier.  I  Almindelighed  syntes  Folket  util- 
bøjeligt til  at  lade  sig  fotografere.  Oftest  ophørte  da  Væg- 
ringen, saa  snart  man  lovede  Lapperne  Betaling  for  at  staa 
stille.  I  det  Hele  er  Lappen  stadig  paa  Vagt  for  at  pumpe 
Penge  ud  af  den  rejsendes  Lommer.  Det  varer  ikke  længe, 
før  man  lærer  at  stille  Grænser  for  hans  Havesyge,  at  gøre 
Aftale  forud  om  alt  muhgt  og  at  prutte.  Tror  han,  at  man 
er  afhængig  af  ham,  er  han  ofte  ublu.  Man  maa  da  —  med 
større  eller  mindre  Sandhed  —  paastaa,  at  man  er  aldeles 
ligeglad,  om  han  vil  hjælpe  én  eller  ikke.  Og  naar  man 
f.  Ex.  ganske  rolig  erklærer:  ,.Saa  og  saa  meget  vil  jeg  give 
Dig  for  at  lodse  mig.  Vil  Du  ikke,  saa  lad  være;  jeg  bliver 
da,  hvor  jeg  er"  —  saa  bliver  han  i  Reglen  medgørhg. 
Hans  Valgsprog  er:  Noget  —  helst  meget  —  for  noget,  helst 
for  saa  lidt  som  muligt.  —  —  Fotografer  en  Laphund,  Øje- 
bliksfotografi!  og  —  Du  resikerer,  at  dens  Herre  kommer 
løbende  fra  det  fjerne  for  at  meddele  Dig,  at  dette  dog 
ogsaa  nok  kunde  være  værd  en  „Slant"  mellem  Brødre! 
Vær  Gæst,  en  rigeligt  betalende,  hos  en  Lap  og  prøv  en  Dag 
at  give  et  Barn  en  blank  Tiøre.  Næste  Morgen  kan  Du  se 
den  vindskibelige  Fader  nærme  sig  med  hele  Stedets  Ung- 
dom hængende  klynkende  paa  hans  Arme  og  ved  hans 
Kofte. 

„Hvorfor  tror  Du  vel  at  Børnene  græder?"  spørger  han 
med  alvorsfuld  Mine  og  en  Stennne,  der  klinger  dybtbe- 
drøvelig,  som  Klangen  af  en  revnet  Potte. 

„Aah,  Fa'n!"  svarer  Du  naturligvis.    Du  siger  disse,  ikke 

sjældent  fornødne  Ord  saa  kont  paa  svensk.  Og  Du  har  en 
Følelse  af,  hvad  Meningen  med  dette  Optog  er  ....  „Aah, 
Fa'n!" 

Men  han  lader  sig  ikke  dupere. 

^Jo,  sér  Du!"  siger  han,  „disse  stakkels  Børn  have 
drømt  i  Nat,  at  Du  ogsaa  gav  dem  en  „Slant",  —  ligesom 
ham  der  —  den  lille  Pava."  (Her  hyler  den  lille  Pava  med 
sine  Knoer  borede  dybt  ind  i  sine  Øjenhuler,  mens  Faderen 
tører  ham  om  Næsen).  „Ja,  drømt  det,  det  har  de.  Men 
se,  nu  vil  Du  rejse  fra  os,  og  endnu  har  de  stakkels  Born 
ikke  sét  nogen  „Slant",  nej  de  har  ikke." 

„Ja  men  den  lille  Pava  —  som  Du  sikkert  vil  faa  megen 
Glæde  af,  da  den  gode  Gud  har  skabt  ham  saa  aldeles 
i  dit  Billede  —  din  lille,  hyggelige  Pava  har  jo  da  virkelig 
ingen  Grund  til  Taarer.  Det  gode  Barn  fik  jo  en  „Slant" 
igaar." 

„Aa— ja,  han  fik  det,  men  —  han  har  alligevel  drømt 
aldeles  det  samme,  som  alle  de  andre  Smaa!  Der  er  dog 
kønt  Sammenhold  mellem  de  stakkels  Børn." 

Derpaa  faar  hele  Ætten  „Slanter".  Thi  Situationen  er 
i  Virkeligheden  en  Parterre-Billet  værd! 

Nede  paa  Stranden  i  Koten  sad  det  gamle  Fjældlap-Par 
paa  deres  Leje  af  jBirkeris  og  Renhuder  og  røg  Tobak. 
Gubben  var  sikkert  over  70  Aar,  men  rank  og  rørig  endnu. 
Han  var  den  mindst  tilgængelige  af  Slægten  og  brummede 
som  en  gnaven  Bjørn,  da  Fotograferingen  varede  ham  for 
længe.  Først  da  han  hørte,  at  jeg  agtede  mig  den  lange 
Rejse  op  i  Fjældene  ved  Norges  Grænse  for  at  besøge  Fjæld- 
apperne  der,  blev  han  mere  meddelsom.  For  at  naa  frem 
maatte  vi  være  tre  Mand,  to  foruden  jeg  selv.  Skønt  vi 
skulde  slæbe  Baaden  et  langt  Stykke  Vej  forbi  en  Fos  — 
man  sagde  ca.  ^3  dansk  Mil  —  tilbød  denne  Olding  at  gaa 
med  sammen  med  sin  Søn.     Da   vi  imidlertid  skulde  i  Lag 

med  Betalingssporgsmaalet,  forlangte  den  gæve  Gubbe  en 
saadan  Sum,  at  jeg  strax  bestemte  mig  for  en  anden  Route. 
„Men",  tiføjede  han,  „naar  jeg  vilde  betale  saa  mange  Penge, 
vilde  han  love  mig  at  lægge  Baad  til  og  at  gaa  fremad, 
ligegyldig  om  det  blev  Blæst  og  Modvind  eller  Magsvejr." 
Da  Rejsen  frem  og  tilbage,  iberegnet  en  Fjeldvandring  af 
temmelig  ubestemt  Længde,  antoges  at  ville  vare  i  omkring 
14  Dage,  vil  man  forstaa,  at  denne  Olding  endnu  ikke  havde 
opgivet  at  stole  paa  sit  Legeme. 

Da  jeg  skulde  forlade  Holmen,  og  Nila,  Gumman  og 
Hunden  allerede  vare  paa  deres  Pladser  i  Baaden,  kom  der 
pludselig  Bud,"  om  jeg  havde  noget  imod,  at  Fiskerlappen 
rejste  med  os'?  Han  skulde  strax  være  rede."  —  Nej.  Jeg 
havde  intet  imod  Fiskelappen,  om  Baaden  ellers  kunde  bære 
ham  ogsaa. 

Ikke  saa  snart  havde  Gumman  hørt  dette,  før  hun  ganske 
langsomt  listede  sine  uskønne  Ben  ud  af  Baaden,  „soppede" 
i  Land,  og  forsvandt  oppe  i  Laphytten." 

Man  bør  aldrig  efterforske  Damernes  skjulte  Veje.  Men 
da  ogsaa  Nila  efter  en  ganske  kort  Tids  alvorlig  Eftertanke 
pludselig  listede  samme  Vej,  tillod  jeg  mig  at  spørge  ham 
om  Meningen  med  denne  Udvandring. 

„Du*)  kan  da  se,  at  det  ryger  op  af  Hullet  deroppe: 
Du  kan  da  tænke,  at  Kællingen  koger  Kaffe  til  ham.  Fisker- 
lappen, før  han  gaar  paa  Rejsen!  .  .  .  Jeg  skal  nu  gaa,  at 
hente  Ristin." 

Og  han  sjokkede  afsted  opad  Skrænten. 

Jeg  havde  intet  Hastværk,  men  da  jeg  havde  siddet 
i  den  lumre  Solhede  i  en  Time,  sendte  jeg  Bud  op  i  Hytten, 
at  nu  vilde  jeg  afsted.  Der  gik  dog  endnu  en  rum  Tid,  før 
Lapperne  viste  sig.     Nila  hvervede  med  et  lumsk  Smil  i  sit 


')  Han  sagde  altid  „Du"  og  talte  nioget  komisk  svensk. 

Kalmykansigt  strax  de  mindste  Aarer  og  den  letteste  Plads. 
Den  gamle  Lapgumma  satte  sig  resigneret  i  Forstavnen. 
Saa  strittede  hun  ud  med  sine  magre  Ben  og  drev  med  et 
Par  kraftige  Tag  Baaden  fra  Land. 

„Men  —  Fiskerlappen'?  Han  skulde  jo  med.  Det  er  jo 
ham,  vi  har  ventet  paa!" 

„Ja,  det  er  ham,  vi  har  ventet  paa,"  indrømmede  Nila 
med  uforstyrret  Ro.  „Ham  har  vi  ventet  paa.  Og  nu 
kommer  han  der  henne  —  i  sin  egen  Baad.  For  han  tror, 
at  den  er  solidere;  —  det  er  saadan  en  Forestilhng,  han 
har.« 

„Naa.     Men,  hvorfor  Pokker!"  .... 

„Ah— h — hah!"     sukker    Lapgumman    med    en 

underlig  brægende  Lyd.  Og  hun  lægger  Overkroppen  bag- 
over, vender  sit  frygtelige  Ansigt  op  mod  Himlen  med  et 
Udtryk  af  dyb  Resignation  og  Gudhengi venhed,  og  — 
ræber  saa  underhgt,  at  jeg  formoder,  at  kun  Forverdenens 
mest  langhalsede  og  uhyggelige  Flagrekrybdyr  have  kunnet 
gøre  hende  det  efter.  Jeg  føler  mig  ligesom  afvæbnet.  Og 
et  Øjeblik  efter  er  Baaden  langt  ude  paa  Dybet. 

Dette  ubetydelige  Træk  illustrerer  Lappens  stærke  Til- 
bøjelighed til  at  holde  Rast  og  drikke  Kaffe.  Ingen  Lap, 
selv  den  fattigste,  ,gaar  paa  de  lange  Vandringer,  uden 
at  han  jo  har  sin  Kaffepose  og  sin  „Kaffepande"  med 
sig.  I  Almindelighed  hviler  man  5—10  Minutter  for  om- 
trent hver  halve  svenske  Mil,  man  tilbagelægger.  Navnhg 
for  Bærerne  ere  disse  hyppige  Hvil  nødvendige  i  det  be- 
sværlige Terrain.  Men  naar  Lappen  koger  Kaffe,  gaar  der 
meget  længere  Tid  paa  Raststederne.  Undertiden  forlanger 
han  at  koge  saa  ofte,  at  Rejsen  derved  forsinkes  altfor 
ublu  meget.  Mangen  Fægtning  er  udkæmpet  mellem  Lap- 
landsfarere  og  Indfødte  om  dette  overdrevne  Kaffekogeri. 
Jeg  har  selv  prøvet  en  slig  Strid,  der  undertiden  i  Virkehg- 

heden  kan  udarte.  Og  jeg  tvivler  aldeles  ikke  paa  Sand- 
heden af  Historien  om  den  rejsende,  tyske  Professor,  som 
af  sine  Bærere  hlev  truet  med  Prygl,  hvis  han  vovede  at 
gøre  Vrøvl  om  Kaffen.  Paa  Vandringerne  om  Somren  maa 
man  kunne  indskrænke  Kaffekogningen  til  tre  Gange  om 
Dacen  og  én  Gang  om  Natten. 


i 


III. 


L 


lappens  Legemsbygning,  hans  hele  Ydre,  er  saa 
forskelHgt  fra  de  andre  „Scandinavers",  at  han  er  særdeles 
let  at  kende  f.  Ex.  mellem  en  Skare  Svenskere  eller  Nord- 
mænd. 

Samefolket  er  interessant:  Der  existerer  næppe  noget 
Nomadefolk,  der  i  højere  Grad  end  dette,  har  bevaret  sin 
Karakter  og  sin  Levevis.  Og  jeg  nærer  ingen  Tvivl  om,  at 
vi  i  dette  Folk  maa  anskue  en  ualmindelig  ren  Ty  pus. 
Jeg  ser  paa  en  ægte  Lap  med  en  lignende  Interesse,  som 
den,  med  hvilken  Oldgranskeren  betragter  det  velbevarede 
Redskab  af  Flint  fra  Stenalderen.  Lad  være,  at  der  i  Tidernes 
Løb  er  kommet  et  Brud  hist  og  her  paa  Stenkilens  skarpe 
Kanter,  —  lad  være,  at  Samefolket,  som  ingenlunde  altid 
har  været  et  Nomadefolk,  har  haft  et  noget  andet  Præg,  da 
det  levede  udelukkende  som  et  Jæger-  og  Fiskerfolk;  Sten- 
kilen er  dog  forbleven  sig  selv.  Og  man  fejler  næppe,  naar 
man  i  Lappen  ser  den  flint-ægte  Rest  af, et  ganske  særegent 
Urfolk. 

Lappen  hører  til  „gentes  braehycephali  orthognathi" 
(Korthoveder  med  ikke-fremstaaende  Ansigter).  Lappen  er 
fortsat  en  typisk,  kulturhistorisk  Fossilitet.  Han  er  det  af 
lignende   Grunde,   som   f.  Ex.  Kalmykken.     Lappen   var,   saa 

Lapgumma. 


langt   man    kan    folge    ]iam    tilbage   i  Historien,    en    forfulgt 
Paria  blandt  Folkene,  forfulgt  og  foragtet.     Han  fortolkedes, 

som  Æventyrets  „Puslinger". 
Fortidens  Obscurantisme  ^) 
knyttede  Forestillingen  om 
det  Hemmelighedsfulde,  det 
Gnome-agtige,  til  Lappens 
Person.  Og  han  fik  overalt 
Skyld  for  at  kunne  „trolde" 
og  hexe.  Han  var,  —  ved  sit 
umiskendelige  Mongolphy- 
siognomi,  sit  Sprog,  sit  Tem- 
perament, —  som  en  frem- 
med Fugl  mellem  Folkene. 
Og  han  er  det  visselig  den 
Dag  i  Dag. 

Alt  dette  gælder  dog 
væsentligst  den  noma dise- 
ren de  Lap.  Medens  selv 
Sverigs  bedste  Lap -Kender, 
den  nu  bedagede  Provst 
Lastadius  paa  Jokkmokk 
Kirkeplads,  en  Slægtning  af 
de  berømte  Lastadier:  Peter 
og  Lars  Levi,  medens  han 
karakteriserede  Lappen  som 
en  „fuldstændig  ren  Typus", 
fremhævede  han  det  Factum, 
at  Laptypen  let  udviskes. 
„En  svensk  Kvinde,"  sagde 
den  ærværdige  Liistadius,  „gifter  sig  aldrig  med  en  Nomade- 
Lap.     Men  det  kan  ske,    at  hun   tager  en  Nybygger- Lap. 

')  Jeg  rejste   nogle  Dagsrejser  med  en  ganske  intelligent,  svensk- 
født Nybygger.     „Tror  Du,   at   Lapperne  kunne   trolle  endnu?" 

Man  ser  da  snart  at  Laptypen  gaar  tabt,  og  en  „Fursvenskning" 
foregaar  hurtigt.  Der  er  meget  færre  No  made  lapper  nu, 
end  tidligere:  De  uddø  som  Nomadelapper,  idet  de  blive 
„forsvenskede"/ 

D.  V.  s.:  De  blive  Nybyggere,  eller  gaa  paa  anden  Vis 
over  i  den  bofaste  Befolkning.  At  Giftermaal  mellem 
Svenskere  og  Lapper  dog  endnu  ere  ret  sjældne,  tør  sluttes 
af  følgende:  Lappernes  Antal  i  hele  det  umaadehge  Land, 
der  benævnes  „Jokkmokk-Sogn"  angives  nu  til  c.  470^).  Af 
disse  tilhore  de  allerfleste  „c.  400"  Kvikkjokk-Dislriktet,  og  ere 
hyppigst  Fjældlapper.  Hele  Tuorpen-  og  Sirkas-Stammen  ere 
udprægede  Nomadelapper.  Ifølge  Kvikkjokk  Kapels  Kirke- 
bog-) forekom  der  i  de  sidste  30  Aar  kun  4  Tilfælde  af 
Giftermaal  mellem  Lap  og  Svensk.     Disse  vare  følgende: 

I.  Lapmand  g.  m.  svensk  Ejerinde  af  Nybygge  (1877  V4)- 

II.  Lapflicka  g.  m.  svensk  Nybygger  (1882  ^/g). 

III.  Lapflicka  g.  m.  Svensker  (1888  ''!,). 

IV.  Lapflicka  g.  m.  Svensker  (1891). 

Der  findes  en,  til  Trivialitet  grænsende  Overensstemmelse 
i  Henseende  til  den  htteraire  Overfladiskhed,  hvormed  en 
ikke  ringe  Mængde  Forfattere  skildre  Samefolkets  Ydre.  Der 
synes  at  skjule  sig  et  uvilkaarligt,  æsthetisk  Ubehag,  bag  en 
Del  af  disse  Skildringer. 

Characteristisk  i  al  sin  Djærvhed  er  Skildringen  hos 
Dass  i  „Nordlands  Trompet".     Han  skriver^): 


spurgte  jeg  ham  en  Gang  spogende.  ,,Ne.i."  svarede  han.  „Men 
—  i  min  gamle  Fa'rs  Tid  troUede  de,  ta'  mej  Fa'n!  aldel's  for- 
baskat!!"  —  — 

')  V.  Diiben  angav,  for  kun  21  Aar  siden.  Lappernes  Antal  i  Jokk- 
mokk  Sogn  til  648. 

^)  For  mine  Studier  af  Kirkebogerne  og  for  anden  Vejledning  skylder 
jeg  Præsten  Svensson  min  bedste  Tak. 

')  Den  norske,  fuldstændige  Udgaves  Skrivemaade  er  her  fulgt. 

Det  Folk  er  særdeles  af  sælsom  Natur, 

Kortbenet  i  Væxten  og  støt  af  Statur, 

Ej  meget  ulige  til  Dværge; 

Man  finder  der  sjælden  en  voxen  og  stor. 

Med  mindre  hans  Moder  mistænkes  for  Hor, 

Dog  vil  jeg  derfor  ikke  sverge; 

Skarpojet  i  Sigt  og  forbister  i  Sjun 

Og  hel  under  Ansigtet  gusten  og  brun, 

Spidshaget  og  Kjægerne  lange; 

De  plages  ej  heller  med  Rigdom  af  Skjeg, 

Men  Hagen  er  nøgen  og  bar,  som  en  Væg, 

Jeg  har  det  befunden  hos  mange. 

Og  findes  end  nogle,  som  Skjegge-Haar  har, 

Er  Haarene  moxen  saa  tynde  og  rar, 

At  man  dennem  tælle  vel  kunde. 

Om  Mangel  paa  Varmen  hos  dennem  det  gjør, 

Hvad  heller  det,  for  de  er  maver  og  tør, 

Skuld'  komme,  jeg  kan  ej  begrunde. 


Efter  at  have  rimet  over  Livet  i  Lapkoten,  siger  han: 

Dog  skader  dem  meget  den  idelig  Røg, 

Hos  hvilken  de  ligger  i  Hylster  og  Smøg, 

Den  gjør  dem  surøjet  og  blinde. 

Blandt  tusinde  Lappiske  Kvinder  ej  een 

Man  finder,  som  er  uden  Øjenes  Men, 

Helst  dem,  der  er  vorden  til  Alder.  J 

Og  efter  Omtalen  af  Klædedragten:  i 

i 

Ved  snadan  en  Klæde-Dragt  kommer  og  det,  j 

At  Lapperne  løbe  gesvindig  og  let,  ^ 

Hel'  Miler  foruden  at  svede  ^).  » 

Skuld'  nogen,  hvis  Legem  var  ikke  bevant,  ) 

Ham  gjore  det  efter,  han  visselig  fandt  j 
Afmægtighed,  Træthed  og  Hede. 

Peter  Dass  beskriver  Lappen   som   en  udmærket  Bue- 
skytte og  Bjørnejæger.     Men: 


')  £n  ægte,  men  fattig  Lap,   som  fulgte  mig  i  et  Par  Uger,  var  en 
af  de  største  Svedere,  jeg  har  set. 

Det  er  at  belvlage,  den  Lappiske  Slægt 
Er  meget  med  hedenske  Taage  bedækt, 
Hvorvel  deres  Præster  formane 
Med  Trusler  og  Ord  som  retsindige  Tolk', 
Man  maa  dog  ugjerne  fornemme,  det  Folk 
Vil  elske  Forfædrenes  Vane. 

Han  fortæller  nu  om  Lappens  („Finnens")  Troldkyndighed: 
Lappen  kan  „frigjøre"  baade  Vejr  og  Vand,  han  kan  „ind- 
sætte forflyvende  Gann^)  i  Folk,  Kreaturer,  og  „Marker  og 
Plan"  .... 

At  de  nogen  Omgang  med  Djevelen  har, 

Jeg  derpaa  har  mangen  Gang  Kjendetegn  klar 

Med  seende  Øjne  fornummet. 

Selvfølgelig  forstaar  Lappen  at  vise  et  stjaalent  Klenodie  igen, 
at  mærke  T3'v  og  slaa  hans  Øje  ud,  m.  m.  m.: 

Begjærer  du  Tyven  et  Mærke  mon  faa, 

Hans  syndige  Gjerning  at  kjendes  derpaa. 

Det  er  ham  en  liden  Umage 

At  sende  sin  kunstrige  Djevel  et  Bud, 

Han  ville  gesvindig  af  Hovedet  ud 

Et  Øje  paa  Tyven  udslage. 

Savner  man  Medbør  under  Sejladsen,  skal  man  bede  en  Finne 
bruge  sin  „lønlige  Kundskab".  Han  slaar  da  tre  Knuder  paa 
et  Klæde,  og  jo  flere  af  disse,  man  løser,  desto  stærkere 
blæser  det. 

Finnen  (Lappen)  formaar  efter  Das  s  mere  endnu: 

Og  est  du  paa  denne  nærværende  Dag 
Begjærlig  at  vide,  hvad  Handel  og  Sag 
Paa  de  og  de  Steder  sig  hænde 
I  fremmed',  fraliggende  Pladser  og  Ørt, 
Jeg  kjender  de  Finner,  det  haver  kundgjort 


')  „Gann"  var  store,  sorte  Fluer,  som  Lappen  formentlig  gemte  i  en 
Æske,  og  kunde  sætte  i  andre  ved  Trylleri  og  Signen. 

Og  kunde  det  give  tilkjende, 

Han  kaster  sig  flad  oppaa  Jorden  udstrakt 

Og  talder  slet  hen  i  Besvimels  Afmagt, 

Foruden  al  rorendes  Aande: 

Men  naar  han  til  Livet  opkvegnes  igjen, 

Fortæller  han,  hvor  han  vidt-værendes  hen 

Har  vanket  i  fremmede  Lande, 

Og  paa  det  hans  Ord  kan  forsikres  med  Ja, 

Da  forer  han  seendes  Pant  derifra, 

Som  den  eller  den  haver  ejet. 

Saaledes  kan  Satan  forgjøgle  det  Sind, 

Dem  han  ved  Vantroen  forstenede  blind, 

Til  sin  Liv-egne  har  lejet! 

Sin  Ganne-Kunst  brnger  han  og  som  en  Mand 

Og  sender,  hvort  hen  hannem  lyster  om  Land, 

Forgiftig  Beelzebubs  Fluer; 

Han  sætter  dem  ind  udi  Folk  eller  Fæ, 

Beskader  saa  mange  uskyldige  Kræ, 

Som  skrækkes  for  saadant  og  gruer. 

En  liden  Fortræd  ham  ej  hændes  saa  snart. 

Han  straxen,  opfyldt  af  Hævngjerrigheds  Art, 

Med  Gann  sin  Modstander  mon  plage; 

o.  s.  V. 

Jeg  liar  citeret  Dass  saa  vidtløftigt,  fordi  hans  Frem- 
stilling i  Korthed  giver  et  klart  Begreb,  om  Lappens  sociale 
Stilling  i  hine  Tider,  og  fordi  den  i  Virkeligheden  er  ganske 
træffende. 

Linne  omtaler  Lappens  lille  Krop,  sorte  Haar  og  mørke 
„Regnbuehinde"  (irides  oculi),  og  han  nævner^)  i  sin  Be- 
svarelse af  Spørgsmaalet:  „ciir  lapones  adeo  pedibus  celeres?" 
som  8de  Grund:  „Alle  Lapper  ere  smaa;  jeg  saa  endnu  ingen 
saa  stor,  som  jeg".  „Det  ilr  undran  att  se,  huru  hel- 
singen  år  stor,  lappen  liten,  ratio  clara:  1.  Gifver  man  en 
hundehvalp  nog  åta,  blifver  han  stor,  men  litet,  liten.  2. 
Later  man  en  liten  valp  vara  varm,  blifver  han  stor,  men 
frysa,  liten". 


')  „I  Iter  Lapponicum"  pag.  116. 

V.  Duben  skriver  (pag.  1G()):  „Hvad  tia  lorst  angaar 
Lappens  Skikkelse  i  Almindelighed,  saa  er  denne  oftest 
uanselig:  Han  er  lille  og  spinkel  ai"  Væxt/  Efter  Grape  an- 
gives Lappernes  Højde  (i  Enontekis)  til  mellem  02  og  Go 
Tommer  for  Mændenes  Vedkommende;  „10  hejst  15  af  dem 
(Enontekis-Lapperne)  ere  højere.  Tvende  Koner  ere  kun  r)4 
Tommer  høje".  Dliben  angiver  Mandens  Middelhøjde  —  efter 
Udelukkelse  af  de  meget  smaa  og  meget  høje,  —  til  c.  1,^ 
Meter;  Kvindernes  noget  mindre.  Han  har  dog  undtagelsesvis 
fundet  høje  Folk:  O  Fod.  Det  er  jo  muligt,  at  saadanne  høje 
Mennesker  stundom  ere  af  blandet  —  svensk  eller  finsk  — 
Afstamning.  Men  han  har  i  nogle  Tilfælde  fundet  en  saadan 
Legemshøjde  hos  aldeles  typiske  Lapper,  hvis  Slægt  fra 
gammel  Tid  af  har  været  bekendt  for  Højde.  Dværgagtige 
Skikkelser  findes,  men  ingenlunde  som  Regel.  Forfatteren 
fremhæver,  at  Manglen  af  Hæle  paa  Lapskoene  gjør,  at 
Lappen  synes  mindre,  end  han  i  Virkeligheden  er.  Desuden 
gaa  de  øfte  noget  ludende,  hvilket  v.  Diib en  tilskriver  Vanen 
at  bære  Madsæk  o.  a.  paa  Ryggen.  Enkelte  Lap -Stammer 
synes  at  udmærke  sig  ved  betydeligere  Højde,  end  andre. 
Saaledes  Nord-Kajtumlapperne  i  Gellivara-Sogn,  der  ikke 
sjældent  blive  l,e5  Meter  høje  (F.  Svenonius). 

C  as  tren  ^)  siger:  „Hvad  angaar  Lappernes  Udseende,  saa 
er  det  kendt  Sag,  åt  de  i  det  Hele  taget  ere  temmelig  smaa, 
og  at  deres  Ansigtstræk  ligne  Mongoltypens,  d.  v.  s.  de  have 
en  lav  Pande,  fremstaaende  Kinder,  smaa  Øjne  o.  s.  v." 

Jeg  har  selv  kun  set  én  høj  Lap:  en  „driing"  (Tjeneste- 
karl), der  vogtede  Rener  i  Fjældet.  Denne  var  tillige  —  imod 
hvad  der  er  almindeligt  hos  Lapperne  —  lys-,  næsten  rød- 
haaret.  De  fleste  af  de  Lapmænd,  jeg  har  truffet,  vare  lidet 
under  Middelhøjde,  de  fleste  Lapkvinder  meget  smaa.  Kun 
to  ældre  Kvinder  vare  dværgagtige.    Det  maa  dog  bemærkes, 


*)  I  „Resa  till  Lappland"  1838  pag.  41. 

H.  Kaarsberg:    Nordens  sidste  Nomade. 

at  (let  ikke  alene  er  deres  Lidenhed,  der  giver  disse  et  Ko- 
bold-lignende  Udseende,  men  i  næsten  ligesaa  høj  Grad  deres 
Hæslighed:  det  lange,  tjavsede,  frit  nedhængende  Haar,  den 
rynkede,  sortbrune  Hud,  den  brede  Mund,  de  smaa,  listige 
Øjne,  og  de  „karleagtige",  vevre  Bevægelser,  Gestus  og 
Manerer. 

Lappen  er  velproportioneret.  Dog  synes  Kroppen  ofte 
noget  for  lang  og  udviklet  i  Forhold  til  Underextreniiteterne. 
De  fleste  Kvinder  besidde  en  Bækkenbredde,  der  intet  lader 
tilbage  at  ønske.  Dog  skulle  svære  Fødsler  ingenlunde  være 
sjældne,  og  i  visse  Aar  har  Dødeligheden  i  Barselseng  og 
under  Fodsien  været  sørgelig  stor.  Jeg  støtter  denne  Oplys- 
ning paa  Meddelelser  i  „Kvikkjokk  Forsamhngs"  Kirkebog 
og  mundtlige  Beretninger  fra  Laplændere  og  Svenskere. 
Hjulbenethed  forekommer  hyppigt,  —  v.  Diiben  paastaar: 
„temligen  regelbundet." 

Lappen  bliver  sjælden  fed.  Han  er  muskelstærk,  hans 
Sener  stærk  markerede.  Navnlig  ere  hans  Lægge  meget  vel 
udviklede.  Dette  er  en  naturlig  Følge  af  hans  stadige  Om- 
flakken, snart  vandrende,  snart  paa  Ski.  Sandsynlig  har 
V.  Diiben  Ret,  naar  han  tilskriver  Lapskoens  Mangel  paa 
Hæl  Betydning  for  Udviklingen  af  en  stærk  Læg.  Thi  Læggens 
Muskelapparat  faar  herved  større  Arbejde  under  Gangen. 
Den  Fremmede  bliver  i  Begyndelsen  af  sin  Vandring  i  Lap- 
marken regelmæssig  øm  og  træt  i  Læggene.  Enkelte  taale 
slet  ikke  at  bruge  Lapsko.  Naar  v.  Diiben  heraf  slutter,  at 
Dalkullernes  sj)inkle  Lægge  kan  tilskrives  de  høje  Hæle  paa 
deres  Fodtøj,  gaar  han  sikkert  for  vidt.  Thi  —  hvilke  uhyre 
Hæle  og  hvilke  uhyre  Lægge  se  vi  ikke  optræde  i  Forening 
f.  Ex.  hos  en  Mængde  Kvinder  i  den  mere  raffinerede  Kultur- 
Verden.  Armenes  Muskulatur  er  forholdsvis  mindre  vel  ud- 
viklet: Specielt  Nomade-Lappen  øver  Armene  mindre  end 
Benene. 

Disse  Angivelser   gælde    navnlig    den    unge  Lapmand. 

Thi  Børnene  ere  ofte  fede  og  trivelige,  og  skønt  Kvindernes 
Muskeludvikling  kan  omtales  i  de  samme  Udtryk,  som 
Mandens,  er  den  dog  i  det  Hele  svagere  og  slappere. 

Paafiildende  længe  bevarer  Lappen  sin  elastiske  Gang, 
sin  Smidighed  og  Lyst  og  Evne  til  at  færdes,  —  paafaldende, 
fordi  denne  Nomade  i  Virkeligheden  temmelig  tidlig  faar  et 
aldrende  Udseende.  Han  ligner  heri  Kalmykken,  hvis  gennem- 
snitlige Levetid  dog  sikkert  er  langt  kortere,  end  Lappens. 
Dog  svinde  hans  legemlige  Herligheder  med  Aarene,  og  man 
træffer  —  særlig  hos  gamle  Kvinder  —  akkurat  lige  saa  fat- 
tige Legemsformer  i  Lapmarken,  som  hos  os. 

Lappens  Hud  er  i  Barndommen  og  Ungdommen  lys. 
Hos  den  voxne,  og  tidligst  hos  Manden,  bliver  Farven  oftest 
mere  brunlig.  Den  brune  Farve  tør  man  vist  opstille,  som 
den  hyppigste.  Men  iøvrigt  finder  man  meget  varierende 
Hudfarver:  Jeg  har  set  næsten  sortbrune,  gamle  Lapper,  og 
—  i  samme  Trakt  —  Individer,  hvis  Hud  ikke  var  mørkere, 
end  en  solbrændt  Danskers.  Vejrliget,  Røgen  og  den  brat 
vexlende  Temperatur  i  Koten,  indvirke  ikke  gunstigt  paa 
Teinten.  Og,  hvor  brunt  er  Grundfarven,  behøver  Lappen  et 
meget  tyndere  Lag  Smuds,  end  man  nu  og  da  finder  i  hans 
Ansigt,   for  at  imponere  Iagttageren   ved   sin    skumle  Kulør. 

Haaret  er  oftest  mørkt;  den  mørke  Farve  er  constantere 
for  Haarets  Vedkonimende,  end  for  Hudens.  Dog  har  jeg, 
ligesom  v.  Dilben  og  vel  alle  andre  Lapmarksrejsende,  mødt 
adskillige  lyshaarede  Lapper.  Mørk -askefarvet  Hovedhaar 
var  hos  disse  Undtagelser  Reglen;  én  Lapmand  var  næsten 
rødhaaret.  Han  tilhørte  Sirkasstammen,  der  tæller  mange 
Individer  med  lyst  Haar  og  blaa  eller  meleret  Farve  af  Regn- 
buehinden. Kvindens  Haar  angives  at  være  blødt  og  fint  og 
ikke  stort  længere  end  Mandens  grove  og  tættere.  Det  fore- 
kommer mig  ikke,  at  der  er  stor  Forskel  paa  de  to  Køns 
Haar.  I  Luleå-Lapmark  bære  Lapperne  —  Mænd  og  gifte 
Kvinder  —  Haaret  hændende  langt  og  frit  ned  om  Skuldrene. 

Ugifte  Kvinder  bære  i  Reglen  Fletninger.  I  andre  Lapmarker 
flette  Kvinderne  deres  Haar  i  to  Piske.  Disse  smykkes  med 
Glasperler  og  Baand  og  bæres  snart  fortil,  snart  nedad  Ryggen 
(Dilben).  Paa  nogle  Egne  bære  Kvinderne  en  Øreske  fast- 
bunden i  Pisken.  Dette  Apparat,  af  hvilket  v.  Dilben  leverer 
en  Tegning,  er  forarbejdet  af  Renhorn,  pynteligt  udskaaret 
og  ofte  smykket  med  smaa  Messingringe^).  Længden  er 
c.  4  Tommer.  Lule- Lappernes  vildt  flagrende  Haar  giver 
dem  ofte  et  ganske  særegent  Udseende.  De  smaa,  vevre, 
gamle  Lapgummer  opfriske  stundom  paa  den  livligste  Maade 
vor  Barndoms  Forestillinger  om  Trolde  og  Underjordiske. 

Skægvæxten  er  ikke  frodig  hos  Lapperne.  Ganske, 
som  hos  Kalmykfolket,  er  den  rigeligst  paa  Overlæben  og 
Hagen.  Kun  undtagelsesvis  naar  Skæget  en  nogenlunde 
rigelig  Udvikling.  —  Hos  gamle  Lap-Kvinder  træffes  stundom 
en  ganske  rigelig  Skægvæxt. 

Paa  det  øvrige  Legeme  er  Haarvæxten  sparsom;  men 
den  findes  paa  de  sædvanlige  Steder  (Diiben). 

Skaldethed  er  sjælden  hos  Lapperne.  Jeg  har  ikke 
set  en  skaldet  Lap,  men  der  findes  undtagelsesvis  en  saadan. 
Hos  de  Gamle,  specielt  hos  Kvinderne,  bliver  Haaret  ofte 
meget  tyndt.  Graa  Haar  optræde,  som  Alderdommens 
Attribut  —  ikke,  som  saa  ofte  hos  os,  i  den  kraftige  Mands- 
alder.     Man   træffer  mange  gamle  Lapper,   der  ikke  graane. 

Øjets  Regnbuehinde  (Iris)  er  oftest  mørkftirvet,  men 
dens  Farve  varierer  ligesom  Haarets,  og  hyppigt  er  den  me- 
leret. Øjenhaarene  have  Haarets  Farve.  De  mangle  ofte 
paa  Grund  af  Øjensygdomme.    Brynene  ere  som  Regel  svagt 


Ring-Motivet  træffes  ofte  i  Lappernes  Dekorationskunst,  Lappernes 
Fingerring  er  paa  Pladen  forsynet  med  et  Antal  smaa,  raslende 
Biringe.  I  Enden  af  den  udskaarne  Renhorns -Skede  til  deres 
Knive  findes  undertiden  en  Ring.  Og  i  Enden  af  „Kørekæppen", 
der  benyttes  under  Farten  i  Slæde  med  Ren-Forspand,  findes  lige- 
ledes Ringe. 

udviklede.  Da  Øjet,  pa»i  Grund  af  Magerlieden  og  den  ringe 
Udvilvling  af  Fedtvæv  i  den  store  Øjenhule,  oftest  ligger 
meget  dybt,  da  de  Bendele,  der  tilsvare  Brynet,  ere  vel  ud- 
viklede. Kindbenene  fremstaaende,  Øjespalten  smal  (snever), 
forstaar  man,  at  Peter  Dass  i  sin  Beskrivelse  kalder  Lappen 
„forbister  i  Sjun".  Der  findes  dog  mange  Lapper,  hos  hvilke 
alle  disse  Træk  ere  lidet  fremtrædende.  Og  hos  Lap-Bør- 
nene er  Laptypen  ofte  kun  antydet.  Da  Lappen  tillige  har 
den  Vane,  at  rynke  Brynene,  faar  hans  Ansigt  hyp;jigt  et 
tungsindigt  og  barskt  Udtryk,  der  ikke  harmonerer  med 
hans  almindelige  Temperament. 

Lappen  har  et  skarpt  og  øvet  Syn.  Han  var  i  Fortiden  en 
fortrinlig  Bueskytte^),  og  han  bruger  den  Dag  i  Dag  Kugle 
til  Fuglejagt  saa  vel  som  til  Bjørn.  Mange,  om  ikke  alle, 
Forfattere  tale  om  Lappens  „sure  Øjne"  o:  Lapperne  have  ofte 
en  chronisk  Betændelse  i  Øjets  Bindehinde  og  i  Taarevejen 
(Conjunctivitis,  Dacryocystitis,  Ectropion).  Sandsynligvis  er 
denne  Sygdom  hyppigst  om  Vinteren,  da  Folket  opholder  sig 
mere  i  den  tilrøgede  Kote,  end  om  Sommeren.  Jeg  har  selv 
kun  set  et  ganske  enkelt  Tilfælde  af  Øjenbetændelse.  Diiben 
angiver,  at  der  findes  mange  blinde  Lapper. 

Næsen  er  ikke  Lappens  skønneste  Legemsdel.  Man 
træffer,  ligesom  hos  os,  meget  forskellige  Næseformer,  men 
hyppigst  er  Lapnæsen  kort,  plump,  og  forsynet  med  store 
Næsebor.  Aldrig  ser  man  den  røde  Baces  eller  Israeliternes 
charakteristiske  Næseform;    og   man    har   dog   ogsaa   nævnt 


')  Linne  giver  i  „Iter  Lapponicum"  pag.  158  en  Tegning  af  Buen, 
som  den  paa  hans  Tid  brugtes  i  Vesterbotten.  Den  var  af 
Staal,  Strengen  af  flettet  Hamp.  Den  ligner  ganske  de  gamle 
danske  og  norske  Buer,  og  den  maalte,  ligesom  de  stærkere  af 
disse,  spændes  ved  en  særlig  Mechanisme.  Lappernes  Bue  var 
dog  langt  simplere.  Den  lavedes  af  Træ.  £n  ganske  almindelig 
Grangren  ydede  Lappen  saa  god  en  Bue,  som  han  ønskede.  Han 
kunde  skyde  et  Egern  paa  langt  Hold  med  dette  primitive  Vaaben. 

Israeliterne  som  et  Folk,  der  skulde  være  nær  beslægtet  med 
Lapperne.  Derimod  ser  man  hyppigt  den  brede  Næse:  Vingerne 
lægge  sig  ud  over  Kinderne,  Næsespidsen  er  stump  og  voxer 
lidt  opad,  Næseborene  altfor  iøjnefaldende,  naar  man  be- 
tragter Lapansigtet  en  face.  En  saadan  Næse  synes  mig 
særdeles  hæslig:  Den  gør  Ansigtsudtrykket  raat  og  fra- 
stødende. Men  —  sligt  er  jo  en  Smagssag.  I  en  ikke  fjern 
Fortid  hilste  Lappen  med  Næsen:  En  af  Parterne,  Gæsten  eller 
Værten,  lagde  den  højre  Arm  om  den  andens  Liv,  man 
sagde  „puorist!"  (vel!  —  God  Dag!)  og  trykkede  Næserne 
mod  hinanden.  Lastadius  meddeler,  at  nære  Slægtninge  hilse 
med  Kys  paa  Munden,  fjernere  paa  Kinden,  og  „oskylde 
brynte  nasor."  Nuomstunder  foregaar  Hilsenen  dog  kun  ved 
at  give  Haanden,  samt  —  mellem  beslægtede,  i  Særdeleshed 
mellem  Personer  af  samme  Køn,  —  ved  Kys  paa  Mund  og 
Kind.  I  Gellivara-Trakten,  i  Tornio-Lapmark  og  i  Finmarken 
hilser  man  dog  endnu  ved  at  tage  hinanden  om  Livet  med 
højre  Arm  (v.  Diiben). 

Lappens  Mund  er  bred,  og  Læberne  oftest  tykke.  Han 
ligner  heri,  som  i  meget  andet.  Kalmyktypen.  Hans  Tænder 
ere  hvide  og  fortrinlige.  Hos  ældre  Folk  ere  de  stumpede 
ved  Slid. 

Lappens  Øren  ere  ofte  fremstaaende.  løvrigt  .synes  de 
mig  ikke  at  frembyde  nogen  Særegenhed.  Ørenringe  an- 
vendes ofte. 

Hænder  og  Fødder  ere  som  Regel  smaa.  Hænderne 
ere  ofte  medtagne  af  Slid  og  af  Klimaet.  Diiben  angiver, 
at  Neglene  ere  næsten  cirkelrunde.  Men  den  ovale,  „aristo- 
kratiske" Negl  turde  væsentligt  være  et  Produkt  af  en  Negle- 
Kultur,  som  Lappen  ikke  kender.  Paa  Grund  af  den  spidst 
tilløbende  Skosnude,  finder  man  stundom  Abnormiteter  paa 
Lappens  Tæer.  Navnlig  skulle  „overliggende  Tæer"  ikke  være 
sjældne. 

Lappens  Stemme  skildres  af  flere  Forfattere  som  høj- 

stemt,  ..pipande  eller  pnallande",  usynipathetisk,  klaii'rlos  og 
tynd.  Dette  forekommer  mig,  at  passe  ict  godt  paa  Kvinde- 
røsten i  Almindelighed.  Mændenes  Stemmeklang  synes  mig, 
at  staa  i  rimeligt  Forhold  til  deres  Størrelse  og  hele  Ud- 
vikling. Man  bliver  overrasket,  naar  man,  —  saaledes,  som 
det  ikke  saa  sjældent  sker  hos  Kulturfolk  —  hører  en  skinger 
Faleet-Røst  stige  frem  af  en  kæmpelang  Mands  Hals,  ofte 
gennem  et  „Adamsæble"  af  uhyre  Dimensioner.  Men  jeg 
har  aldrig  ventet  mig  mere  af  Lappen  i  Retning  af  Stemme- 
klang,  end  det,  han  præsterer.  Kun  naar  han  „joiker",  for- 
bavser hans  Røst  mig.     Men  herom  senere! 

Naar  man  nu  giver  det  ovenfor  beskrevne  Laplegeme 
Klæder  paa,  vil  man  se  for  sig  en  mere  ejendommelig  og 
sa^regen,  end  skøn  Skikkelse.^ 

Lap-Skoen  er  allerede  omtalt.  Som  Skosmørelse  og 
ved  Beredning  af  Huder  anvendes  „Norsk  Smørelse",  en 
Blanding  af  Tjære  og  Tran  eller  Fedt.  Tjære  alene  bruges 
ogsaa  til  Skosmørelse;  ligeledes  en  særdeles  ildelugtende 
Olie,  der  fremkommer  ved  Henstand  og  Forraadnelse  af 
Fiske-Indv^olde. 

Flere  Forfattere  paastaa,  at  Lapperne,  ligesom  Negrene 
og  visse  Individer  af  vor  egen  Race,  have  en  særegen  og 
frastødende  Lugt.  Det  er  Sandhed,  at  Lappen,  specielt 
Kvinderne,  ikke  lugte  godt.  Men  deres  Lugt  var  mig  ikke 
ubekendt.  Jeg  tror  ikke,  at  den  besidder  antropologisk  In- 
teresse, og  jeg  har  genfundet  den  hos  mangfoldige  andre 
Mennesker  af  forskellig  Race.  Den  nøgterne  v.  Diiben  siger: 
„Hele  Sagen  er  Snusk -Lugt  og  norsk  Smørelse."  Han  har 
sikkert  Ret. 

Buxerne  (i  Almindelighed  =  måuka,  stårr)  naa  fra 
midt  mellem  Bækkenranden  og  Hofterne  til  Anklen  eller  lidt 
længere.  De  fastholdes  om  Livet  af  en  simpel  Rem.  Begge 
Køn  bære  Buxer  af  samme  Art  og  paa  samme  Maade.  De 
forfærdiges    dels   af  Vadmel,    dels    af   Skind.     Om   Vinteren 

trækkes  Vadnielsbiixerne  ofte  iidenpaa  Skindbuxerne.  Skind- 
buxerne  ere  i  Begyndelsen  gulbrune.  Brug,  Smuds  o.  s.  v, 
gøre  efterhaanden  Farven  mere  eller  mindre  mørk.  Kvinderne 
bruge  hyppigere  end  Mændene  Vadmelsbuxer.  Dog  har  jeg 
set  flere  Lapgummer  ved  Sommertid  i  snevre  Skindbuxer. 
Helt  laadne  Benklæder  bruges  ofte  ved  Vintertid;  de  laves 
af  Ren-Kalveskind  eller  af  Skindet  paa  Renens  Ben  („bellinger"). 
Jeg  har  kun  set  graa  Vadmelsbuxer,  men  v.  Diiben  anfører, 
at  Kvinderne  farve  dem  med  deres  Yndlingsfarver:  rødt  og 
grønt. 

Da  Lapbuxerne  mangle  Lommer,  maa  Lappen  bære  sine 
Nødvendighedsartikler  paa  anden  Maade.  Mændenes  bedste 
Gemmested  er  den  Pose,  der  dannes  af  Kappen  ovenover 
Bæltet:  Barmen  (lap.:  puogna).  Her  skjuler  han  Tobaks- 
pungen, der  i  høj  Grad  ligner  Grønlændernes,  Madvarer,  Pibe, 
o.  s.  V.  Ved  Mands-Bæltet  kan  man  finde  hængende:  Kniven, 
en  Nøgle,  og  en  eller  flere  Skindpunge,  der  indeholde  Madske, 
Øreske,  Hvæssesten,  Senetraade,  Tobak  o.  m.  a.  —  Ved 
Kvindebæltet  hænge  Sysager,  Sax,  Naalehus,  Naale  med 
Traad,  Naalepude,  Nøgler  m.  m. 

Lapperne  anvende  ikke  saa  kostelige  Bælter,  som  man 
finder  hos  mange  andre  Stammer  (Tscherkesser,  Kalmykker, 
Georgiere,  Armeniere  o.  m.  fl.).  De  laves  af  Uld,  —  og  ligne 
da  ganske  den  fattige  Kalmyks,  —  eller  af  sammenflettede 
Sener,  overtrukne  med  Læder,  eller  Klæde,  beklædt  med 
tætsiddende  Sølvplader.  Pladerne  ere  ofte  forgyldte.  De  ere 
ornamenterede  med  ensartede,  Taarn-lignende  Hautreliefs  og 
ofte  behængte  med  raslende  Dingeldangel.  Jeg  deler  ikke 
V.  Diiben  s  Smag,  naar  han  kalder  Lappens  Sølvbælte 
„vackert".  Det  simple,  haandgjorte,  kalmykkiske  Nobel-Bælte 
er  en  Herlighed  i  Sammenligning  med  den  rige  Laps  raslende 
Buggjord.  Derimod  ere  de  Bæltespænder  og  Bælteplader, 
der  udskæres  af  Renhorn,   ofte  meget  skønne  og  smagfulde. 

T  Stedet  for  Linned,  specielt  Skjorte,  have  Skovlapperne 

og  FjaMdlnpperne  en  skirto  o:  et  skjc titel itnu'iule  Klædnings- 
stykke af  Vadmel,  der  hæres  udenpaa  Benklæderne,  ikke  ned- 
stoppet  i  disse. 

„Kolten"  er  dog  i  Reglen  det  inderste  Klædningsstykke. 
Det  er  en  meget  vid  Jakke,  fortil  aaben  til  midt  paa  Brystet. 
Den  kaldes  hos  Manden  kop  te,  hos  Kvinden  vnolpo.  laves 
af  Vadmel,  Klæde  eller  Skind  og  naar  til  lidt  ovenover  Knæet 
Der  er  tiere  Slags  Kolter  og  med  vexlende  Navne  (se  v. 
Diibens  „Lappland  oeh  Lapparne"  pag.  156).  Mandens  Kopte 
har  en  lav,  opstaaende,  stiv  Krave,  der  er  kantet  med  livligt 
farvede  Baand  eller  Klædeslister.  Ogsaa  paa  Bryst-  og  Arm- 
linningen findes  saadanne  Kanter.  Ogsaa  Kvindens  Vuolpo  er 
smykket  med  Kanter  i  livhge  Farver:  rødt,  blaat,  eller  gult, 
eller  flere  vexlende  Farver.  Den  er  længere  end  Mandens, 
og  naar  til  et  Stykke  under  Knæet.  \^ed  Højtideligheder 
bæres  Kolter  med  Kraver  baldyrede  med  Metaltraad  (Tin)  og 
stærkt  farvet  Garn.  I  de  forskellige  Lapmarker  findes  for- 
øvrigt forskelligt  indrettede  Kolter. 

Naar  Vinterkulden  kommer,  trækker  Lappen  i  Pelsen 
(muodda,  muedda).  Den  fineste,  men  ikke  den  varmeste, 
laves  af  Ren-Kalveskind,  den  grovere  af  ældre  Reners  mere 
langhaarede  Skind.  Pelskraven  er  opstaaende.  Naar  Pelsen 
i  Tidens  Løb  mister,  Haarene  kaldes  den  skiltjah  (skilt  = 
afmagret)  og  bruges  som  Sommerbeklædning  (svaltja). 

Undertiden  bæres  to  Pelse.  Den  inderste  vender  da 
Haarsiden  indad  mod  Legemet.  Fattige  Lapper  bære  nu 
ikke  altid  en  korrekt  I^apdragt.  v.  Diiben,  som  jeg  i  det 
forudgaaende  har  fulgt,  siger:  „Den  fattiges  Dragt  er  alene 
af  Skind.  Vinterbuxerne  ere  af  „Bellinger",  Sommerbuxerne 
af  „Samsk"  (tyndt  Læder),  Undertøjet  en  „Skiltja"  og  Over- 
tøjet en  dito  eller  en  „Muodda".  Men  man  træffer,  i  alt 
Fald  ora  Sommeren,  adskillige  Fattig-Lapper,  der  hverken 
bære  Laphue  eller  Lapbuxer. 

Baade  Mænd  og  Kvinder  bære  en  Art  Brystlap  (svensk: 

barniklæde,  krag-lapp;  lapsk:  åtsa-lappa,  åtsa  sleepa,  puonga- 
lappa).  Denne  broderes  ofte  paa  det  bedste  og  spiller  en 
Rolle  ogsaa  i  Højtidsdragten.  Desuden  benyttes  den  til 
Gemmested  for  Smaamynt  o.  lign.,  idet  den  danner  en  Pose 
med  Foret.  —  Store  Bomuldstørklæder  anvendes  nu  ofte  af 
Kvinderne.     Ifølge  Diiben  bæres  di.sse  Halstørklæder  uden- 


Garamelt  Lap-Par  fra  sydligere  Trakt. 
(„Rige  Jons"  og  Gumiiia.) 


paa  ^.barmkladet",    men   indenfor  „Kopten",    med  Snipperne 
korslagte  over  Brystet. 

Sølv-Kraven,  der  nu  sjældent  ses  i  Lule-Lapmark,  liy})- 
pigere  i  flere  andre  Egne,  er  af  svensk  Oprindelse,  Et  Be- 
vis herpaa  er  det  lapske  Navn:  „silb  kraka".  Diiben  siger, 
at  Lulelapperne  paa  Grund  af  deres  Religiøsitet  bave  solgt 
deres    dyrebare  Kraver   til  Fordel   for   Folkeskolerne:     Disse 

Lapper  fandt  neiiilii«  paa.  at  anse  Solvkraven  som  et  Produkt 
af  syndig  P'orfængeliglied ').  Paa  Udstillingen  i  Luleå  i  af- 
vigte Sommer  1894  saa  jeg  en  Samling  af  disse  Kraver.  De  præ- 
senteredes som  Lap-Sløjd.  De  ere  lavede  af  Klæde,  broderet 
med  Tintraad  og  behængte  langs  Bryst- Aabningen  med 
Smykker  af  Sølv  eller  sølvforgyldte.  Den  stive,  høje  Hals- 
linning  bliver  endnu  stivere  ved  Metaltraads-Broderiet.  Smyk- 
kerne ere  sikkert  ikke  Lap-Arbejde.  De  ere  snart  formede 
som  Knai)per,  gennembrudte  og  i  Filigran-Arbejde,  snart  som 
Kugler  med  vedhængende  Smaakors,  Ringe,  Plader  o.  lign. 
En  Del  af  disse  Kraver  vare  meget  smukt  og  kunstfærdigt 
baldyrede,  men  saa  overlæssede  med  „Smykker",  der  nærmest 
kan  charakteriseres  som  „Dingel-Dangel",  at  Skønhedsind- 
trykket  svækkedes.  Utvivlsomt  har  Diiben  Ret,  naar  han 
angiver  Kystbyernes  Guldsmede  som  Ophavsmændene  til 
disse  daarlige  og  smagløse  Smykker,  der,  trods  deres  ringe 
Metalværdi,  sælges  til  Lapperne  til  enorme  Priser.  „For  et 
Par  større  Knapper  betales  en  Renoxe,  stundom  tillige  en 
mindre  Ren;  selvfølgelig  kan  da  en  saadan  Krave  koste  indtil 
15 — 20  Rener,  en  Pris  af  mindst  150—200  Rdlr.  i  vore  nu- 
tidige Penge,  og  det,  skønt  den  næppe  er  50  Rdlr.  værd". 
Jeg  opsøgte  under  mit  Ophold  i  Luleå  et  Par  Lap-Smykker. 
Prisen  var  imens.  Jeg  købte  en  gammel  Kraveknap.  Efter 
Prisen  at  dømme,  skulde  man  tro,  at  der  knyttedes  en 
mystisk  Affectionsværdi  til  disse  „Lap-Sager". 

Sølvkraven  anvendes  ved  højtidelige  Lejligheder.  I  Gelli- 
vara— Lule-Lapmarker  har  jeg  ikke  set  den.  Det  er  en  Selv- 
følge, at  fattige  Lapper  hverken  besidde  Sølvkrave  eller 
Sølvbælte.     Naar  han  —  eller  hun   (en  Brud  f.  Ex.)  —  skal 


^)  En  stærk  pietistisk  Bevægelse  greb  i  sin  Tid  den  emotionelt  an- 
lagte Lapbefolkning.  Paa  dette  Sted  skal  jeg  bemærke,  at  jeg 
paa  min  Rejse  i  Sommer  hverken  traf  „hellige"  eller  totalafholdne 
Lapper. 

være  rigtig  fin,  kan  tie  for  gode  Ord  eller  Betaling  faa  Lov 
at  laane  Stadsen  hos  en  mere  velstillet  Landsmand. 

Handsker  (Vanter)  og  Hne  ndgøre  Resten  af  Lappens 
Garderobe. 

Handsker  bruges  baade  Sommer  og  Vinter.  Om  Som- 
meren anvendes  de  mest  til  Beskyttelse  for  Hænderne  under 
de  lange  Rejser  i  Robaad.  Sommer-Handsken  er,  ligesom 
Vinter- Vanten,  formet  som  vor  „Bælgvante".  Kun  Tomlen 
har  en  særskilt  Handskefinger,  Sommer- Handsken  (lapsk: 
krappok)  er  lavet  af  sejgt,  gult  Skind  uden  Haar,  lignende 
„Vaskeskind",  men  langt  tættere  og  stærkere.  Vinter-Vanten 
(lapsk:  kista)  er  laaden,  ofte  af  hvidt  Renskind,  smykket 
med  en  livligt  farvet  Kant  og  undertiden  med  en  Pyntelap 
paa  Tommel-Siden.  Under- Vanter  af  Uldgarn  anvendes  hyp- 
pigt baade  under  Sommer-  og  Vinter-Vanten. 

Laphuen  (lapsk:  tjupp,  kapper  o:  Hue,  napok  o: 
laaden  Vinterhue)  er  af  forskellig  Form  og  Farve  i  de  for- 
skellige Lap-Sogne.  I  Gellivara-  og  Lule-Laj)mark  er  Sommer- 
huen af  konisk  Form,  sammensyet  af  trekantede  Klædes- 
lapper.  Farven  er  i  de  nordlige  Lapmarker  oftest  blaa  med 
hvide  eller  røde  Kanter  langs  Sømmene.  I  de  sydhgere  Lap- 
marker bære  Kvinderne  hyppigst  røde  Huer.  —  Vinterhuen 
er  af  Pelsværk. 

Endnu  bør  dog  nævnes  et  Klædningsstykke,  som  Lap- 
perne benytte  paa  Rejser  i  Regn  og  stærk  Kulde.  Det  ligner 
Tscherkessernes  „Baschlik",  saafremt  det  er  forfærdiget  af 
Klæde.  Diiben  omtaler  denne  Garderobegenstand,  der  dækker 
Hovedet,  Halsen,  Skuldrene  og  Brystet,  under  det  lapske 
Navn  njalm e-fatte  (nordpaa)  og  skob-mok  (sydpaa),  og 
han  omtaler  —  efter  Fe  11  man  og  Fjellner,  —  hvorledes 
njalm  e-fat  te  af  Tonio-Lapmændene  erstattes  ved  en  Krave 
af  Trediedelen  af  en  Bjørnehud:  sieben-navte,  eller  tjS- 
poras.    Det  skal  ogsaa  være  brugt,  at  lade  Bjørnens  Tænder 


// 


og    Kløer    blive    siddende    som  Smykker   i   denne  Krave.  — 
Jeg  har  selv  aldrig  set  dette  Klædningsstykke  i  Brug. 

Det   vil  efter  disse  Beskrivelser  være  paa  rette  Sled,   at 
kaste    et   sidste  Blik    paa  den  paaklædte  Lapskikkelse,    som 


Kvikkjokk-Lapraand.     En  af  Nordenscholds 
Ledsagere  i  Gionland. 


den  nu  staar  for  os.  Man  maa  da  indrømme,  at  denne 
Mennesketype  i  sin  hele  Tilsyneladelse  ingenlunde  er  hæslig 
eller  frastødende.  For  den  Bejsende,  der  aldrig  har  set  Men- 
nesker af  andre  Bacer.  end  den  saakaldte  kavkasiske,  aldrig 

et  Individ  af^en  degenereret  Araberstamme,  aldrig  et  af  disse 
raa  og  vilde  Ansigter,  der  karakterisere  visse  Mongol- 
horder, ingen  Ty  pus  paa  en  Tinian -Samojed  eller  en  Kanin- 
Samojed,  —  for  en  saadan  Gæst  vil  Lappen  mangen  Gang 
synes  lidet  tiltalende.  Og  han  vil  hastig  slutte  sig  til  de 
Forfattere,  der  —  i  Rim  og  Prosa  —  have  beskrevet  Same- 
folkets Styghed.  Maaler  man  derimod  Lappens  Ydre  med 
Mongolfolkenes  Typer  som  Maalestok,  da  vil  man  visselig 
kalde  ham  „fix"  og  „køn".  Og  naar  man  paa  Rejser  i  hans 
øde  Hjemland,  ser  den  lille,  vevre  Skikkelse  med  den  høje, 
spidse  Hue  dukke  frem  i  Urskoven,  tegne  sig  mod  Barfjældets 
graabrune  Baggrund,  drive  sin  slanke  Baad  op  mod  det  fiske- 
rige Fossefald,  eller  sysle  i  Kotens  hjemlige  Fred,  —  da 
tykkes  man  helt  vel  om  Lappen:  Han  virker  oplivende  i 
Ødet.  Han  synes  hensigtsmæssig  —  i  Legemsbygning  og  i 
Klædedragt.  Han  og  hans  Kvinder  vække  undertiden  Min- 
derne om  vor  Barndoms  Æventyr  om  Kobolde,  Troldfolk  og 
Nisser,  —  det  er  sandt.  Men  —  det  er  ikke  kedeligt.  Tvært- 
imod !  Der  er  en  vis  Romantik  over  Lappen,  baade  naar  han 
„springer"  i  Fjældet,  og  naar  han  sidder  med  sin  Husstand 
om  Kotens  Arneild,  en  ganske  ægte,  helt  godartet  Romantik, 
der  vækker  mere  Interesse  og  Deltagelse,  end  Kritik,  mere 
Beundring  og  Respekt,  end  Ringeagt. 

Ofte,  ofte  randt  mig  i  Lapland  i  Hu  Fyrstens  og  Her- 
skerens sejglivede  Ord: 

„Hvis  jeg  ikke  var  Alexander,  vilde  jeg  være  Diogenes!" 


IV 
Lappernes  Karakter  i  Almindelighed. 


D. 


'et  er  ofte  umuligt  at  give  en  sand  og  træffende  Skild- 
ring af  et  Folks  Karakter.  Selv  den,  der  besidder  d}^)  Kend- 
skab til  en  Nation,  vil  bave  lettere  ved  at  sige  Aandrigheder 
end  stærke  Sandbeder  om  dens  Karakter:  „Saa  mange  Ho- 
veder, saa  mange  Sind".  Dette  gamle  Ord  gælder  ogsaa 
bos  Normadeborder. 

Der  er  dog  større  Muligbed  for  en  nogenlunde  træffende 
Karakteristik  af  et  Nomadefolk  end  af  et  Kulturfolk.  Det 
forbolder  sig  saaledes,  fordi  de  sociale  Vilkaar  ere  mere 
ensartede  bos  Nomadefolk,  end  bos  os.  En  Kalmyk,  en 
Trucbmén,  en  Lapmand  kan  være  rig  eller  fattig:  Hans  Op- 
dragelse, bans  Oplysning,  bans  moralske  og  etbiske  Stand- 
punkt vil  næppe  blive  videre  berørt  af  bans  Formues  Til- 
stand. 

Paa  Grundlag  af  de  Udtalelser  og  Beretninger,  jeg  bar 
erboldt  mundlig  af  Lapkendere  og  Laplændere,  af  de  talrige 
Skildringer,  der  foreligge  i  Litteraturen  samt  af  mine  egne, 
beskedne  Iagttagelser,  vil  jeg  da  vove  et  Forsøg  paa  en  al- 
mindelig Lap-Karakteristik. 

Lappen  er,  som  de  fleste  andre  Naturfolk,  et  emotionelt 
anlagt  Menneske.  Hans  Karakter  er  lidet  sammensat.  Hans 
gode    og    slette   Egenskaber    springe    ret    stærkt   i    Øjnene. 

Endog  naar  han  med  Plan  søger  at  skuffe,  vil  en  nogenlunde 
Iagttager  næppe  have  Vanskelighed  ved  at  gennemskue  ham. 

Diiben  skriver:  „Mig  forekommer  de  at  være  som  barn- 
lige Vilde,  med  denne  naive  Blanding  af  Godhed  og  Slethed, 
Enfoldighed  og  Snuhed,  Følsomhed  og  Raahed,  Phlegma  og 
Ilterhed,  som  sædvanlig  udmærke  Mennesket  i  dets  oprinde- 
lige Tilstand."  Der  er  henrunden  en  lille  Menneskealder 
siden  Diiben  skrev  sit  store  Arbejde  over  Lapperne.  Men 
hvad  specielt  Nomade -Lapperne  angaar,  er  der  næppe  sket 
nogen  betydelig  Forandring  i  Samefolkets  hele  Væsen,  saa  lidt 
som  i  dets  Livsvilkaar.  Hvad  der  er  sagt  om  Folkets  Ka- 
rakter og  Temperament  i  —  selv  en  ret  fjern  Fortid  — 
gælder  endnu. 

Castrén  udtaler  sig  (i  „Nordiska  resor  och  forskningar"  I) 
paa  følgende  Maade  om  Enare-Lapperne: 

„Hvad  Lappens  Udseende  angaar,  da  er  det  en  bekendt 
Sag,  at  han  gennemgaaende  er  lav  af  Væxt  og  at  han  i 
Henseende  til  Ansigtsform  nærmer  sig  den  mongolske  Type, 
o:  han  har  lav  Pande,  fremstaaende  Kindben,  smaa  Øjne 
o.  s.  V.  Af  Temperament  ere  Lapperne  en  treven,  tung- 
sindig og  „trumpet"  Slægt  Man  dadler  dem  for  Havesyge, 
Misundelighed,  Uforsonlighed,  Sluhed  og  andre  Egenskaber, 
der  staa  i  Sammenhæng  med  disse.  Derimod  prises  de  for 
deres  fromme  Hjærtelag,  for  Velvillie,  Hjælpsomhed  og  Gæst- 
frihed, Gudsfrygt  og  sædelig  Vandel  m.  m." 

Det  synes  mig  ganske  vist,  at  Castréns  Udtalelser  inde- 
holde en  „contradictio  in  adjecto".  Vi  kunne  næppe  hos 
samme  Individ  finde  f.  Ex.  Havesyge  og  Gæstfrihed  —  Mis- 
undelighed og  virkelig  Gudsfrygt  i  christehg  Forstand.  Dil- 
bens  Udtalelser  ere,  i  al  deres  Almindelighed,  mere  træf- 
fende. Lappen  er  et  barnligt,  et  naivt  Menneske.  Han  kan 
meget  godt  kaldes  gæstfri.  Men  det  turde  være  for  strængt 
at  stemple  ham  som  havesyg,  fordi  han  ikke  formaar  at 
skjule,    at   han  kunde  have  Lyst  til  at  besidde  nogle  af  Gæ- 

stens  „hvide"  Skillinger,  et  Par  af  hans  brogede  Laxe-Fluer, 
eller  én  eller  anden  Sniaating  af  hans  fremmede  Overflod. 
Alle  Nomadefolk  ere  sikkert  saaledes.  De  ere  anlagte  for 
Tuskhandel.  De  spørge,  som  Børnene:  „Hvad  koster  vel  din 
Dolk  dér?  —  Hvad  vil  Du  ha'e  for  din  Tobakspibe V  din 
Hue?  din  Vest?  —  dine  Buxer?" 

Lappens  Naivitet  straaler  forsonende  frem  bag  hans 
ofte,  for  en  mere  overfladisk  Betragtning,  saa  plumpe  og 
stødende  Væsen.  De  allerfleste  af  de  slette  Egenskaber,  man 
i  Fortid  og  Nutid  har  tilskrevet  Lappen,  bunde  i  denne 
Naivitet.  Castréns  første  Dom  synes  mig  vel  haard.  Men 
—  jeg  føler,  at  han  alligevel  har  delt  mit  Hjærtes  Stemning 
for  dette  Folk,  naar  jeg  læser  hans  senere  Udtalelser.  Man 
høre  den  store  Forskers  Ord  (pg.  137  o.  f.)  i  al  deres  varme, 
prunkløse  Lyrik: 

„Lappens  Temperament  er  temmelig  ensartet  overalt. 
Han  er  stille,  fredsommelig,  eftergivende.  Han  bøjer  af  for 
Hindringer,  men  naar  dog  til  Maalet.  Fred  er  hans  Valg- 
sprog. Om  Fred  er  hans  første  Spørgsmaal,  Fred  hans  Af- 
skedshilsen, hans  ét  og  alt.  Han  elsker  Freden,  som  Mode- 
ren elsker  det  Barn,  hun  har  ernæret  ved  sit  eget  Bryst. 
Sagaen  fortæller,  at  i  Lapland  er  der  nøgent,  grimt  og 
fattigt.  Men  der  tilføjes:  I  Dybet  skjules  der  det  reneste 
Guld.  En  skønnere  Skat  end  den  fredsommelige  Ro,  som 
Lappen  ejer,  kan  man  knapt  besidde.  Afskaaren  fra  de 
fleste  af  Livets  Nydelser,  omgiven  af  en  ubetvingelig  Natur, 
nedsunken  i  Armod  og  Elendighed,  fik  han  den  misundelses- 
værdige Gave,  at  kunne  udholde  al  Modgang  med  urokkelig 
Sindsro.  Han  forlanger  blot  som  et  ubetinget  Vilkaar  for 
at  befinde  sig  vel:  Ikke  at  bhve  forstyrret  i  sin  lille  Lykke, 
ikke  at  blive  reven  ud  af  sine  gamle  Sædvaner,  kort:  at 
være  i  Fred.  Den  ublide  Natur  driver  ham  ofte  til  Arbejde 
og  til  et  uroligt  Liv,  men  nu  og  da  hengiver  han  sig  gerne 
til  et  mageligt,  eller  —  efter  hans  Terminologi  —  „-fredeligt" 

H.  Kaarsberg:    Nordens  sidste  Nomade.  O 

Liv.  Han  elsker  ikke  vidtflyvende  Planer,  kloge  Beregninger, 
eller  nogen  Art  af  iidadgaaende  Virksomhed,  men  lever  helst 
fordybet  i  stille  Grunden  over  religieiise  Themata  og  andre 
Emner,  som  han  henter  fra  sin  egen  lille  Verden." 

Castrén  sammenligner  Lappen  med  Finnen  og  finder 
megen  Lighed.  Men  Finnen  er  mere  standhaftig:  Han  er 
en  „hjelte",  naar  han  kæmper  for  noget,  der  synes  ham 
værd  at  opnaa.  Men  i  Smaasager  viger  han,  ligesom  Lappen, 
gerne  til  Siden.  Finnen  bevarer  bedre  sin  Selvbehelskelse 
og  Ro.  Ogsaa  Lappen  kan  vise  megen  halstarig  Energi, 
men  han  mister  lettere  sin  Besindighed.  Begge  Folkeslag  ere 
indadvendte,  roligt  overvejende.  Begge  ere  de  snu,  agtpaa- 
givende,  mistænksomme.  Men  Lappen  besidder,  mener  Ca- 
strén, mindre  af  de  første,  gode  Egenskaber,  mere  af  de 
sidste,  end  Finnen.  Lappen  er  mindre  anlagt  for  den  dybe 
Sørgmodighed,  der  ofte  ligger  paa  Bunden  af  det  finske 
Temperament,  hans  Karakter  er  mindre  feminin  end  Finnens. 
Lappen  er  i  Rusland  stærkt  paavirket  af  Russerne.  „I  en 
Kres  af  Russere  genkender  man  vel  altid  den  stille,  sagt- 
modige Lap;  men  i  Forhold  til  andre  Lapper  er  han  dog 
allerede  en  Russer."  Lappen  har  i  russisk  Lapland  optaget 
meget  af  russiske  Sæder  og  Skikke.  De  tale  lige  godt  rus- 
sisk og  lapsk  Sprog,  og  Castrén  formoder,  at  den  faatallige  ^) 
Lapbefolkning  i  Rusland,  før  eller  senere,  vil  assimileres  med 
den  russiske  Nationahtet. 

Pointet  i  Castréns  Skildring  er  Lappens  Kærlighed 
til  Fred.  Castrén  samstemmer  her  med  næsten  alle  andre 
Laplandsfarere.  I  Virkeligheden  har  denne  Nomade  en  sikker 
Følelse  for  det,  vi  Danske  kalde  „Hygge",  Tyskerne:  „ge- 
miitliche  Heimath".  Man  forestille  sig  Lapmandens  om- 
strejfende og  besværlige  Liv,  Besværet  ved  Renhjordens  Pas- 


')  Tallet    ansloges    da   Castrén    skrev    sin   Bog    i  1852    til    kun   1844 
Indivifler. 

ning  —  i  de  høje  Snefjelde  fra  Forajir  til  det  sene  Kfteraar, 
i  Skoven  om  Vinteren  —  hans  og  hans  Families  Ensomhed 
i  den  usle  Kote  i  Barfjældet,  den  enstormige  Levemaade,  der 
i  Længden  næppe  vilde  være  udholdelig  for  en  Europæer, 
Klimaets  Strænghed  og  det  uendelige  Vintermørke  —  man 
forestille  sig  et  saadant  Liv;  man  „krydre"  det  med  en 
Pibe  sort  Tobak  af  Kridtpiben,  nu  og  da  en  Snaps  slet 
Brændevin,  en  Jagt  paa  Ulv  og  Jerv,  Fugl  og  Bjørn,  et  Be- 
søg af  venligtsindede  Stammefrænder,  og  Lappens  Liv  vilde 
forekomme  os  utaaleligt,  om  han  ikke  havde  Fred  i  Hjem- 
met og  Evne  til  at  vurdere  og  nyde  dette  Gode,  der  er 
meget  betydehgt. 

Naar  Lappen  spørger  den  rejsende,  om  der  er  „Fred  i 
Landet",  saa  underforstaar  han:  „for  Vargen"  (Ulven). 
Ulven  er  Lappens  værste  Fjende  —  maaske  det  eneste  Væ- 
sen, han  af  Hj ærtet  hader.  I  Krigen  mod  delte  uædle 
Dyr,  der  i  faa  Nætter  kan  gøre  en  velstaaende  Lapmand 
fattig,  kender  han  ikke  til  Skaansel,  end  mindre  til  Frygt. 
Men  herom  senere! 

Det  vilde  være  let  at  anføre  Citater  i  snesevis  til  Gunst 
for  Lappen.  Peter  Læstadius  roser  dem  ofte  i  høje 
Toner.  „Umuhgt  kan  man  finde  et  bedre  Nomadefolk".  En 
anden  Forfatter  (Rode)  karakteriserer  de  norske  Lapper  som 
godmodige,  medgørlige,  oprigtige,  ordholdende,  ærlige,  god- 
troende. De  vise  samme  Tillid  til  andre,  som  man  i  Al- 
mindelighed viser  dem.  Naar  Lappen  skal  betale  Skat  eller 
Tiende  eller  andet,  rækker  han  Foged  eller  Præst  sin  Penge- 
pung, lader  dem  tage,  hvad  de  skulle  have,  og  fordrer  ingen 
Kvittering. 

Gas  tren  skildrer  Lappen  som  temmehg  „tråkig".  Men 
hans  Omtale  gælder  E  n ar e- Stammen,  hvis  Livsbetingelser, 
efter  hans  Beskrivelser  at  dømme,  ere  ganske  overordentlig 
haarde.  Adskillige  andre  Forfattere  omtale  Lappens  Livlig- 
hed,  hans  Tungeraphed,    hans  Lethed   til  at  finde  hastigt  og 

vittigt  Svar,  hans  Sans  for  Satire,  hvilken  1)1.  a.  faar  sil  Ud- 
slag  i   hans  Lyst    og  Evne   til   at  give  Kamerater   træffende 
Øgenavne.       Rode     sammenligner    Nordmandens     „somniga 
dolskhet"  med  Lappens  muntre  Livlighed,    der  dog  ytrer  sig 
paa  en  meget  støjende  Maade.    Lappens  Livlighed  —  i  Sam- 
menligning med  Nordmanden  —  viser  sig  i  hans  Gang,  i  den 
Maade,    paa  hvilken  han  ror  sin  Baad:    med  korte,    hastige 
Tag,   under  alt  hans  Arbejde.     „Lapperne  ere  endelig,    hvad 
mange  skulde  være  mindre  tilbøjelige  til  at  anse  dem  for,    i 
Grunden  høflige  og  fordringsløse.     Thi  naar  de  ved  mange 
Lejligheder  synes  at  være  just  det  modsatte,  saa  er  det  ikke 
paa  Grund  af  manglende  Velvillie,    men  fordi  de  ikke  have 
„Levemaade"  og  Forstand   paa,    hvad  vi  anse  for  Høflighed. 
At  spørge  om  alt  muligt,  der  ikke  vedkommer  dem,  at  falde 
Folk   i    Talen,    at    gaa   med    snavsede  Fødder   paa   det   rene 
Gulv,    at  gaa  ind  i  en  Stue  uden  først  at  banke  paa  Døren, 
at  paatrænge   sig,    hvad   enten   det  er  Folk  belejHgt  eller  ej, 
og  at  opholde  dem  en  halv  Time  med  et  Ærinde,  der  kunde 
røgtes  paa   fem  Minutter  —  sligt  er  Kluntetheder,   som  Lap- 
perne  daglig   begaar.     Men   dem,    der   kommer   dem    nogen- 
lunde høfligt  imøde  og  ikke  viser  dem  den  brugelige  Ringe- 
agt, bliver  næppe  nogensinde  udsat  for  at  faa  uhøflige  Svar, 
eller    for    at    maatte    høre  Grovheder   og  Ukvemsord.     Naar 
man   møder   en  Lap   og  denne,    idet  han   tager  Huen   af  og 
paa    sin   Manér    bukker    eller  nejer,    udtaler   sin   sædvanlige 
Hilsen:    „Guds  Fred!    god  Dag!"    saa  er  dette  visselig  langt 
høfligere,  end  naar  Kvænen,  i  indbildsk  Storagtighed,  sidder 
med  korslagte  Arme  og  røger  af  sin  Pibe  uden  at  gide  lette 
paa  sig  selv,  end  sige  da  paa  sin  Hue,   for  at  hilse  paa  den 
forbigaaende."     Diiben,  hvem  dette  Citat  skyldes,  bemærker 
til  Rodes  Skildring,    at  den  ikke  ganske  kan  overføres  fra 
de  norske  til  de  svenske  Forhold.     I  Sverig  er  Lappen  nem- 
lig   mindre   høflig.    Svensken  og   Finnen   mindre    „styf",   end 
Rode  skildrer  dem  hensides  Grænsefjældene. 

R  odes  Skildring  synes  mig  at  passe  godl  endnu  i  Dag  paa 
de  mindre  civiliserede  af  de  svenske  Lappers  ydre  Optræden. 
—  Jeg  rejste  i  længere  Tid  sammen  med  en  fattig,  men 
ægte  Lap,  der  hele  Sommeren  strejfede  om  fra  den  ene 
Ende  af  Lule-Lapmark  til  den  anden.  Han  var  ca.  35—40 
Aar  gammel,  men  det  godmodigste,  naiveste  Barn,  jeg  har 
truffet  mellem  Mænd.  Hans  Forsøg  paa  at  „trække  mig  op" 
gentog  sig  daglig.  Men  hans  Snedigheder  vare  saa  lidet 
raffinerede,  at  han  altid  blev  opdaget.  Han  tjente  mig  tro 
og  taalmodig,  skønt  han  ofte  havde  det  meget  strængt.  Han 
var  næsten  altid  i  godt  Humeur.  Og  var  han  det  ikke,  var 
det  en  ringe  Ulejlighed  at  gøre  ham  glad.  Han  havde  for 
Skik  aldeles  uventet  og  pludselig  at  sparke  op  Døren  til  mit 
Kammer  (naar  jeg  da  boede  i  et  Blokhus),  stille  sig  midt 
paa  Gulvet  uden  at  mæle  et  eneste  Ord,  stirre  paa  mig  og 
mine  Sager,  for  saa  —  efter  kortere  eller  længere  Tids  Eor- 
løb  —  at  trampe  ud  paa  sine  Lapsko,  ligesom  han  var  kom- 
men ind.  I  Begyndelsen  kom  han,  mens  jeg  laa  paa  Lejet 
og  fægtede  mod  Moscitos  og  det  altfor  livlige  Midnatslys. 
Min  Hund  misforstod  Situationen  og  for  gøende  mod  ham. 
Senere  kom  han  kun  om  Dagen.  Da  jeg  omsider,  efter  en 
lang  og  besværlig  March  gav  ham  en  rund  Løn  og  sagde 
ham  Favel  —  for  evigt  vel?  —  tog  vi  en  meget  venlig  Af- 
sked med  hinanden.  Temmehg  udaset  efter  den  lange  Van- 
dring klædte  jeg  mig  fuldstændig  af,  trak  et  Lagen  over 
mig  og  hengav  mig  til  den  glade  Nydelse:  at  hvile  ud  paa 
en  ren,  aldeles  upaaklagelig  Seng,  i  et  Rum  uden  Moscitos. 
Men  næppe  havde  jeg  lukket  Øjnene,  før  jeg  for  op  af  Søv- 
nen, vækket  ved  et  stort  Rabalder.  Det  var  min  Lap,  der 
sparkede  den  trange  Dør  op !  Og  nu  stod  han  dér,  midt  paa 
Gulvet  —  Nila!  med  et  meget  fortroligt  Grin  i  sit  brede 
Kalmykfjæs. 

„Hvad  —  hvad  F....!  vil  Du  mig?"  udbrød  jeg  og  for 
overende. 


—  86  - 

Ikke  et  Ord. 

„Hvad  —  hvad  plager  Dig,  Nila!?" 

Ikke  et  eneste  Ord. 

Efter  endnu  tvende  mere  og  mere  indtrængende  Fore- 
spørgsler, rakte  Manden  mig  sin  Haand,  hilste  Farvel  og  til- 
føjede med  et  overmaade  venligt  Grin: 

„Kommer  igen  imorgen  —  ganske  tidligt." 

En  fortræflFehg  svensk  Læge,  der  i  flere  Aar  har  beklædt 
€t  statslønnet  Embede  paa  en  Markedsplads  i  Lapmarken, 
fortalte  mig  følgende  snurrige  Træk: 

„Om  Vinteren,  naar  Lapperne  samle  sig  her  til  Markedet, 
hænder  det,  at  en  og  anden  Nomade  ønsker  at  „consulere" 
mig.  Dette  foregaar  ofte  paa  en  højst  aparte  Maade:  Uden 
at  banke  paa  min  Dør,  smækker  han  den  op  paa  vid  Gab. 
Ind  triner:  Lapmanden  og  Lapgumman  og  alle  Lapbørnene. 
De  stille  sig  op  midt  paa  Gulvet,  sé  sig  om,  studere  alle 
Genstande  i  min  Stue,  —  men  de  mæle  ikke  et  Ord!  Det 
bliver  ikke  bedre  fordi  jeg  spørger.  Det  er  ofte  umuligt  at 
slaa  et  Ord  af  disse  underlige  Gæster.  Omsider  gør  Lap- 
fatter  kort  omkring  og  vandrer  afsted,  fulgt  af  hele  Famihen, 
akurat  som  han  er  kommen." 

„Det  —  kan  De  ikke  komme  langt  med!"  udbrød  jeg 
leende. 

„Nej,"  svarede  han.  „Kun  Gud  véd,  hvad  disse  brave 
Mennesker  mene  med  saadanne  Besøg!  Thi  ganske  vist  sker 
det  nu  og  da,  at  Lapgummen  holder  sit  yngste  Barn  frem 
over  min  Spyttebakke  ....  Men  —  heller  ikke  det  gør  da 
Sagen  klarere!" 

Lappen  elsker  sit  Hjemland  med  et  Naturmenneskes 
næsten  rørende  Kærlighed.  Dette  vidtstrakte,  men  fattige  og 
vilde  Land  med  dets  barske,  utøjlelige  Natur,  det  frie,  om- 
strejfende Liv,  Folket,  Familien,  Koten,  Renerne  og  Hundene, 
—  se  her,  hvad  hans  Sjæl  hænger  ved,  hvad  han  vier  sin 
stadige,  trofaste  Hengivenhed ! 

Dette  sære  Folks  Fædrelaiulskærlighed  er  ikke  altid 
bleven  stærkt  nok  fremhævet  af  de  Videnskabsmænd,  der 
have  skildret  dets  Karakter.  I  Virkeligheden  er  dette  Træk 
sikkert  det,  der  mest  af  alle  er  fælles  for  Lapstammerne  i 
Almindelighed. 

Der  haves  mangfoldige  karakteristiske  Exempler  paa 
Lappens  Vedhængen  og  Glæde  ved  sit  Land  og  sit  Hjem.  1 
en  skrækkelig  ode  Egn,  en  Ørken,  hvor  Folket  havde  lært 
at  æde  Hø  (cerastium  vulgare),  Halm  og  Bark  i  Stedet  for 
Brød,  besøgte  Castrén  en  glad  Koteejer.  Han  var  stedse 
bundforarmet.  Men  da  Castrén  kom  til  ham,  var  hans 
Fattigdom  stegen  til  den  yderste  Armod:  Han  var  Fiskerlap. 
Og  Fiskeriet  var  slaaet  fejl.  Denne  Mand  besvarede  Ca- 
stréns  deltagende  Forespørgsler  med  følgende  Ord: 

„I  al  vor  Fattigdom  leve  vi  et  sorgfrit  Liv,  og  vi  hige 
ikke  efter  noget  bedre." 

Dette  Menneske  udtalte  som  sin  Overbevisning,  at  Lappen 
maa  vandre  i  Graven,  saa  snart  han  forlader  sit  Hjemlands 
Fjælde.    Og  han  fortalte,  som  Støtte  for  denne  Tro,  følgende: 

En  Lapmand  havde  „bortsålt"  sin  Søn  til  en  rig  Herre. 
Kort  efter  dette  døde  Drengen  ....  Castrén  traf  senere 
den  ulykkelige  Fader  ved  Kapellet  i  Utsjokki.  Den  Gamle 
vovede,  efter  lang  Eftertanke,  ikke  at  betræde  Gudshuset. 
Som  et  fredløst  Spøgelse  vandrede  han  omkring  paa  Kirke- 
gaarden  —  længe,  længe. 

Som  bekendt  hgger  arctisk,  svensk  Lapland  ret  aabent 
for  en  fjendtlig  Invasion  under  en  Krig  med  Russerne. 
Under  en  Rejse  paa  en  af  de  store  Træsker  sprang  Samtalen 
ind  paa  denne  Mulighed.  Strax  fore  de  ellers  saa  tamme 
Lapper  op.  Med  stærke  Gestus  og  beaandet  Tunge  skildrede 
de,  hvor  mandeligt  Samefolket  i  Fortiden  havde  kæmpet 
mod  Fjender,  der  vilde  rane  deres  Land:  „Naar  Lappen 
først  blev  hidset,  standsede  han  ikke,  før  han  havde  slaaet 
sin  Fjende.     Han  skyede  hverken  Ild  eller  Vand  eller  Staal! 

Der  skulde  adskillige  Russere  og  Kareler  til,  naar  de  skulde 
faa  Magt  med  bare  én  Lap  ....  Lappen  kender  alle  Fjælde, 
alle  Stier,  alle  Vande.  Paa  sine  Skier  vilde  han  omsværme 
Fjenden  ved  Vintertid,  som  en  usynlig,  ond  Aand.  Med 
.,Lot-Bøssen"  kunde  han  dræbe  eller  saare  ham  fra  langt 
Hold  —  rende  ham  træt  paa  Ski  og  spidde  ham,  som  man 
spidder  en  Ulv!  Og  om  Sommeren  kunde  Lappen  lokke 
ham  i  en  Fælde,  hvor  han  kunde  blive  knust  under  ned- 
rullede Klippestykker  ....  Saaledes  havde  Lappen  før  for- 
svaret sit  Land  —  ogsaa  mod  Danskerne!  Den  Gang  sloges 
Lapperne  og  Svenskerne  paa  samme  Side.  Og  —  Danskerne 
sejrede  kun,  naar  de  brugte  Kneb  —  det  de  var  slemme 
til"  .... 

Lapperne  fortsatte  en  Tid  lang  paa  denne  naive  Maade. 
Men  de  følte,  hvad  de  sagde.  Naar  jeg  betragtede  deres 
Ansigter,  kunde  jeg  intet  Øjeblik  være  i  Tvivl  om,  at  disse 
Mennesker  virkelig  vilde  være  i  Stand  til  at  offre  sig  med 
Hud  og  Haar  for  deres  Hjemlands  Skyld. 

Og  dog  kan  man  just  ikke  kalde  Lappen  modig. 
Ganske  vist  gaar  Lan  ofte  blindt  løs  paa  en  Fjende,  naar 
denne  først  har  bragt  ham  i  Forbitrelse.  Men  —  Lappen 
finder  sig  i  meget,  før  han  bliver  forbitret.  Hans  Kærlighed 
til  Fred,  hans  Godmodighed,  hans  Overtro,  hans  lidet  be- 
tydelige Legeme  —  alt  dette  bidrager  til,  at  hans  Mod  i  Al- 
mindelighed er  mindre,  end  Svenskens  og  Finnens.  Han 
frygter  det,  som  han  ikke  forstaar.  Hans  Ængstelighed  kan 
—  særlig  hos  Kvinderne  --  stige  til  Rædsel,  til  en  „panisk" 
Angst,  til  „Lapskræk".  Han  er  ræd  for  Røvere  i  Fjældet. 
Saadanne  forekomme  i  vore  Dage  lige  saa  sjeldent  i  svensk 
Lapland  som  i  andre  Egne  af  Scandinavien.  Blandt  de  Døds- 
aarsager,  som  jeg  fandt  noterede  i  Kvikkjokk  Kirkebog,  fore- 
kom siden  1784  kun  ét  Mord,  begaaet  af  en  Stimand  i  Fjæl- 
det, og  ét  Dødsfald  efter  voldeligt  Overfald.  Dette  udelukker 
ganske  vist  ikke  den  Mulighed,    at  der  i  Lapland,    ligesom  i 

Kobenliavn  og  Stockholm,  kan  foi-efalde  Mord,  der  ikke 
komme  til  almindelig  Kundskab.  Maaske  har  DUben  Ret, 
naar  han  udtaler  den  Formodning,  at  Lappens  Frygt  for  Rø- 
vere stammer  fra  den  Tid,  da  Lapland  anvendtes  som  De- 
partationssted  for  Stimænd.  Endnu  i  Aaret  1842  exporterede 
man  Forbrydere  til  Lapmarkerne. 

Den  egentlige  „Lapskræk"  (svensk  „lappnidsla")  er  et 
ganske  interessant  Fænomen.  Jeg  har  ofte  hørt  det  omtale, 
og  flere  Forfattere  have  berettet  om  denne  sygehge  Tilstand. 
Den  kan  forekomme  hos  begge  Køn.  Dog  gælde  de  fleste 
Beretninger  Kvinderne. 

Den  ærværdige  Provst  Lastadius,  Jokkmokk,  en  af 
Sveriges  bedste  og  mest  erfarne  Lapkendere,  fortalte  mig, 
hvorledes  han,  som  Dreng,  havde  moret  sig  med  at  frem- 
kalde denne  Mania  lapponica  (lapsk:  Kéwot).  Han  be- 
høvede blot  at  klappe  i  Hænderne,  pludselig  og  uventet, 
for  Lapkvindernes  Ansigt  —  og  den  sygelige  Tilstand  ind- 
fandt sig. 

Dub  en  gengiver  Hogstroms  Udtalelser:  „Lapperne 
kunne  undertiden  blive  saa  forskræmte,  at  de  daane  og  bære 
sig  ad,  som  de  vare  gaaede  fra  Sans  og  Samling.  .1  Kir- 
kerne daaner  undertiden  hele  Menigheden;  stundom  fare 
nogle  op  og  slaa  los  paa  de  andre.  Naar  nogen  uventet 
raaber  eller  naar  et  Stykke  Kul  uventet  springer  med  et 
Knald  paa  Arnestedet,  pleje  de  at  springe  op  og  at  hugge  til 
den  første  den  bedste  med  Kniv  eller  Øxe.  De  efterabe  i 
denne  Tilstand  andres  Handlinger:  vride  Mund,  „pege  Fingre", 
danse  m.  m.  Og  bag  efter  vide  de  intet  om,  hvad  de  have 
foretaget  sig." 

Paa  ganske  lignende  Maade  beskrev  en  Lapmarks-Præst 
V^irkningerne  af  „Læstadianismen"  for  mig.  Præsten  L.  L. 
Læstadius,  en  Slægtning  af  den  endnu  levende  Provst  L.  i 
Jokkmokk,  var  en  Sædehgheds-  og  Totalafholdsprædikant,  en 
Art    „Indremissionair".      Han    begyndte    sin   Virksomhed   og 

Propaganda  i  Aaret  1826.  Han  opholdt  sig  først  i  Kare- 
suando.  Fanatismen  begyndte  i  Kautokeino  og  bredte  sig 
snart  til  de  tilgrænsende  Lapmarker.  Den  religieuse  Bevægelse, 
der  benævnes  „Læstadianismen"  og  som  endnu  i  Nordland 
tæller  Tilhængere,  om  end  faa,  fik  dog  først  rigtig  Fart  c.  1845. 
Læstadius  var  en  original  og  myndig  Personlighed.  Hans 
Sprog,  hans  Præken,  er  skildret  for  mig  som  „kærnefuld, 
men  raa",  som  „saa  kynisk,  at  det  ikke  lader  sig  beskrive". 
Læstadianismen  belærer  os  om,  at  den  rette  Omvendelse 
altid  ledsages  af  legemlige  Rørelser.  „Det  hænder  da,"  be- 
rettede et  Øjenvidne,  „at  Lapperne  pludselig  fare  op  midt 
under  Gudstjenesten,  Altergangen  og  andre  kirkelige  Hand- 
linger, skrige  og  hyle,  springe  højt  op  i  Luften,  omfavne 
hinanden,  mens  de  snurre  rundt,  indtil  de  udmattede  tumle 
om  i  Ekstase."  Der  findes  et  radikalt  og  et  mindre  radikalt 
Parti.  Kun  Tilhængerne  af  det  sidste  ville  indrømme,  at 
et  Menneske  kan  være  Christen  uden  at  hyle.  Sekten 
tiltalte  Lapperne,  der  i  det  Hele  ere  tilbøjelige  til  religieuse 
Rørelser  i  mørk,  pietistisk  Retning.  Deres  Lands  Fattigdom, 
Natur  og  Klima  synes  at  befordre  baade  religieuse  og  visse 
andre  Extravagancer.  Da  Læstadianismen  stod  i  sin  fulde 
Blomst,  vare  Lapperne  i  mange  Egne  i  høj  Grad  fanatiserede. 
I  Sverig  tæller  Sekten,  som  sagt,  nu  kun  faa  Tilhængere.  I 
Finland  findes  fremdeles  mange  „Læstadianere." 

Den  „gamle  Læstadius"  døde  1861.  Han  synes  at  have 
været  en  genial  Personlighed  med  et  varmt  Hjærte  for  Same- 
folket og  et  aabent  Blik  for  dets  Dyder  og  Lyder.  Han 
stiftede  varig  Nytte  ved  sin  Krig  mod  Brændevinen,  der  den 
Gang  undergravede  Lappens  oeconomiske  og  moralske  Til- 
stand langt  mere  end  nu.  Men  det  gik  Lars  Levi  Læstadius, 
som  det  gaar  saa  mangfoldige  betydelige  Personligheder: 
Det  Røre,  han  fremkaldte,  voxede  ham  over  Hovedet.  I  en 
lang  Aarrække  rasede  den  mørke,  menneskefjendske  Fana- 
tisme   blandt    de   nordlige  Lapstanimer.     Og   Lars   Levi   har 

sikkert  ofte  bedet  den  gode  Gud  bevare  liani  for  nogensinde 
selv  at  blive  „Læstadianer". 

Castrén  giver  en  karakteristisk  Beskrivelse  af  „Lap- 
rædsel" og  af  de  aandelige  Forhold,  han  traf  hos  Lapperne 
i  russisk  Lapmark: 

De  have  lidet  Kendskab  til  Christendommens  Aand  og 
Forskrifter.  Ingen  kan  læse  i  en  Bog.  De  er  yderst  over- 
troiske. Især  er  Troen  paa  Trolddom  stærkt  rodfæstet  hos 
dem.  Mest  ansete  som  Magikere  ere  Akkala-Lapperne.  De 
ere  i  Finland  saa  berømte,  at  Bønderne  valfarte  til  dem  — 
helt  nede  fra  Savolax!  —  i  Haab  om,  derved  at  genvinde 
Helbred,  tabte  Skatte  eller  hvad  der  ellers  kunde  ligge  dem 
ømt  paa  Hjærte.  Akkala-Lapperne  fiilde  i  en  „magisk  dvale" 
og  erholde  under  denne  Tilstand  Aabenbaringer.  Lapperne 
mene,  at  Sjælen  under  Dvaletilstanden  forlader  Legemet  og 
gaar  paa  egen  Haand  for  at  søge  Oplysninger  om  stjaalet 
Gods,  Sygdommes  Ophav  o.  s.  v.  —  Castrén  mener,  at  den 
„magiske  dvale"  for  en  stor  Del  er  Charlatanen.  Den  er 
en  Afmagt,  fremkaldt  ved  den  unaturlige  Ekstase,  til  hvilken 
Troldkarlen  arbejder  sig  op  under  sine  magiske  Handlinger. 
„Man  paastaar,  at  Troldkarlen  naarsomhelst  kan  bringe  sig 
selv  i  en  saadan  Tilstand,  og  just  dette  anser  jeg  for  muligt, 
for  saa  vidt  Spørgsmaalet  er  om  Troldkarle,  som  tilhøre 
vilde  Nationer.  I  hvert  Fald  staa  dette  Fænomen  i  Sam- 
klang med  mange  andre,  der  berettes  om  raa  Nationer." 

„Man  havde  under  min  Rejse  i  Lapmarken  ofte  advaret 
mig  mod  de  russiske  Lapper  og  især  mod  deres  Kvinder. 
Jeg  burde  vare  mig  vel  for  dem,  da  de  undertiden  kunde 
komme  i  en  vanvittig  Tilstand,  under  hvilken  de  ikke  vide 
hvad  de  gøre.  I  Begyndelsen  lyttede  jeg  ikke  til  disse  Be- 
retninger. Jeg  ansaa  dem  for  Fabler  af  den  Art,  der  sæd- 
vanhgvis  paadigtes  den  lapske  Nation. 

„En  Gang  hændte  det  mig,  at  jeg  i  en  By  i  russisk 
Lapmark  traf  paa  nogle  Kareler  samt  to  russiske  Købmænd. 

En  af  disse  advarede  mig  atter  mod  paa  mindste  Maade  at 
skræmme  de  lapske  Kvinder.  Han  ansaa  dette  for  at  være 
en  „res  capitalis",  I  Tilslutning  hertil  berettede  en  Kareler 
følgende  Tildragelse : 

„„I  min  Ungdom,  da  jeg  fiskede  i  Havet,  traf  jeg  en 
Gang  en  Baad,  der  blev  roet  af  Lapper.  I  Baaden  fandtes 
just  en  Kvinde,  som  holdt  et  spædt  Barn  i  sine  Arme.  Da 
hun  saa  min  usædvanlige  Klædedragt,  blev  hun  saa  vildt  for- 
skrækket, at  hun  kastede  sit  Barn  i  Søen."" 

„En  anden  Kareler  gav  følgende  Beretning: 

„„For  mange  Aar  siden  var  jeg  sammen  med  en  Kres 
af  Terske  Lapper.  Vi  sade  og  samtalede  om  hgegyldige 
Ting,  da  pludsehg  en  Lyd,  som  et  Kølle-  eller  Hammerslag, 
hørtes  bag  Væggen.  Men  hvad  sker!  —  Øjeblikkehg  daane 
alle  Lapperne  paa  Gulvet,  spjætte  hdt  med  Hænder  og  Fødder 
og  ligge  derefter  saa  stille  som  Lig.  Efter  nogen  Tids  For- 
løb begyndte  de  atter  at  rejse  sig  og  forholde  sig,  som  om 
intet  usædvanligt  var  passeret."" 

„For  at  overbevise  mig  om  Sandheden  af  disse  og  andre 
lignende  Beretninger  af  de  karelske  Bønder,  tilbød  de  russiske 
Købmænd  at  vise  mig  en  Prøve  paa  de  lapske  Kvinders  Let- 
skræmthed.  Men  først  skaffede  de  til  Side  alle  Knive,  Øxer 
og  andre  lettilgængehge  Bevæbningsgenstande.  Derpaa  traadte 
en  af  Købmændene  brat  frem  for  en  Kvinde  og  klappede  i 
Hænderne.  Straks  for  hun  som  en  Furie  løs  paa  ham,  rev, 
sled,  slog  og  piskede  ham  paa  det  eftertrykkeligste.  Efter 
saaledes  en  Stund  at  have  mishandlet  den  stakkels  Køb- 
mand, daanede  hun  ned  paa  en  Bænk  og  udstod  en  voldsom 
Kamp,  før  hun  igen  kunde  trække  Vejret  frit.  Da  hun  var 
kommen  til  fuld  Bevisthed  paany,  tog  hun  den  Beslutning, 
ikke  oftere  at  lade  sig  skræmme.  Det  næste  Forsøg  af- 
pressede hende  da  ogsaa  kun  et  skingert,  gennemtrængende 
Skrig.  Mens  hun  ghedede  sig  over  det  mislykkede  Forsøg, 
viftede    den    anden    Købmand    hende    for    Øjnene    med    en 

Lominmeklud.  Men  han  sprang  i  det  samme  ud  af  Stuen. 
Nu  saa  man  Kvinden  styrte  fra  den  ene  til  den  anden,  kaste 
én  til  Jorden,  slaa  en  anden,  slænge  én  mod  Væggen,  ruske 
en  anden  ved  Haaret.  Med  utaalmodig  Ængstelse  sad  jeg  i 
min  Krog  og  ventede  paa,  at  Turen  skulde  komme  til  mig. 
Med  Forfærdelse  sér  jeg  hende  endelig  fæste  sit  vildt  stirrende 
Blik  paa  mig.  Hun  farer  imod  mig  med  udstrakte  Arme  og 
skal  just  hugge  sine  Negle  i  mit  Ansigt  —  da  trække  to 
haandfaste  Kareler  hende  til  Side  i  et  heldigt  Øjehlik.  Af- 
mægtig sank  hun  sammen  i  deres  Arme.  Man  antog,  at 
mine  Glarøjne  havde  bragt  hende  i  dette  Raseri  .  .  .  ." 

Castrén  nævner  endnu  et  Par  Exempler  og  fortæller, 
at  man  kunde  bringe  den  omtalte  Kvinde  til  Fornuft,  naar 
man  holdt  hende  for  Øjnene  med  sine  Hænder. 

Peter  Dass  omtaler  i  „Nordlands  Trompet"  meget 
udførligt,  hvorledes  Lappen  „falder  slet  hen  i  Besvimels-Af- 
magt"  o.  s.  V.  (se  Citatet  foran!) 

Fænomenet  „Laprædsel"  (pavor  Lapponicus)  er  ikke 
noget  for  mig  uventet  eller  paafaldende.  Jeg  er  nemlig  ved 
Iagttagelser  ude  og  hjemme  komne  til  det  Resultat,  at  Ræd- 
selsfornem melsen  er  ét  af  de  mest  almindelige,  det  primi- 
tiveste^)  Resultat  af  lidet  kultiverede  Menneskers  Nerveliv. 


*)  Det  synes  at  stride  mod  denne  Paastand,  naar  en  Række  Nutids- 
forfattere  med  særlig  Forkærlighed  kaste  sig  over  Studiet  og  Ud- 
malingen af  det  Rædselsfulde,  det  mystisk  Rædselsfulde.  Thi 
disse  Digtere  ere  alle  højst  kultiverede.  For  saa  vidt  som  en  Del 
af  disse  raonomane  Studier  vidne  om  en  Lidelse  af  Nervesystemet, 
frembyde  de  dog  intet  paafaldende  eller  nyt,  idet  Atavismen  ofte 
paa  særegen  Maade  gør  sig  gældende  under  psychopatologiske 
Sindstilstande.  Vi  se  under  visse  Sindslidelser,  saa  vel  som  under 
den  medfødte  Idioti,  atavistiske  Træk  dukke  frem  i  vore  Sjæle. 
Træk,  som  høre  hjemme  blandt  de  laveststaaende  af  de  nulevende 
Naturfolk  og  blandt  Dj-rene.  Atavismen  gør  sig  da  ofte  gældende 
baade  i  vor  sjælelige  og  legemlige  Udvikling  og  i  vore  Drifter  og 
instinktive  Handlinger. 

Skønt  jeg   ved   disse  Bemærkninger   fjerner   mig  fra  mit  Ar- 

Man  finder  denne  ofte  tilsyneladende  saa  umotiverede  Paver 
hos  smaa  Børn,  der  iøvrigt  ikke  frembyde  noget  abnormt. 
Og  man   finder  den  hos  raa  Naturfolk,  hos  Kalmykker,    hos 


bejdes  egentlige  Thema,  synes  delte  Forhold  mig  saa  interessant, 
at  jeg  vel  tor  omtale  det  her.  Det  er  interessant,  fordi  det  for- 
klarer os  meget,  som  ellers  vilde  være  uforklarligt,  og  fordi  det 
i  saa  høj  en  Grad  støtter  Darwins  geniale  Theori. 

„Naar  et  Organ  er  mangelfuldt,"  siger  Prof.  i  Retslægeviden- 
skab ved  University  College  i  London,  Henry  Maudsley  („The 
Lancet"  1870  Vol.  1  —  i  Oversættelse  i  „Ugeskrift  for  Læger", 
3die  Række,  B.  X.),  „er  Funcfionen  det  i  tilsvarende  Grad.  Men 
stundom  er  der  mere,  end  en  simpel  Mangel.  En  ejendonimelig 
og  interessant  Kendsgerning,  som  dog  ingenlunde  har  vakt  den 
Opmærksomhed,  den  fortjener,  er,  at  med  den  dyriske  Hjernetypus 
hos  Idioter  kan  der  undertiden  forekomme  (eller  rettere  gen- 
komme)  mærkelige  dyriske  Træk  og  Instinkter.  Der  gives  en 
Klasse  af  Idioter,  som  med  Ret  kunne  kaldes  ter  o  ide,  i  den 
Grad  ligne  de  Umælende.  I  sin  Tid  har  man  rimeligvis  over- 
drevet de  Historier,  der  fortaltes  om  saakaldte  vilde  Mennesker, 
(f.  Ex.  Drengen  Peter  og  det  vilde,  unge  Menneske  fra  Aveyron), 
der  løb  om  i  Skovene  og  levede  af  Agern,  og  hvad  de  ellers  kunde 
samle  sammen.  Disse  dybt  sunkne  Væsner  vare  aabenbart  Idioter, 
der  i  visse  Retninger  vare  særdeles  skikkede  til  at  leve  som 
vilde  Dyr.  Dr.  Carpenter  omtaler  ogsaa  en  idiotisk  Pige,  der 
blev  forført  af  et  eller  andet  Uhyre  af  et  Menneske,  og  som  efter 
Fødslen  bed  Navlesnoren  over,  saaledes  som  visse  Dyr  gøre  det, 
og  Dr.  Chrichton  Browne,  Læge  ved  West  Riding  Asylum, 
nævner  et  lignende  Tilfælde  hos  en  ung  Kvinde,  der  ikke  var 
Idiot  fra  Fødslen  af,  men  var  bleven  aldeles  vanvittig  efter  en 
Sindssygdom.  Hun  plejede  at  løbe  bort  fra  Hjemmet  og  leve 
alene  i  Skovene,  hvor  hun  fortærede  vilde  Frugter  og  hvad  hun 
lejlighedsvis  kunde  tigge  sig  til  ved  en  eller  anden  Hytte,  og  hun 
sov  i  Kratskoven.  Saaledes  levede  hun  ofte  14  Dage  ad  Gangen. 
Engang  da  hun  saaledes  var  ude.  nedkom  hun  med  Tvillinger. 
Hun  havde  søgt  Ly  i  en  Hule,  og  der  vendte  da  det  oprindelige 
Inslikt  tilbage  hos  hende,  saa  at  hun  bed  Navlesnoren  over." ■ 

De  fleste  Iagttagere  paa  dette  Omraade  ville  kunne  berette 
lignende  Facla.  Ogsaa  jeg  kunne  illustrere  den  atavistiske  Theori 
ved  adskillige  særegne  Exempler.  Men  det  er  her  overflødigt. 
Der  er  jo  et  meget  langt  Spring  fra  den  idiotiske  eller  den  sinds- 
syge Kvindes  Overbiden  af  Navlesnoren  og  til  det  udannede  Natur- 
menneskes   Rædselsfornenimelse    og    dens    Udslag    —   fra    denne 

Zigenere,  hos  Almuen  i  mange  Lande,  Som  sædvanligt 
have  vi  noget  tilsvarende  hos  Dyrene.  En  ung  Hoppeplag 
kan,  naar  den  ser  noget  for  den  nyt  —  i  Gestus,  Blik  og 
Ubeherskethed   —   fremstille    et   ligesaa   levende    Billede    af 


Ægte  Lap.    Kateket  og  Folkeskolelærer. 


Rædslen,  som  en  Zigenertøs.     En  Lapkvinde  gribes  af  panisk 
Angst   ved    en   uventet  Lyd    bag  Teltlærredet;    en  Kalmyk- 


„furor"  og  til  en  højldannet,  psychopathisk  Nulldsdigters  mono- 
mane Gaaen-op-i  det  mystisk  Rædselsfulde;  men  jeg  anskuer 
alligevel  Atavismens  røde  Traad  gennem  det  alt,  en  Ata- 
visme, der  hos  Idioten  beroer  paa  en  cerebral  Standsningsdannelse, 
hos  Psychopathen  i  Almindelighed  paa  en  erlivervet  Degeneration 
af  en  ofle  ved  Fodsien  veludviklet  Hjærne. 

kvinde  kan  hvisle  af  Angst  ved  Synet  af  en  Cigar;  en  Zi- 
generpige  kan  hyle  som  en  Chakal,  flygte  saa  rapt  som  en 
Stepperæv,  naar  hun  ser  Ociilaret  til  et  totografisk  Apparat, 
og  en  ung  Hoppeplag,  der  ser  et  Kallun  hænge  til  tørre 
udenfor  en  Slagterbod,  splintrer  undertiden  hele  Vognen,  lø- 
ber løbsk  og  styrter  sig,  blind  og  følelsesløs  af  Angst,  paa 
Hovedet  gennem  den  første  den  bedste  Spejlglasrude.  Det 
er  altsammen  „Lapskræk". 

Lappens  Ærlighed  er  ofte  nok  berømmet.  Det  synes 
overflødigt  at  sætte  en  ordentlig  Laas  for  sin  Dør  i  Lap- 
markerne. En  Fjældlap  kan,  naar  han  om  Foraaret  drager 
til  Fjælds  med  sin  Renhjord,  hænge  sin  Pels  paa  et  Træ  i 
Skovlandet  og  genfinde  den,  naar  han  om  Vinteren  vender 
tilbage.  Han  har  dog  et  Forraadskammer  eller  et  „Lapsta- 
bur",  hvor  han  kan  opbevare  sine  Ejendele.  Men  enhver 
Tyv  kan  med  Lethed  bryde  ind  i  disse  Gemmesteder.  I 
Pengesager  er  Lappen  ligesaa  ærlig  som  med  Løsøre.  Han 
er  tillige  tillidsfuld,  og  det  vilde  visselig  støde  og  undre  ham, 
om  man  affordrede  ham  en  skriftlig  Akkord.  Han  kan  være 
snu  og  fordringsfuld  nok,  naar  man  gjør  sin  Aftale  med  ham. 
Og  han  gjør,  naar  han  skal  fungere  som  „lots",  paa  ingen 
Maade  en  Vejlængde  kortere,  end  den  i  Virkehgheden  er. 
Men  han  holder  sine  Aftaler.  Lappens  Ærlighed  er  en  Ho- 
vedbetingelse for  hans  Existens.  Enhver  Tyv  kan  bryde  ind 
i  et  Telt  eller  et  afsidesliggende  „Stabur".  Hans  Ærlighed 
er  begrundet  i  lignende  Forhold  som  Kalmykkens.  Og  naar 
den  nu  og  da  brister,  saa  er  det  Ren-Tyveri,  Lapmanden 
begaar  —  mens  hans  Fætter,  Kalmykken,  gaar  paa  Hesterov. 
Alle  Iagttagere  prise  Lappen  for  hans  Ærlighed.  Og  alle 
vide,  at  der  ogsaa  kan  findes  uærlige  Sjæle  blandt  Lapperne. 
—  En  bekendt  svenk  Lapmarksforsker  tilraadede  mig  at 
holde  „Supen"  vel  aflaaset  i  Konten.  Man  bør  ikke  friste 
en  Lap  over  Evne.  Og  det  kan  vel  hænde,  at  Reholdningen 
af  Sprit,    naar   den   er  let   tilgængelig,    daglig  bliver  tyndere 

Og'  tyndere,  mere  og  mere  blandet  med  uskyldigt  Elvvand, 
mens  Beholdningens  Rumfang  fremdeles  er  uforandret. 

Lappen  er  god  mod  Fattigfolk  af  hans  egen  Stamme. 
Enhver  Vejfarende  vil  han  give  en  Plads  i  sit  Telt.  Han 
vil  fiia  Lov  at  hvile  sig,  at  varme  sig  ved  Ilden,  at  sove. 
Har  han  noget  at  koge,  kan  han  benytte  Arnestedet.  Og 
hyppigst  vil  man  byde  ham  en  Kop  varm  Kaffe,  Lappens 
bedste  Drik  na^st  Brændevin.  En  Bekendt,  en  .Mand  af 
Stammmen  eller  Slægten,  kan  vente  at  blive  indbudt  til 
at  spise  med  Koteejeren  og  hans  Familie.  Saaledes  blev 
mine  „Lotsere"  stedse  bespiste,  og  de  medførte  selv  meget 
hdt  spiseligt  —  et  Forhold,  der  ofte  har  til  Følge,  at  man, 
mod  Akkord  og  Beregning,  maa  dele  sine  Levnetsmidler  med 
sin  Rejsefælle,  naar  man  f.  Ex.  ved  Uvejr  bliver  nødt  til  at 
holde  lange  Rast  i  Skov  eller  Fjæld.  Diiben  omtaler,  hvor- 
ledes Fjældlappen  ofte  udlaaner  Malke-Rener  til  fattige  Kame- 
rater. Dette  er  kønt;  —  hvor  mangen  dansk  Jordbruger 
vilde  udlaane  en  halv  Snes  Malkekøer  til  sin  Husmand  for 
en  hel  Sommer  eller  Vinter?  —  Lappen  behandler  den  frem- 
mede Rejsende  med  hensynsfuld  Gæstfrihed.  Fatter  han 
Tillid  til  og  Godhed  for  den  Rejsende,  er  hans  Omsorg  for 
ham  ofte  ganske  rørende.  Jeg  tror,  at  man  i  Reglen  har 
den  Behagelighed  at  kunne  betale,  hvad  man  fortærer,  uden 
at  støde  sin  Værts  Følelser. 

Lappen  føler  sig  som  Patriark  i  sin  Kote.  Han  er  en 
øm  og  fortræffelig  Ægtemand  og  Fader,  en  god  Husbond. 
Men  jeg  har  et  levende  Indtryk  af,  at  Husmoderen  alligevel 
i  den  Grad  forstaar  at  „gjøre  sig  gældende",  at  man  i  mange 
Familier  snarere  kunde  tale  om  Matriarkat.  Nu  —  i  adskillige 
lykkelige  Ægteskaber  Jorden  rundt  gaar  det  vist  som  Regel  paa 
lignende  Maade.  Hos  Lapperne  indtog  Kvinden  fra  gammel 
Tid  en  langt  mere  anset  Stilling  end  hos  de  fleste  andre 
Naturfolk.  Søsteren  arvede  mere  end  Broderen,  og  Mændene 
„regnede  helst  deres  Slægtregister  eller  deres  Stamtavle  efter 

H.  Kaarsberg:    Nordens  sidste  Nomade.  ' 

Mødrene."  (Eiliben  —  efter  Fj  el  In  er  s  Beretning).  Ikke 
destomindre  vidne  Lappernes  Æventyr  og  religieuse  Overbe- 
visninger i  Fortiden  tydeligt  nok  om,  at  Kvinden  ogsaa  hos 
dem  ansaas  for  lavere-staaende  end  Manden,  i  visse  Perioder 
for  „uren".  Der  er  særdeles  megen  Lighed  mellem  Lap- 
pens og  Kalmyk-Nomadens  Familieliv.  Thi  der  er  megen 
Lighed  i  de  to  Folks  hele  Temperament.  Desuden  maa  det 
staa  klart  baade  for  Hest-  og  for  Ren-Nomaden,  at  Livet  i 
Teltet  i  de  øde  Egne  vil  blive  et  Helvede  fra  den  Dag  af, 
da  han  begynder  at  kævles  med  sin  Hustru  og  sine  Børn. 
Men  den  gamle  kalmykkiske  Lovgivning  gjør  Kvinden  til  en. 
Manden  langt  underlegen  Slave,  medens  Kvindens  Stilling 
hos  Lapfolket  synes  stedse  at  have  været  langt  bedre  be- 
trygget (se  „Gennem  Stepperne",  sidste  Del). 

Samefolket  havde  ikke  altid  Ry  for  Kysk  hed.    Enkelte 

ældre  Forfattere   have  givet  dem  et  mindre  godt  Skudsmaal 

denne  Retning.     Saaledes   som  Forholdene   ere  i  Nutiden 

—  jeg  dømmer  efter  paahdelige  Lapkenderes  mundlige  Ud- 
sagn, efter  Litteratur,  Statistik  og  mine  faa  personhge  Ind- 
tryk —  maa  jeg  stille  dette  Folk  højt  i  Retning  af  kønslig 
Hæderlighed,  og  der  kan  —  selvfølgehg  —  ikke  være  Tale 
om  blot  at  sammenligne  Forholdene  i  Lapland  med  Tilstan- 
den blandt  de  stærkt  kultiverede  Folkeslag,  f.  Ex.  hos  os. 
Skønt  Ægteskabet  fremdeles  væsentlig  har  Karakteren  af  en 
Handel,  er  Hor  sikkert  en  Sjældenhed.     Og  skønt  Husstanden 

—  voxne  Børn  af  begge  Køn,  Tyende  og  Paarørende  — 
sover  i  intimt  Kameratskab  i  Koten,  ere  Barnefødsler  uden- 
for Ægteskabet  paafaldende  sjældne.  Naturligvis  avle  ogsaa 
Lapperne  adskillige  „uægte"  Børn.  Men  da  en  Fødsel  ikke 
brændemærker  den  unge  Pige  hos  dette  Folk,  saaledes  som 
hos  os,   da  det  lille  Barn  altid  er  velkomment  i  Teltet,^)    da 


M  Som  bekendt  er  den  frugtbare  Erotik  i  Miskredit  i  mange  Kiil- 
tursamfund.     Uden    at   skulle    komme    nærmere   ind  herpaa,    skal 

den  ufriigtl)are  Kvinde  er  lidet  attraaet,  og  da  Eisiveren  i 
Regien  gitter  sig  med  sin  Elskerinde,  nok  saa  glad  ved  det 
modtagne  Bevis  for  hendes  hyggelige  Evne  til  at  hefolke 
Koten  med  Vogtere  for  Renhjorden  —  saa  skulde  man  å 
priori  tro,  at  Sæderne  maatte  blive  vel  saa  løse  som  hos 
de  stærkt  civiliserede  Nationer.  Tonen  er  hos  Lapperne  fri 
mellem  Kønnene.  Men  Moralen  sj^nes  baade  sundere  og 
kærligere  end  f.  Ex.  Gennemsnitsmoralen  hos  os  paa  dette 
Omraade. 

Naar  Børnene  formaa  at  understøtte  deres  gamle  For- 
ældre, gjøre  de  det  i  Reglen.  Undertiden  undlade  de  det. 
„Som  Følge  af  den  omtalte  Frihed  (under  Opvæxten)  bh  ve  de 
just  meget  ligegyldige  for  Forældrene  og  forsømme  dem, 
saafremt  ikke  Forventningen  om  en  Arv  eller  andet  ego- 
istisk Hensyn  holder  dem  til  Skaglerne."  (Diiben).  Naar 
en  Nomadelap  bliver  gammel  og  svag,  er  hans  Stilling  i  det 
Hele  ikke  misundelsesværdig.  Ofte  maa  han  leve  af  Naade 
og  Barmhjærtighed  og  Tiggeri.  Undertiden  lever  han  som 
Pensionair  hos  en  Nybygger  eller  en  Lap,  der  ikke  drager 
til  Fjælds.  En  saadan  gammel  Lap,  gjør  saa  det  Arbejde,  han 
formaar,  indtil  Døden  kommer,  eller  han  bhver  ganske  ud- 
levet. —  Nogle   af  disse   gamle   og  fattige  Lapper  forsørges 


jeg  kun  anføre  følgende  Facta  paa  dette  Sted:  Man  har  aldrig  set 
eller  hørt  at  det  vilde  Svin.  den  vilde  Kanin,  den  vilde,  frie 
Fugl  æder  sine  egne  Unger.  Alen  det  smækfede  Tarasvin,  den 
indespærrede  Kanin  og  den  overfodrede  Stuefugl  ødelægge  ofte  sin 
Yngel.  —  Kærligheden  til  Smaahorn  —  ogsaa  saadanne,  der  fodes 
paa  tvært  af  den  officielle  Moral  —  er  det  kønneste  og  mest  gen- 
nemgaaende  Træk  i  vor  fattigere  Land-Almues  Karakter.  Den 
staar  i  denne  Sag  meget  højt.  Men  som  bekendt  dræber  den 
raffinerede  Kultur  og  dens  Moral  daglig  og  Verden  over 
med  kolig  Beregning  saavel  Chancen  for  Afkom,  som  ogsaa  det 
allerede  dannede  Foster.  Og  som  bekendt  sker  dette  ingenlunde 
som  Regel  af  Armod  eller  af  Frygt,  men  muligvis  oftest  af  lig- 
nende Grund  som  den,  der  driver  Kultur-Dyret  til  at  æde  sine  egne 
Unger. 

7* 

af  det  svenske  Fattigvæsen,  bliver  „fattighjon''.  Naar  Lap- 
Oldingen  er  naaet  saa  vidt,  synes  han  at  lægge  en  lang 
Aarrække  til  sin  Levetid.  Enker  og  Enkemænd  blive  i 
Sirkas-  og  Tuorpen-Stammen  overmaade  gamle.  Men  er 
Enken  eller  Enkemanden  tillige  „fattighjon",  naa  de  næsten 
alle  en  Alder  saa  høj ,  som  det  sjældent  falder  i  en  vel- 
staaende  Scandinavs  Lod  at  opnaa. 

I  Kraft  af  det,  der  nu  er  anført,  vil  man  kunne  forstaa, 
at  Forbrydelser  af  grovere  Art  ikke  ere  hyppige  blandt 
dette  fredelskende  Folk.  Tyveri  af  Rener  er  ikke  sjældent. 
Mord  forefalder  nu  og  da  med  mange  Aars  Mellemrum. 
Naar  Lappen  bliver  ophidset,  har  han  ikke  Herredømme 
over  sig  selv.  Lapkniven  og  Spydet  have  undertiden  i  en 
Haandevending  gjort  ham  til  Drabsmand.  Han  finder  sig 
dog  med  Taalmod  i  meget,  før  han  kommer  saa  vidt.  Og 
han  gemmer  —  i  Modsætning  til  de  fleste  Scandinaver  — 
ikke  ret  længe  paa  sin  Vrede.  Livet  i  Ødemarken  belærer 
ham  om,  at  det  er  godt  og  fordelagtigt  at  holde  Fred  med 
Næsten. 


Medens  Ren-Tyve  i  vor  Tid  og  i  gode  Aar  ere  lidet 
almindelige,  vare  de  i  en  ikke  fjern  Fortid  og  ere  de  under 
Hungers- Aar  helt  talrige.  „1  Vintrerne  1866—68,  da  Nybyggere 
og  Bønder  i  hele  Lapland  led  af  virkelig  Mangel  paa  Føde, 
tiltog  disse  Rentyverier  paa  en  betænkelig  Maade.  En  Jagt- 
embedsmand fra  Tornio  Lapmark  anslog  Antallet  af  de  Re- 
ner, der  i  Vinteren  67—68  bleve  fældede  der  af  Rentyve,  til 
10,000!  Omend  dette  Tal  skulde  være  for  højt,  beviser  det 
dog  Forbrydelsens  Almindelighed  under  visse  Forhold.  Un- 
der de  paafølgende  gode  Aar  har  Tilstanden  været  meget 
bedre."     (DU ben,  pg.   190,  Noten), 

Det  er  ikke  let  at  gribe  og  overbevise  en  Rentyv.  En 
Ren  kan  let  blive  skudt  eller  stukken  ned  med  Kniv,  uden 
at  Sporene  deraf  kunne  blive  fundne  i  det  umaadelige  og 
couperede  Land.  I  onde  Aar  har  Nybyggerne  skudt  mange 
af  Lappernes  Rener.  Tilløbende,  forvildede  Rener  og  Ren- 
kalve slutte  sig  til  en  fremmed  Hjord.  Hvis  Hjordens  Ejer 
er  Rentyv,  mærker  han  sine  Landsmænds  Dyr  og  incorpo- 
rerer  dem  i  sin  egen  Flok,  eller  han  fanger  dem  ind  med 
Lassoen,  slagter  og  spiser  dem.  Da  det  er  saa  vanskeligt 
at  paavise  Rentyven  med  Sikkerhed,  bliver  det  saa  meget 
desto  almindeligere,  at  en  Mand  er  mistænkt  for  at  stjæle  i 
Hemmelighed.  Det  sker  da  ofte,  at  den  Lap,  der  savner 
sine  Rener,  for  at  hævne  sig  stjæler  fra  den,  han  mistænker. 
Saaledes  kan  det  ene  Rentyveri  afføde  det  andet,  tredie  og 
fjerde  o.  s.  v.  Og  da  Lovens  Haand,  som  har  Besvær  nok 
med  at  ramme  de  rette  Skyldige  i  Sverig  saa  vel  som  i 
Danmark,  ikke  altid  vil  kunne  drage  Sværdet  med  Resultat 
i  Lap  markerne,  afgjordes  et  Mellemværende  med  en 
stemplet  Rentyv  hyppigt  med  Næverne,  ved  Udstødelse  af 
Samfundet,  ved  Selvtægt.  En  Lap  forstaar  ikke  Spøg,  naar 
det  drejer  sig  om  hans  Rener.  Det  er  ikke  hans  Erotik, 
der  driver  ham  til  Voldshandlinger.  „Ou  est  la  femme?" 
spørger  man  i  den  kultiverede  Verden,  hver  Gang  en  Mand 
bliver  dræbt.  „Hvor  er  Renen?"  spørger  man  i  Lapmarken, 
naar  en,  iøvrigt  saa  from  og  skikkelig  Lapmand  pludseligt 
planter  sin  Lapkniv  med  det  net  udskaarne  Skaft  af  Ren- 
horn i  Pels  og  Krop  paa  en  Stammefrænde. 

En  Rentyv  ender  regelmæssig  til  sidst  i  den  største 
Nød  og  Elendighed.  Som  en  Kain  flygter  han  fra  Trakt  til 
Trakt.  Hans  onde  Rygte  jager  ham  som  en  Erinnye.  Mens 
han  jager  efter  fremmede  Rener,  forsømmer  han  sin  egen 
Ejendom.  Og  til  Slutning  er  han,  trods  alle  sine  Tyverier, 
forarmet. 

Der  findes  endnu  Banditter  i  Lapland  saa  vel  som  i  alle 

andre  Lande.  Men  næppe  saa  mange.  Da  P.  Låstadius 
skrev  sine  Dagbøger,  synes  der  at  have  været  betj^deligt 
flere.  Der  er  adskillige  karakteristiske  Træk  i  denne  For- 
fatters Skildringer  af  Rentyve  og  Mordere.  Jeg  vil  derfor 
gengive  et  Par  af  disse  Beretninger  om  Lap -Sti  mænd. 

„I  Kvikkjokk  hændte  det  for  30  å  40  Aar  siden,  at 
tvende  Brødre  af  Sirkas-By  eller  -Stamme,  ved  Navn  Lam- 
mah,  havde  drevet  en  hel  Skok  Rener,  der  tilhørte  en  rig 
Lap  af  Tuorpen-Stammen,  Kouno-Pannats  kaldet,  op  i 
Bjergkløfterne,  og  de  agtede  formodentlig  lejlighedsvis  at 
slagte  dem.  Kouno  savnede  dog  snart  sine  Rener  og  gæt- 
tede Aarsagen  til  deres  Forsvinden.  Han  samlede  nogle 
Mænd  af  Tuorpen-Stammen.  Man  fulgte  Sporene  og  fandt 
Renerne.  Men  man  var  dog  ikke  tilfreds  hermed:  Man 
vilde  ogsaa  have  Hævn.  Og  saa  begav  Mændene  sig  til 
Lammahs^)  By. 

De  to  Lammah'er  flygtede  skyndsomst,  og  de  andre 
forfulgte  dem.  Lammah'erne  skildte  sig  fra  hinanden,  og 
Forfølgerne  gjorde  ligesaa.  En  af  de  sidstnævnte.  Hu  si 
Pettar,  en  af  mine  Meddelere,  var  just  ved  at  indhente  den 
ene  Lammah,  da  denne  hastigt  vendte  sig  om  og  slog  til  ham 
med  sin  Spydstage.  Dette  Slag  med  blottet  Spyd-),  rettet 
efter  Panden,  havde  kanske  givet  Husi  Banesaar,  om  han 
ikke  hurtigt  var  vegen,  saa  at  blot  hans  Klæder  flængedes, 
og  Spydet  for  i  Marken  med  al  sin  Kraft.  Men  nu  kom  Tu- 
ren til  Husi.  Og  han  slog  sin  Modstander  til  Jorden.  Og 
han  forlod  ham  heller  ikke,  før  der  ikke  var  stort  Liv 
mere  i  ham.  Derpaa  gav  han  sig  til  at  søge  efter  Kouno. 
Ham  fandt  han  død  paa  Marken.  Hans  Hoved  var  knusL 
Den  anden  Lanmiah  havde,  med  større  Held,  mod  ham  brugt 


I 


')  Lap-By  o:  én  eller  flere  Koter. 

^)  „Bart  spjul"   o:   med   et   Spyd.   hvor  den  Skede,   der   i  Fred  be- 
skytter Spydjernet,  er  fjernet.     Skeden  er  oftest  forarbejdet  af  Træ. 

det  samme  Greb,  som  den  første  Lammali  brugte  mod  Husi: 
Han  havde  slaaet  ham  helt  ihjæl. 

Da  Husi  saa  det,  gik  han  tilbage  til  sin  Mand.  Han 
vilde  slukke  den  sidste  Livsgnist  i  ham  som  Offer  til  den 
Faldnes  Skygge.  Men  da  var  Lammah  kommen  til  sig  selv, 
og  han  var  rendt  sin  Vej. 

Man  bar  nu  Kounos  døde  Krop  til  en  Kote  paa  et  en- 
somt Sted.  Og  Husi  blev  der  Natten  over,  for  ligesom  at 
holde  Vagt  over  Liget.  Man  tyktes  nemlig,  at  man  kunde 
høre  dets  Hjærte  banke  endnu,  og  man  tænkte,  at  Kouno 
maaske  kunde  leve  op  igen. 

Den  Nat  var  dog  en  forfærdelig  Nat  for  Husi.  Thi  han 
kunde  høre  Folk  komme  til  Koten  og  vandre  rundt  om  den. 
Han  forestillede  sig,  at  det  var  Fjenderne,  stod  derfor  strax 
op  og  stillede  sig  midt  i  Koten  paa  Arnepladsen.  Som  jeg 
mindes,  berettede  han,  at  de  baade  hér  og  dér  rendte  deres 
Spyd  gennem  Teltet  uden  dog  at  ramme  ham.  Thi  han  stod 
jo  midt  i  Rummet.  Der  var  dog  ingen,  der  vovede  sig  inden- 
for. Naar  man  tænker  paa  Husis  farlige  Stilling  og  paa 
hans   Snarraadighed,    vilde    det   vel    ogsaa    have  kostet  den 

første,   der  tittede  ind,  hans  Liv.  —  — Saa  meget  er 

sikkert  og  almindelig  bekendt,  at  Kouno  blev  dræbt  paa 
denne  Maade,  og  at  hans  Banemand  i  nogle  Aar  efter  holdt 
sig  borte,  dels  i  Norge,  dels  i  afsides  Fjældtrakter  indenfor 
den  svenske  Grænse,  men  at  han  siden  vendte  tilbage  og 
uden  Men  opholdt  sig  blandt  de  andre  Lapper.  Han  havde 
jo  ogsaa  blot  udøvet  Selvforsvar,  og  det  var  vel  lige  meget 
i  begge  Parternes  Interesse,  at  Sagen  blev  dysset  ned. 

Der  passerer  ogsaa  nu  meget  i  disse  vilde  og  afsides 
Egne,  som  Loven  ikke  kan  faa  Rede  paa. 

P.  Liistadius  omtaler  flere  Mord  og  Voldshandhnger. 
„Drab  og  Mord  ere  tidt  og  ofte  forekomne  i  Jokkmokk,  og  en 
stor  Del  af  Nybyggerne  dér,  'navnlig  i  de  nedre  Trakter, 
synes  i  Henseende  til  Sæder  og  Temperament  at  være  næsten 

endnu  mere  vilde  og  raji,  end  Lapperne."  En  Nybygger 
dræber  en  Lapgubbe  for  at  blive  fri  for  at  ])etale  barn  en 
Afgift  af  2  Daler  om  Aaret.  En  Lap  myrder  sin  Nabo  under 
en  Strid  om  Foder-Land  for  Renerne.  Mestertyven  hades, 
mistænkes  og  forfølges,  naar  det  er  muligt,  som  en  Art 
„Over-Ulv".  Underliden  nedarves  „Mestertyve-Skabet"  fra 
Fædrene  til  Sønnerne.  Eln  Nybygger  nævnes  blandt  andre 
Mordere.  Han  drev  sin  Forbittrelse  saa  vidt,  at  han  tilmed 
skar  det  døde  Legeme  i  Stumper  og  Stykker.  Mordet  skete  paa 
en  Søndag  Morgen.  Tilfældigt  kom  Nabokonen  ind,  og  da 
hun  saa,  hvad  der  var  sket,  udbrød  hun  forfærdet :  „Nej, 
Nabo!  hvad  i  Jesu  Navn  har  Du  dog  gjort?"  —  „Jeg  har 
gjort,  hvad  jeg  længe  har  tænkt  paa  at  gjøre",  svarede  den 
anden. 

Saa  samlede  han  sammen  sine  Penge  og  Kostbarheder, 
—  han  skal  have  været  en  formuende  Mand,  —  og  roede  i 
sin  Baad  bort  til  en  Holm.  Hen  paa  Eftermiddagen  kom 
den  samme  Baad,  efter  Beretningen,  af  sig  selv  tilbage  til 
Hjemmet,  uden  at  Nogen  roede  den.  I  Baaden  laa  et  Par 
Lap-Kångsko,  som  Manden  om  Morgenen  havde  taget  paa. 
De  vare  da  aldeles  nye,  men  nu  totalt  opslidte.  Paa  Hol- 
men, langs  Stranden,  var  der  fremkommen  en  Gangsti.  Men 
Manden  har  man  aldrig  sét  eller  funden  siden.  —  —  —  — 
Men  Folketroens  Stemning  for  det  overnaturhge  kan  man  sé 
heraf."  Forfatteren  vil  dog  ikke  staa  fuldtud  inde  for  Be- 
retningen. „Indenfor  den  naturhge  Virkeligheds  Omraade 
ligger  derimod  Beretningen  om  et  Drab,  forøvet  af  Lapper 
for  c.  50  Aar  siden: 

I  Arieplogs  Sogn  levede  en  rig  Lap  ved  Navn  Svart- 
Anund.  Han  havde  tre  Sønner,  som  alle  vare  fuldvoxne. 
Overmodige  over  deres  Rigdom  begave  de  sig  til  en  Lap, 
Lanni  kaldet,  med  hvilken  de  havde  noget  udestaaende, 
hvad  enten  angaaende  noget  Land  til  Ren^Fodring  eller  et 
Ren-Tyveri.     Han   var   ikke  selv  hjemme,    men   de    nedreve 

og  ødelagde  hans  Kote  under  frygtelige  Trusler  mod  ham 
selv,  om  de  blot  lik  fat  pau  ham.  Til  al  Lykke  hævner 
Lappen  sig  kun  paa  selve  den  forhadte  Person.  Man  har  i 
det  mindste  aldrig  hørt,  at  Hævnen  strakte  sig  til  hans  Børn 
eller  Paarørende,  og  at  man  har  villet  hævne  sig  ved  at  til- 
føje dem  ondt.  En  af  Kotens  Beboere  ilede  til  Lanni  og 
advarede  ham  mod  at  vende  hjem.  Men  Lanni  sagde:  „Har 
de  sønderrevet  mit  Telt,  kan  de  jo  sønderrive  mig  med." 
Og  han  gik  hjem. 

Det  kostede  ham  Livet.  Der  fandtes  ikke  ét  Ben  i  hans 
Hovedskal,  som  ikke  blev  knust. 

Der  gik  hurtigst  muligt  Bud  til  Arieplog,  og  Lensmanden 
begav  sig  til  Mordernes  By  med  nogle  haandfaste  Karle;  thi 
det  var  ikke  raadeligt  at  komme  svagt  udrustet.  At  Mor- 
derne vare  betænkte  paa  at  gjøre  Modstand,  kunde  man  se 
deraf,  at  en  Karl,  som  de  havde,  strax  greb  til  Øxen.  Han 
nedlagde  dog  Vaabnet,  og  de  andre  fandt  sig  vel  for  svage 
til  at  gjøre  Modstand. 

De  blev  straffede  med  Rotting  og  Fæstningsarbejde  i  6 
Aar,  saa  vidt  jeg  mindes,  hvorefter  de  vendte  hjem  igen. 
Man  vil  paastaa,  at  deres  Rigdom  har  bevirket  nogen  Lin- 
dring i  Straffen,  men  det  kan  vel  være  uvist,  om  deres 
Handling  kunde  belyses  paa  rette  Maade  ved  den  retslige 
Undersøgelse;  thi  Vidner  manglede. 

Rigdommen  blev  ikke  varig  i  deres  Hus,  thi  Efterkom- 
merne ere  fattige.  Men  Morder-Sindelaget  synes  nedarvet. 
Den  ældste  Broders  Datter  omtale  Lapperne  som  frygtelig  i 
Slagsmaal,  som  hun  ofte  udkæmper  med  Karle.  Hun  var 
dog  død,  før  jeg  kom  til  Arieplog.  Kanske  var  „Krukken 
gaaet  saa  længe  til  Vands,  til  den  var  gaaet  i  Stykker." 
Hendes  vilde  Sind  gav  ogsaa  Anledning  til  et  Drab. 

Hun  kom,  i  Følge  med  en  anden  ung  Lap,  til  Anders 
Enarsson  Skaloks  By  for  at  faa  udskildt  Rener.  Der  be- 
gyndte   hun    efter   sin  Sædvane   at   gøre    Larm   og  Staahej. 

Skaloks  Hustru,  som  før  havde  været  gift  med  hendes  af- 
døde Farbroder,  æggede  sin  Mand,  der  heller  ikke  var  egent- 
lig sagtmodig,  til  at  slaa  hende,  sigende  til  ham: 

„Vel  har  han  Jernkløer  til  at  haandtere  os  med  hér  til 
Hverdagsbrug,  men  gi'e  den,  som  kommer  her  og  skælder, 
et  Slag  paa  Kæften,  —  det  kan  han  ikke!" 

Saa  begyndte  Legen.  Den  fremmede  Mand,  som  syntes, 
at  Slaget  blev  for  hæftigt,  troede  sig  skyldig  at  forsvare 
Kvinden.  Det  kostede  ham  selv  Livet.  Der  vankede  vel 
nogle  Slag  i  Koten,  men  de  havde  dog  ikke  videre  Betyd- 
ning. Men  Skalok  begav  sig  ud  paa  Marken  og  greb  sin 
Stav;  og,  da  den  Anden,  som  vel  ansaa  det  for  tilraadeligere 
at  slaas  i  aaben  Mark,  tittede  ud  af  Kotedøren,  fik  han  et 
Slag,  der  dog  tildels  afværgedes  af  Kotestængerne,  af  hvilke 
tre  knækkede.  Men  han  blev  dog  snart  slaaet  til  Jorden,  og 
skøndt  han  bad  om  Livet,  beholdt  han  ikke  en  Gnist  af  Liv. 
En  endnu  ikke  fuldvoxen  Pige,  som  var  til  Stede,  vilde  Mor- 
deren ogsaa  slaa  ihjel.  Thi  hun  var  farlig,  da  hun  havde 
set,  hvad  der  var  hændet.  Hun  faldt  paa  Knæ  og  bad  for 
sig.  Hun  var  jo  ikke  gyldig  som  Vidne,  da  hun  ikke  havde 
været  til  Skriftemaal.  Dette  Raisonnement  virkede.  Den 
anden  Kvinde  laa  afmægtig  i  sit  Blod  i  Koten,  og  hun  blev 
anset  for  sandsesløs,  da  Drabet  skete;  derfor  slap  ogsaa  hun 
med  Livet." 

Dette  tildrog  sig  ved  Fjældet  S  au  I  o.  Den  troværdige 
Amul  Larsson  berettede  for  Liistadius,  at  han,  Aaret  før  og 
just  paa  samme  Dag,  havde  sét  et  kulsort  Mulm  sænke  sig 
over  det  Sted,  hvor  Drabet  senere  foregik.  Samme  Amul 
havde  desuden  under  sidste  Arieplog-Marked  ved  Midnats 
Tide  hørt  en  Raslen  som  af  Forbryderlænker  paa  Kirkegaar- 
den.  Han  og  hans  Ledsager  søgte  efter  Aarsagen  til  denne 
Lyd;  men  de  fandt  intet  Ved  næste  Marked  gik  Skalok 
og  flere  andre  Mænd,  der  sad  arresterede  i  Arieplog,  med 
raslende  Lænker  fra  Thinghuset  til  Arresten. 

Liistadius  traf  paa  sine  Rejser  i  Lapniarkenie  en  (iang 
den  omtalte  Skalok  (o:  Slagsbroderen,  Fægtemesteren).  Han 
var  i  Følge  med  „Bjørne-Næse",  en  Rentyv.  Skalok  var 
bleven  dømt  til  „40  par  spo"  og  Fængselsstraf  paa  Livstid. 
Da  lian  havde  været  paa  Fæstningen  i  ti  Aar,  blev  han  dog 
benaadet  og  hjemsendt.  Han  kom  just  paa  en  Bøn-Dag  til 
Arieplog,  hvor  mange  Lapper  vare  forsamlede.  Ved  Synet 
af  Skaloken  stode  Lapperne  som  forstenede.  De  vidste  ikke, 
om  de  saa  et  rigtigt  Menneske  eller  en  Genganger.  Han 
havde  faaet  pæne,  svenske  Klæder  og  var  alt  andet  end  for- 
knyt. Da  Præsten  spurgte  ham:  „Hvarifrån  kommer  du'?" 
svarede  han  med  Selvfølelse:  „Från  de  sodra  landerna."  — 
Lastadius  mener,  —  og  næppe  med  Urette,  —  at  en  saadan 
Forbryder  snarere  bliver  værre  og  mere  gennemdreven,  end 
bedre,  af  at  tilbringe  en  Aarrække  „paa  Fæstningen"  sam- 
men med  en  Mængde  andre  Stimænd.  Og,  naar  den  Straffede 
kommer  hjem,  modtages  han  af  Almuen  med  den  Respekt, 
som  den  troer  at  skylde  den  vidtberejste  Kamerat,  der  har 
sét  og  lært  saa  meget  Nyt  i  fremmed  Land. 

Endnu  en  Beretning!  en  dramatisk  Historie  med  et  Melo- 
dramas Effekt.  Ogsaa  den  findes  antegnet  i  P.  Liistadius' 
Journaler.     Den  lyder  genfortalt  saaledes: 

I  Kvikkjokk  levede  en  Lap,  Nalta  Lanni  kaldet,  en 
agtet  og  vel  anset  Mand  af  Tuorpen-Stammen.  Han  havde 
været  med,  da  Kouno  blev  fældet. 

I  Begyndelsen  drog  Nalta  Lanni  til  B'jælds  som  en  anden 
Fjældlap,  men  senere  blev  han  paa  det  Sted,  hvor  han  plejede, 
at   tilbringe   Høsten.     Det   var  ved  Fjældet  Njunnas,^)     Han 
forblev  nu  dér  baade  Sommer  og  Vinter.    Hans  Søn,  Pål  s  o, 
var    en    flink   Dreng.     Han  løb  tidt  den  lange  Vej   gennem 


^)  Det  oftere  i  dette  Arbejde  nævnte  Njunnes,  c.  IV3  dansk  Mil  vest 
for  Kvikkjokk;  Navnet  betegner  tillige  det  derværende,  isolerede 
Nybygge.     Nalta  Lanni  har  vel  grundet  denne  Boplads. 

Skovmarken  til  Kvikkjokk  og  legede  med  Peter  Lastadius 
og  de  andre  Drenge  dér. 

Da  Pål  so  blev  fiildvoxen,  giftede  lian  sig  med  en  ung 
Lap-Pige,  Ristin.  Men  forinden  havde  hun  været  elsket  af 
en  anden  Yngling,  Anta.  Maaske  havde  hun  ogsaa  lovet 
ham  Ægteskab;  men  —  selve  Bruden  og  Brudgommen  have 
ikke  meget  at  sige  i  den  Sag,  og  der  bliver  temmehg  sjæl- 
dent spurgt  om  Kærlighed. 

Men  Anta  elskede  Pigen.  Og,  da  han  mistede  hende, 
blev  han  vanvittig. 

Om  Foraaret  gik  han  til  Kvikkjokk.  Dér  holdt  han  til 
paa  „Rosbakken".  Dag  og  Nat  vandrede  han  frem  og  til- 
bage paa  samme  Sted.  Han  spiste  sjældent,  hvilede  næsten 
aldrig.  Og  han  maatte  tvinges  til  begge  Dele.  Han  talede 
bestandig,  men  uden  forstandig  Mening.  Da  man  begyndte 
at  pløje  Ageren  paa  Rosbakken,  kastede  han  Sten  paa  He- 
sten.    Saa  bandt  man  ham. 

Man  lavede  ham  en  Seng  i  en  Hølade  og  bandt  ham 
der.  Før  Dag  var  han  alligevel  paa  „Rosbakken"  igen.  Man 
bandt  ham  bedre.  Nu  kunde  han  umuligt  shppe  løs!  Men 
han  slap  atter  løs.  Og  der  blev  en  veltraadt  Gangsti  af  den 
Ulykkeliges  evindelige  Vandring  paa  Bakken. 

Omsider  kom  hans  Paarørende  og  tog  ham  med  sig 
hjem.  Men  efter  2 — 3  Ugers  Forløb  kom  han  atter  van- 
drende og  indtog  igen  sin  Plads  paa  „Rosbakken".  Han 
havde  slængt  alle  sine  Klæder,  Hue  og  Sko,  fra  sig.  Han 
havde  kun  Skjorten  („Kolten")  tilbage.  —  Hans  Slægtninge 
hentede  ham  atter  tilbage. 

I  Høsttiden  fandt  man  ham  død  paa  Fjældet.  Han  havde 
bygget  sig  et  lille  Kammer  af  Sten.     Og  i  det  laa  hans  Lig. 

Aaret  efter,  2den  Juledag,  stod  to  Kvinder  i  Præstens 
Forstue  i  Kvikkjokk.  De  vare  klædte  i  de  smudsigste  Hver- 
dags-Pelse.^)    De  dækkede  deres  Ansigter  og  græd  og  snøf- 

')    Tegn  paa  Sorg. 

tede  uophørligt.  Det  var  Kistiii,  den  ulykkelige  Autas  lor- 
dums  Elskede,  og  Sigga,  hendes  Svigermoder.  Deres  Mænd 
vare  forsvundne.  Dagen  før  Juleaften  vare  de  dragne  til  en 
Bæk  for  at  søge  eller  Bævere.  De  vare  ikke  komne  tilbage. 
De  maatte  være  omkomne.  Og  nu  kunde  Enkerne  ikke 
bjerge  sig  i  den  strænge  Vinter. 

Præsten  sendte  saa  Bud  til  Ristins  Fader,  Saulo-Adda, 
og  bad  ham  komme  hid  og  hjælpe  dem.  Han  gjorde  dette, 
og  han  vidste  Besked  med  de  bortkomne. 

Nalta  Lanni,  fortalte  han,  havde  været  en  stor  Ren-Tyv, 
men  saa  snu  og  forsigtig,  at  slet  ingen  havde  fattet  Mistanke 
til  ham.  Aldrig  skulde  nogen  have  faaet  hans  Brøde  at  vide, 
om  han  ikke  var  bleven  afsløret  ved  sin  Død.  Ganske  vist 
havde  en  Lap,  Rassa  Anders,  der  havde  sit  Stabur  staaende 
i  Landet  vest  for  Nalta  Lanni,  for  et  Par  Aar  siden  mis- 
tænkt ham  for  Tyveri  i  Staburet.  Men  Lanni  syntes  yderst 
indigneret  og  harmfuld  over  denne  Beskyldning.  Han  skulde 
nok  tugte  Anders  derfor,  naar  han  en  Gang  kom  forbi  hans 
Hjem.  Men  just  den  Vej  plejede  Rassa  Anders  altid  at  fare, 
naar  han  skulde  til  Kvikkjokk.  Nu  vovede  han  dog  ikke  at 
benytte  denne  Route.  Thi  han  frygtede  Lannis  Trusler  om 
Mishandling.  Lanni  gentog  disse  Trusler  i  den  unge  Lilsta- 
dius'  Paahør.  Denne  advarede  ham  mod  at  hævne  sig  ved 
Selvtægt.  „Du  har  jo  Lov  og  Ret  at  holde  Dig  til,"  sagde 
han.  „Har  Rassa  Anders  gjort  Dig  noget,  saa  kan  Du  jo 
sagsøge  ham."  —  „Nej,  Fader,"  svarede  Lanni,  „man  maa 
undertiden  bruge  sin  egen  Lov."  ....  Han  kunde  da  ogsaa 
gerne  have  brugt  sin  „egen  Lov"  den  Gang,  da  en  N^  byg- 
gersøn  fra  Kvikkjokk  sagde  til  hans  Søn:  „Du  skal  nok  faa 
Lov  at  æde  nogle  Kedlerfulde  Tyvekød  endnu,  før  jeg  ta'er 
fat  paa  Dig!"  Men  —  den,  der  sagde  det,  var  en  af  Billas 
syv  Sønner,  der  alle  var  stærke  og  mægtige  Mænd.  Det 
kunde  vel  hænde,  at  hans  „egen  Lov"  kunde  komme  noget 
skamferet  hjem  fra  en  Trætte  med  dem.  mente  Saulo  Adda. 

Men  alt  dette  var  jo  bare  Mistanke,  det  var  hen  „i  den 
mørke  Verden"^),  og  Nalta  Lanni  gjaldt,  lige  til  han  døde, 
for  en  ærlig  Mand. 

Det  var  Døden,  der  overraskede  ham  paa  Tyvegodset. 
Det  var  Døden,  der  forraadte  ham. 

Han  og  hans  Søn  havde  slagtet  en  hel  Flok  stjaalne 
Rener  udi  en  Dal  mellem  de  to  høje  Fjælde  Njunnas  og  Kas- 
kaivo,  og  de  havde  nedgravet  Kødet  paa  Stedet.  Dagen  før 
Juleaften  rendte  de  didhen  for  at  hente  noget  af  Tyvekødet. 
Men  just  som  de  stod  og  havde  travlt  med  at  grave,  styrtede 
Sneen  ned  fra  begge  Fjældene  og  begrov  dem.  Nu  laa  de 
under  flere  Favne  dyb  Sne;  deres  Hustruer  vidste  ikke  be- 
stemt hvor;  saa  man  fik  maaske  aldrig  fundet  dem. 

Saaledes  lød  Saulo  Addas  Beretning. 

Men  om  Foraaret  kom  en  Bjørn  vandrende  over  Stedet, 
hvor  Tyvene  laa  under  Sneen.  Han  begyndte  strax  at  grave 
sig  ned  med  Labberne.  Men  snart  skønnede  han,  at  det  var 
frugtesløst  Arbejde. 

Soulo  Adda  gættede  nu,  at  Tyvene  maatte  ligge  der, 
hvor  Bjørnen  havde  gravet.  Saa  fuldendte  han  Gravningen, 
og  han  fandt  Nalta  Lanni  og  Pålso,  hans  Søn.  Pålso  maa 
have  levet  nogen  Tid  i  sin  Grav,  thi  hans  varme  Aande 
havde  optøet  Sneen  om  hans  Ansigt.  Men  ellers  var  Sneen 
saa  haardt  pakket  omkring  dem,  at  de  hverken  havde  rørt 
Haand  eller  Fod. 

Det  paabegyndte  Njunnas  Nybygge  staar  nu  øde.  Kun 
gamle  Sigga  flakker  stundom  om  derude  som  et  Spøgelse. 
Hun  er  saa  døv  som  en  Sten.  Hun  kan  ikke  høre  det,  andre 
berette,  at  de  have  hørt,  naar  de  ved  Nattetide  drage  forbi : 
Nødskriget  fra  den  dybe  Dal.  Naar  Sigga  kommer  til  Kvikk- 
jokk,  spaar  hun  Pigerne  i  deres  Hænder.  Hun  forudsiger  dem 
baade  Giftermaal  og  alt.     Men   de  unge  Mænd  i  Kvikkjokk 

pege  i)aa  Nalta  Lannis  og  Palsos  Grav,  der  ligger  afsides, 
nordom  Kapellet.  „Guds  Hævn  ramte  disse  to  paa  fersk 
Gerning." 

Om  Nalta  Lanni  og  Palso  er  endnu  at  fortælle,  at  Pålso 
ofte  sat^e  sig  imod  Lannis  Tyverier,  men  at  lian  ved  Trus- 
ler og  Hug  blev  tvungen  til  at  være  med.  Efterhaanden 
vænnede  han  sig  dog  til  at  stjæle,  og  en  Gang,  da  Lanni 
blev  lysten  efter  Faarekød,  stjal  hans  Hustru  og  hans  Søn 
et  Faar  til  ham  fra  Præsten  i  Kvikkjokk.  Men  det  faldt 
ingen  ind  at  mistænke  dem  for  Tyveriet.  —  En  anden  Gang 
forvildede  Kvikkjokk-Mændenes  Kvæg  sig  om  Natten.  Det 
løb  lige  ud  til  Lannis  Bosted.  Og  han  skyndte  sig  da  ogsaa 
at  slibe  sine  Knive  til  Storslagte.  Men  i  Løbet  af  Natten 
indtraf  et  Jordskælv.  Forfærdet  indsaa  nu  Lanni,  at  dette 
var  et  Værk  af  Kvikkjokk-Boernes  Troldomskunst.  Og  saa 
lod  han  Kvæget  i  Fred.  —  En  anden  Lap,  der  var  ond  baade 
mod  sin  Moder  og  sin  Kone,  og  som  just,  da  Jordrystelsen 
kom,  turede  fælt  mod  dem  begge,  skønnede  strax,  at  Gud 
sendte  ham  en  Advarsel,  og  faldt  i  med  en  from  Bøn. 


Skønt  disse  Beretninger  stamme  fra  en  Tid,  der  ligger 
et  Par  Menneskealdre  tilbage,  indeslutte  de  dog  saa  mange 
Træk,  der  endnu  fremdeles  ere  karakteristiske  for  Lapperne 
og  Lapmarksforholdene,  at  jeg  finder  Anledning  til  at  ind- 
flette dem  her.  Der  vil  endnu  kunne  findes  en  „Skalok",  en 
„Anta",  en  „Kouno"  eller  en  „Nalta  Lanni"  deroppe  i  det 
høje,  ode  Norden. 

Thi  Nød  vil  fremdeles  skabe  Tyve.  Lidenskabeligheden, 
der  hos  alle  emotionelt  anlagte  Naturfolk  lever,  om  end 
undertiden  mere  eller  mindre  slumrende,  bag  den  Skal,  som 
Kampen  for  Tilværelsen,  social  Beregning,  religieus  og  civili- 

satorisk  Pati'virkning  efterhaanden  have  formet  omkring  den, 

—  Lidenskabeligheden  vil  fremdeles  fra  Tid  til  anden  bryde 
ud,  give  sig  Luft,  drive  Lappen  til  raa  og  voldsomme  Hand- 
linger. En  vred,  en  ubehersket  Mand  giver  ofte  Iagttageren 
flere,  sandere,  og  derfor  ogsaa  interessantere.  Oplysninger 
om  sig  selv,  end  en  rolig,  forsigtig  og  behersket.  Naar  man 
ønsker  at  kende  et  Folk,  bør  man,  —   foruden  meget  andet, 

—  ogsaa  søge  Kundskab  om,  hvorledes  det  teer  sig,  naar 
det  handler  ilde. 


H, 


Ian  saa  ud  som  en  Røver,  gjorde  han,  gamle  Johan 
—  med  et  meget  langt,  tydeligt  „o",  —  da  han  en  Aften  i 
Juli  kom  og  spurgte,  om  han  kunde  faa  Lov  at  „lotse"  mig 
til  Fjældlapperne.  Han  saa  ud  som  en  Røver,  der  ikke  for 
ganske  nylig  har  haft  Held  med  sig. 

Men  han  var  i  hvert  Fald  ikke  kedelig. 

Naar  man  selv  omsider  er  bleven  saa  reduceret  i  Klæ- 
derne, saa  latterlig  i  Fodtøjet,  saa  blank  for  Linned,  og  saa 
rig  paa  Skæg,  Myggestik  og  Bræmsestik  og  flere  andre  for- 
skellige Indsnitsdyrs  Stik,  som  en  oeconomisk  Rejsende  maa 
blive  det  efter  nogle  Ugers  Lapmarksfart,  —  naar  man  selv, 
(efter  at  have  spejlet  sig  i  Indsiden  af  sin  Uhrkapsel),  maa 
indrømme,  at  ens  saa  trofaste  Venner  vilde  have  en  vis  Ret 
til  at  forlange  en  „skriftlig  Attest  fra  paalidelige  Mænd"  til 
Stadfæstelse  af,  at  man  er  den,  man  fremdeles  udgiver  sig 
for  at  være,  —  saa  tager  man  ikke  videre  Hensyn  til  sine 
Medmenneskers  Exterieur.  Man  lærer  paa  Rejser  i  mindre 
befærdede  Egne,  at  man  ikke  skal  „skue  Hunden  paa  Haa- 
rene".  Man  lærer,  at  kedsommelige  Mennesker  for  en  Rej- 
sende ere  de  frygteligste  af  alle:  Hjemme  kan  man  løfte 
denne  Mare  af  sig  med  Høflighedens  mageløse  „Koben";  men 
ude,  i  de  ganske  øde  Egne,  bliver  den  kedsommelige,  eneste 
Kamerat   næsten   frygtelig.      Har  man   først  faaet   ham  paa 

Halsen,  er  man  ligesom  klistret  til  ham.  Han  forfølger  én 
med  sit  Vaas  —  op  i  Bjergenes  Sneregioner,  ned  i  de  blom- 
sterfyldte Dale,  og  hans  Kedsommelighed  æder  Stemningen 
og  Nydelsen  fra  én,  saa  at  man  kun  beholder  Anstrængelsen 
tilbage  for  sig  selv.  Han  er  mere  ødelæggende  for  vor  Mod- 
tagelighed, end  en  Ulv  er  det  for  den  retfærdige  Renhjord. 
Men  —  man  kan  jage  og  dræbe  Ulven.  Den  kedsommelige 
Rejsefælle  derimod  er  man  nødt  til  at  slæbe  med  sig  gen- 
nem den  øde  Egn,  man  én  Gang  har  betraadt  i  hans  Sel- 
skab, 

Da  jeg  skønnede,  at  Johan  ikke  var  kedelig,  glemte 
jeg  at  forundre  mig  over  hans  Udseende  for  Resten.  Og  vi 
blev  hurtigt  enige  om  at  rejse  sammen. 

Naar  man  vil  rejse  i  Fjældene,  maa  man  først  og  frem- 
mest sørge  for,  at  Bagagen  bliver  saa  let  som  muligt.  Jeg 
havde  allerede  maattet  lave  Depot  paa  flere  Steder  i  Lap- 
marken, for  at  kunne  komme  igennem  med  en  Bærer.  Mit 
fotografiske  Apparat  med  Stativ,  Plader  m.  m.  vejede  saa 
meget,  at  jeg  kun  havde  Valget  mellem  at  lade  det  indtage 
Pladsen  for  en  Del  af  Fouragen,  eller  lade  det  blive  tilbage. 
1  Haab  om  at  finde  Lapperne  i  Fjældet  og  i  sikker  "Forvent- 
ning om,  at  jeg  hos  dem  kunde  fouragere  for  Hjemrejsen, 
reducerede  jeg  Vægten  af  Levnetsmidler  til  det  mindst  mu- 
hge,  pakkede  Apparatet  i  Konten,  lod  endogsaa  min  Bøsse 
blive  tilbage,  og  vandrede  afsted. 

Det  var  godt  Vejr,  da  vi  forlod  den  sidste  kultiverede 
Station.  Men  det  blæste  fra  Øst;  og,  naar  det  i  Nordlapland 
blæser  fra  den  Kant,  kan  man  om  Sommeren  være  vis  paa 
Regn,  —  paa  megen  og  langvarig  Regn. 

Efter  en  halv  Dags  March  i  Graavejr  begyndte  da  ogsaa 
Regnen  at  strømme.  Og  den  holdt  troligt  ved  i  sex — syv 
Døgn. 

Gennem  aldeles  vildt  Land,  gennem  Sumpe  og  Skovmark 

og  opsvulmede  Elve,  vandrede  vi  mod  Vest,  heniiuod  Norges 
Grænse,  i  Retning  af  Bodø. 

Det  var  et  æventyrligt  Land,  vi  gennemstrejfede.  Vi 
fulgte  en  Elv.  Paa  begge  Bredder  var  Vegetationen  saa 
frodig,  som  i  en  Have.  Men  i  en  tilsyneladende  meget  ringe 
Højde  over  vore  Hoveder  laa  den  evige  Sne.  Vældige  Skærm- 
planter og  store,  rødblomstrede  Væxter  dannede,  i  Forening 
med  en  Mængde  mindre  Urter,  en  tæt,  duftende  Underskov 
i  Dalen.  Stundom  havde  man  ondt  ved  at  bane  sig  Vej. 
Thi  Plantevæxten  naaede  ofte  helt  op  til  Armhulerne;  tung 
af  Regnvandet  dækkede  den  over  Stene,  Klipper  og  Smaa- 
bække.  Snart  gled  Foden  ud  i  den  sumpede  Grund,  snait 
blev  den  klemt  fast  mellem  store  Stene.  Bagagen  og  vore 
Klæder  bleve  hurtigt  tunge  af  Vand.  Og  efter  kort  Tids 
Forløb  havde  vi  ikke  en  tør  Trævl  paa  Kroppen. 

Kun  nu  og  da  klarede  det  pludselig  op.  Taager  og 
Skymasser  drev  langsomt  over  Bjergtoppene;  eller  de  hang, 
sønderrevne,  dvælende,  som  tunge,  slørende  Draperier,  om 
Fjældenes  graa  Rygge.  Men,  paa  begge  Sider  af  Elvdalen, 
højt  op  over  Dis  og  Damp  og  Taage,  løftede  sig  de  stolte, 
snehvide  Tinder.  De  mægtige  Gletschere  skinnede  og  tin- 
drede i  den  lunefulde  Sol.  for  i  næste  Øjeblik  at  graane  bag 
Regntykningen. 

Den  første  Nat  naaede  vi  en  „Touristhytte".  Den  ener- 
giske og  betydelige  svenske  Touristforening  har  gjort  meget, 
for  at  gjøre  Lapmarkerne  fremkommelige.  Den  har  „span- 
get"  adskillige  af  de  værste  Sumpe,  anbragt  Baade  ved  en 
Del  Søer  og  ved  de  mere  benyttede  Overgangssteder  ved 
de  store  Elve.  Og  den  har  ladet  bygge  visse  „Tourist- 
hytter". 

Disse  Hytter  ere  i  Reglen  opførte  i  de  odeste  Egne, 
langt  fra  Menneskeboliger.  De  ere  byggede  af  Bjælker  og 
Planker,  have  et  Ildsted  og  Brædehylder,  hv^or  den  Rejsende 
kan   lave    sig    et   Leje,    naar    han  vil  sove.     Af  Redskaber 

findes  underiiden  en  Øxe  og  en  „Pande"  (Kogekar).  Des- 
uden skulde  der,  navnlig  i  Fjældet,  altid  lindes  tørt  Ved, 
saaledes  at  den  Rejsende  strax  kan  tænde  op. 

„Touristhytterne"  ere,  især  i  den  kolde  Aarstid,  af  stor 
Betydning,  og  der  er  næppe  Tvivl  om,  at  de  have  reddet 
adskillige  Menneskeliv.  Om  Sommeren  foretrækker  jeg  at 
overnatte  i  det  fri  eller  i  et  Telt.  Thi  dels  er  Varmen  fra 
Ildstedet  ofte  utaalelig,  dels  ere  en  Del  af  disse  smaa,  utætte 
Hytter  rene  „Myggeslotte". 

Den  Hytte,  vi  hin  første  Nat  naaede,  var  saa  stor  som 
et  dansk  Vogterhus  paa  Hjul.  En  lille  Koge-Kakkelovn  paa 
c.  1  Alens  Højde  var  anbragt  midt  i  Huset.  Den  blev  strax 
gloende  og  udstraalede  en  stegende  Varme.  Muligvis  hid- 
lokkede  herved,  trængte  Moscitos  ind  overalt  og  holdt  os 
vaagne  det  meste  af  Natten. 

Næste  Morgen  vandrede  vi  videre.  Det  var  de  samme 
Kalamiteter  om  igen:  Strømme  af  Regn  og  en  Vandring  gen- 
nem alenhøj,  regntung  Vegetation,  over  opsvulmede  Elve  og 
Sumpstrækninger. 

Saa  længe  Regnen  hvislede  ned  i  den  lumre  Dal  havde 
man  nok  at  gjøre  med  at  staa  fast  i  Sump  og  Pløre  og  vinde 
frem.  Men,  naar  de  lavtflyvende  Skymasser  nu  og  da  spred- 
tes, og  den  blaa  Himmel  viste  sig,  og  Solen  kom  frem,  da 
holdt  vi  Rast. 

Da  var  dette  øde,  forladte  Land,  som  et  Æventyrland  at 
skue,  et  smilende,  venligt  Feernes  Land,  en  vældig  Have, 
bugnende  af  Frodighed!  Man  glemte  de  tusinde,  trøskede 
Vindfælder,  man  glemte  Sporene  af  den  frygtelige  Vinters 
Ødelæggelser.  Thi  de  evige  Jøklers  Sne  deroppe  i  Højfjæl- 
dene  var  jo  nu  et  Smykkeklæde  af  blændende  hvidt  Atlask, 
—  en  Strøm  af  matglødende  Sølv!  Og  i  Dalen  slyngede  El- 
ven sig,  rolig  og  klar,  mellem  skarpt  afsatte  Bredder,  som 
Kanalen  gennem  Parkanlæget:  —  Øjet  søgte  uvilkaarligt 
efter  en  hvid,  tam  Svane,  en  stor,  tam  Svane,  der  kom  lyd- 

løst  sejlende  langs  Bredden  med  de  alenliøje,  rødblonistrede 
Væxter,  langs  disse  vandperlende  Skove  af  store,  gulgrønne 
Skærmplanter  med  tykke,  gabende  Svøb  om  de  mægtige 
Blomsterkoste,  langs  disse  fede  Myrer  og  Sumpe  med  deres 


Uiulei*  Klippen. 

spættede  Rigdom  af  Blaabær  og  Bjornebær  og  Tyttebær  og 
store,  rødgule  „Jorddrotter".  Men  der  kommer  ingen  tam 
Svane,  der  vil  tage  Æde  af  ens  Haand.  En  opskræmt  Fjæld- 
ryppe kommer  der.    Med  et  hæst  Skræp  farer  den   op    for 

Hunden.  Den  sætter  sig  tillidsfuld  paa  en  Sten  ganske  tæt 
ved  os,  og,  naar  den  har  lokket  Hunden  til  sig,  basker  den 
afsted,  ganske  lavt,  ind  i  Urternes  og  Buskenes  Tykning, 
sikker  paa  at  redde  sine  Unger  fra  dens  Gab.  Og  Johan 
paastaar,  at  der  plejer  at  bo  en  Bjørn  oppe  i  Fjældet  over 
vore  Hoveder. 

Men  Landets  Skønhed  hylles  snart  i  nye  Regntaager. 
Og  vi  vandre  videre  gennem  et  graat  Øde  med  tunge,  gli- 
dende Trin  og  bøjede  Hoveder. 

Den  næste  Nat  krøb  vi  i  Ly  under  en  stor  Khppeblok. 
Der  var  udmærket  dér:  Frisk  Luft,  Tørvejr,  Brændsel  i  Nær- 
heden, Vand  i  Nærheden,  og  „lige  udenfor  Døren"  en  Flora, 
saa  pragtfuld  og  saftig  og  lystig  i  Farverne,  som  man  næppe 
finder  den  i  Syden. 

Vi  gjorde  Ild.  Røgen  fra  Baalet  fyldte  Hulen  og  drev 
Myggene  ud.  Medens  Kedlen  snurrede  over  Gløderne,  trak 
jeg  Klæderne  af,  vred  dem,  tog  dem  atter  paa,  og  begyndte 
saa  at  tørre  dem  ved  vexelvis  at  bringe  de  forskellige  Le- 
gemsdele saa  nær  til  Baalet,  som  muligt  uden  at  svide  dem. 
Min  Slængkappe  og  min  gamle,  skotske  Plaid,  som  havde 
tjent  mig  i  90  hos  Kalmykkerne,  viste  sig  begge  at  være 
utilstrækkelige  Værn  mod  Regn  og  Kulde,  der  i  den  aarle 
Morgen  var  ret  følelig  saa  nær  Snegrænsen.  Men  Johan  var 
utrættelig  med  at  samle  Ved  til  Blusset  og  Birkeris  til  Lejet. 
Siden  jeg  sidst  —  som  Dreng  —  laa  „paa  Svedekur"  under 
min  salige  Moders  specielle  Opsigt,  har  intet  Menneske  vist 
mig  en  saa  rørende  Omhu,  som  denne  gamle  Fiffikus!  Der 
var  bare  det  at  bemærke,  at  jeg  slet  ikke  trængte  til  alle 
disse  Hensyn:  til  at  være  den,  der  laa  med  Ansigtet  i  Tør- 
vejr, den,  der  havde  den  bedste  Plads  ved  Baalet.  Thi, 
skønt  jeg  ikke  var  Laplænder,  har  jeg  næppe  nogensinde 
udholdt  Strabadser  og  Afsavn  i  forskellige  Retninger  saa 
godt,   som  under  denne  nordlige  Bredegrad.     Alle  Laplands- 

farere  lige  fra  ^)  Liuiiés  Tid  ere  enige  om,  al  Lutten  og 
Klimatet  ere  saa  sunde,  at  man  taaler  alle  Besværligheder 
bedre  i  Laplands  Fjældegne,  end  de  fleste  andre  Steder, 

Naar  en  Synder  for  Gud  efter  en  lang  Dags  Vandring 
gennem  et  uvejsomt  Terrain  omsider,  gennemblødt  til  Skin- 
det, naar  saa  smuk  og  god  en  Hule,  som  vor,  og,  naar  han 
saa  ligger  og  varmer  og  tørrer  sig  ved  Ilden,  drikker  god 
The  og  røger  en  Pibe  Tobak  til,  mens  hans  Øjne  spejde  ud 
over  Æventyrdalen,  som  ligger  dernede  under  Fjældet  i  Mid- 
natslyset,  —  saa  er  han  saa  tilfreds  med  Tilværelsen,  som 
ingen  Sultan  i  sin  Silkeseng!  Og,  naar  han  har  en  saa  god 
Fortæller,  som  Johan,  ved  Siden  af  sig,  saa  vil  han  føle  sig 
meget  lykkelig. 

Johan  var  en  særegen  Blanding  af  Djærvhed,  Gnavenhed, 
Pligtfølelse  og  Snuhed.  Han  besad  en  stor  Fører-Ærgerrig- 
hed, et  forslagent,  gammelt  Hoved,  og  et  letbevægeligt  Hjærte. 
Naar  han  fortalte,  skinnede  hans  mørke  Øjne  af  Liv  i  det 
magre,  gulblege  Ansigt  med  dets  fremspringende  Kindben. 
Og,  naar  man  protesterede  mod  en  utidig  Kaffe-Rast,  saa  han 
saa  rasende  forbittret  ud,  at  man  begyndte  at  beklage  ham, 
og  man  følte  sig  helt  brødebetynget,  naar  han,  lydeligt 
bandende  og  brummende  som  en  arrig  Bjørn,  slængte  Kon- 
ten  paa  sin  Ryg  og  vandrede  afsted,  saa  hurtigt,  at  man 
havde  ondt  ved  at  følge  ham. 

Nu  laa  han  paa  Siden  med  Hovedet  støttet  i  den  ene 
Haand,  mens  han  med  den  anden  snart  ragede  mellem  Gre- 
nene,   der    skulde    brænde,    snart   stoppede   og    tændte    sin 


^)  ^Jeg  er  vis  paa",  skriver  Linné,  „at  de  Mennesker,  der  kunde 
foretage  en  Rejse  til  dette  Højland,  vilde  have  fuldt  saa  megen 
Nytte  af  at  komme  did  og  drikke  Snevand,  som  af  at  besøge  Mine- 
ralvandskilder,  i  Særdeleshed  saadanne,  som  ere  beliggende  i  lave, 
taagede  og  magre  Enge.  En  Omstændighed  vilde  i  hvert  Fald 
gavne  dem,  nemlig:  at  de  ikke  saa  let  kunde  finde  Lejlighed  til  at 
overskride  de  Regler  fra  Maadehold,  der  ved  et  Badested  som 
oftest  gives,  om  de  end  ikke  følges," 

ganske   lille/  fugtige   Lappibe,    snart   kvasede   en    uforsigtig 

Myg. 

„Her  ligge  vi  bedre,  end  sidste  Nat;  og  —  der  er  kønt 
dernede!"  sagde  jeg  og  pegede  ud  over  Dalgangen. 

Han  dampede  lydeligt  paa  Snadden,  mens  han  i  Tavs- 
hed saa  ud  over  Landet.  Det  laa  nu,  perlende  af  frisk  Væde, 
i  det  magiske,  klare  Nattelys,  under  en  Himmel,  der  i  Øje- 
blikket næsten  var  skyfri.  Ikke  en  Lyd  afbrød  Naturens 
Stilhed. 

Naar  et  Inseet  kriblede  hen  over  Konten,  kunde  man 
høre  det. 

„Ja  —  ha!"  svarede  han  endelig.  „Ganske  vist,  —  ta' 
mig  Fa'n!  Men  —  det  er  ikke  altid  saaledes:  Herligheden 
varer  ikke  ret  længe." 

„Hvor  længe?" 

„Aah,  det  er  jo  ikke  godt  at  vide,  naar  Kulden  kom- 
mer." 

„I  August?" 

„Ja,  især  Nætterne  kan  være  bandsat  kolde  ....  „Han 
i  Varvekhytten"  gik  fra  Kvikkjokk  midt  i  September.  Og 
naaede  ikke  længere  end  til  Varvekhytten.  Han  skulde  ha' 
været  til  Sulitelma." 

„Han,  i  Varvekhytten?     Hvad  er  det  for  én?" 

„Naa!  —  Véd  Du  ikke  en  Gang  det?" 

„Nej.     Jeg  véd  ingen  Ting." 

Der  blev  en  Pavse.  Johan  var  forslæbt  og  faamælt.  Saa 
søgte  jeg  omsider  forsigtig  at  bringe  ham  til  at  fortælle: 

„Hør,"  sagde  jeg,  „det  er  vist  strængt  for  Dig  at  „lotse" 
Folk  til  Sulitelma  i  Vintertiden?" 

„.Ja,  undertiden  —  forbandet.  Vi  gaar  jo  paa  Ski  over 
Fjældet,  —  og  ligger  i  Tara-  og  Varvekhytterne  om  Nætterne ; 
—  ofte  er  der  saa  mange  Arbejdere  til  Bjergværket  deroppe, 
at  vi  knap  kan  faa  Plads  i  de  smaa  Kiasser.  Og  fattige 
er  de  mangen  Gang,  li'som  vi  andre  her:     Saa  mangler  de 


I 

en  ordentlig  Madsæk,  og  saa  mangler  de  Penge  til  at  betale 
mig  med,  naar  vi  er'  naaede  frem  .  .  .  Det  er  forbandet,  er 
det.  For  der  gaar  dog  en  sex-syv  Døgn  med  saadan  en 
Færd,  og  det  er  somme  Tider  strængt.  Det  er  sket,  at  man 
er  naaet  op  til  Sulitelma,  saa  forfrossen,  at  man  knap  har 
vidst  af  sine  Hænder  og  Fødder  at  sige  .  .  .  „Han  i  Varvek" 
holdt  sig  bra'  stiv,  som  en  Pind,  hele  Vinteren  og  Foraaret. 
Jeg  maatte  jo  altid  gaa  i  Forvejen  og  ta'e  ham  under  Armene, 
og  sætte  ham  udenfor,  bagom  Hytten  ....  Men,  —  i  Suli- 
telma er  der  herlige  Mennesker!  mange,  mange  Herremænd, 
og  Storgubber !  Naar  de  sér  mig  komme,  siger  de  altid  nok 
saa  venligt:  „Se,  se!  Der  har  vi,  ta'  mig  Fa'n!  Jo-o-han."  Og 
saa  vanker  der  en  Sup-  eller  et  Par.  Og  somme  Tider  gi'er 
de  mig  en  hel  Flaske  „Akevit"  —  af  den  ægte  —  med 
hjem.  Joh,  det  er  herlige  Folk  dér,  og  en  umaadelig  vakker 
Plads!" 

Under  denne  Lovtale  skelede  hans  smaa,  skarpe  Øjne  nu 
og  da  hen  til  Konten,  hvor  han  vidste,  at  vor  sparsomme 
„Sup"  laa  forvaret.  Efter  en  passende  Pavse  lukkede  jeg 
op  for  Guddommen  og  skænkede  den  gamle  en  Dram  i  Bhk- 
maalet. 

„„Han,  i  Varvek",  Johan?  er  han  død?" 

„Jah!  som   en  Sten Det  var  ellers  min  kødelige 

Bro'r,  der  lotsede  ham  og  de  andre.  For  der  var  fire.  Fire 
Finner.  Fattigt  Trevl!  —  Forbaskat!  .  .  .  men  Bro'r  kunde 
ikke  gøre  anderledes,  end  som  han  gjorde.  Og  ikke  skulde 
noget  Menneske  bringe  ham  i  nogen  Fortræd  for  det!" 

„Ne— eh,"  indrømmede  jeg  hen  i  Vejret  med  animerende 
Vished  i  min  Sag. 

„Nej!  Ta'  mig  Fa'n,  om  nogen  Police-Mand  eller  Her- 
redshøvding  eller  nogen  anden  af  de  Styrende  skal  kunne 
sige  min  Bro'r  noget  paa  for  dét!  —  —  —  Dér  kommer 
han  gennem  Landet  med  fire  lurvede  Karle  efter  sig,  ube- 
kendt Folk.     Og,   da  de   i  det  andet  Døgn  naar  til  Lapsta- 

buret  deroppe  ved  Liispe,  saa  kryber  en  af  dem  op  og  bræk- 
ker Lemmen  op,  og  stjæler  ud  af  Staburet  baade  tørret 
Renkød  og  andet  af  det,  der  var  Lappens  lovlige  Ejendom. 

.,Hvis  at  Du  ta'r  det  der,"  siger  saa  min  Bro'r,  „saa  er 
Du  en  Tyv!  Jeg  kender  Lappen",  siger  min  Bro'r.  „1  er 
forsultne.  Naa;  —  men  I  skal  give  mig  Penge,  saa  at  jeg 
kan  betale  Lappen  for  det,  I  ta'r,  naar  jeg  kommer  tilbage". 

„Gaa  Du  til  Helvede!"  svarede  Finnerne.  (Der  er  meget, 
meget  raat  Folk  iblandt!)  Og  saa  trækker  de  Knivene  og 
truer  ad  min  Bro'r:  De  skulde  vel  stikke  ham,  før  han 
vendte  om  og  sladdrede  af  Skole! 

Saa  blev  Bro'r  vred.  Og  han  flygtede  hjemad  paa  Ski- 
erne.     Og  han  lod  de  fire  Kamerater  staa." 

Johan  havde  talt  sig  ganske  varm.  Nu  bankede  han 
Asken  ud  af  det  lille  Pibehoved,  stoppede  det  med  et  Nip 
sort  Tobak,  og  tændte  ved  Baalet. 

„Se!  Den  ene,  han  naaede  op  i  Vavekhytten;  længere 
kunde  han  ikke  komme.  Han  har  hver  Dag  kreset  rundt 
deroppe  for  at  finde  frem  til  Sulitelma,  men  har  ikke  vidst 
hverken  ud  eller  ind,  og  har  ikke  turdet  sige  helt  Farvel  til 

Hytten,    og    er    hver   Dag  vendt  tilbage  til  den   igen 

Herre  Jesus!  for  et  Øde  deroppe!  .  .  .  Flere  Uger  efter  blev 
han  funden.  Han  havde  skoddet  Døren  indvendig  fra.  Alt, 
hvad  der  kunde  brænde  i  Hytten,  Vægge  og  Tag  undtagne, 
havde  han  hugget  itu  og  brændL  Selv  laa  han  sammenbøjet 
foran  det  tomme  Ildsted,  skrækkelig  afmagret  ....  saa  let, 
saa  let!  Jeg  har  jo  flyttet  ham  flere  Gange.  Den  Smule, 
der  kunde  være  slæbt  med  fra  Lapstaburet,  har  ikke  kunnet 
forslaa  i  mange  Dage.  Siden  har  han  ædt  bare  Krybebirk! 
Blot  Snevand  og  Birkekviste  ....  Og  han  har  holdt  ud  ind- 
til omkring  den  9de  November!  For  Staklen  havde  ført  Dag- 
bog, og  den  var  sluttet  den  Ode  November.  Først  flere  Maa- 
neder  efter  blev  Liget  ført  til  Jokkmokk.     Og  Doktoren  dér 

lukkede  det  op  os  fandt  Tarmen  tuld  af  tyggede  Birke- 
kviste.'* 

„Hvad  blev  der  af  de  tre  andre?"  spurgte  jeg,  greben 
af  hans  Beretning  og  hans  Fortællemaade. 

„Een  blev  fangen  ind  længe  efter  af  „Policen"  nede  i 
Arjepluog:  Han  havde  store  Blodpletter  paa  Klæderne  og 
de  dernede  troede,   at   han   havde  slaaet  nogen   ihjæl.     Men 


Gletschere. 


Blodet  var  af  en  syg  Ren,   som  han  havde  fundet  og  dræbt 
i  Skoven.     Den  Ren  var  hans  Redning"  .... 

„Og  de  andre?" 

„De  andre  ligge  endnu  et  eller  andet  Sted  oppe  i  Fjæl- 
dene.  Ingen  ved  andet  at  berette  om  dem.  De  har  forladt 
Kameraterne,  og  de  er  bleven  deroppe.  Ikke  en  Gang  deres 
Ben  har  man  fundet 
bort  og  pillet  dem.     Det  er  min  Mening. 


Ulvene  har  ta'et  dem  og  baaret  dem 

Han  rejste  sig  og  stirrede  alvorlig  op  mod  Himlen  og 
de  hvide  Fjældtoppe  hinsides  Elven. 

Men,  hvad  han  tog  af  Varsler,  behagede  ham  ikke:  „For- 
baskat!  —  Rent  forbaskat!"  snærrede  han  mellem  Tænderne, 
saa  vranten  som  en  tirret  Bjørn. 

Saa  kastede  han  en  Favn  fuld  Brænde  paa  Baalet,  lagde 
sig  paa  sine  Birkeris,  og  begyndte  strax  at  snorke. 

Jeg  sad  endnu  en  Stund  og  saa  den  aarle  Morgenstunds 
Sol  for  et  Øjeblik  lyse  over  Gletscherne  og  ned  i  denne  for- 
hexede  Dal.  Mine  Lemmer  vare  ikke  trætte.  Mine  Ben 
kunde  have  fortsat  denne  Vandring  saa  langt,  det  skulde 
være.  Men  min  Sjæl  var  træt.  Dette  evige  Dagslys,  denne 
evindehge  Regn  og  Tykning,  Kampen  Dag  og  Nat  mod 
Moscitos,  og  flere  andre  Forhold  gjorde,  at  jeg  snart  fulgte 
Johans  Exempel.  lagde  mig  saa  tæt  som  muligt  til  Baalet, 
trak  mit  Slag  over  Hovedet  og  sov  ind. 

Næppe  et  Par  Timer  efter  vaagnede  jeg,  stiv  af  Kulde. 
Baalet  var  slukket,  og  de  vaade  Klæder  gjorde  deres  Ret 
gældende.  Jeg  havde  drømt  en  styg  Drøm:  Jeg  havde  faaet 
den  snurrige  Opgave,  mod  kraftig  Statsunderstøttelse ,  at 
„lotse"  min  beaandede  Velynder,  en  fremragende  Excellence, 
til  Stajka-Fjældets  spidse,  snehvide  Top.  Det  var  en  Re- 
creationsrejse:  Excellencen  trængte  til  frisk  Luft  og  ønskede 
at  „drikke  Snevand"  efter  Linnés  Anvisning.  Fædrelandet 
betalte.  Jeg  slæbte  min  udmærkede  Rejsekamerat  paa  min 
Ryg,  —  et  ærefuldt,  men  i  Begyndelsen  forfærdelig  be- 
sværhgt  Arbejde.  Alt  eftersom  jeg  steg  og  steg,  blev  dog 
min  patriotiske  Byrde  lettere  og  lettere.  Hans  —  i  Begyn- 
delsen umaadelig  omfangsrige  —  Laar  visnede  hen  og  svandt 
mere  og  mere  ind  paa  den  underligste  og  uhyggeligste  Maade, 
jo  nærmere  vi  kom  Himlen.  Da  jeg  stod  midt  paa  Fjældet, 
var  hele  Kameraten  ikke  stort  tungere  end  en  ganske  al- 
mindelig, nytørrel  Klipfisk!  Vant  til  at  træffe  underlige  og 
mindeværdige   Forhold  hos   distingverede  Individer,   slog  jeg 

mig  til  Ro  og  gik  svedende  videre.  Endelig  stod  jeg  —  o, 
Vidunder!  —  og  balancerede  paa  Stajkas  modbydelig  glatte 
og  spidse  Top.  Høflig  bad  jeg  min  Byrde  stige  af.  Intet 
Svar.  Jeg  anmodede,  gjorde  en  indtrængende  Henstilling. 
Nej!  ikke  en  Lyd,  ikke  en  Bevægelse. 

„Kære,  fortræffelige,  joviale  Klipfisk,  vaagn  op  og  stat 
af!     Nu  er  vi  paa  det  lille,  pyntelige  Stajka,  som  skal  ha'e 

den  Ære." Det  nyttede  ikke:    Han  hang  saa  fast,  som 

Puklen  paa  sin  Kamel. 

„Slip  nu  Taget,  fordægtige,  gamle  Melorm!  —  eller" 

Jeg  rystede  den  underlige  Stormand  af  mig,  og  se!  I 
Sneen  for  mine  Fødder  laa  —  „Varvek-Manden" !  det  frygte- 
lig lette  Lig  fra  Varvekhytten !  Det  laa  der  og  stirrede  paa 
Udsigterne  med  sine  tomme,  døde  Øjenhuler,  med  sin  No- 
titsbog,  og  med  Munden  fuld  af  Birkebark Saa  vaag- 

nede  jeg  heldigvis  og  frøs,   saa  det  havde  Art. 

Ogsaa  Johan  rejste  sig  og  gned  Øjnene.  Det  havde  reg- 
net paa  os  begge  to,  mens  vi  sov.  Og  det  saa  ikke  trøste- 
hgt  ud,  hverken  oppe  i  Himlen  eller  nede  paa  Jorden. 

Vi  tændte  Baalet  igen,  lavede  The,  tørrede  Skohø,  og 
røg  en  Pibe  Tobak,  mens  vi  raadslog  om,  hvad  vi  skulde 
gjøre:  Vandre  videre,  eller  blive  liggende  i  Hulen  og  vente 
paa  bedre  Vejr? 

Heldigvis  havde  vi  ikke  kunnet  slæbe  saa  megen  Fou- 
rage med  os,  at  der  kunde  være  Tale  om  at  ligge  stille  ret 
længe.  Jeg  besluttede  da  at  rejse  strax,  i  Haab  om  snart 
at  finde  en  Fjældlap-Kote,  hvor  vi  kunde  hvile  ud  og  foura- 
gere til  Hjemrejsen.     Og  i  plaskende  Regn  drog  vi  videre. 

Efter  nogle  Timers  Marche  ophørte  næsten  al  Trævæxt. 
Og  ud  paa  Eftermiddagen  vandrede  vi  i  Barfjældet,  hvor 
Krybebirken  er  det  eneste  Brændsel.  Der  var  koldt  der- 
oppe. Og  vi  vare  begge  meget  vaade.  Jeg  havde  tabt  mit 
Lommeuhr  i  en  Elv,  og  vi  havde  siden  bestemt  Tiden  efter 
Solen.      Idag  havde  vi   dog  kun  haft    den   Glæde,    at   se    et 

enkelt  Glimt  af  det  herlige  Himmellegeme.  Jeg  tror,  at  det 
var  sen  Aften,  da  vi  stod  i  Højfjældene.  Mørkegraa  og  tunge 
hang  Skyerne  over  os,  saa  lavt,  at  man  havde  en  trykkende 
Følelse  af  at  vandre  ligesom  under  et  Æskelaag.  Til  højre 
og  venstre,  for  og  hag  os,  rejste  de  graa  og  hvidstrihede 
Bjerge  deres  tungsindige,  skystræbende  Masser.  Tæt,  graa 
Damp,  og  tæt,  graa  Taage  drev  for  den  kolde  Blæst  ind 
mod  de  graa  Kæmper,  skjulte  deres  hvide  Isse,  brødes,  væl- 
tede sig  opad  over  Tinder  og  Rygge,  nedad  over  de  brede, 
graa  Flanker  —  ned  i  Dalen,  hvor  Elven,  opsvulmet,  men 
dog  træg,  som  en  fed  og  overmættet  Slange,  langsom  og 
sort,  sivede  gennem  sit  brede  Sommerleje.  Ikke  et  levende 
Liv  havde  vi  set  den  hele  Dag.  Ikke  et  levende  Liv  rørte 
sig,  eller  skreg  op,  eller  puslede,  eller  peb  i  dette  Øde,  der 
syntes  forladt  af  Gud  og  Mennesker  og  Dyr  ...  Jo!  én,  stor, 
sort  Lom  skar  én  Gang  gennem  Regntykningen.  Den  fulgte 
Dalgangen  og  skreg  stygt.  —  Jeg  tror  nok,  at  det  var  meget 
sent  paa  Kvælden  da. 

„Hér  skulde  der  have  staaet  en  Lapkote",  sagde  Jo- 
han, foraset  og  mismodig,  og  stillede  den  regntunge  BjTde 
fra  sig  paa  Klippen.  „Hér  maatte  jeg  saa  sikkert  vente,  at 
den  allerrigeste  Lap,  Hussy,  havde  rejst  sin  Kote,  saaledes 
som  han  altid  plejer  at  gøre  det  paa  denne  Aarstid.  Og  — 
nu  er  der  ingenting  at  øjne!  —  --  Fa-a-a'-n-n!" 

Han  snerrede  og  stampede  og  kløede  sig  i  Nakken. 

Jeg  saa  mig  om,  for  at  finde  et  Sted,  hvor  vi  kunde 
hvile  ud  i  Ly  for  Regnen,  der  ubarmhjertig  vedblev  at  falde. 
Men  der  var  intet  Ly  at  øjne. 

„Hvad  synes  Du'?"  udbrød  Gubben  efter  en  lang  Be- 
tænkningstid. 

„Jeg  vil  gaa  videre,"  svarede  jeg.  „Vi  har  Brød  og 
Gryn  til  to-tre  Dage.  Inden  den  Tid  maa  vi  kunne  linde  en 
Lapkote,  —  hvis  Taagen  letter." 

„Ingen  Djævel  kan  vide,   hvor  disse  Mennesker  findes!" 

vrissede  han.  „Men  —  jeg  vil  springe!  —  Se,  nu  bliver  Du 
og  Hunden  her,  og  jeg  skal  gaa  op  i  Fjældet  og  kigge  efter 
Rener  paa  Sneen  og  efter  Koter  ....  Finder  jeg  saa  ingen, 
faaer  en  „sno  om"  igen  .  .  .  Jeg  har  en  Gang  før  været  paa 
Vej  herop  —  med  en  tyskDoctor!  Han  „sno'de  om"  ved  Hu- 
len, hvor  vi  laa  sidst,  gjorde  han,  —  en  meget  lærd  og  for- 
nuftig Herremand!" 

„Vi  har  Mad  til  et  Par  Dage",  indvendte  jeg.  „Og  vi 
vil  finde  Lapper  forinden."  —  „Saafremt  vi  faa  Tørvejr,  og 
Taagen  letter,"  kunde  jeg  have  tilføjet.  Men  jeg  gjorde  det 
ikke.  Thi  jeg  gik  hellere  til  Norge,  end  tilbage  med  ufor- 
rettet Sag. 

„Ja,  saa  springer  jeg!" 

Den  stakkels  Djævel,  der  var  vaad  til  Skindet,  og  havde 
slæbt  paa  Konten  hele  Dagen,  fjernede  sig  nu  med  en  Yng- 
lings Ilfærdighed  og  forsvandt  snart  i  Fjældet.  Tilbage  stod 
jeg  og  Hunden,  som  Vagt  ved  Bagagen. 

Imidlertid  strømmede  Regnen  saa  stadigt,  at  man  maatte 
opgive  at  værge  sig  imod  den.  Jeg  slæbte  Bagagen  op 
under  en  Klippe.  Men  ogsaa  hér  piskede  Vandet  ind  med 
Vinden. 

Ventetiden  faldt  noget  lang.  Jeg  gik  da  selv  op  i  Høj- 
den for  at  spejde.  Men,  saa  langt  Øjet  kunde  naa,  var  der 
intet  Spor  af  Mennesker  eller  af  Dyr. 

I  Frygt  for  ikke  at  kunne  genfinde  Stedet,  hvor  Baga- 
gen stod,  vendte  jeg  atter  tilbage,  lagde  mig  i  Pløret  under 
min  Klippe,  tændte  min  Pibe  og  søgte  at  foregøgle  mig  selv, 
at  Situationen  var  forholdsvis  behagelig.  Hvad,  om  man  f. 
Ex.  laa  hér  under  en  otte  Dages  Snestorm  om  Vinteren'?! 
—  —  „Hvem  der,  som  en  moderne  Moses,  kunde  slaa  paa 
Khppen  og  faa  den  til  at  give  fra  sig  —  f.  Ex.  en  tyk  Beouf 
og  en  Bouteille  god  Bourgunder!"  tænkte  jeg  blandt  andet. 
Tanken  kom,  i  al  sin  Taabelighed,  atter  og  atter  tilbage. 
Den    blev   i   den   Grad   levende    efter   de    sidste  Ugers  Spæ- 

gelse,  at  jeg^tilsidst  sprang  op  og  søgte  efter  noget  ædeligt 
i  Konten. 

Kulden  var  nu  særdeles  generende  paa  Grund  af  det 
gennemvaade  Tøj.  Brændsel  fandtes  ikke.  Derimod  gam- 
melt Knækbrød  i  et  snavset  Myggeslør,  et  Stykke  muggen 
Myseost  og  en  Slurk  af  den  for  Johan  bestemte  Brændevin. 
Alt  dette  smagte  fortræffeligt!  —  Saa  blev  der  Tid  nok  til 
at  snakke  med  den  ulykkelige  Hund,  der  var  bleven  saa 
mager  som  en  Rad,  af  Moscitostik  og  Anstrængelse  og  Fisk, 
til  at  helde  Vandet  ud  af  Lapskoene,  vride  Buxer  og  „rimpe" 
de  værste  Huller  sammen  med  Naal  og  Traad  og  rode 
mellem  Stenene  med  en  Pind  efter  Insecter.  —  Johan  blev 
længe  borte. 

Endelig  kom  han  forpustet  ned  ad  Fjældet. 

„Der  staar  en  Kote  ved  Elven  —  langt  derude!  Og 
oppe  i  Fjældet  tror  jeg  nok,  at  jeg  saa  Rener  paa  Sneen!" 

„Saa  har  vi  reddet  Situationen!"  svarede  jeg  i  stor 
Glæde.  „Nu  skal  Du  have  en  Sup  og  en  extra  Douceur, 
Johan!     Og  saa  skynde  vi  os  afsted!" 

Gubben  var  lykkelig:  Hans  Fører-Ære  var  nu  paa  det 
tøre.  Dertil  kom  Supen  og  Douceuren,  Bedring  i  Vejret,  og 
Udsigten  til  at  faa  friskt  Renkød  til  Aften  og  Ly  for  Natten ! 

Vi  havde  ikke  vandret  længe,  før  han  standsede.  „Se! 
Dér  nede  ligger  Koten!  Jeg  troede  først,  at  det  var  en 
Sten.  Men  det  er  en  Kote.  Du  kan  se  et  Par  Lap-Børn 
og  en  Flok  Geder  komme  ud  ad  Døren!" 

Ja ,  der  sprang  syv  Geder  med  Klokke  om  Halsen 
og,  bagefter  dem,  to  tykhovede  Lapbørn  med  høje,  spidse 
Huer.  Saa  præsenterede  sig  tre  sorte  og  en  broget  Lap- 
hund. Disse  fire  Kamerater  gøede,  som  om  de  vare  be- 
talte for  det,  og  en  ny  Skikkelse  viste  sig  i  Kotens  Dør:  en 
Kvinde  med  Spidshue.  Men  da  vi  vare  komne  i  et  Par 
Riffelskuds  Afstand,  trak  baade  Kvinden  og  Børnene  sig  til- 

bage  i  Teltet  og  lukkede  Døren  efter  sig,  og  kun  Gederne 
og  de  bjæffende  Hunde  bleve  udenfor. 

„Nu  maa  jeg  gaa  ind  først  for  at  snakke  for  Fru'n," 
sagde  Johan.  Han  havde  Levemaade.  „Jeg  skønner,  at  hun 
er  ene  hjemme.  Saa  —  bagefter  —  kommer  Du  ind.  Jeg 
skal  nok  give  Tegn." 

Han  slog  den  trekantede  Dør  op,  klemte  sig  indenfor  og 
lod  den  falde  til  igen. 

Der  opstod  strax  en  livlig  Samtale  paa  Lapsk  derinde. 
Og  et  Øjeblik  efter  stak  Johan  en  Lab  ud  gennem  Dørsprækken 
og  vinkede  ad  mig. 

Jeg  traadte  ind,  hilste  paa  Lapsk  og  lagde  mig  strax 
paa  den  for  mig  bestemte  Renhud.  Konen  og  de  to  Børn 
bleve  roligt  siddende.  De  syntes  en  Tid  lang  hensunkne  i 
dybsindige  Betragtninger  og  viste  ikke  mange  Livstegn.  Men 
Johan  sad  paa  sit  Skind,  rokkende  og  livligt  pratende,  stadig 
paa  Lapsk. 

„Er  her  noget  ædeligl?"  spurgte  jeg  ham  endelig  for 
dog  at  afbryde  hans  Monolog  en  Gang. 

„Ja — ha,  der  er  vel  det;  —  derhenne  under  Klæderne 
har  hun  ferskt  Kød!"  svarede  han  dæmpet. 

Jeg  saa  hen  til  „Klæderne",  som  laa  i  en  Bunke  i 
Kotens  Baggrund  ved  Siden  af  Gummens  Plads.  Der  var 
flere  rare  Stykker:  gamle  Buxer  og  Skindpelse  og  et  Par 
Renhuder  og  en  Ren-Vom  af  ældre  Dato  fyldt  med  Blod  . . . 

„Du  kan  købe  noget  Mælk,  Johan.  Vi  koge  det  i  vor 
egen  Kasserolle.     Vi   er   sultne   og  trænge  til  noget  varmt.** 

„Det  kommer!  Om  hdt  er  det  Madtid.  Saa  gaa  Bør- 
nene ud  at  malke.** 

Naa.  —  Jeg  lagde  mig  tilrette  paa  mit  Skind,  tændte 
min  Pibe  og  gav  mig  i  Lag  med  at  studere  Interieuret. 

Det  var  nu  blevet  klart  Vejr.  Kun  nu  og  da  drev  en 
Sky  over  Himlen  og  sendte  nogle  kolde  Stænk  ned  gennem 
Kotens  store  Røghul.     Kun  den  gode  Gud  véd,  hvilken  Time 

H.  Kaarsberg:    Nordens  sidste  Nomade.  9 

paa  Kvælden  vi  havde  inde.  Det  var  sent,  men  saa  lyst,  at 
man  tydeligt  kunde  se  alt. 

Koten  tilhørte  en  meget  velhavende  Lap.  Han  ejede  efter 
Forlydende  c.  3000  Rener.  Hjorden  stod  langt  borte  i  Fjældene 
et  Par  danske  Mile  fra  Boligen.  ^)  Teltlærredet  var  af  bedste  Sort, 
tykt  og  næsten  vandtæt.  Koten  var  vel  c.  6 — 7  Alen  i  Diameter 
og  bygget  som  en  almindehg  Fjældlaps-Kote.  Paa  Arnestedet 
osede  nogle  vaade  Ris  af  Krybebirk.  Røgen  holdt  Moscitos 
nogenlunde  borte.  Lige  overfor  Teltdøren  sad  Lapgummen 
paa  den  fornemste  Plads.  Hun  kunde  nemt  fra  sit  Stade 
lange  ud  efter  Gryde  og  Mælkefad  og  de  faa  andre  Hushold- 
ningssager  uden  at  rejse  sig.  Nærmest  hende,  til  højre  for 
Arnestedet,  sad  Børnene;  til  venstre  for  hende  laa  den 
nævnte  Dynge  af  Klædningsstykker,  Tøjstumper  og  meget 
andet;  saa  kom  min  Plads,  og  endelig,  nærmest  ved  Døren, 
Johans. 

Lapkvinden  var  flittigt  beskæftiget  med  at  lappe  en  Sko. 
Hun  syede  med  Traade  af  Rensener,  spundne  ved  at  sammen- 
rulle de  opflossede,  med  Spyt  fugtede  Senefibre  mod  Kinden 
med  den  flade  Haand.  Hun  var  ikke  nogen  Skønhed. 
Hendes  Træk  vare  ægte  lappiske,  grove  og  stillestaaende. 
Hendes  Mund  var  stor  og  bred.  Kindbenene  stærkt  frem- 
trædende. Hendes  Øjne  havde  en  ubestemmelig,  lys  Farve. 
Hun  holdt  dem  gerne  nedslaaede;  og  som  hun  sad  dér,  i 
sine  Skindbuxer,  faamælt  og  grovmælt,  smøgende  af  den 
korte,  sodede  Pibe  og  spyttende  mellem  Tænderne  til  højre 
og  venstre,  gjorde  hun  et  lidet  venligt  Indtryk. 

Langt  om  længe  oprandt  det  store  Øjeblik,  da  den  gode 


')  Lapperne  ere  som  Regel  ophørte  med  at  malke  Renerne  om  Som- 
meren. De  lade  Renkalvene  patte,  hvorved  disse  blive  større  og 
kødfuldere,  og  holde  Geder,  der  yde  tilstrækkelig  Mælk  til  Hus- 
holdningen. Naar  de  om  Efteraaret  vandre  til  deres  Vinterkvarter, 
sælge  de  Gederne  til  Nybyggerne. 

Kone  lagde  sit  Haandarbejde  fra  sig,  tørte  sig  om  Næsen  og 
halede  et  lielt  Baglaar  af  en  Ren  frem  under  Dyngen. 

Det  er  Mændenes  Forretning  at  partere  og  koge  Kødet. 
Altsaa  opsøgte  Johan  Øxen,  lagde  Laaret  paa  sin  Renhud  og 
huggede  løs  med  lystne  Bhkke  og  kraftfuld  Arm.  Samtidig 
blev  de  smaa  Pigebørn  sendte  ud,  for  at  malke  Gederne. 
Værtinden  laa  paa  sin  Plads  og  halede  frem  fra  underlige 
Steder  et  Par  Træskaale  til  Kødet  og  Mælken. 

Oplivet  og  rørt  over  Udsigten  til  et  kraftigt  Kød-Maaltid, 
lovpriste  jeg  Gummens  Gæstemildhed  og  lovede  hende  rigehg 
Gengældelse.  Efter  Johans  Raad  fik  Gummen  en  Sup,  som 
hun  trolig  delte  —  med  Smaabørnene.  Der  kom  nu  efter- 
haanden  en  ret  livhg  Samtale  i  Gang.  Hun  kogte  Kaffe, 
jeg  lavede  The,  Johan  kastede  de  store,  blodige,  sure  Kød- 
stumper i  den  sorte  Kedel  og  fyrede  lystigt  under  med  de 
grønne  Kviste,  og  Børnene  vendte  snai  t  tilbage  med  Mælken, 
efterfulgte  af  alle  syv  Geder  samt  tre  fortræffelige  Laphunde. 
Det  begyndte  nemlig  at  regne  igen,  og  Dyrene  vare  vante 
til  at  søge  Ly  i  Koten. 

Naar  man  kunde  have  lukket  Øjnene  for  den  grænse- 
løse Urenhghed,  der  herskede  i  dette  Telt,  og  som  paa 
ingen  Maade  kan  tjene  som  holdbart  Exempel  paa 
den  gennemsnitlige  Renlighed  hos  Nomadelapperne 
i  Almindelighed,  —  og,  hvis  Husmoderen  havde  set  en 
lille  Smule  kønnere  og  livligere  ud,  vilde  hele  dette  Interieur 
have  besiddet  en  særegen  Charme.  Der  var  dog  ogsaa  nu 
et  vist  Velvære  og  en  tilfreds  Hygge  over  hele  denne  For- 
samling af  to-  og  firbenede  Venner.  Og  da  jeg  havde  drukket 
den  kogte  Mælk,  og  da  jeg  —  efter  en  Skrælningsproces  — 
havde  spist  et  Stykke  Renkød,  saa  stort  som  en  knyttet 
Haand,  iagttog  jeg  med  megen  Fornøjelse,  hvorledes  Sel- 
skabet i  en  mærkelig  Fart  fortærede  hele  Renlaaret  —  paa 
nær  en  lille  Kødklump,  der  skulde  levnes  til  „drangen" 
(Tjenestekarlen),    der    sent    om    Natten    ventedes    hjem    fra 

Renhjorden  i  Fjældet.  Vi  betjente  os  under  Maaltidet  af 
Fingrene  og  en  Finnekniv.  Mælken  blev  drukken  af  Træ- 
skaale.  Enhver  fik  sin  Part  af  Maaltidet  retfærdigt  tildelt. 
Og  da  vi  Mennesker  vare  færdige,  kom  Turen  til  Hundene, 
der  med  griske  Øjne  og  hængende  Haler  lurede  paa  deres 
Portion.  De  fik  Suppen,  blandet  med  Mælk  og  lidt  Affald 
fra  Kødretten. 

Taknemlig,  men  vaad  endnu  efter  Rejsen,  strakte  jeg  mig 
velbehagelig  paa  min  Renhud.  Det  øvrige  Selskab  blev 
døsigere  og  døsigere,  og  man  begyndte  paa  hele  Linien  at 
forberede  sig  paa  den  kolde  Nat.  Vor  Værtinde,  som  havde 
erfaret,  at  jeg  plejede  at  leve  temmelig  langt  sydpaa,  gik, 
før  hun  lagde  sig,  udenfor  Koten,  hvor  Bæretræer  til  Renerne 
og  andre  Sager  laa  i  en  Hob  under  et  Stykke  Teltlærred,  og 
vendte  stolt  tilbage  med  en  veritabel  Hovedpude,  en  Renhud 
og  et  lille  Tæppe.  Johan  og  jeg  dækkede  os  nu,  saa  godt 
vi  kunde.  Og  Familien  lagde  sig  til  Hvile  paa  den  modsatte 
Side  af  det  endnu  osende  Baal. 

Snart  forkyndte  en  lydig  Snorken  samt  andre  nok  saa 
uartikulerede  Festmaaltids-Efterlyde,  at  Selskabet  sov.  Jeg 
laa  endnu  vaagen  og  stirrede  gennem  Røghullet  op  i  en  klar, 
staalblaa  Nathimmel,  der  lovede  mere  for  Dagen  imorgen, 
end  den  gad  holde.  Dampende  Fugtigheden  af  mig  under 
min  „Overdyne",  der  naaede  mig  til  Hagen,  laa  jeg  i  en  be- 
hagelig Varme  og  nød  min  Aftenpibe. 

Jeg  tænkte  paa,  hvor  lidet  der  i  Virkeligheden  skal  til, 
for  at  et  Menneske  skal  kunne  føle  sig  tilfreds  og  lykkeligt. 
Dér  er  nu  Lappen  med  hans  „seks  Fornødenheder",  —  af 
hvilke  Svovlstikken^)  er  en  meget  vigtig,  —  og  der  er  vi 
„Kulturmennesker"  med  vore  seks  hundrede!  Der  var,  som 
bekendt,  en  lang  Periode,  da  den  Paastand  var  i  Kurs: 
„Naturmenneskene"    er   de   lykkehgste  af  os    alle.     Og  der 


')  Man  træffer  endnu  de  „garale  Svovlslikker"  i  Lapland. 

kom  derefter  en  Tid,  vor,  da  man  var  mest  tilbøjelig  til  at 
raillere  over  „Naturfolkenes"  Lykke.  Hvor  megen  fantastisk 
Snak  er  ikke  ført  om  dette  Tliema  fra  Jean  Jaque  Rousseaus 
Dage  indtil  vore!  Hvor  meget  overlegent,  kvasi-videnskabeligt 
Vaas!  —  Hvad  er  „Lykke"?  I  Danmark  er  den  lykkelig, 
der  liar  Kraft  nok  til  at  leve  sit  Liv,  som  et  selvstændigt 
Individ  —  trods  det  brutale  Snobberi,  trods  den  bigotte, 
officielle  Moral,  trods  den  „honnette  Ambitions"  tragikomiske 
Djævel.  Men,  hvor  meget  vanskeligere  er  det  ikke,  at  være 
en  ærlig  Mand  og  alligevel  opnaa  denne  Lykke,  naar  man 
er  Dansker,  eller  Svensker,  eller  Normand,  end  naar  man  er 
en  Lapmand!  Man  klarer  sig  altfor  let  og  glimrende  i  vort 
saa  smukt  ferniserede  Samfund  ved  at  synes  at  være  det, 
man  véd,  at  de  skiftende  Omgivelser  helst  vil  have,  at  man 
er.  Ja,  besidder  man  det  fornødne  Relief,  den  fornødne 
Baggrund,  de  fornødne  Kuhsser  til  den  Komoedie,  man  vil 
spille,  vil  det  i  vort  Samfund  være  meget  muligt  at  faa 
Selskabet  til  at  tro  paa,  at  man  er  fornem,  om  end  man  er 
saa  plump  og  hjærteløs,  som  en  Lødeko,  at  man  er  en  Helt, 
om  end  man  er  saa  moralsk  fejg,  som  en  Harekanin  af  slet 
Afstamning,  at  man  er  —  hvadsomhelst!  —  skønt  man  hver 
Aften,  naar  man  har  klædt  sig  af,  kryber  i  sin  Natskjorte 
med  en  uhyggelig  Følelse  af,  at  dette  Klædningsstykke  i 
Grunden  er  det  eneste  ved  én,  det  eneste,  der  har  nogen- 
somhelst  Værdi.  Og  hvad  specielt  Kvinderne  angaar,  da  er 
deres  Kunst  i  Retning  af  at  synes  at  være  det,  de  i  Øje- 
bhkket  ønske  at  man  skal  tro,  at  de  ere,  efterhaanden  bleven 
rentud  virtuosmæssig. 

Jeg  blev  her  afbrudt  i  mine  Reflexioner.  Alle  syv  Geder 
kom  nemlig  stormende  ind  i  Koten.  Nogle  sprællede  sig 
gennem  Døren,  andre  sprællede  sig  ind  under  Teltlærredet. 
Alle  brægede,  stampede  og  ringede  med  deres  Bjælder.  Og 
én,    —   en    modbydehg,    hvidtjavset,    gammel    Ged    med    et 

monstrøst  Yver  daskende  under  en  Krop,  saa  mager  som  en 
Sengehest,  —  snøftede,  nøs  og  hostede  saa  vedholdende  og 
paa  en  saa  frastødende  Maade,  at  Laphundene  begyndte  at 
knurre  og  snerre  og  endte  med  at  fare  op  og  i  vild  Fart 
drive  Gederne  ud  igen. 

Al  denne  Staahej  forstyrrede  ingenlunde  de  sovende. 
Jeg  indsaa  da,  at  denne  Cirkusforestilling  tværs  over  vore 
Ben  var  noget  ligegyldigt.  Og  jeg  hengav  mig  paany  til 
mine  egne  Tanker. 

Jeg  faldt  omsider  i  Søvn.  Men  jeg  havde  ikke  sovet 
længe,  før  en  ny  Regnbyge  sendte  sine  tunge,  kolde  Draaber 
ned  i  mit  Ansigt.  Samtidig  borede  den  hvidtjavsede  Ged 
sig  atter  ind  under  Teltlærredet  bag  min  Ryg,  satte  sine 
Forklove  paa  min  Mave  og  sprang  ind  paa  Arenaen,  kimende 
med  sin  Bjælde  og  efterfulgt  af  sine  sex  Kamerater.  De 
fortræffelige  Dyr  klumpede  sig  sammen  hinsides  Arnestedet, 
hvor  der  kun  fandtes  nogle  faa  Gløder  tilbage.  Hundene 
snerrede.  Gederne  stampede  i  den  opblødte  Jord,  kimede, 
hostede,  nøs  og  faldt  saa  omsider  i  Ro,  —  indtil  en  ung  Ged 
i  Søvne  kom  til  at  træde  paa  en  Hund.  Saa  for  denne 
knurrende  løs  paa  Flokken.  Og  Flokken  gjorde  kort  om- 
kring og  styrtede  ud  af  Koten  paa  den  mest  forunderlige 
Maade. 

Denne  Scene  gentog  sig  saa  ofte  og  saa  længe,  at  den 
tilsidst  tabte  al  Nyhedens  Interesse  og  al  Charme.  Og  da 
den  modbydelige,  hvidtjavsede  Ged  for  tiende  Gang  vækkede 
mig  ved  at  udgyde  en  varm  Vædske  over  mine  Ben,  spar- 
kede jeg  den,  i  uretfærdig  Harme,  i  Sidebenene. 

Langt  ud  paa  Natten  faldt  jeg  atter  i  Søvn.  Men  jeg 
havde  næppe  hvilet  en  Time,  før  jeg  mærkede  noget  pusle 
ved  mine  Fødder.  Jeg  rejste  mig  overende  og  saa  en  ual- 
mindelig høj,  rødhaaret  og  langhaaret  Mandsskikkelse  staa 
og  stirre  paa  mig.     Det  var   „drtlngen"  (Tjenestekarlen),  der 

var  koninieii  hjem  fra  Renhjorden  (jppe  i  Fjældet.  Han 
havde  en  Knøs  og  en  Hund  med  sig. 

Efter  at  vi  havde  udvexlet  den  sædvanlige  Hilsen, 
lavede  de  to  Kamerater  sig  med  Besvær  et  Leje  i  det  over- 
fyldte Telt,  gjorde  Ild  under  Gryden  og  slugte  med  tavs 
Begærlighed  de  opvarmede  Rester  af  Aftensmaaltidet, 

Da  dette  var  besørget,  trak  Karlen  sin  Overklaxlning  af 
og  lagde  sig  ved  Siden  af  Johan.  Knøsen  fandt  en  Plads 
endnu  nærmere  ved  Kotens  Dør.  Og  efter  at  Karlen  en  Tid 
lang  havde  væltet  sig  urohg  paa  Lejet  og  kradset  og  kløet 
sig  som  en  Bjørn  paa  Brystet  og  i  Hovedet,  sænkede  en 
natlig  Fred  sig  endelig  over  Forsamlingen. 

Da  jeg  for  sidste  Gang  søvndrukken  aabnede  Øjnene  og 
saa  ud  i  Rummet,  var  der  kun  hvid  Aske  tilbage  af  Krybe- 
birken paa  Arnestedet.  Alle  Gederne  vare  komne  ind  igen. 
Men  de  sov  nu  roligt,  —  undtagen  den  hvidtjavsede,  der 
stadig  nøs  og  hostede  og  gylpede.  Alle  Hundene  sov.  Og 
alle  Menneskene  sov. 

Jeg  talte  Forsamlingen.  Syv  Mennesker,  syv  Geder,  fem 
Hunde.  Saa  halede  jeg  Renhuden  helt  op  om  mine  Øren, 
kløede  mig  heftigt  paa  Benene  og  faldt  i  en  Søvn,  saa  rolig 
som  en  Patriarks. 


D, 


VI 


'e  svenske  Lapper  ere:  Fjældlapper,  Skovlapper 
og  Fiskerlapper.  De  to  første  Grupper  ere  Ren-Nomader 
og  have  bevaret  deres  Ejendommelighed;  men  der  er  dog 
store  Forskelligheder  i  deres  Levevis.  Fiskerlapperne  (jaure- 
kadde-sameh)  er  Proletariatet.  D li  ben  vil  knapt  regne  dem 
for  en  særskilt  Gruppe.  De  ere  oftest  forarmede.  De  for- 
andre vel  Bosted  for  at  forfølge  Fisken,  men  kunne  ikke 
kaldes  Nomader.  1  Lule- Lapmark  findes  nu  meget  faa 
Fiskerlapper.  Jeg  har  kun  fundet  en  eneste  Fiskerlap- 
Familie  ved  Store-Lule-jaure.  Denne,  der  var  nærbeslægtet 
med  en  Fjældlapfamilie,  besad  gode  Baade  og  Redskaber, 
levede  i  Blokhus  og  syntes  ikke  at  lide  Mangel.  Undertiden 
bhver  Fiskerlappen  Nybygger.  „Men  desværre  er  det  sjældent 
den  Maade,  paa  hvilken  Fiskerlappen  ender.  Sædvanligvis 
er  han  allerede  i  Forfald,  i  Fattigdom,  har  mistet  sine  Rener, 
inden  han  gjør  Fiskeriet  til  Hovedbeskæftigelse,  og  han  for- 
falder som  oftest  end  yderligere  ved  Superi  og  bristende 
Energi  i  Kampen  mod  Nød  og  Sult.  Han  ender  da  som 
Tigger  eller  Fattiglem,  hvis  han  ikke  styrter  under  Udøvelsen 
af  sit  usle  og  møjsommelige  Erhver"  (Diiben,  pg.  35).  De 
saakaldte  „Fattiglapper"  (håjoli)  rekruteres  ofte  fra 
Fiskerlapperne.  De  leve  omstrejfende,  ofte  tiggende.  Men 
jeg  maa  hævde,  at  der  ogsaa  mellem  disse  Lapper  kan  findes 
skikkelige  og  godlidende  Individer. 

Fjældlappen  er  Saniefolkets  ejendommeligste  Typus. 
Han  er  ubetinget  Aristokraten,  Bæreren  af  Traditionen,  den, 
der  er  mindst  paavirket  af  Nutidens  Civilisation.  Liiiné 
siger  (Iter  Lapponic):  „Fjilllapparna  mycket  lustigare 
oeh  beskedeligare  iln  skogslapparna,  som  are  mer  syl- 
vestres, skalmaktige,  lade  af  borgare  etc,  bruka  svek." 

Om  Sommeren,  naar  Myggene  plage  Mennesker  og 
Rener  i  Dalene  og  paa  de  lavere  Fjælde,  drager  Fjældlappen 
op  i  Højfjældet.  Foraar  og  Høst  tilbringer  han  i  de  lavere 
Fjælde.  Og  naar  Vinteren  kommer,  vandrer  han  til  Skov- 
egnene. 

Paa  Grænsen  mellem  Skovlandet  og  Fjældene,  der,  ad- 
skilte ved  Elvdale,  voxe  i  Højde  henimod  Norges  Grænse 
(Kølen),  rejser  han  sit  Lap-Stabur  (Njalla),  en  stor  Træ- 
kasse med  Tag,  hvori  han  forvarer  sine  Klæder  og  Red- 
skaber, tørret  Renkød  og  tørret  Fisk.  Lapstaburet  ligner  et 
stort  firkantet  Dueslag  paa  en  høj  Pæl.  Ved  Hjælp  af  en 
Stige  kryber  man  op  og  aabner  Døren.  Ved  denne  Byggemaade 
redder  man  Staburets  Indhold  fra  Jervens  og  andre  Dyrs 
Angreb. 

Staburet  betegner  den  Egn,  hvor  Ejeren  har  sit  Tilhold 
ved  Høsttid  og  om  Foraaret.  Naar  Renkøerne  have  kælvet, 
naar  Sommeren  begynder  med  Hede  og  Myg,  flygter  Lappen 
som  sagt  med  sine  Rener  ^)  op  i  Højfjældene.  Omkring 
Midten  af  August  begynder  Efteraarsvandringen.  I  Slut- 
ningen af  August  eller  Begyndelsen  af  September  naar  han 
i  Reglen  ned  til  sit  Stabur.     Her  dvæler  han  nogle  Uger.    I 


')  Mange  paastaa.  at  man  snarere  kunde  sige:  „Renerne  med  deres 
Lapper,"  d.  v.  s.,  at  det  er  Renerne,  der  instinctmæssig  flygte  til 
Højfjældet  og  drage  Lapperne  efter  sig.  Der  kan  herimod  bl.  a. 
bemærkes,  at  ingenlunde  alle  Rener  forlade  Skovlandet  om  Som- 
meren. I  Gellivaratrakten  ses  saaledes  ret  talrige  ..Hjemmerener". 
Disse  vandre  frit  omkring  i  Skoven  og  deres  Instinct  driver  dem 
ikke  tilfjælds. 

Slutningen  ^  September  og  Begyndelsen  af  October  slagtes 
Ren-Tyrene  („brunn-renar")  til  Vinterforraadet,  til  Salg  og 
til  Skat  og  Afgifter.  Paa  denne  Aarstid  er  Brunsten  endnu 
ikke  begyndt;  naar  denne  indtræder  bliver  Kødet  slettere  og 
faar  en  ubehagelig  Smag.  Desuden  ere  nu  de  Huller,  som 
Ren-Bræmselarverne  danne,  naar  de  om  Forvaret  bore  sig 
ud  gennem  Renernes  Hud,  ganske  lægte.     (Diiben.) 

Det  beror  paa  Vejret,  Føret  og  Ulvene,  hvor  længe 
Lappen  i  Høsttiden  forbliver  i  Egnen  om  Staburet.  Duben 
angiver  Midten  af  November  som  den  Tid,  da  Vinterrejsen  i 
Almindelighed  foregaar  ned  i  Skovlandet. 

Frost,  Ski-  og  Slædeføre  begunstiger  Rejsen  i  Lapland. 
Naar  de  store  Elve  og  Træsker  ere  islagte,  og  naar  Sneen 
falder  jævnt,  uden  at  der  dannes  Skorpe  paa  Overfladen, 
foregaar  Lappens  Flytninger  let  og  uden  stort  Besvær.  Ind- 
træder der  derimod  Snefald,  før  Isen  kan  bære,  og  dannes 
der  Isskorpe  paa  Sneen,  ere  Vinterrejserne  i  Lapmarken 
meget  haarde  og  besværlige  for  Mennesker  og  Dyr.  Tøvejr 
indtræder  undertiden  midt  under  den  strængeste  Vinter. 
Dette  sker  paa  svensk  Side  af  Kølen  oftest  ved  Vestenvind. 
Temperaturen  kan  da  og  ret  pludselig  stige  fra  30"  Kulde 
til  2—4"  Varme.  Sneen  i  Skovlandet,  som  kan  ligge  i  en 
Højde  af  2 — 3  Alen  (P.  Lastadius),  bliver  da  ufarbar.  Saavel 
i  Lastadii  Dagbøger  som  gennem  andre  Forfatteres  og  Lap- 
pernes egne  Beretninger,  faar  man  en  levende  ForestiUing 
om,  hvor  stor  Betydning  en  ugunstig  Vinter  —  med  Skøris, 
Skorpesne  og  Tøbrud  —  har  for  Mennesker  og  Dyr  i  disse 
højnordiske  Egne.  Mange  Menneskeliv  gaa  tabt  ved  Druk- 
ning. Og  Renerne  kunne  ikke  springe,  uden  at  sønder- 
skære  Benene.  De  kunne  ikke  bjærge  Føden,  og  de  dø 
ofte  af  Sult. 

Medens  Bjørnen  i  arctissk  Lapland  gør  liden  Skade, 
er  Ulv  og  Jerv  Lappens  værste  Fjender.  Man  kan  ikke  let 
overvurdere  den  Skade  de  to  sidste  Rovdyr  forvolde.     Ifølge 

Landshøvdingens  Indberetning  for  Norbotten  1860  og  1865, 
var  der  i  Løbet  af  10  Aar  nedlagt  257  Bjørne,  437  Ulve  og 
7  87  Jer  ve.  Der  var  af  Rener  alene  ved  Rovdyrene  dræbt 
et  Antal  af  c.  5000,  ødelagt  for  en  Pengeværdi  af  50,000 
Rigsdaler.  Trods  ret  rigelige  Skudpenge  er  Skaden  ved 
Jerv  og  Ulv  fortsat  meget  betydelig.  Naar  Sneen  er  saaledes 
beskaffen,  at  den  vel  kan  bære  disse  Dyr  oppe,  men  ikke 
den  tunge,  klovbærende  Ren,  bliver  Skaden  størst.  Da  Bjør- 
nen nu  er  stærkt  i  Aftagende,  og  da  den  gjør  liden  Skade 
nord  for  Polarkresen,  har  Regeringen  iaar  inddraget  Skud- 
pengene for  dennes  Vedkommende.  For  Jerv  betales  kun 
lo  Kr.,  ^  altfor  lidet!  Thi  efter  Lappernes  Udsagn  kan  en 
eneste  Jerv  dræbe  10—30  Rener  eller  flere  paa  en  Nat. 
For  Ulven  betales,  saa  vidt  jeg  erfarede,  50  Kr.  i  Skudpenge. 
En  lignende  Sum  betaltes  forhen  for  Bjørnen.  Lensmanden 
klipper  Ørerne  af  det  tørrede  Skind,  og  Jægeren  kan  da  ved 
Salg  udnytte  dette  endnu  en  Gang.  Det  er  ikke  Smaapenge, 
der  vindes  ved  et  smukt  Rovdyrskind.  En  god  Bjørnehud 
koster  80  å  100  Kr.  i  Lapland;  —  naar  den  ned  til  Stock- 
holm er  Prisen  for  en  vel  friseret  Hud  naturligvis  langt 
højere.  Et  Ulveskind  kan  paa  Stedet  købes  for  20—50  Kr., 
et  smukt  Jervskind  for  omkring  10  Kr. 

Der  findes  endnu  ret  mange  Bjørne  i  arctisk,  svensk 
Lapland,  navnlig  i  den  vestlige,  bjergrige  Del  af  Ødemarkerne. 
Om  Sommeren  sés  og  jages  dette  store,  prægtige  Rovdyr 
ikke.  Menneskesky  gemmer  det  sig  i  Krat  og  Ur.  slikker 
Bær,  fælder  Lød,  nyder  Livets  Fred,  —  den  Fred,  der  falder 
i  deres  Lod,  hvis  „Pels"  ikke  for  Øjebhkket  er  værd  at 
eje.  Der  var  i  Juli  94  set  en  Hun-Bjørn  med  to  Unger  i 
Fjældene  ved  „Stora  sjøfallet".  I  Kvikkjokk-Trakten  fandtes 
flere  Bjørne.  Den  bekendte  Nybyggerslægt  i  det  øde  Nybygge 
Nj nonnes,  Holmbom,  har  i  Aarenes  Løb  nedlagt  mange 
Bjørne  med  Spyd  og  „Lot-Bøssa"  (gammeldags,  enløbet 
Riffel  af  yderst  primitiv  Construction).    Den  82-aarige,  endnu 

aldeles  rørige  Bedstefader  angav,  at  han  for  sit  Vedkommende 
havde  dræbt  c.  40  Bjørne,  hans  to  Sønner  c.  20.  Endelig 
er  det  i  afvigte  Høst  meddelt,  at  en  stor  Bjørn  er  dræbt 
paa  Jernbanen  mellem  Boden  og  Gellivara  af  et  Tog. 

Jerven  dræbes  med  Kugle  eller  fanges  om  Vinteren  af 
Nybyggerne  i  Sax.  Paa  samme  Maade  jage  og  dræbe  Ny- 
byggerne Ulven.  Men  No  made -Lappen  jager  denne  Arve- 
fjende med  Spydet. 

Da  Ulven  fortsat  spiller  en  saa  stor  Rolle  i  Fjældlappens 
Liv,  i  hans  Vandringer  og  Oeconomi,  fortjener  den  her  særhg 
Omtale. 

Den  højnordiske  Ulv  er  næppe  saa  stor  som  den 
asiatiske  og  sydrussiske.  Den  har  samme  uædle  Præg, 
samme  Karakter.  Naar  den  undertiden  synes  modig,  er 
den  sulten.  Den  jager  om  Natten  og  i  Vinterdagenes  Mørke, 
lusker  sig  paa  sit  Bytte  —  ene  eller  i  Fællig,  —  og  sønder- 
river ofte  langt  flere  Dyr,  end  den  og  dens  Hjælpere  kunne 
æde.  I  sjældne  Tilfælde  er  det  lykkedes  en  Rentyr  eller  en 
Renko  med  Kalv  at  gaa  sejrrig  ud  af  Kampen  med  en  Ulv. 
Dtiben  citerer  flere  Meddelelser  herom.  En  Tyr  kæmpede 
saaledes  mod  to  Ulve  (Rode).  En  Renko,  der  oven  i  Købet 
var  kullet,  sloges  med  Forbenene  med  to  Ulve  og  „med 
framgång"  (Lem).  Ulven  har  ligesom  Ræven  en  overordentlig 
„fin  Næse."  Den  sniger  sig  ind  paa  Ren-Hjorden,  og  naar 
Renerne  blive  den  vår  og  flygte,  forfølger  Ulven  en  enkelt 
Ren,  der  har  skilt  sig  fra  Flokken.  Lige  saa  lidet  som 
Ulven  i  Syden  vover  den  højnordiske  Ulv  et  aabent  Angreb. 
Medens  derimod  et  stort  Antal  Mennesker  aarhg  skambides 
og  dræbes  af  Ulve  i  Sydrysland,  har  jeg  paa  intet  Sted  i  de  af 
mig  gennemrejste  Lapmarker  hørt,  at  Lapmarks-Ulven  nogen- 
sinde har  angrebet  og  ædt  Mennesker,  der  besade  deres  fulde 
Forsvarsevne.  Derimod  mente  man,  at  Rovdyret  dræbte 
Mennesker,  der  vare  udmattede  og  afmagrede  efter  at 
være  farne  vild  i  Fjældene  eller  i  Ødemarkerne,  og  man  an- 

tog,  at  Ulven  —  stundom  i  Forening  med  Jerven  —  besør- 
gede de  forulykkedes  Ben  afgnavede. 

Højst  ejendommelige  og  interessante  ere  Ulvens  hastige 
og  vidtstrakte  Vandringer.  En  Egn  kan  være  „vargfri"  i  en 
Aarrække,  og  —  pludselig  er  Ulven  der,  uden  at  man  kan 
finde  nogen  skellig  Grund  til,  at  Skadedyret  just  nu  optræder 
igen.  Det  er  navnlig  om  Vinteren,  at  Ulven  optræder  som 
en  pludselig  Landeplage.  I  faa  Nætter,  ja  i  én  eneste,  kan 
den  gøre  en  velhavende  Lap  fattig.  Ulven  kan,  selv  i  Sne- 
føre, tilbagelægge  uhyre  Vejlængder  uden  at  æde  og  uden  at 
hvile.  Det  gælder  især,  naar  den  forfølges  af  Lappen. 
Jagten  foregaar  altid  om  Vinteren,  paa  Ski  og  med  Spyd. 
„Kugle  bider  ikke  paa  Ulven."  Om  Sommeren  finde  Lap- 
perne undertiden  Ulvens  Unger,  naar  disse  ere  ganske  smaa; 
saaledes  fandtes  i  Sommeren  94  et  helt  Kuld  af  en  og 
samme  Finder. 

Ulven  følger  med  Fjældlappen.  Naar  de  store  Renhjorde 
kommer  ned  i  Skovlandet,  er  Ulven  med.  Dette  er  en  sikker 
Kendsgerning.  Naar  Vinteren  har  været  gunstig  for  Ulve- 
jagten, d.  V.  s.  naar  Sneen  har  været  saaledes  beskaffen,  at 
den  kunde  bære  en  Lap  paa  Ski,  men  ikke  en  Ulv  i  Spring, 
sker  det,  at  Ulven  for  en  hel  Aarrække  kan  blive  fordreven 
fra  og  udryddet  i  en  Trakt.  Men  —  den  kommer  igen. 
Ligesaa  lidet  som  det  er  lykkedes  at  indskrænke  Ulvenes 
Antal  i  Sydruslands  umaadelige  Skovlande  og  Stepper,  lige- 
saa lidet  vil  man  kunne  vente,  at  faa  Ulvene  decimerede, 
end  sige  udryddede  i  de  arctiske  Laplande.  Dertil  er  Na- 
turen for  vild,  Terrainet  for  couperet.  Afstandene  mellem 
Menneskenes  Boliger  altfor  umaadelige.  Tager  man  for  sig 
et  Tiaar  af  den  sidste  Menneskealder,  viser  Statistikken  ingen 
Nedgang  i  Antallet  af  dræbte  Ulve  i  Sveriges  samtlige 
Landsdele.  Fra  1866  til  1875  var  f.  Ex.  Forholdet  saa- 
ledes: 

(V. 

Sveriges  Statistik  i 

Sammandrag 

for  1870-79) 

Ganske  som  hos  Kalmykkerne  forfølges  hos  Lapperne 
Ulven  som  en  „ond  Aand".  Det  er  for  den  kalmykkiske 
„helHge",  —  som  ikke  en  Gang  maa  dræbe  en  Lus  (af  sine 
egne),  —  fortjenstligt  at  tage  Del  i  Afpiskningen  ^)  af  den 
med  Lasso  hjemslæbte  Steppe- Ulv.  Og  den  fredsommelige 
Lap  kender  ligesaa  lidet  til  Barmhjærtighed  mod  den  ind- 
hentede og  udtrættede  „Arvefjende".  Undertiden  lammer 
han  dens  Bagkrop  ved  at  knække  dens  Rygrad  ved  et  Slag 
med  Skistaven,  „hvis  han  har  Hastværk",  for  senere  at  jage 
Spydet  i  den,  naar  han  synes,  at  det  er  Tid. 

Lappen  har  fra  den  tidligste  Tid  kendt  Ulven.  Der 
findes  i  det  lapske  Sprog  mindst  ti  forskellige  Navne  paa 
Ulven  (kump,  stalpe,  tjuor,  kants).  Enkelte  af  disse  ere, 
hvad  Diiben  kalder  „smek-namn"  (Kælenavne):  quotsanje, 
o:  han,  som  springer,  eller  seipeg,  d:  han  med  Halen.  Disse 
„Kælenavne",  der  anvendes  i  daglig  Tale,  betegne  dog  næppe 
blidere  Følelser  for  Ulven  end  Navnet  „Mikkel"  hos  os  for 
Ræven.  Duben  mener,  at  de  anførte  „smek-namn"  stamme 
fra  gamle  Dage,    da   Ulven,    den  onde  Aand,    skulde   daares 


M  Se    „Gennem    Stepperne    og   blandt   Kalmykkerne".     (Gyldendals 
Forlag  92). 

ved  fagre  Ord.  Det  lapske  Sprog  har  ligeledes  særlig  Be- 
nævnelse for  en  stor  og  en  lille  Flok  Ulve. 

Den  Fjældlap,  der  optræder  som  Ulve  jæger,  er  i  Be- 
siddelse af  en  Udholdenhed,  der  er  utrolig  for  den,  der  ikke 
har  set  andre  Beviser  paa,  hvor  vidt  disse  sunde  Mennesker 
have  bragt  det  i  Retning  af  deres  Legemers  Afhærdiiing  og 
Behændighed.  Ulvejagten  kræver  dog  saa  store  Anstræn- 
gelser,  at  det  ingenlunde  er  enhver  Laps  Sag,  at  dræbe  Ulv. 
Men  der  hviler  da  ogsaa  en  ikke  ringe  Hæders-Nimbus  over 
de  faa,  dygtige  Ulvejægere. 

Lappen  forfølger  Ulven  paa  dens  Spor  i  den  dybe,  helst 
løse  Sne.  Hans  Skistav  er  i  den  ene  Ende  forsynet  med  en 
lang  Jernpig  og  derved  forfremmet  til  et  Spyds  Værdighed. 
Skal  det  almindelige  Spyd  (saite)  ogsaa  kunne  bruges  mod 
Bjørn,  maa  Skaftet  være  stærkt,  lige  og  tungt.  Jernpigen 
lang,  helst  hærdet  og  nogenlunde  skarp.*)  Naar  han  starter, 
medtager  han  gjerne  en  lille  Madpose.  Hermed  er  han  ud- 
rustet til  den  ofte  saa  lange  Fart. 

Staaende  paa  sine  Ski  farer  han  nu  afsted  gennem  det 
øde  Land.  Uden  at  hvile  eller,  om  Jagten  maa  fortsættes  i  en 
Uge  eller  mere,  med  ganske  korte  Rast,  ghder  Lappen  lyd- 
løst fremad  i  Ulvesporet.  Snart  indhenter  han  sin  Fjende 
efter  et  eller  et  Par  Døgns  Forløb.   Snart  varer  det  fire,  fem. 


^)  Til  Minde  om  en  besværlig  Tid  i  Fjældene  nord  for  Sulitelema 
modtog  jeg  af  min  Ledsager,  en  gammel  Bjornejæger,  et  Bjørne- 
spyd (spag gok).  Med  dette  aldeles  primitive  og  defecte  Vaaben 
havde  han  dræbt  flere  Bjørne.  Det  findes  nu  i  Prof.  C.  Reisz'  Eje. 
—  For  at  beskytte  Metallet  er  Spydet  oftest  forsynet  med  en  let 
aftagelig  Skede.  Denne  er  forfærdiget  af  Træ  eller  Renhorn  og 
undertiden  smukt  ud-<kaaren.  Spydspidsen  er  snart  firkantet,  snart 
udhamret  i  Sværd-  eller  Bajonet-Form  (saaledes  i  Tegningen  hus 
Duben,  pg.  82).  Der  findes  paa  Folkemusæet  i  Stockholm  flere 
velbevarede  Bjomespyd.  Formen  er  stadig  den  samme.  Afset  fra 
den  kalmykkiske  „Llveknul",  en  plejleformet  Jagtpisk,  med  hvilken 
Ulven  bedøves  eller  dræbes  efter  at  være  jaget  træt  tilhest,  har 
jeg  ikke  set  primitivere  Vaaben  til  Kamp  mod  store  Rovdyr. 


ja  otte  Døgri!  før  han  ser  „ham  med  den  lange  Hale"  ligge 
mørk  i  den  hvide  Sne,  skulende  op  mod  Forfølgeren  med 
sine  blodskudte  Øjne,  med  fraadende  Gab  og  hastigt  arbej- 
dende Flanker. 

Det  sker,  at  det  fortvivlede  Dyr,  om  Jægeren  stikker  fejl, 
samler  sine  sidste  Kræfter  og  farer  løs  paa  sin  Fjende.  Der 
opstaar  da  en  Kamp,  som  regelmæssig  afsluttes  med  Ulvens 
Død  for  et  velført  Stik  med  Lapkniven.  Men  det  sker  ogsaa, 
at  Jægeren  er  saa  udmattet  efter  Løbet,  at  han  paa  Vejen 
har  maattet  hverve  Hjælpere.  En  af  disse  fører  da  det  dræ- 
bende Stød.  Men  Jægeren  beholder  alligevel  Æren,  —  der 
ogsaa  hos  dette  Naturfolk  er  saa  fejrt  et  Træ  i  Skoven;  — 
det  sér  blot  noget  anderledes  ud  end  mellem  vore  Mænd. 
Trods  Vinterkulden  maa  Lappen  ofte  under  Løbet  skille  sig 
af  med  et  eller  flere  Klædningsstykker.  Det  gælder  om  at 
være  saa  let,  saa  behændig,  saa  hurtig  som  muligt.  I  Reglen 
er  flere  Lapper  paa  Benene  ved  en  Ulvejagt.  Men  kun  én 
er  den  egentlige  Jæger.  Hvis  Ulven  under  Forfølgelsen  naaer 
en  Egn,  hvor  Sneen  er  fast  nok  til  at  bære  ham  oppe,  — 
saaledes  som  det  i  Reglen  er  Tilfældet  i  Barfjældet,  —  und- 
slipper den  Jægeren.  Denne  maa  da  afvente  dens  næste 
Besøg  i  Skovlandet  og  da  fortsætte  Jagten. 

Jeg  har  givet  ovenstaaende  Beskrivelse  af  Ulvejagten 
blandt  Fjældlapperne  dels  efter  Meddelelserne  i  Litteraturen, 
dels  efter  mundlige  Beretninger  af  Laplændere.  Enhver,  der 
har  berejst  hine  Egne,  maa  i  lige  høj  Grad  beundre  Menne- 
skets og  Dyrets  utrolige  Energi.  Det  paastaas  dog,  at 
Ulvejægeren  i  Tidens  Løb  sætter  sit  Helbred  til  ved  denne 
Sport. 

Fjældlappen  følger  paa  sine  Vandringer  ganske  bestemte 
Ro u ter.  Dette  gælder  baade  i  Fjældet  og  i  Skovlandet 
Dub  en  siger,  at  Routerne  nu  tildags  ere  ganske  de  samme, 
som  Scheffer  omtaler  1673  (i  et  latinsk  Kildeskrift;  Franco- 
furti  1673).     Man    kan   ikke  vandre   i   Lapmarkerne   uden   at 

træffe  disse  Router,  der,  hvor  Jordsnionet  er  bludt  nok,  ere 
betegnede  ved  mere  eller  mindre  tydelige,  slyngede,  ganske 
smalle  Stier.  Det  er  selvfølgelig  Renernes  Klove,  — 
Tusinder  af  Rener !  —  ikke  Lappernes  bløde  Saaler,  —  der 
i  Aarenes  Løb  prente  disse  Stier.  Man  tænke  sig  en  Ren- 
hjord bevæge  sig  gennem  Skovmarken,  over  de  store  Triiskers 
umaadelige,  snedækte  Isflader! 


Jeg  stod  en  Aften  sammen  med  en  intelligent,  svensk 
Kamerat  paa  en  Høj  og  saa  ud  over  Landet.  Nede  under 
os  strakte  en  vid,  ubeboet  Fjældmark  sig,  langsomt  skraa- 
nende  ned  mod  Elven,  —  Elven,  der  findes  i  ethvert  Lap- 
marks-Landskab, saa  sikkert  som  Gletscheren  paa  et 
Schweitzer-Rillede. 

Elven  strømmede,  bred,  klar  og  i  tilsyneladende  Ro, 
afsted  mellem  de  klipperige  Rredder.  Saa  —  langt  ude !  — 
dér,  hvor  vi  just  i  Dag  havde  fisket  vore  Laxørred.  —  be- 
gyndte den  pludselig  at  buldre  og  fraade.  Den  blev  til 
en  Fos. 

Og  Fossens  Rnlder  var  den  eneste  Lyd  i  Aftenens  Stilhed. 
Dens  fjerne,  hvide  Sølvglans  satte  Liv  i  Aftenens  kolde, 
vage  Lys. 

Hinsides  Elven  kom  Skovmarken,  den  uendelige,  —  den 
jeg  fornylig  var  sluppen  ud  af  efter  mange  Døgns  Omflakken. 
Og  Skovmarken  strakte  sig,  sort  og  øde,  saa  langt  *Øjet 
kunde  naa,  —  og  uendelig  langt  længere.  Den  var  sort  af 
Skovbrands  Tomter  og  frønnede  Vindfælder.  Og  op  af  denne 
sorte,  lemlæstede  Natur,  skød  graa  Klipper  deres  hæslige, 
nøgne  Pukler,  saa  talrige  som  Paddehatte  i  et  fedt  Kælder- 
hjørne . . . 

„ —  Vackert!"  sagde  min  Ven  omsider  og  saa  paa  mig 
med  sine  klare,  tungsindige  Øjne.  Men  der  var  en  Klang  af 
et  Spørgsmaal  i  Ordet. 

H.  Kaarsberg:    Nordens  sidste  Nomade.  10 


-  146  — 

„Ja,  -^  paa  en  Maade.  Men  —  forfærdende  trist,"  sva- 
rede jeg. 

Han  havde  levet  deroppe  et  Par  Aar  af  sin  bedste  Ung- 
dom. Han  skulde  blive  der  en  lang,  lang  Tid  endnu.  Han 
vilde  saa  gerne  elske  Stedet,  —  føle  sig  som  Bror  og  Kamerat 
med  Trolden  i  denne  Ødemark.  Og  han  ejede  Svenskens 
medfødte  og  overbærende  Fædrelandskærlighed.  Nu  stod 
han  en  Tid  lang  tavs  og  ligesom  en  Smule  skuffet  og  for- 
legen. Han  længtes  inderlig  bort  til  bedre  Egne.  Men  han 
ønskede  at  bevare  denne  Længsel  som  en  Hemmehghed. 
Han  ønskede  at  forsone  sig  med  denne  Lapmark,  der  slugte 
saa  mange  Aar  af  hans  Ungdom.  Han  vilde  have  glædet  sig 
ved  at  se  en  Fremmed  henrykt  ved  denne  Natur.  Det  vilde 
have  trøstet  ham.  Og  nu,  —  nu  udtalte  denne  Fremmede 
saa  kort  og  uforbeholdent  hans  Hjærtes  skjulte  Mening  om 
denne  Egn ! 

Han  stod  et  Øjeblik  og  borede  i  Mosset  med  sin  Stok. 
Saa  rettede  han  sig  pludsehg  i  Vejret.  Blodet  skød  op  i 
hans  Kinder.  Hans  Øjne  straalede  af  livhg  Iver.  Og  idet 
han  strakte  sin  Haand  frem  mod  Sceneriet,  talte  han  hastigt 
og  bevæget: 

„Lad  være,  at  her  i  denne  Aften  er  en  Smule  trist  og 
øde!  ...  I  Danskere  ville  nu  ogsaa  helst  sé  Bøgetræer  og 
Bøndergaarde  og  Fedekvæg  overalt,  hvor  I  lade  Øjet  dvæle! 
Men,  —  staa  her  en  Dag  i  Snetiden!  Og  se  saa  Lapperne 
komme  ned  derovre,  komme  frem  af  Skovmarken  med  deres 
Hær  af  Rener!  Det  er  som  en  levende  Skov  at  skue,  —  en 
bred  og  mægtig  Livets  Bølge,  der  med  underhge,  æven- 
tyrhge  Lyd  —  af  de  tusende,  knittrende  Leddemod  ^),  af  den 
sukkende,  syngende  Elv-Is,  af  Raab  i  det  fremmede  Sprog, 
af  korte,  afbrudte  Hundeglam,  —  skyller  frem  over  det  sne- 


')  Naar  Renen  gaar,   hores  ved  hvert  Trin   en  særegen   Knittren  fra 
dens  Leddemod.     Naar  en  stor  Renhjord  bevæger  sig  fremad,  kan 

dækte  Øde!  —  Forrest  gaar  den  lille  Lap  med  den  høje, 
blaa  Hue.  Hjorden  følger  efter.  De  stærke  Tyre  først  — 
med  løftede  Hoveder  og  mægtige  Takker  paa  de  brede 
Pandebraske.  Saa  kommer  „den  gemene  Hob",  Oxerne  og 
Kalvene  —  og  Kastraterne.  Saa  kommer  Bærerenerne  i 
Række.  De  bære  Kotens  Stænger  og  Teltlærredet  og  de 
store  Kedler,  „Konter"  med  Fødevarer  og  Klæder  og  Red- 
skaber. Og  Lapfamilien  følger  med  Køreren  for  Kilkerne. 
De  smaa,  bidske  Laphunde  trave  i  Udkanten  af  Flokken  og 
holde  sammen  paa  de  urolige  Dyr ...  I  et  Nu  er  dette  øde 
Land  som  forvandlet.  Det  er  blevet  befolket,  beriget!  Dets 
Fysiognomi  er  ligesom  forandret.  Og  om  Aftenen,  naar 
Nordlyset  skinner,  og  Lappen  „jojker"  i  sin  Kote,  og  de 
tusinde  Rener  ligge  der  i  Sneen  som  tusinde  sorte  Pletter, 
da,  —  da  har  Lapmarken  tabt  sin  „radsia!"  genvundet  sin 
Hygge ! . . .  Og  Dagen  derpaa,  naar  Slagtedyrene  fanges  ind, 
og  Lapknivene  stødes  i  deres  Hjerter,  —  og  Blodet  farver 
den  hvide  Sne,  —  og  der  spises,  —  ædes!  drikkes,  jøjkes, 
omfavnes  og  kysses  —  i  den  hvide  Sne,  da,  —  ja,  da 
tykkes   Livet   værd   at   leve  —   ogsaa   her!  —    ta'  mig  Fa'n, 

Bro'r!" 

Han  havde  arbejdet  sig  op,  talt  sig  varm.  Men  —  han 
var  alhgevel  kold  indvendig.  Han  længtes  sydpaa:  jeg  skøn- 
nede det.     Efter  Sydens  Intelligens,    efter    Sydsveriges    lyse 


denne  Lyd  høres  i  lang  Afstand.  Lule-Lapperne  paastaa,  at  de 
ved  deres  Hørelse  kunne  finde  en  Ren,  der  er  bortkommen  i 
Taage  og  Mørke.  Forfatterne  have  sammenlignet  dette  Fænomen 
med  Lj'den  af  den  elektriske  Gnist  eller  af  Salt  korn,  der  explodere 
i  Ilden,  med  den  Lyd,  Aandemanerne  frembringe,  naar  de  ville 
producere  „Banke-Aander",  etc.  Efter  Diiben  høres  Lyden  kun 
fra  Bagbenene  og  kun  i  det  Øjeblik,  da  Dyret  sætter  Foden  mod 
Jorden.  Linné  o.  ti. a.  have  paa  forskellig  Maade  søgt  at  forklare, 
hvorledes  denne  Knittren  opstaar.  Duben  m.  ti.  mener,  at  den 
frembringes  ved  Strækkesenernes  Gliden  i  Seneskederne.  Samme 
Lyd  har  jeg  hørt  hos  Kronvildt. 

10* 

Natur,  efter  en  svensk  Flicka,  hvis  skære  Hud  ikke  var  for- 
morket af  „norsk  smorja"  om  Sommeren,  ren,  som  Julesne 
om  Vinteren,  —  en  glad,  svensk  Flicka,  rosenrød  og  staal- 
hvid, som  den  „glade  Lax"  !  En  Kvinde  med  hlaa  Øjne  og 
herlig  skabt  Skikkelse,  —  én,  som  ikke  havde  Mongol-Kæber, 
som  ikke  røg  paa  en  frygtelig  Snadde,  som  ikke  spyttede 
„Langspyt",  som  ikke  gik  i  laadne  Skindbuxer  . . . 

„Livet  er  overalt  og  altid  værd  at  leve,"  sagde  jeg, 
„naar  man  blot  „longeres"  i  en  nogenlunde  lang  Line." 

„Ja — ha!"  udbrød  han.  „Lang  Line!  —  det  er  netop  dét, 
det  kommer  an  paa!  —  Lang  Line, —  ja,  saa  lang,  saa  lang, 
som  herfra  og  til " 


Renen  og  Hunden  er  Nomadelappens  Husdyr. 

Renen  forekommer  i  de  svenske  Lapmarker  i  halv- 
tæmmet  og  forvildet  Tilstand.  Aldeles  tam  bliver  Renen 
sjælden.  Der  findes  i  Litteraturen  talrige  Beviser  for  denne 
Paastand.  End  ikke  den  tilsyneladende  mest  skikkelige 
„Køreren"  kan  man  fuldt  ud  stole  paa.  Det  sker,  at  den 
midt  under  Farten  uden  videre  Varsel  giver  sig  til  at  grave 
med  Klovene  efter  Renlav  eller  springer  op  paa  en  eller 
anden  Klippe  for  at  hvile  og  se  sig  om  i  Landskabet,  eller 
vender  sig  om  og  „fælder  Horn"  mod  den  Rejsende,  der 
sidder  i  den  lille,  baadformede  Slæde.  —  Og  aldeles  vild 
forekommer  Renen  næppe  mere  i  arctisk,  svensk  Lapland. 
Men  vel  forvildet.  Jeg  fejler  næppe,  naar  jeg  siger,  at  den 
Jæger,  der  i  hine  Egne  skyder  en  Ren  med  Kugle,  ved  nær- 
mere Eftersyn  stedse  vil  finde  den  mærket  i  Ørene  med  et  eller 
andet  Lap-Mærke.  Som  bekendt  lindes  Vildren  i  Norges  Fjælde. 
Forhen  fandtes  dette  Dyr  ogsaa  i  svensk  og  i  det  nuværende 
russiske   Lapland.      Nu    trælfes  Vildrenen    næppe    før    Nord- 

Sibirien.  Endogsaa  der  er  Dyret  saa  sky  ofjj  forsitit igt,  at 
det  er  yderst  vanskeligt  at  komme  det  paa  Skudvidde.  En 
af  Nordenscholds  Ledsagere  paa  hans  første  sibiriske  Rejse 
har  mundbg  beskrevet  for  mig  dette  Hjorlevildts  Skyhed. 
Allerede  i  flere  tusinde  Alens  Afstand  begyndte  det  at  iagt- 
tage Jægeren.  Og  det  flygtede  ved  det  mindste  Forsøg  paa 
Tilnærmelse.  Under  Sejladsen  gennem  det  nordlige  Ishav 
saa  man  undertiden  Vildrener  paa  Højderne  ved  den  øde 
Kyst.  Men  det  lykkedes  ikke  at  komme  dem  paa  Skud- 
vidde. 

Lapperne  vare  i  Begyndelsen  et  Jæger  folk.  Efter- 
haanden  som  de  trængtes  højere  og  højere  op  mod  Nordens 
barske  Fjældegne,  —  og  vel  ogsaa  efterhaanden  som  Stor- 
vildtet atlog  og  Klimatets  Haardhed  ^)  tiltog,  —  lærte  Lappen 
at  indfange  og  udnytte  Renen.  Dette  mærkelige  Dyr  blev 
hans  Redning.  En  Nomadelap  elsker  derfor  sine  Rener,  som 
Beduinen  elsker  sin  Hest.  Hans  Formue  beregnes  efter 
Renernes  Antal.  Hans  Tyende  lønnes  med  Rener.  Hans 
Børn  faa  i  Vuggegave  et  vist  Antal  af  disse  Æventyr-Hjorte. 


^)  Der  fandles  i  arclisk  svensk  Lapmark  i  Fortiden  store  Masser  af 
Vildt,  Fuglevildt  saavel  som  Haarvildt.  Flokke  af  Vildrener  gen- 
nemstrejfede  det  umaadelige  Revler.  Og  Elgen  færdedes  langt 
hojere  mod  Nord  end  nu.  I  Lule-Lapmark  er  delle  sære  kongelige 
Vildt  nu  en  Sjældenhed.  Dér  findes  nu  og  da  tunge,  ligesom  for- 
stenede Elghorn  i  Mj'rerne  langs  de  store  Træsker.  Jeg  saa  et 
saadant  ved  Skalka-jaure  i  Sommeren  94.  Samme  Aar  berettede 
et  Øjenvidne,  at  han  havde  set  to  Elger  svømme  over  Lule-Elv. 
I  Gellivara-Trakten  er  Elgen  set  for  et  Par  Menneskealdere 
siden.  Ved  Vajki-jaur  er  for  c,  30  Aar  siden  dræbt  en  Elg.  Men 
dette  Dyr  maa  nu  betragtes  som  næsten  ganske  forsvundet  fra  de 
arctiske,  svenske  Lapmarker. 

Det  er  en  almindelig  fremsat  Paasland,  at  Klimatet  i  hine 
Egne  langsomt  strænges.  Jeg  har  ikke  i  den  mig  tilgængelige 
Lilteralur  kunnet  finde  nogen  Undersøgelse  over  dette  Forhold. 
Paa  flere  Steder  angav  man,  at  Klimatets  Forandring  til  det  værre 
lagde  Hindringer  i  Vejen  for  Renernes  og  derigennem  for  selve 
Nomadernes  Trivsel  nord  for  Polarkresen. 

Renen  er  det  eneste  „Husdyr",  der  kan  udholde  at  dele  Fjæld- 
lappens  haarde  Kaar  i  Højnorden. 

Intet  Under  derfor,  at  Rensdyr-Motivet  er  saa  frem- 
herskende i  Lappens  Sløjd  og  decorative  Kunst.  Renen  og 
Fyrretræet  (tallen)  indskæres  paa  Knivskeder,  Haandtag  og 
Brugsgenstande.  Det  rige,  lapske  Sprog  besidder  en  stor 
Mængde  Ord,  der  betegne  Rener  og  alt,  hvad  der  vedkommer 
Rener. 


Lapper  i  Skovlandet. 


Sammenlignet  med  Raaen,  Krondyret,  Daadyret  eller 
Antilopen  er  Renen  et  næsten  plumpt  Dyr.  Sammenlignet 
med  Hornkvæget  er  den  gracil  og  behændig.  Renen  er 
næsten  aldrig  rolig,  naar  den  da  ikke  sover.  Om  Vinteren 
graver  den  med  sine  Klove  efter  „Renlav",  hchen  rangi- 
ferinus.  Lappen  paastaar,  at  Dyret  kan  lugte  Renlavet 
gennem  et  Snelag  af  flere  Fods  Dybde.  Renen  graver  sig 
ned  med   sine  brede  Forklove,  —  ikke,  som  mange  antage. 

med  Takkerne,  der  heller  ikke  ere  byggede  som  hensigts- 
mæssige „Skovle",  men  tværtimod  ere  smækkre.  runde  og 
gracile.  I  faa  Øjeblikke  formaar  den  at  arbejde  sig  ned 
gennem  Sneen,  der  tilsidst  skjuler  Størstedelen  af  Dyret. 
Renen  kan  nøjes  med  lidet  ad  Gangen.  Men  den  maa  æde 
ofte.  Dels  heraf,  dels  af  dens  Temperament,  følger  dens 
Rastløshed  og  Trang  til  Bevægelse.  Foruden  „Renlav"  for- 
tærer Renen  talrige  andre  Vegetabilier.  At  den  i  Lemæn- 
Aar  ogsaa  fortærer  Lemæner,  er  usandsynligt,  skønt  Lapperne 
paastaa  det.  Den  maa  altid  klare  sig  selv.  Fjældlappen  ind- 
samler ikke  Foder  til  den. 

Renens  Bygning  og  Udseende  er  bekendt.  Den  bliver  i 
Scandinavien  ikke  saa  stor  som  i  Sibirien,  hvor  den  i  visse 
Egne  endog  han  anvendes  til  Ridning.  Lapperne  udvælge 
enkelte  Rener  af  Hjorden  og  dressere  dem  til  Køre-  og 
Bærerener.  Men  selv  disse  Dyr  ere  sjældent  fuldt  paalidelige 
i  Retning  af  Tamhed.  I  Almindelighed  kan  man  ustraffet 
gaa  ind  i  en  Renflok.  Man  kan  klappe  Dyrene,  „berøre 
deres  Horn  o.s.v.  Men  forsøger  man  at  holde  dem  fast  eller  — 
med  et  Ord  —  en  saadan  Berøring,  der  tyder  paa  Nærgaaenhed, 
saa  undfly  de  hastigt"  (D  ti  ben).  Skal  Lappen  fange  og  fast- 
holde en  bestemt  Ren  af  Flokken  —  til  Slagtning  eller  til 
Malkning,  —  bruger  han  Lassoen,  „kastrep",  lapsk:  sjuoppa 
(sj  noppen  ja).  Denne  er  30—50  Fod  lang  og  kastes  med 
stor  Færdighed  over  Dyrets  Takker.  Der  opstaar  ofte  nok 
en  livlig  Kamp  mellem  Lap  og  Ren,  før  denne  giver  efter  og 
finder  sig  i  sin  Skæbne. 

Renen  løber  ikke  nær  saa  let  og  hurtigt,  som  vi  sæd- 
vanligvis antage.  Med  den  korte  Hale  rettet  opad,  med 
Halsen  udstrakt,  Tungen  hængende  ud  af  Gabet,  med  hastigt 
arbejdende  Flanker  og  mens  „han  flamtar  som  hunden", 
traver  den  fremad.  Naar  Sneen  er  frossen  og  Vejen  nogen- 
lunde banet  og  jævn ,  —  f.  E.  dér,  hvor  en  større  Renhjord 
i  Forvejen  er  passeret,  —  ager  Lappen  dog  i  god  Fart  med 

sin  Ren.  Selvfølgelig  opgives  Hastigheden  noget  forskellig. 
Efter  Dub  en  anføres  følgende  Tider  for  Ren-Skjuts: 

S  chef  fer  meddeler,  at  en  Ren  i  uafbrudt  Løb  i  10 
Timer  kan  trække  en  Slæde  12—14—16  svenske  Mile.  Leem 
har  rejst  8  norske  Mile  paa  6  Timer.  Tornæus  omtaler, 
at  en  Rirkarl  med  en  tæmmet  Vildren  kørte  41  Mile  paa  en 
Dag  „for  saa  vidt  det  ikke  er  en  Trykfejl  for  14"  (Diiben). 
Hogstrom  angiver,  at  man  under  gunstige  Forhold  let  kan 
køre  en  Mil  i  Timen,  naar  Vejen  ikke  er  lang,  samt  at  en 
Ren  har  trukket  ham  6—7  Mile  uden  at  raste.  Mange  andre 
Forfattere  have  udtalt  sig  om  dette  Emne.  Pietet  angiver 
Renens  Springhastighed  til  719,6-1029,9  Fod  i  Minuttet, 
d.  V.  s.  i  Mil  paa  35—50  Minutter.  „God  Fart"  er  en  svensk 
Mil  paa  1^2  Time.  1  slet  Føre  bruger  man  ofte  3—4  Timer 
til  Milen.  Med  en  god  Køreren  og  under  iøvrigt  gunstige 
Vilkaar  kan  en  Lap  age  6—7  Mile  paa  en  Dag,  o.  s.  v. 

Den  bedste  Køreren  afgiver  den  tæmmede  Vildren,  hvor 
dette  Dyr  overhovedet  findes,  eller  Afkom  af  tam  Renko  og 
Vildren-Tyr.  Men  selv  en  fortræffelig  Køreren  maa  paa  læn- 
gere Rejser  ofte  hvile  og  ofte  æde.  Skjutsen  bliver  dyr, 
fordi  den  rejsende,  naar  han  har  en  større  Bagage,  behøver 
mange  Rener.  I  den  første  Slæde  ager  den  rejsende  selv. 
I  den  næste  og  de  følgende  kommer  Bagagen.  De  stærkest 
belæssede  Slæder  komme  sidst  i  Rækken:  De  forreste  Køre- 
tøjer bane  og  lette  Vejen  for  dem.  Enhver  Ren,  undtagen 
den  forreste,  er  bunden  til  den  nærmest  foran  den  glidende 
Slæde.  Hele  Toget  danner  saaledes  en  sammenhængende 
Række  af  Køretøjer,  en  „raido".  Raidoen  kan  være  af 
meget  forskellig  Længde  efter  de  Rejsendes  eller  Lapfamiliens 
Antal  og  efter  Bagagens  Størrelse;  6—8—15  Slæder  kunne 
forekomme  i  Rækken.  Rejser  Lappen  med  sin  Renhjord, 
gaar  denne  i  Forvejen  og  tramper  Sneen  sammen,  saa  at 
Vejen  bliver  lettere  at  passere  for  Raidoen.  Ofte  er  en  Ren 
(uden  Slæde)  bunden  efter  den  sidste  Slæde.     Dette  Dyr  har 

det  Hverv,  at  holde  igen  paa  Uaidoeii  undei'  visse  Forhold. 
Reserverener  medføres  ligeledes  undertiden.  Naar  Fjæld- 
lapperne  flytte,  ager  Husbonden  forrest.  Saa  følger  Hus- 
moderen. Derpaa  Tyende  og  Børn.  Hver  Person  har  sin 
Slæde.  Men  enkelte  Personer  maa  dog  i  Reglen  løbe  paa 
Ski  for  at  passe  paa  de  medfølgende,  løse  Rener.  —  Hvis 
Lappen  rejser  uden  at  medtage  andet  end  Bagage,  løber  han 
forrest  paa  Skier  for  at  undersøge  og  bane  Vejen.  Han 
fører  ved  en  Line  den  forreste  Ren,  der  er  forspændt  en  tom 
Slæde.  Efter  denne  kommer  saa  de  andre  Slæder,  som  oven- 
for skildret. 

Medens  Samojederne  ofte  anvende  Forspand  af  flere 
Rener,  bruge  Lapperne  kun  Enspand.  En  snild  og  rask  Be- 
fordring omtales  af  Diiben  (efter  H.  A.  Widmark): 

„Lappen  spænder  Skierne  paa,  optømmer  Kørerenen, 
griber  Trækrebet  med  venstre,  Tømmen  med  højre  Haand, 
og  begiver  sig  afsted.  Den  Maade  at  færdes  paa  er  den  hur- 
tigste; den  tager  ikke  meget  paa  Renens  Kræfter,  og  det  er 
en  smal  Sag  for  Lappen,  saaledes  at  tilbagelægge  10— li2 
(svenske)  Mil  om  Dagen".  —  Denne  Rejsemaade  kaldes  tålkåt 
og  varieres  stundom  derved,  at  Skiløberen  trækker  en  anden 
Lap  i  Slæde  efter  sig  paa  „snalskjuts".  I  Tornio  Lapmark 
kunne  endog  8 — 10  Personer  age  paa  denne  Maade  efter  en 
Ren.     Men  kun  paa  jævn  Vej." 

Det  er  klart,  at  en  Rejse  i  de  nordlige  Lapmarker  er 
hurtigere  og  langt  bekvemmere  om  Vinteren  i  Kilke  med 
Renforspand,  end  om  Sommeren.  Men  man  vil  ogsaa  af  det 
allerede  anførte  kunne  skønne,  at  Farten  i  Ren- Slæden  ofte 
er  forbunden  med  visse  Ulemper.  De  Forfattere,  der  have 
rejst  i  Lapmarkerne  i  Snetiden  fortælle  mange  pudsige 
Historier  om  Renskjutsen. 

Det  er  da  dels  Renens  Egensindighed  og  Uro,  dels  Sele- 
tøjets Indretning,  dels  Terrainets  og  Førets  vexlende  Vanske- 
ligheder, dels  endelig  selve  Lappens  livhge  Kusketemperament, 

der  have  skalA  de  forskellige  mere  eller  mindre  fornøjelige 
Rejseæventyr. 

Renens  Temperament  er  allerede  berørt.  Den  er  et 
nervøst  Dyr,  ikke  halvt  saa  roligt,  som  vort  Hjortevildt.  I 
evig  Uro,  nu  og  da  kaldende  med  sin  sære  Stemme,  der 
ligner  Grynten,  oftest  travende  eller  springende,  gravende 
efter  Æde  paa  hyppigt  skiftende  Steder  og  til  ganske  vil- 
kaarligt  valgte  Tider,  gør  Renen  mindst  af  alt  Indtryk  af  at 
egne  sig  til  Trækdyr  i  et  stærkt  couperet  Terrain.  Den  er 
da  ogsaa  meget  vanskelig  at  dressere.  Ungrenen  og  Lap- 
drengen faa  sig  mangen  hed  Dyst,  før  Dyret  udmattet  falder 
tilføje.  Og,  naar  et  allerede  voxent  Dyr  skal  dresseres,  og 
det  sættes  i  Raido  efter  en  erfaren  Køreren,  er  Forvirringen 
og  Rebellionen  fuldstændig:  Renen  kaster  sig  atter  og  atter 
i  Sneen,  indsnæres  i  Trækline  og  Tømme,  spræller  og  vælter 
sig,  springer  atter  op  med  hildede  Ben,  sparker  og  stønner 
og  bruger  Takkerne,  —  for  omsider  at  blive  redet  ud  af 
Seletøjet  og  slæbt  fremad  igen  af  Forløberen.  Den  unge 
Renkalv  er  saa  pudsig -rebelsk  i  sine  Bevægelser,  at  man, 
naar  man  har  set  den  tumle  sig,  ikke  forstaar,  hvorledes 
man  vel  skulde  bære  sig  ad  med  at  tumle  den:  Snart  sætter 
den  fra  Jorden  med  alle  fire  Ben  paa  en  Gang.  Med  Hovedet 
og  den  lange  Hals  nedad,  og  med  Ryggen  i  Spidsbuestil 
skudt  op  i  Luften,  springer  den  højt  som  en  Kat!  —  for  i 
næste  Øjeblik  at  danse  —  forlæns,  baglæns,  sidelæns  —  i  de 
mest  uventede  Retninger  og  Tempo  —  for  endelig  i  sidste 
Akt,  at  staa  paa  Bagbenene  —  eller  paa  Forbenene  —  og 
vifte,  vride,  sparke,  piske  med  de  andre  lange,  resterende 
Ben  langt  ud  i  den  højnordiske  Luft!  Imidlertid  —  Lappen 
kender  den  Melhode,  der  omsider  fører  til  Renens  relative 
Tæmning. 

Seletøjet  skal  kort  beskrives.  Jeg  erhvervede  i  Lule- 
Lapmark  et  saadant.  Det  kan  tjene  som  en  Paradigma  for 
en  Rensele. 

Det  er  gjort  af  Vadmel  og  Skind,  prydet  med  Kanter  og 
Broderi  i  livlige  Farver.  Det  Stykke,  der  svarer  til  vore 
Hestes  „Compter",  er  lavet  af  en  Henhud  med  fastsiddende 
Haar.  Det  kaldes  paa  lapsk  kiisas  og  bindes  om  Renens 
Hals,  hvor  denne  gaar  over  i  Bov  og  Bringe.  Til  kasas 
fastbindes  Trækremmen  (lapsk:  vuotta-raii)e),  der  løber  ned 
over  Bringen,  mellem  Dyrets  Forben,  under  dets  Bug,  bagud 
mellem  Bagbenene,  og  ender  i  en  c.  V-t  Alen  lang,  c.  I  Tomme 
tyk  Træpind.  Denne  Pind  føres  ind  gennem  et  Hul  i  Slædens 
Forstavn;  —  jeg  bruger  med  Villie  dette  Ord;  thi  Slæden  er 
hvad  enten  den  hedder  „kerres"  eller  „låkkek"  eller 
„pulka",  formet  som  en  bredgattet  Baad,  —  som  en  af  de 
smaa  Fiskerbaade  paa  Jyllands  Vestkyst  (Løkken).  Tømmen 
er  c.  8  Alen  lang,  c.  fingertyk,  flettet  af  Remme.  Den  an- 
bringes om  Renens  Pande  og  er  ofte  her  pyntet  med  Smaa- 
kvaster.  Den  har,  efter  dens  Forarbejdelse,  forskellige  Navne, 
Saa  findes  der,  som  Tillæg  til  Seletøjet,  en  broderet  Gjord, 
der  bærer  en  Bjælde,  samt  en  Kørekæp.  Denne  Kæp, 
eller  rettere  Stav,  er  1 V2— 2  Alen  lang,  c.  IV2  Tomme  i 
Gennemsnit.  Den  er  affladet  i  den  ene  Ende,  og  her  gennem- 
boret. Paa  begge  Sider  er  Hullet  lukket  med  en  lille  Metal- 
plade, efter  at  nogle  Hagl  ere  anbragte  i  det.  Lappen 
opmuntrer  Renen  dels  ved  at  rasle  med  disse  Hagl  og  dels 
ved  at  prikke  den  med  Kørekæppen  paa  Lænden.  Han  slaar 
den  sjældent.  Ofte  er  Kørekæppen  smukt  udskaaren  og  det 
beskrevne  Rasleapparat  erstattet  ved  Ringe  af  Horn  eller 
Metal. 

Hermed  er  „Seletøjet"  færdigt.  Det  er  primitivt.  Og 
det  tillader  Slæden,  der  er  forsynet  med  en  Køl,  ganske  som 
en  Baad,  at  slingre  fra  Side  til  Side,  saa  meget  den  lyster, 
og  at  løbe  paa  Renens  Bagben,  naar  Vejen  er  glat  eller 
stænkt  skraanende.  Man  styrer  Renen  ved  at  berøre  den 
med  Tømmen  paa  den  Flanke,  der  svarer  til  den  Retning, 
man  ønsker  at  tage.    Det  paastaas,  at  Dyret  er  begavet  med 

en  særegen  Evne  til  selv  at  kunne  finde  Vej  og  til  at  orien- 
tere sig  i  vanskelige  Situationer. 

Fjældlappen  giver  beredvillig  den  rejsende  Underretning 
om,  hvorledes  han  skal  forholde  sig,  naar  han  rejser  med 
Ren-Forspand.  Han  fortæller  ham,  hvorlunde  han  maa  skynde 
sig  at  slippe  op  i  Slæden,  naar  Renen  først  er  forspændt: 
Thi  det  urolige  D}^'  sælter  strax  afsted  i  Spring,  og  er 
Passagereren  ikke  kommen  op  at  age,  saa  —  saa  meget  desto 


Lapper  og  Rener  i  Skovmarken. 

bedre  for  Dyret!  Lappen  lærer  den  rejsende  de  Tilraab,  der 
ere  brugelige  under  Korsel  med  Ren,  og  hvorledes  han  skal  til- 
tale det  lunefulde  Kreatur.  Det  skorter  kort  sagt  ikke  paa 
Theori.  Men,  naar  Praxis  begynder,  naar  Lappen  pludselig 
kaster  sig  i  sin  Slæde,  naar  han,  ved  Raab  og  Tømme  og 
Kørekæp,  sætter  Forløber-  eller  Fører -Renen  i  den  vildeste 
Fart,  naar  den  lille  Slædebaad  slingrende  suser  afsted  mellem 
Træstammer   og  Vindfæ'lder,    over   gamle   Stød,    Klipper   og 

Stene,  —  saa  opdager  mangen  Lapmarksfarer,  at  der  skal 
Øvelse  til,  naar  man  vil  rejse  paa  denne  Mande. 

Fjældlappen  er  en  dristig  og  meget  livlig  Kusk.  Han  er 
i  stadig  Bevægelse  under  Farten.  Snart  smækker  han  med 
Tungen,  snart  rasler  han  med  Kørekæppen ;  nu  ligger  han 
ned  i  Slæden,  nu  staar  han  oprejst,  nu  sidder  han  paa  dens 
Kant.  Han  opmuntrer  desuden  Renen  ved  at  fægte  med 
Armene  og  raabe.  Og  i  en  Fart,  der  ofte  er  vild  nok  i  Be- 
tragtning af  Terrainforholdene,  jager  han  gennem  Landet. 

„Man  kastes  og  slynges  omkring",  skriver  Stockfleth, 
„væltes  og  kommer  op  igen,  man  slæbes  fremad,  uden  stun- 
dom at  begribe,  hvorledes  det  er  muligt,  at  ens  Lemmer 
kunne  holde.  Paa  Randen  af  store  og  stejle  Bakker  gjør 
man  Holdt.  Uvante  og  ængstelige  Rejsende  foretrække  at 
gaa  ned  ad  Bakken,  fordi  de  ere  bange  for  at  age;  Rener 
og  Slæder  bindes  saa,  den  ene  efter  den  anden.  Lappen 
kaster  sig  op  i  sin  „pulka"  eller  „kerres"  og  trækker  hele 
Rækken  efter  sig.  Men  langt  kommer  han  ikke,  før  Lapper, 
Rener  og  Slæder  ere  indviklede  om  og  i  hverandre.  Dette 
gjør  dog  intet  til  Sagen;  thi  trods  det,  at  de  have  Benene 
hildede  i  Tømmer,  Trækremme  og  Slæder,  sætte  Renerne 
afsted  i  Galop,  styrte  og  trækkes  med.  Med  beundrings- 
værdig Smidighed  og  Hastighed  rejse  Dyrene  sig  atter,  ga- 
loppere uskadt  og  muntert,  og  de  komme  ned  ad  Bakken 
med  hele  Ben.  Da  springe  Lapperne  ud  af  Slæderne  og 
bringe  atter  det  hele  i  Orden." 

Ogsaa  C  as  tren  omtaler  paa  flere  Steder  Rejsen  med 
Rener.  Han  fortæller,  hvorledes  Renen  just  paa  Bakker  og 
Fjældskraaninger  egensindig  følger  sit  eget  Hoved  og  farer 
afsted,  saa  hurtig  den  formaar.  „En  saadan  Færd  er  morsom; 
men  den  kan  ogsaa  undertiden  blive  ret  farlig,  hvad  jeg 
maatte  erfare  paa  en  Bakke  i  Kola-Trakten.  Bakken  er 
meget  høj,  og  store  Fyrretræer  voxe  ved  Vejen,  som  i  mange 
Bugter    slynger   sig   ned   paa    en  Elv  (o:  paa  Elv-Isen),    der 

kaldes  NuotjX)ki.  Skønt  det  havde  fyget  i  de  nærmest  for- 
iidgaaende  Dage,  var  Vejen  meget  haard,  thi  den  laa  i  Læ 
af  Skoven,  og  den  modsatte  Side  af  Bjerget  liavde  just  ligget 
i  Vinden.  Ved  megen  Kørsel  havde  der  dannet  sig  smaa 
Afsatser  paa  Vejen.  Disse  strakte  sig  i  Bølger  nedad  hele 
Bakken.  Her  fik  min  Ren  det  Indfald,  at  løbe  af  alle  Kræfter. 
Kerissen  fløj  fra  den  ene  Afsats  til  den  anden  uden  at  be- 
røre Jorden  imellem  dem.  Naar  den  stødte  mod  den  sten- 
haarde  Vej,  voldte  det  ikke  lidet  Besvær,  at  holde  sig  i  Ke- 
rissen. Hvis  der  tilmed  voxede  et  eller  andet  Træ  ved 
Vejen  —  og  dette  var  Tilfældet  næsten  overalt  —  saa  maatte 
man  skynde  sig  at  vende  Bunden  af  Kerissen  imod  det,  thi 
ellers  kom  ens  Hoved  i  Fare.  Men  hændle  det,  at  Vejen 
pludselig  i  det  samme  drejede  af  i  modsat  Retning,  saa 
maatte  man  med  Hænder  og  Fødder  eller  ved  en  kraftig 
Bevægelse  med  Kroppen  søge  at  vende  Kerissen.  Thi,  hvis 
dens  Stævn  slap  bag  om  Træet,  saa  er  intet  sandsynligere, 
end  at  Trækremmen  maatte  briste,  og  Kusken  slynges  mod 
Træstammen.  Jeg  havde  lykkelig  afpareret  en  saadan  Fare 
og  derved  mistet  Ligevægten,  da  Kerissen  atter  stødte  saa 
haardt  mod  en  Afsats,  at  jeg  blev  kylet  op  af  den,  for  atter 
at  falde  sidelæns  tilbage.  Jeg  havde  været  ganske  uhjælpelig 
i  denne  Forlegenhed,  om  ikke  et  nyt  Stød  mod  den  næste 
Afsats  atter  havde  bragt  mig  i  den  rigtige  Stilling.  Da  vi 
omsider  vare  naaede  ned  paa  Elven,  standsede  Renen  plud- 
selig, vendte  sig  om  og  betragtede  den  store  Bakke  med 
øjensynlig  Forundring.  Derefter  forløb  Færden  meget  be- 
kvemt langs  Elven  til  vort  Nattekvarter." 

En  anden  Gang  havde  man  spændt  en  ung,  daarlig  og 
utilkørt  Ren  for  Castrens  Slæde  .  .  .  „Medens  jeg  sad  ube- 
kymret og  betragtede  Nordlyset,  begyndte  Renen  at  fiire  fra 
Side  til  Side  paa  Vejen.  Naturligvis  sparede  jeg  ingen  Møje 
for  at  tugte  ham  for  slige  Extravagancer,  men  herunder 
hændtes  intet  bedre,  end  at  Tømmen  blev  hængende  ved  en 

af  hans  langt  fremspringende  Takker.  Dette  hragte  Kenen 
til  den  yderste  Fortvivlelse.  Den  hoppede  og  vred  sig  af 
alle  Kræfter,  hvorved  Tømmen  kom  mere  og  mere  i  Vild- 
rede". Castren  steg  ud  af  Slæden,  og  det  lykkedes  ham  at 
komme  hen  til  Renen.  Men  nu  gik  denne  angrehsvis  til 
Værks.  Den  plantede  sine  Hornspidser  i  Forskerens  Mave, 
og  Castren  kæmpede,  efter  hans  egen  Opfattelse,  i  Virkelig- 
heden for  Livet.  Endelig  retirerede  han  tilbage  til  Kerissen, 
og  saa  —  pilede  Renen  atter  afsted  i  fuld  Fart. 

Nu  —  de  fleste,  der  have  rejst  med  Rener,  anse  slige 
uundgaaelige  Rejseæventyr  for  mere  fornøjelige,  end  farlige, 
og  jeg  gentager  det:  Rejsen  i  Lapmarkerne  er  mangfoldige 
Gange  bekvemmere  i  Snetiden  end  i  den  korte  Sommer. 

Jeg  har  nu  søgt  at  give  et  Billed  af  Renen  og  dens 
Karakter.  Det  er  ofte  faldet  mig  ind,  at  dette  ædle  Dyr  just 
hos  Fjældlappen  har  fundet  sit  naturligste  Herskab.  Thi  der 
er  i  Virkeligheden  en  ikke  ringe  Overensstemmelse  mellem 
Herrens  og  Tjenerens  Temperamenter:  Renen  er  aldrig  i  Ro, 
stadig  i  rastløs  Bevægelse,  —  naar  den  da  ikke  sover. 
Lappen  elsker  ganske  vist  sin  Kote,  og  han  kan  ligge  længe 
uvirksom  derinde  paa  Renhuden.  Men  hans  medfødte  Vandre- 
drift  dør  aldrig:  Blot  for  at  flytte  paa  sig,  for  at  se  sig  om 
i  Landet,  for  at  spørge  nyt  i  fjerne  Koter,  springer  han  op 
fra  Renhuden  og  begiver  sig  afsted.  Hans  Vandringer  ere 
ikke  meget  vidtstrakte  om  Sommeren.  Men  i  Snetiden  til- 
bagelægger Lappen  meget  lange  Afstande,  ofte  kun  af  Rejse- 
lyst, ofte  i  Kraft  af  et  eller  andet  opdigtet,  eller  halvtfmgeret 
Formaal,  navnlig  det:  at  søge  efter  bortløbne  Rener.  Han 
løber  da  paa  Ski,  og  man  har  Exempler  paa,  at  han  med 
dette  Befordringsmiddel  har  rejst  flere  Uger  i  Træk. 

Renen  har  mange  Fjender.  Der  er  Myggene  og  Bræm- 
serne  og  Ulvene,  Jerven  og  Lossen  (sydpaa).  Men  en  større 
Rolle  end  de  vilde  Dyr,  spiller  et  ugunstigt  Klima,  Misvæxt 
og  Hungersnød. 

H.  Kaarsberg:  Nordens  sidste  Nomade.  11 

Naar  der  etter  Snefald  indtræder  Tøvejr  eller  Regn  og 
derpaa  alter  Frost,  dannes  en  Isskorpe  paa  Snelaget.  Denne 
kaldes  i  Lapland  „flen"  af  Nybyggerne,  tjuoke  eller  tjukke 
af  Lapperne.  Naar  Skorpen  er  saa  stærk,  at  den  forhindrer 
Renen  i  at  grave  sig  ned  efter  Foder,  er  Dyret  henvist  til 
at  stille  sin  Sult  paa  Trælav  og  Smaakviste.  Trælavet  (Skæg- 
lavet, alectoria  jubata)  er  et  maadeligt  Foder.    Undertiden 


river  Storm  og  Slud  de  lange,  sorte  Lav-Duske  ned  fra 
Træerne.  Men  i  Almindelighed  maa  Lappen  fælde  en  Mængde 
Træer,  for  at  gjøre  det  muligt  for  Renen  at  naa  Foderet. 
Denne  Fældning  er  nu  ved  Lov  forbudt.  Men  man  vil  næppe 
nogensinde  kunne  gennemføre  dette  Forbud  i  Flen-Aar,  og 
jeg  traf  overalt  i  Lapmarkerne  en  Mængde  Træer,  der  vare 
knækkede  eller  huggede  i  Højde  med  de  foregaaende  Aars 
Snelag  (et  Par  Alen  over  Træets  Rod).  Naar  Skorpen  ikke 
kan  bære  Renen,  skærer  den  Fødderne  ved  at  synke  igennem. 

Naar  vi  have  set,  hvor  meget  vort  Hjortevildt  lider  ved 
dansk  „flen",  ville  vi  kunne  danne  os  et  Billede  af  en  Ren- 
hjords bittre  Nød  under  den  laplandske. 

Ogsaa  et  dybt  og  løst  Snelag  er  til  Skade  for  Renen: 
Den  synker  og  synker,  trættes  snart,  har  ondt  ved  at  ernære 
sig,  og  den  bliver  meget  lettere  et  Bytte  for  Jerv  og  Ulv.  — 
Værst  af  alt  er  dog  Flen-Aaret  med  dets  Hungersnød  og 
Hungersdød. 

P.  Lastadius  har  givet  en  Beskrivelse  af  Flen-Nøden. 
Diiben  citerer  en  Del  af  denne.  Jeg  vil  nedenfor  bringe  en 
Over.sættelse  af  den  gamle  Lastadius'  Skildring  og  kun 
udelade,  hvad  allerede  forhen  er  meddelt  om  Naturfænomenet. 

...  „Da  nu  den  svære  Fattigdom  paa  Renfoder  indtraf, 
droge  nogle  Lapper  tilbage  til  Fjældene  i  Haabet  om  at 
finde  Renfoder  der.  Men  allerede  under  Flytningen  styrtede 
mange  Rener:  De  allerede  udmagrede  Dyr  udholdt  ikke  den 
forcerede  March:  de  døde  som  Fluer  under  Vejs.  Oppe  paa 
Fjældet  blev  det  endnu  værre.  Ogsaa  der  var  „flen"  og  til- 
med ingen  Nødhjælp  i  lavbærende  Træer,  thi  Træer  findes 
ikke  der.  Blandt  de  Lapper,  jeg  forhen  har  nævnt,  mistede 
Jon  Olofsson  vel  Hælvten  af  sin  Renhjord,  Limsji  og  flere 
andre  sikkert  to  Trediedele.  De,  som  forbleve  i  Skovene, 
mistede  ogsaa  mange,  men  de  bjergede  sig  dog  meget  bedre 
hvad  Lavet  angaar.  De  kunde  dog  ikke  holde  deres  Hjorde 
sammen;  men  —  især  henimod  Vaaren,  da  Sneen  fastnedes 
og  bedre  bar  Renen  oppe,  —  maatte  de  sprede  dem,  for  at 
Dyrene  paa  den  Maade  lettere  skulde  kunne  skaffe  sig  Føde. 
Det  staar  under  saadanne  Omstændigheder  heller  ikke  i 
Lappens  Magt  at  holde  sine  Rener  sammen  og  at  vogte  dem, 
selv  om  han  aldrig  saa  gerne  vilde  det.  Thi  Instinktet  og 
Hungeren  driver  dem  til  at  springe  om,  uden  at  kære  sig 
om  Sammenhold.  Fjældlapperne  vendte  saaledes  dette  Aar 
(o:  1828)  tilbage  til  Fjældet  med  Smaad rifter  af  deres  Ren- 
hjorde,   en    og   anden    endog  ganske  uden  Rener.     Renerne 

sprang,  —  til  Skovlappernes  store  Forargelse,  —  overalt  ind 
i  Skovene.  Alligevel  stræbte  de,  efter  gammel  Vane,  stadig 
vester  ud  mod  Fjældene,  og  narrede  under  denne  Vandring 
Skovlapperiies  Rener  med  sig,  —  de,  som  ellers  ere  vante 
til  at  være  i  Skoven,  og  ikke  pleje  at  drage  til  Fjælds.  Store 
Flokke  af  Rener  kom  om  Sommeren  til  Arieplog-Trakterne, 
svømmede  over  Vanddragene  vesterud  mod  Fjældene.  Saa 
fik  Skovlapperne  efterhaanden  deres  Rener  igen,  for  saa  vidt 
som  de  vare  i  Live.  Følgen  af  et  saadant  ondt  Aar  er,  at 
de  Kalve,  der  fødes  om  Vaaren,  ikke  kunne  leve.  De  ud- 
magrede Renkøer  have  ingen  Mælk,  og  selve  Fostrene  turde 
være  svækkede  ved  Mødrenes  Lidelser  om  Vinteren.  Der 
fandtes  Lapper,  som  forhen  havde  haft  50—60  Kalve  om 
Aaret,  men  nu  blot  havde  2  eller  3.  Lapperne  plejede  i  Alminde- 
lighed at  leve  af  Mælk  om  Sommeren,  men  nu  lod  dette  sig 
ikke  gøre.  De,  som  ejede  Fiskeredskaber  bleve  for  en  stor 
Del  staaende  ved  Fiskesøerne,  og  kun  de,  som  vare  absolut 
fornødne  til  Renernes  Vogtning,  droge  til  Fjælds".  —    -     - 

Linne  skriver  (Iter  Lapponicum  pag.  142):  „Då  frys  att 
skara  blifver  på,  att  han  (Renen)  ej  med  fottren  kan  sparka 
sig  genom,  do  traffeligen,  hvilket  Lappen  så  fruktar,  som  vi 
dyr  tid,  ty  då  renerne  do,  maste  han  antingen  hungra  i  hål, 
tigga  eller  stjåla." 

En  mindre  almindehg  og  mindre  betydelig  Ulykke  for 
Renhjorden  er  det  saakaldte  „Lemmet- Aar",  d.  v.  s.  Aar, 
da  Fjældlemlen  eller  Lemmingen  foretager  sine  mærkelige 
Vandringer  gennem  Landet  fra  Fjældene  og  ned  mod  Havene. 

Lemmingen  (Lemnus  Norvegicus)  horer  til  de  inter- 
essanteste af  Dyrene.  Den  beboer  Højnordens  Fjælde  og 
Tundraerne.  I  Dværgbirkens  Region  finder  man  især  dens 
Smaastier.  Dyret  er  en  lille  Gnaver,  noget  mindre  end 
Rotten.  Den  har  en  kort  Hale,  og  dens  Pels  er  broget :  brun, 
gullig  og  sortgraa. 

Drehm  siger:  „Discecerer  man  Dyret,  finder  man  til  sin 

Forundring,  at  det  saa  at  sige  kun  bestaar  af  Skind  og  Ind- 
volde. Benene  og  Musklerne  ere  yderst  fine  og  spæde,  Ind- 
voldene, særligt  Fordøjelses-  og  Fori)lantningsorganerne.  ere 
udviklede  i  en  uhyre  Grad."  I  Virkeligheden  er  den  lille, 
ganske  pyntelige  Lemming  ved  sin  rentud  frygtelige  For- 
plantningsdygtighed ofte  bleven  en  Svøbe  for  alt  andet  le- 
vende. Tørre  Somre  begunstige  dens  Udbredelse.  Saa  længe 
den  har  Næring  nok,  er  der  ingen  Fare  for  dens  Vandringer. 
Den  lever  da  fredeligt  —  i  sin  Fordybning  i  Jorden  om  Som- 
meren, i  sin  varme,  polstrede  Rede  i  Vintersneen,  —  færdes 
paa  sine  nedtraadte  Stier  og  gnaver,  gnaver,  gnaver 

Men,  naar  den,  i  Kraft  af  et  ualmindelig  gunstigt  Klima, 
har  formeret  sig  saa  stærkt,  at  det  bliver  knapt  med  Kosten, 
tvinges  den  til  at  vandre.  Den  Hastighed,  med  hvilken 
disse  Smaadyr  kunne  tiltage  i  Antal,  er  ganske  fænomenal. 
Hver  sjette  Uge  sætter  Hunnen  et  nyt  Kuld  Unger.  Og  Un- 
gerne selv  ere  avledygtige  efter  andre  sex  Ugers  Forløb!  — 
Man  forsøge  efter  denne  Oplysning  følgende  Regnestykke: 
100  Lemming-Par  nedsætte  sig  paa  en  engelsk  Kvadratmil 
Land.  Hvert  Par  avler  hver  6te  Uge  i  4  Maaneder  et  Kuld 
Unger,  og  efter  at  Ungerne  ere  blevne  6  Uger  gamle,  avle 
de  et  tredie  Slægtled,  der  atter  avler  et  fjerde  o.  s.  v.  — 
mens  de  ærværdige  Oldeforældre  paa  deres  Side  frejdigt 
fortsætte  Produktionen.  Sættes  det  gennemsnitlige  Antal  af 
Unger  i  hvert  Kuld  til  kun  fem,  hvor  mange  Lemminger 
kunne  vi  saa  glæde  os  ved  i  den  paagældende  Egn  efter 
fjerde  Maaneds  Udgang?  —  —  — 

Udvandringen  begynder  med  et  relativt  mindre  Antal 
vejfarende  Lemminger.  Men  i  kort  Tid  er  Toget  voxet,  som 
en  Lavine  voxer:  Til  de  Hundrede  slutte  sig  de  Tusinde,  og 
snart  maa  man  regne  med  Millioner.  Som  drevne  af  en 
mystisk  Kraft,  vandre  Dyrene  lige  frem  gennem  Landet. 
Lemmingen  er  modig.  Ligesom  vor  Rotte  sætter  den  sig 
hvæsende  til  Modværge   mod   langt  større  Dyr  og  mod  Men- 

nesker.  Det  iimaadeJige  Tog  standses  ikke  af  nogen  Natur- 
hindring: Det  gaar  lige  ud.  Dyrene  styrte  sig  i  Elve  og 
stride  Strømme,  svømme  over,  eller  drukne.  De  kaste  sig 
ned  over  stejle  Klippevægge,  knuses  i  Faldet,  eller  gaa  videre. 
Stadig  bevæger  Toget  sig  fremad  i  en  lige  Linie.  Sneugler 
og  Høge  forfølge  det  i  Luften,  Polarrævene  og  Ulvene  paa 
Jorden.  Skaren  decimeres,  uden  at  det  kendes.  Og,  hvor 
den  ghder  hen  over  Jorden,  lægger  den  alt  øde.  Øjenvidner 
berettede,  hvorledes  Landet  saa  ud  efter  et  Lemmeltog:  Det 
var  som  en  graa  Ørken  at  skue,  uden  et  eneste  grønt  Straa. 
Ikke  et  eneste  Træ  var  skaanet:  Alle  vare  „ringgnavede" 
ved  Roden.  Lav  og  Mos  og  Bark,  Græs  og  Kviste  vare  som 
afsvedne. 

Man  skulde  tro,  at  de  store  Vande,  i  hvert  Fald  den 
botniske  Bugt  og  for  de  norske  Lemmingers  Vedkommende 
Vesterhavet,  maatte  kunne  bringe  Dyrene  til  at  vende  om. 
Det  forholder  sig  ikke  saaledes:  Myriader  af  Fjældlemminger 
svømme  ud  i  Havene  og  finde  der  deres  Død,  mens  kun  et 
ringe  Antal  forbliver  paa  Landjorden  og  vandrer  tilbage  til 
Fjældene. 

Naar  med  visse  Mellemrum  et  Lemmel-Aar  indtræffer, 
kniber  det  med  at  skaffe  tilstrækkeligt  Foder  til  Renerne  i 
de  hærgede  Egne.  Lemmingen  levner  aldeles  intet  til  de 
Renhjorde,  der  komme  efter  den.  Lapperne,  som  tilskrive 
deres  kære  Rener  en  særegen  Dømmekraft  og  en  bedre  For- 
stand, end  de  vistnok  have,  paastaa,  at  Renen  i  Bevidsthed 
om  den  Fortræd  den  lille  Gnaver  gjør  den,  forfølger  den, 
hvor  den  kan,  ja  at  Renen  endogsaa  æder  Lemmingen. 
Dliben  har  sikkert  Ret,  naar  han  anser  denne  Paastand  for 
en  Misforstaaelse.  Der  findes  undertiden  i  Renens  Mavesæk 
—  hgesom  i  Hestens  —  faste  Haar-Boldte,  Conglomerater, 
dannede  ved  Mavens  peritaltiske  Bevægelser,  af  Renens  egne 
Haar.  Ren-Haarene  sidde  ofte  meget  løst,  især  i  Fældetiden. 
En  Renhud  „haarer"  saa  livligt,   som   intet   andet  Pelsværk: 

Der  findes  løse  Renhaar  overalt,  i  Mælken,  |);ki  Kødet  i 
Gryden,  paa  Lappens  Klæder,  allevegne  i  Koten.  Ved  Slik- 
ning  paa  kløende  Steder  vil  Renen  i  Tidens  Løb  kunne  iu'å\- 
sliige  en  saa  stor  Mængde  Haar,  at  en  llaarboldt  let  vil 
kunne  dannes.  Du  ben  antager,  at  Lappernes  Beretning  om 
Renen  som  Lemmel-Æder  stammer  fra  Fundet  af  slige  Haar- 
boller. 

Lapbunden  —  paa  lapsk:  piiidnak,  piin,  pen,  ben, 
pSna  —  foruden  en  Mængde  særlige  Betegnelser  for  Hun- 
hunden, Hvalpen,  Bjørnebunden  o.  s.  v.,  o.  s.  v.  —  bar  sikkert 
fra  Oldtiden  været  Husdyr  hos  Lappen.  Skønt  Hunden  stedse 
var  hans  trofaste  og  utrættelige  Følgesvend,  ansaa  han  den 
dog  for  et  laverestaaende  Dyr  end  Renen:  Det  bragte  Ulykke 
og  Vanheld,  naar  en  Hund  kom  paa  Offerpladsen  i  Lappens 
Hedningetid.  Ikke  desto  mindre  blev  Hunden  undertiden 
anvendt  som  Offerdyr. 

Hunden  spillede  altid  en  stor  og  anerkendt  Rolle  i  No- 
madelappens Tilværelse.  I  ældre  Tider  blev  Jagthunden  be- 
gravet ved  Jægerens  Side,  og  Hustruen  fik  sin  Yndlingshund 
-  helst  en  hvid  —  med  sig  i  Graven.  Endnu  den  Dag  i 
Dag  have  Kotens  Herre,  Hustruen,  Børnene  og  Tjenerne  hver 
sin  Hund,  der  lyder  enhver  overkommelig  Befaling.  Lappen 
holder  meget  af  sin  Hund,  den  er  ham  aldeles  uundværlig 
ved  Vogtningen  af  Renerne,  og  en  god  Laphund  er  i  høj 
Pris.  Men  der  er  alligevel  visse  Grænser,  som  dette  ret  paa- 
trængende og  selvbevidste  Dyr  ikke  tør  overskride:  I  den 
Del  af  Koten,  der  ligger  hinsides  Arnestedet,  lige  for  Telt- 
døren, den  Plads,  hvor  Køkkenredskaber,  Klæder  o.  lign.  op- 
bevares, påssjo,  og  som  i  Fortiden  ansaas  for  en  Art 
Helligdom,  —  i  denne  påssjo  maa  Hunden  paa  ingen  Maade 
komme. 

Der  findes  flere  forskellige  Arter  af  Lap  hun  de.  To 
af  disse  ligne  meget  den  islandske  Spids.  „Bjørnehunden" 
er  størst,  kraftigst,  grovest.     Ogsaa  den  benyttes  som  Vogter- 

hund,  skønt  den  har  sit  Navn  af  dens  Værd  paa  Bjørne- 
jagten. Jeg  har  set  flere  af  disse  Jagthunde.  En  af  dem, 
en  særdeles  grim,  gammel  Køter,  havde  været  med  at  dræbe 


mange  store  Bjørne.  Endelig  omtales  en  haleløs  Laphund, 
der  (af  Friis)  fandtes  i  Kautokeino  og  Enare.  Duben 
nævner  den,  fordi  den  er  et  „Bevis  for  Darwinismen:  For  at 
gjøre  denne  Hund   mindre  angribehg  for  Ulvene,    have  Lap- 

perne  i  lang  Tid  haft  den  Skik,  at  afiuigge  dens  Hale.  ,, Sand- 
synligvis af  den  Grund  fodes  denne  Hund  uden  Hale." 

Den  Hund,  som  man  i  Almindelighed  træller  i  arktisk, 
svensk  Lapmark  er  lille  og  grim:  Den  ligner  meget,  —  i 
Størrelse,  Haarlag,  Manerer  og  Temperament,  —  den  islandske 
Spids.  Men  den  er  sjælden  hvid.  Den  tætte,  grove,  lang- 
haarede  Pels  er  hyppigst  sort  eller  broget  af  sort,  brunt  eller 
graat.  Den  bærer  Hovedet  og  Halen  som  Spidshunden,  Halen 
er  busket,  langhaaret,  dog  uden  egentlig  „Fane". 

Størst  Rolle  spiller  Laphunden  som  Vogterhund.  En 
enkelt  eller  et  Par  smaa  Laphunde  formaa  at  samle  og  holde 
Styr  paa  en  hel  Renhjord.  Utrættelig,  energisk  og  bidsk 
farer  den  øjeblikkelig  afsted  efter  den  Ren,  der  drister  sig 
til  at  skille  sig  fra  Flokken.  Og  det  store  Rensdyr  lader  sig 
villigt  drive  af  den  lille  Hund,  —  i  hvert  Fald  indtil  det 
atter  er  naaet  ind  i  Flokken;  saa  gør  det  ofte  Front,  „fælder" 
Takkerne  og  driver  sin  Forfølger  paa  Flugt.  Naar  man  har 
set  en  eneste  Hund  styre  f.  Ex.  en  Hjord  paa  5 — 600  Me- 
rinos-Faar,  synes  Laphundens  Bedrifter  noget  mindre  æven- 
tyrlige.  Men  Rener  ere  langt  vanskeligere  at  holde  sammen, 
end  Faar,  og  der  er  ikke  Tvivl  om,  at  Fjældlappernes  smaa 
Hunde  bære  Prisen  som  Jordens  bedste  Vogterhunde. 

Ogsaa  hjemme  ved  og  i  Koten  er  Laphunden  paapassehg: 
Saa  snart  man  nærmer  sig,  farer  hele  Hundekomplottet  bjæf- 
fende løs  paa  en.  Man  forfølges  af  disse  nærgaaende,  arrige 
Kreaturer  just  saa  længe,  som  det  behager  Lapperne  at  und- 
lade at  „kalde  dem  af"  eller  slaa  efter  dem  med  en  Kæp. 
1  Forhold  til  den  Støj  disse  trofaste  Dyr  gjøre,  er  den  Blods- 
udgydelse de  forvolde  lig  Nul,  og  jeg  har  aldrig  set  en  Lap- 
hund bide  et  Menneske. 

Foruden  ,. Bjørnehunden"  anvendes  ogsaa  den  almindelige 
lille  Laphund  undertiden  til  Jagt.  Jægeren  lader  den  da  op- 
spore og  „rejse"  Vildtet,  navnlig  Fuglevildt.  Laphunden  har 
en  „fin  Næse",  men  den  „staar"  ikke  for  Vildtet.    I  Trakter, 

der  ere  rige  paa  Ryper  og  Tjur,  gælder  det  om  at  faa  Fuglen 
paa  Vingerne  —  op  over  den  ofte  lave  Skov.  Jeg  har  talt 
med  Jægere,  der  ikke  vilde  bytte  deres  lille  Laphund  med 
en  engelsk  Pointer  ved  Jagt  i  de  hjemlige  Egne.  Hvor 
Fuglene  ere  lidet  talrige  og  meget  spredte  i  Terrainet,  vil 
dog  Laphunden  næppe  kunne  maale  sig  med  en  virkelig 
Hønsehund. 

Dub  en  meddeler  (1.  c.  pag.  330  o.  flg.)  en  gammel  Sang, 
rettere  Sangcyclus,  et  lappisk  Sagn  om  „Pejen  neida"  (Sol- 
Datteren).  Præsten  Fjellner,  der  mundlig  har  ydet  D  il  ben 
mange  og  værdifulde  Meddelelser,  dikterede  ham  bl.  a.  ogsaa 
„Sol-Datteren".  Sagnet  giver  en  billedrig  Fremstilling  af 
Lappens  Udvikhng  til  hans  nuværende  Standpunkt  som 
Rensdyrs-Nomade,  og  af  Renens  og  Hundens  Udvikling  til 
„Husdyr".  I  Sagaens  Slutning  forekommer  følgende  Sted 
om  Hunden.     Jeg  gengiver  det  efter  Diibens  Oversættelse: 

...  „Og  Renhjordene  øgedes,  strøjfede  viden  om.  Re- 
nerne bleve  mere  sky.  Forgæves  forsøgte  de  glade,  de  kyske 
Gossar  og  Flickor  at  drive  dem  og  holde  dem  samlede.  Da 
var  det,  at  Hunden  en  skønne  Dag  sagde: 

„End  jeg  Stakkel  snapper  Smuler 
Op.  ved  Koten  og  ved  Jagten ; 
Læg  til  Kosten  blot  lidt  Suppe, 
Blot  en  lille  Slev-fuld  Renmælk, 
Blot  af  Blod,  Kjød,  Ben  en  Mundfuld, 
Da  skal  trofast  jeg  Jer  hjælpe, 
Holde  Hjorden  trofast  sammen." 

Saa  blev  Hunden  antaget  i  Menneskets  Tjeneste;  han 
driver  Renerne  sammen,  han  finder  de  vildfarendes  Spor, 
han  beskytter  Hjorden  mod  Vilddyret,  han  er  Same-Folkets 
bedste  Ven  og  Tjener.  —  Og  god  er  han:  Han  plager  ikke 
selv  Renerne,  og  han  taaler  ikke,  at  nogen  plager  dem. 
Men  kun  Et  hævner  han  grumt:  hvis  man  vanrøgter  ham  i 
hans  Alderdom: 

„Gi'er  I  mig  i  Skæbnens  Kløer, 
Gi'er  I  gammel  Tjener  Ufred,  - 
Mine  Øjne  rødt  skal  gløde! 
Jeg  med  skarpen  Tand  skal  fare 
Jer  i  Vejen,  naar  I  vandre 
Til  den  anden,  gode  Verden."" 

Derfor  er  Lappen  ogsaa  meget  paapasselig  med  at  slaa 
sin  Hund  ihjel,  naar  den  begynder  at  blive  gammel,  men 
inden  den  bliver  for  gammel.  „Og  er  det  baade  klogt  og 
godt"  (D  il  ben). 

Renen  og  Hunden  ere  Fjældlappernes  (Nomadernes) 
eneste  faste  Husdyr.  I  de  senere  Aar  have  de  begyndt  at 
holde  nogle  Geder.  Disse  opholde  sig  i  Nærheden  af  Koten 
og  yde  Mælk  til  Husbehov.  Lappen  slipper  herved  for  at 
hente  sin  Mælk  fra  Renhjorden,  der  ofte  springer  langt,  langt 
borte  i  Snefjældet.  Og  Renkalvene,  der  i  Stedet  for  Lapperne 
faa  Moderdyrenes  Mælk,  blive  større  og  stærkere.  Gederne 
ere  temmelig  smaa.  De  ligne  iøvrigt  ganske  Geden,  som 
den  findes  i  det  øvrige  Skandinavien. 

Man  skal  skue  Kalmykken,  naar  han  sprænger  over 
Steppen  med  sit  Stod,  Fjældlappen  naar  han  vandrer  gennem 
sit  Land,  som  den  stolte  og  glade  Fører  for  Renhjord  og 
Husstand.  Enhver,  der  har  set  Lappen  i  sin  Kote  i  Fjældet, 
vil  bevare  et  kønt  og  interessant  Billede  af  dette  Natur- 
menneskes Liv  i  Hjemmet.  Men  frejdigere  og  livligere  er 
Billedet  af  den  flyttende  Nomadelap. 

Peter  Lastadius  skriver  et  Sted  i  sine  Dagbøger: 

„Saa  snart  vi  vare  færdige  med  at  fiske  med  Næt,  skyndte 
vi  os  til  Handels-  og  Slagtepladsen.  Der  var  nu  ikke  andre 
tilbage  end  Peter  Fjellman  og  en  Lap  ved  Navn  Niels  Nilsson, 
til   Hverdagsbrug   kaldet    „Tobaks    Nitsch".     Lapbyen ^)    var 


^)  Til  en  „Lap-By"  hører  blot  et  enkelt  eller  nogle  faa  Telte.  Be- 
rømte „Pladser",  afsatte  med  store  Mærker  paa  Kort  over  Lap- 
marken,  beboes  ofte  kun  af  en  eller  to  bofaste  Nybyggere,  f.  Ex. 
Aborrtrftsk,  Porjus,  Njunnes. 

flyttet,  og  vi'  saa  paa  Flytningen  fra  Fiskepladsen.  Vi  saa 
tvende  Flytte-Tog;  det  ene  var  den  her  omtalte  By,  det  andet 
drog  samme  Vej,  men  det  var  brudt  op  fra  Stranden  ved 
Sjuka,  en  mindre  Sø,  der  ligger  strax  vest  for  Revve. 
Begge  Skarerne  vare  helt  store.  Det  er  smukt  at  se  en  stor 
Renhjord  skride  frem  over  Sletten,  som  ved  en  saadan  Flyt- 
ning dannes  af  den  tilfrosne  Sø.  Forrest  gaar  en  Mand  og 
leder  en  Ren.  Eller  han  gaar  alene  og  lokker  blot  nu  og 
da  for  Hjorden,  der  troligt  følger  efter  ham  i  nogle  Skridts 
Afstand.  1  de  forreste  Rækker  ses  sædvanligvis  en  Mængde 
store  Renoxer,  stolt  knejsende,  med  de  store,  grenede  Horn. 
Derefter  følge  de  andre  imellem  hverandre.  Det  hgner  en 
forunderlig,  fremadskridende  Skov.  De  mangefold  grenede 
Kroner,  med  deres  livlige,  stadigt  skiftende  Bevægelser,  frem- 
byde et  Skue,  der  gjør  det  skønneste  Indtryk  paa  Tilskuerens 
Øje  og  Sind.  Lapperne  udtrykke  dette  ved  den  figurlige 
Talemaade,  hvormed  de  stundom  betegne  en  stor  Renhjord: 
De  kalde  den  et  Hav  (sava).  „Naar  Jon  Olsson  kommer  med 
sit  Hav,  saa  strejfer  han  snart  over  disse  Græsgange  og 
nedtramper  dem,"  sagde  en  Gang  en  Lap  til  mig.  Billedet 
er  formodentlig  taget,  ikke  blot  af  Havets  Størrelse,  men 
ogsaa  af  dets  Bølgebevægelse.  De  Renhjorde,  vi  den  Aften 
saa  skride  over  Kakel,  talte  sandsynligvis  c.  1000  Rener 
hver.  Den  endnu  ikke  meget  tykke  Is  bragede  under  dem. 
Klovenes  Stampen  mod  Isen  og  den  Knitren,  som  altid  lader 
sig  høre  fra  Renens  Ben,  naar  han  gaar,  gave  et  Gny,  der 
hørtes  langt  bort.  Det  undrer  mig  ikke,  at  Lappen  er  stolt 
af  sin  Rigdom.  Thi  ved  det  stolte  Skue  af  saadan  en  Ren- 
hjord føler  den  fremmede  Iagttager  sit  Bryst  hæve  sig,  — 
hvor  meget  mere  da  selve  Ejeren!  Efter  Hjorden  følger  et 
eller  flere  Mennesker,  alt  efter  Omstændighederne,  samt  nogle 
Hunde.  Skilles  en  Ren  fra  Hjorden,  saa  fare  Hundene  paa 
given  Ordre  afsted  for  at  forfølge  Desertøren;  og  de  give 
ham  hverken  Fred  eller  Pardon,  før  han  igen  har  sluttet  sig 

til  Armeen.  Ogsjui  uden  Befaling  tbrstaa  gode  og  øvede 
Hunde  at  gjøre  deres  Tjeneste.  De  forfølge  som  Furier  med 
den  yderste  Forbittrelse  den  Ren,  som  skiller  sig  fra  Hjorden; 
og  de  standse  strax,  saa  snart  han  atter  er  konmien  tilbage. 
Saasnart  Renen  hører  Hunden  glamme  og  komme  springende, 
skynder  han  sig  ogsaa  tilbage  til  Hjorden.  Han  ved  saa 
godt,  at  han  ingen  anden  Udvej  har.  Selv  om  Hunden  er 
mellem  ham  og  Hjorden,  springer  han,  trods  Faren  for  at 
blive  bidt,  tilbage  til  Hjorden,  men  ikke  bort,  hvor  han  maa 
synes  at  have  bedst  Lejlighed  til  at  undfly.  Saa  snart  Hunden 
har  udført  sit  Hverv,  springer  han  tilbage  til  sin  Herre  bag- 
efter Hjorden,  eller  ogsaa  løber  han  helt  fredsommelig,  efter 
eget  Forgodtbefindende  ved  Siden  af  den.  Men  frem  for 
Fronten  gaar  han  ikke;  thi  derved  vilde  han  forstyrre  Toget. 
Hundens  Instinkt  og  Lærvillighed,  samt  den  Dressur,  han  har 
faaet,  gjør  at  han  saa  dueligt  forstaar  at  spille  sin  Rolle. 
Uden  en  saadan  Adjutant,  vilde  Lappen  umuligt  kunne  styre 
sin  Trop.  Efter  den  fremaddragende  Flytteskare  (fa ro)  følger 
i  nogen  Afstand  „Raijan"  (Raido),  d.  v.  s.  Trosset.  Gryde, 
Kedler,  Sengklæder,  Husholdningssager,  kort  sagt:  alt  Lappens 
Løsøre  pakket  i  Slæder  og  trukket  af  Rener,  som  gaa  i 
Række  efter  hinanden,  hver  med  sit  Læs".  .  .  . 


Det  syntes  meget  vanskeligt,  at  opnaa  den  Gunst,  at  faa 
fotograferet  den  Lapgunmia,  i  hvis  Kote  vi  boede.  Ligesaa 
utilgængehg  var  hun,  da  jeg  vilde  købe  nogle  af  Teltets 
Sløjdsager.  En  halv  Dag  havde  jeg  mit  fotografiske  Apparat 
staaende  paa  sine  tre  lange  Ben  paa  Stenen  udenfor  Koten. 
Der  stod  det  og  skrævede  og  blinkede  koket  med  sit  Kyklop-Øje 
hen  til  Teltdøren:  „Kommer  du  ej  snart?  Kommer  du  ej  snart?" 

Men  Lapgumman  kom  ikke. 

„Hun  kommer  nok,  kommer  nok,  kommer  ta'  mig  Fa'n 
nok!"  paastod  Johan.    „De  vil  alle  sammen  umaadelig  gerne 


—  174  - 

afbildes.  Meri  hun  skal  nu  bare  gøre  sig  kostbar!  Det  er 
saa  fint  med  denne  her  Gumma,  saa  uhyre  fint!  -  Og  — 
hva'  Fa'n  er  der  saa  ved  hende?" 

„Ja,  jeg  ved  ikke,  Johan,"  svarede  jeg  ærgerlig  og  stir- 
rede paa  Solen,  der  var  ved  at  forsvinde  bag  Bjergene. 
„Jeg  ved  det  ikke  .  .  .  Spørg  Gubben,  naar  han  kommer 
hjem,  hvorfor  han  har  taget  hende!" 

—  —  —  „Snusk!"  snærrede  Johan  og  krøb  atter  ær- 
gerlig tilbage  i  Koten. 

Langt  ud  paa  Aftenen  kom  Gumman  pludselig  aller- 
naadigst  ud  af  Teltet,  stillede  sig  i  Positur  med  sin  Fjældstav, 
og  forlangte  at  bhve  „taget  af".  Lyset  var  nu  meget  slet. 
Men  jeg  tog  dog  et  Par  Plader. 

Da  vi  derpaa  samledes  i  Koten,  bad  jeg  Johan  skænke 
vor  Værtinde  en  „Sup"  eller  to:  Nu  maatte  vi  handle.  Thi 
vi  manglede  tilstrækkelig  Fourage  til  Hjemrejsen,  og  jeg 
vilde  afsted  i  Nat. 

Lapgumman  drak  „Supen".  Ogsaa  Børnene  lod  hun 
smage.     Men  det  syntes  umuligt  at  faa  en  Handel  i  Gang. 

Derimod  begyndte  hun,  i  et  pludsehgt  Anfald  af  Vel- 
villie,  at  lede  i  påssjo  (Kotens  Allerhelligste,  herom  senere) 
efter  et  eller  andet  rart.  Med  spændt  Opmærksomhed  fulgte 
mine  Øjne  hendes  Bestræbelser.  Og  da  den  gode  Kones 
Hænder  omsider  kom  tilsyne  mellem  alle  Huderne  og  de 
gamle  Skindbuxer  og  halede  en  halvfyldt,  men  ikke  helt 
frisk,  grønlig  Renvom  efter  sig  ud  af  Bunken,  da  skønnede 
jeg,  at  hendes  Hjerte  dog  ikke  var  fuldstændig  uindtageligt. 

Gumman  løsnede  Snoren,  der  lukkede  for  Vommens  Ind- 
hold, trykkede  den  store  slimede  Sæk  til  sit  Bryst  og  lod 
en  Strøm  af  sort,  gammelt  Renblod  sive  ud  i  Gryden.  .  .  . 

„Nu  skal  vi  ha'  Blodvælling,  Johan,"  bemærkede  jeg  og 
trak  mig  tilbage  paa  min  Renhud. 

„Ja  vi  skal  nok  det,"  svarede  han  og  stirrede,  stærkt 
dampende  paa  sin  Kridtpibe,  ned  i  Gryden. 

—  „Men  da  mine  religiøse  Overbevisninger  paa  det  be- 
stemteste forhindre  mig  i  at  spise  Blodvællinger,  vil  jeg  bede 
Dig  anmode  den  gode  Kone  om  at  sælge  mig  nogle  Pund 
Renkød:  Det  vil  jeg  koge  og  tage  det  med  paa  Rejsen." 

Johan  tog  Piben  af  Munden  og  vexlede  nogle  Replikker 
paa  lapsk  med  Gumman.  Hun  sad  nu  paa  Gulvet  paa  øster- 
landsk Maner  og  rørte  med  en  Slev  i  Gryden,  mens  hun 
smøgede  af  sin  Snadde  og  spyttede  hen  for  sig.  Kvinden 
saa  ikke  paa  os,  mens  hun  talte.  Overlegen  og  ufravendt 
stirrede  hun  eftertænksom  paa  sin  Gryde.  — 

„Hun  siger,  gjør  hun,  Fru'n",  sagde  Tolken  omsider,  „at 
hun  aldrig  har  set  En,  der  ikke  vilde  æde  Blodvælling. 
Og  hun  spørger  Dig,  om  der  da  slet  ikke  findes  noget  Dyr 
her  paa  Jorden,  hvis  Blod  Du  maa  æde?" 

„Jo:  Blodet  af  det  saakaldte  Bæltedyr  maa  jeg  gerne 
spise",  svarede  jeg  fromt.  „Men  —  dét  Dyr  forekommer  meget 
sjældent  hos  os;  —  der  er  næsten  ingen  „Tilgang"  af  Bælte- 
dyr paa  det  sidste.  Alle  andre  Blodretter  vilde  bringe  min 
Sjæl  i  Helvede!  ~  Sig  hende  det." 

Johan  sagde  det.  Men  det  syntes  ikke  at  interessere 
Gumman  at  vide,  hvor  vore  Sjæle  vilde  havne.  Hun  drog 
omsider  frem  under  Klæderne  i  påssjo  et  stort  Renlaar. 
Det  var  grønlig-slimet  og  ganske  raaddent. 

Johan  og  jeg  vexlede  et  Par  forstaaende  Blikke.  Han 
skiftede  atter  nogle  Rephkker  med  Gumman.  Men,  da  der 
ikke  kom  andet  Kød  frem,  end  bemeldte  Laar,  greb  han, 
med  en  uvillig  Bevægelse,  Haandøxen  og  parterede  den  stin- 
kende Brad  .  .  .  Kan  være,  den  var,  hvad  Huset  for  Øjeblik- 
ket formaaede. 

Vi  kogte  Vand  til  The,  —  denne  Gudedrik!  Denne  fine, 
ædle  The,  som  en  Gang  for  længe  siden  blev  rakt  mig  af  en 
fin  og  nydelig  Damehaand,  —  som  opliver,  uden  at  beruse, 
som  i  sin  duftende  Damp  skjuler  Hjemmets  Kariter,  Arm  i 
Arm  med  det  fjerne  Østens  æventyrlige  og  underlige  Skik- 

kelser,  —  —  som  har  Magt  til  at  jage  Stanken  af  en  raaden 
Rensdyrkølle  ud  gennem  Kotens  Røghul! 

Og  Lapkvinden  snød  sig  —  flere  Gange  og  med  stor 
Omhu  —  med  Fingrene,  jog  Hænderne  i  Melfjerdingen,  og 
gav  sig  til  at  ælte  en  Dejg  af  Mel  og  Mælk.  Dejgen  deltes 
i  runde  Skiver  af  en  Tallerkens  Størrelse,  klappedes  endnu 
en  Gang  mellem  Hænderne  og  lagdes  paa  de  langsomt  glø- 
dende Ris  paa  Arnestedet.  Mens  Børnene  i  glad  Forvent- 
ning saa  til,  blev  disse  Fladbrød  vendte  nu  og  da,  indtil  de 
var  nogenlunde  brunede. 

Rørt  ved  Synet  af  alle  disse  Tilberedelser,  bad  jeg  Jo- 
han give  Kvinden  en  „Sup"  til  Blodvællingen.  Men  hun 
vilde  ikke  drikke  „Sup'en".  Hvorfor  Johan  drak  to.  Da 
Kødet  langt  om  længe  var  kogt,  fiskede  Johan  det  op  af 
Kedlen,  og  det  blev  nu  uddelt  efter  retfærdigste  Skøn.  Jeg 
skrællede  efter  Sædvane  mine  lOumper.  Men  ogsaa  det  in- 
derste var  saa  fordærvet,  at  jeg  maatte  lade  det  ligge.  Jo- 
han gik  det  ikke  stort  bedre.  Han  gemte  de  bedre  Kød- 
klumper øverst  i  „Konten".  Det  vilde  vare  mindst  tre  Døgn, 
før  jeg  atter  kunde  fouragere,  og  vi  havde  meget  faa^)  Lev- 
netsmidler  i  „Konten". 

Ophvet  af  Spisningen  og  i  Visheden  om,  at  vi  vilde 
drage  bort  om  Natten,  begyndte  nu  Gumman  at  vurdere  de 
Smaasager,  som  jeg  kunde  have  Lyst  at  hjemføre.  Hendes 
Priser  vare  høje  og  faste.  For  at  faa  en  Ende  paa  Sagen, 
betalte  jeg,  hvad  hun  forlangte,  lagde  et  Par  ildelugtende 
Kødklumper  ovenpaa   „Lapsagerne",  snørede  Bagagen  sam- 


')  Conserveret,  saltet  Kød  bør  paa  maanedlange  Rejser  medføres  i 
de  mindst  mulige  Daaser.  Thi,  saa  snart  en  Daase  er  aabnet, 
er  det  kun  et  Temperatur-  og  Tidsspørgsraaal,  naar  den  Del  af 
Indholdet,  der  ikke  strax  kan  spises,  bliver  raadent.  —  De  af  mig 
medførte  franske,  tørrede  Suppeurter,  som  nogle  Rejsende  saa 
stærkt  anbefale,  mislede,  efler  Pakkens  Aabning,  snart  al  deres 
Velsmag  og  Aroma.     De  lugtede  og  smagte  som  daarligt  IIø. 

men.  trak  i  Lapskoene,  tændte  Piben,  og  krøb,  efterfulgt  af 
Johan,  ud  af  Koten. 

Solen  var  forlængst  borte  bag  Bjergene.  Natten  var 
lys  uden  at  være  klar.  Under  den  hvidblaa  Himmel  bredte 
det  øde,  forstenede  Land  sig  i  graagule  og  mørke  Farve- 
toner, udviskede  og  vage  Omrids.  Luften  var  kold  og  fug- 
tig, men  ren.  —  Jeg  kastede  endnu  en  Gang  et  Hlik  tilbage 
i  Koten:  Lapkvinden  sad  igen,  ulivlig  og  lidet  mild,  og  stir- 
rede hen  for  sig,  mens  hun  smøgede  og,  med  en  vis  avto- 
matagtig  Flid,  spandt  Traad  ved  med  flad  Haand  at  rulle 
Fibre  af  Rensdyrsener,  fugtede  med  Spyt,  op  og  ned  ad  sin 
Kind.  Smaabørnene  og  Hundene  fulgte  os  ud  af  Teltet.  Il- 
den paa  Arnestedet  var  ved  at  slukkes. 

Uden  Sorg  raabte  vi  vort  sidste  Farvel  ind  til  Gumman, 
greb  Stavene  og  vandrede  afsted  i  den  underlige,  skumrings- 
agtige  Nat.  —  Tavse  gik  vi  fremad  i  det  døde,  lydløse  Ter- 
rain.  Saa  var  det.  at  „Pan",  min  tapre,  men  altfor  magre 
Hundehvalp,  kom  jagende  med  en  Jerv,  —  en  stor,  sort 
Skygge,  der,  i  underlige  Spring,  lydløst,  spøgelseagtig,  gled 
bort  over  Klipperne.  Jerven  stilede  i  Retning  af  Lappens 
Renhjord.     Og  Johan  standsede  og  sagde: 

„Se,  han  dér  gaar  lige  i  Renerne,  aldel's  direkte!  — 
Og  den  gode  Gud  skal  nok  sørge  for,  at  Gumman  deroppe 
i  Koten  faar  mere  end  nok  af  helt  friskt  Renkød  imorgen! 
Hæ!  —  Forbaskat!" 


Vi  havde  haft  en  besværhg  Rejse  frem.  Vi  fik  en  endnu 
langt  værre  Vandring  tilbage.  Thi  næppe  havde  vi  tilbage- 
lagt et  Par  Mile,  før  Regnen  begyndte  at  falde  igen.  Og  den 
holdt  ved,  Dag  og  Nat,  i  det  uendelige. 

Vi  vandrede  hele  Natten  og  naaede  ned  i  Skovregionen, 

H.  Kaarsberg:  Nordens  sidste  Nomade,  12 

Gennem  Suilip  og  over  opsvulmede  Elve  „soppede"  vi  fremad. 
Vi  gik  en  Mils  Vej  gennem  Skov.  Ligesom  paa  Fremrej- 
sen  besværliggjordes  Marchen  paa  en  lang  Strækning  af  den 
nmaadelige  „Underskov":  en  rentud  kæmpemæssig  Flora  af 
næsten  mandshøje  Sumpplantei-.  Denne  tætte  Vegetation, 
der  aldeles  skjulte  den  snart  slibrige  og  sumpede,  snart  ste- 
nede Grund,  gød  ved  hvert  af  vore  Trin  en  Douche  af  koldt 
Regnvand  over  os.  Vore  Lapsko  svuppede  af  Vand.  Vand 
strømmede  over  os  fra  oven.  Vand  sivede  gennem  Bagagen 
og  gjorde  dens  Vægt  utaalelig. 

Gennemblødte  til  Skindet  naaede  vi  en  smal  Dal.  En 
Elv  flød,  sort  og  bred,  midt  gennem  Dalstrøget.  Paa  begge 
Bredder  Skov  og  Sump;  og  saa  de  høje  Snefjælde.  Det  snevre 
Dalstrøg  var  fyldt  med  Taagemasser  og  Regntykning.  Kun 
nu  og  da  klarede  Himlen  et  Øjeblik  op,  naar  Morgenluftningen 
jog  Liv  i  de  graa  Taagemasser,  drev  dem  fremad,  opad  over 
Bjergenes  hvide  Tinder.  Og  Himlen  blev  blaa  med  store,  hvide 
Skyer.  Morgensolen  lyste  en  stakket  Stund  paa  de  hvide 
Gletschere.  De  bleve  som  Sølvmor,  som  hvid  og  rosafarvet  At- 
lask at  skue.  Der  blev  lydhørt  i  den  indeklemte  Dal.  Fjældrypen 
baskede  op  tæt  ved  os.  Med  et  hæst  Skræp  flaxede  den  et 
kort  Stykke  frem,  satte  sig  saa  og  gloede  ganske  rolig  paa 
os.  Vi  vare  den  stundom  saa  nær,  at  vi  kunde  have  naaet 
den  med  Fjældstaven.  Og  atter  og  atter  lød  et  Fjældskreds 
Bulder  ned  til  os  eller  Larmen  fra  en  nydannet  Bjergstrøm, 
der  styrtede  sig  som  en  uhyre,  blinkende  Slange  højt  oppe 
fra  Gletscherregionen  —  dybt  ned  i  Sumpen. 

Men  snart  begyndte  Regnen  igen.  Himmel  og  Fjæld  og 
Dal  blev  til  ét  Graat  i  Graat,  —  graaest  dog  den  snævre 
Dal,  hvor  Johan  og  jeg  og  Hunden  med  mødige  Trin  ved- 
blev at  gaa  fremad. 

En  værre  og  langt  mere  trættende  Plage  end  Regnen 
var  dog  Moscitos.  Saa  længe  vi  gik,  var  det  muligt  at  bjerge 
sig  nogenlunde.     Men.   saa   snart  vi   vilde  hvile,   og  navnlig, 

iKKir  (ler  kom  en  lille  Pavse  i  Regnfiildet,  var  vort  Hoved, 
vor  Hals,  vore  Hænder,  øjeblikkelig  omsværmede  af  Tu- 
sinder af  disse  Belzebubs  Tjenere,  der  stak  saa  ledt  og  saa 
længe. 

Efter  at  vi  havde  vandret  hele  Natten,  naaede  vi  tidligt 
om  Morgenen  den  samme  Hule,  der  havde  huset  os  paa 
Fremrejsen.  Men  nu  sivede  Regnvandet  ogsaa  ind  i  Hulen. 
Der  var  dog  langt  bedre  under  Klippeblokken  end  udenfor. 
Og,  da  Johan  havde  tændt  Baal,  og  man  havde  trukket  Klæ- 
derne af  og  vredet  dem  og  faaet  dem  paa  igen.  —  og  man 
havde  faaet  lavet  et  Glas  varm  The,  -  saa  laa  man  ganske 
godt  og  lod  sig  stege  ved  Ilden,  snart  paa  den  ene,  snart 
paa  den  anden  Legemsdel. 

Det  var  lidt  skralt  med  Madvarerne.  Thi  Kødet  fra 
Lapkoten  kunde  ingen  af  os  spise.  Hunden  aad  det,  og 
faldt  derpaa  i  en  dyb  Sovn.  Vi  havde  dog  Sagogryn  og 
lidt  Kødekstrakt,  Ingredienserne  til  en  Suppe,  der,  vel  saltet, 
slet  ikke  er  ilde. 

Efter  Maaltidet  laa  vi  længe  og  tørrede  og  varmede  os. 
Skønt  vi  maatte  hgge  paa  et  ganske  begrænset  Sted,  hvis 
vi  vilde  undgaa  ny  Gennemblødning,  befandt  vi  os  dog  sær- 
deles vel  ved  at  være  „komne  under  Tag".  Vor  Tobak 
havde  holdt  sig  tør.  Og  vi  priste  os  i  høje  Toner  lykkelige 
herover. 

„Naar  vi  nu  have  sovet  lidt,  saa  lave  vi  The,  og  saa 
maa  vi  videre",  mælede  Johan.  Han  skulde  lægge  Planerne 
for  Dags-  eller  Nattemarcherne. 

—  „Om  vi  nu  havde  —  f.  Ex.  en  vel  stegt  Bjørneskinke 
til  Frokost,  før  vi  gaa  videre!"  udbrød  jeg  uvilkaarligt. 

„Aa— ja,  ogsaa  det!"  indrømmede  han.  Saa  laa  han  en 
Stund  og  plirrede  med  sine  smaa  Øjne.  Jeg  troede,  at  han 
var  bleven  søvnig,  og  jeg  havde  helt  glemt  ham,  da  han 
pludselig  udbrød: 

„I  Fjældet.   hér,   lige  over    vore  Hoveder,   har  jeg   flere 

12* 

Gange  set  Bjørn  .  .  .  Ja— ha!  der  er  endnu  mange  Bjørne  i 
Fjældel  ..." 

„Vil  Du  ha'e  en  „Sup",  Johan?"  spurgte  jeg. 

„Takker,  ja,*-  svarede  den  Gamle  og  begyndte  strax  at 
pusle  i  Kontens  vaade  Indhold. 

„Hvor  mange  Bjørne  har  Du  dræbt?"  spurgte  jeg,  glad 
ved  at  faa  ham  ind  paa  hans  Specialitet. 

„Selv  har  jeg  kun  dræbt  fjorten.  Men  min  Fa'r  har 
dræbt  fire  og  tyve.  Der  har  al  Tid  været  „Tilgang"  af  Bjørn, 
dér,  hvor  vi  har  boet." 

„Og  Bjørnen  har  aldrig  haft  Kløerne  i  nogen  af  Jer?" 

„Nej,  endnu  ikke.  Han  er  ræd  for  Mennesket,  han! 
Det  er  bare,  naar  han  bliver  anskudt  eller  saaret,  at  han 
gaar  paa.  Men  —  saa  er  han  ogsaa  grum,  forfærd'lig 
grum." 

Han  laa  og  smøgede  og  stak  med  en  Find  i  Baalet.  Saa 
vedblev  han: 

„Jeg  har  aldrig  selv  skudt  eller  stukket  fejl  til  en  Bjørn. 
Men  min  Bro'r  hjemme,  —  han,  den  tynde.  Du  saa,  med  det 
lange  Haar,  —  han  stak  en  Gang  fejl.  Det  var  paa  en  hel- 
lig Dag;  —  man  skal  ikke  søge  Bjørn  paa  saadan  en  Dag. 
Det  gjorde  han  da  heller  ikke.  For  just,  som  han  gik  over 
Myren,  stod  Bjørnen  for  ham.  Og  saa  stak  han  til  den  med 
Spydet.  Men  han  saarede  den  blot,  saa  den  blev  rasende, 
og  gik  imod  min  Bro'r,  og  nær  havde  dræbt  ham  ....  Men 
—  det  var,  som  sagt,  paa  en  hellig  Dag,  en  Bøn-Dag  var 
det." 

„Hvorledes  jage  Lapperne  Bjørnen?"  spurgte  jeg  inter- 
esseret og  rejste  mig  paa  Albuen. 

„Jeg  skal  fortælle  Dig  det",  sagde  han.  Og  han  rettede 
sig,  ganske  ivrig,  i  Sædet.  —  „Om  Efteraaret,  naar  den 
første  Sne  er  falden,  er  det  bedst.  Saa  rende  vi  paa  Ski 
om  Fjældet,  hvor  vi  tro,  at  han  har  Tilhold.    Man  skal  helst 

være  to.  Og,  naar  vi  finde  Sporet  efter  liam,  gaa  vi  paa 
dét.  Hvis  nu  alt  gaar  heldigt,  varer  det  ikke  længe,  før  vi 
har  fundet  hans  Hi.  Det  er  gerne  en  Hule  inde  mellem 
Urerne. 

Ved  Indgangen  til  Hiet  stille  vi  os,  en  paa  hver  Side. 
Og  saa  „jøjker"  vi  for  ham  .  .  . 

.  .  .  „Jøjker?" 

.  .  .  ,,Ja— ha!  Vi  synger  for  ham.  Og,  hvis  han  vaag- 
ner,  letter  han  paa  sig  og  kommer  ud  for  at  se,  hvad  alt 
det  har  at  betyde.  Og,  just  som  han  faar  Flankerne  uden- 
for, jager  vi  Spydet  i  ham!  Saa  rejser  han  sig,  —  saadan 
en  Bjørn  kan  være  et  mægtig  stort  Dyr.  Saa  rejser  han  sig 
og  brøler,  og  slaar  Kløerne  om  Spydstagen !  Men,  i  Stedet 
for  at  trække  den  udefter,  borer  han  den  selv  dybere  og 
dybere  i  sit  Bryst.     Og  tilsidst  niaa  han  dø." 

„Men,  —  naar  nu  Bjørnen  bh  ver  liggende  i  Hiet?  Naar 
han  ikke  hører  Jer  jøjke?     Ikke  gider  rejse  sig?" 

„Ja,  saa  kryber  vi  ind  til  ham.  Den  ene  Jæger  har  da 
med  sig  en  „Lot-Bossa"  og  et  stort  Risknippe;  den  anden 
har  sit  Spyd  og  en  Fakkel.  Naar  vi  kommer  ind,  lyser  han, 
der  har  Faklen,  op  i  Hulen,  indtil  vi  har  fundet  Bjørnen. 
Den  ligger  gerne  dybest  inde  i  Hulen.  Den  ligger  godt,  tyk 
og  fed,  paa  et  Leje  af  blødt  Mos.  Dens  store  Hoved  hviler 
paa  dens  fremstrakte  Forlapper,  —  saaledes!"  Den  gamle 
Jæger  strakte  Hals  og  lagde  sit  magre,  gustne,  bredpandede 
Hoved  paa  Haandryggene.  Han  plirrede  med  sine  smaa 
Øjne,  spilede  Næseborene  ud,  og  gav  i  Virkeligheden  en  al- 
deles levende  Fremstilling  af  den  hvilende,  men  dog  forulem- 
pede og  ængstede  Bjørn. 

„Mens  Fakkelbæreren  lader  Lyset  falde  saaledes,  at 
baade  Bjørnens  Hoved  og  Sigtekornet  er  oplyst,  lægger 
Kameraten  sig  bag  Risknippet,  sigter  paa  Bjørnens  Hoved 
lige  bagved  Øret,  og  trykker  løs!" 

Johans  Øjne  skinnede  ved  Tanken  om  denne  Situation. 
Og  han  gestiiuilerede  ivrigt. 

„Der  maa  skydes  sikkert  i  et  saadant  Øjeblik,  forstaar 
Du  .  .  .  Det  er  noget  andet,  end  at  rende  bag  efter  Jeres 
Hønsehund  og  skyde  Raphøns!  For  de  „skyder  ikke  igen", 
om  1  fejler  dem."  —  Han  fandt  selv  meget  Behag  i  denne 
billige  Vittighed  og  lo.     Saa  fortsatte  han: 

„Jeg  siger  nu,  at  Kuglen  rammer,  hvor  den  skal.  Ja, 
saa  er  det  forbi  med  det  samme.  For  Bjørnen  kan  slet  ikke 
staa  for  en  ordentlig  Kugle;  —  med  Ulven  forholder  det 
sig  anderledes:  Han  skal  stikkes  med  Spyd.  For  Bly 
bider  ikke  paa  ham.  Men,  -—  rammer  Kuglen  ikke, 
eller  ikke  dér,  hvor  den  skulde,  ja,  saa  faar  én  Brug  for 
Risknippet.  Saa  rejser  Bjørnen  sig  og  farer  lige  løs  paa 
Skytten.  Men,  naar  han  naar  Risknippet,  standser  han  og 
strækker  Hals  og  forbereder  sig  paa  at  springe  over  det.  I 
dét  Øjebhk  springer  Fakkelbæreren  til!  —  og  jager  ham 
sit  Spyd  i  Flanken!"  —  — 

Den  gamle  Jæger  var  under  denne  Beskrivelse  sprungen 
op.  Med  malende  Gestus  fortalte  han  videre  om,  hvordan 
Bjørnens  „Ansigt"  saa  ud,  naar  den  brat  rejste  sig  og  for 
frem  af  sin  Mos-Seng,  —  hvordan,  naar  den  havde  grebet 
Spydstagen  med  Kløerne,  —  og,  naar  den  var  ved  at  dø. 
Han  havde  grebet  Fjældstaven,  og  med  skinnende  Øjne  og 
en  god  Skuespillers  Minespil  „for  han  løs  paa  Bamsen!  drev 
Spydet  dybt  i  dens  Bringe!  saa  ham  staa  paa  sine  Baglab- 
ber og  spærre  Hulen!  —  saa  ham  styrte  baglæns  ned  over 
Fjeldvæggen,  ned  i  Afgrunden,  hvor  han  nu  laa  og  rallede 
og  biede  paa  at  dø" 

Saa  satte  Johan  sig  igen  paa  sin  fugtige  Plads,  stoppede 
rolig  sin  Kridtpibe  og  syntes  at  falde  i  Tanker.  Og  jeg, 
som  for  ikke  længe  siden  havde  besøgt  hans  fattige  Hjem 
langt  borte  under  det  mørke  Fjæld,  jeg,  som  havde  frosset 
ved  Tanken  om  at  tilbringe  et  langt  Liv  i  dette  Fjælds  kolde 

Skygge,  i  dette  den  korte  Sommers  Mygge-Helvede,  i  den 
lange,  mørke  Vinters  tyngende  Nut,  -  jeg  skønnede  nu,  at 
Mennesket  øgsaa  i  et  saadant  sne-  øg  isvredent  Skur  af  en 
Fjældliytte  kan  have  sine  „støre  Dage",  sine  mandige  Trium- 
fer, sine  lykkelige  Kampe. 

„—  Men  —  én  bli'r  gammel  nu,"  sagde  Jøhan  pludselig 
i  en  Tøne,  søm  øm  han  havde  talt  hele  Tiden  uden  denne 
sidste,  lange  Pavse.  „En  bli'r  gammel.  Det  er  ingen  Sag 
for  en  „Herremand**  at  bli'  gammel.  Men  -  hér,  saa  højt 
mod  Nord,  hér  har  vi  ikke  Raad  til  det  ...  Og  saa  bli'r  vi 
det  alligevel." 

„Aah,"  trøstede  jeg,  „Du  gaar  jø  tappert  endnu.  Og  Du 
kan  jo  bruge  „Løt-Bøssen"  endnu." 

„Ikke  til  Fugl.  Ikke  til  Fugl  mere,"  klagede  han  mod- 
falden. „Det  gik  bra'  med  Kugle,  indtil  før  to  Aar  siden. 
Saa  fornam  jeg  —  lige  med  ét,  —  at  nu  kunde  jeg  ikke  en 

Gang   træffe   en  „Tupp"  ^)  mere  med  Riffelkugle! Da 

gråt  jag  ...  ." 


Vi  sov  ind  med  de  vaade  Rygge  tæt  op  ad  Stokilden. 
Og,  naar  Støkilden  var  ved  at  brænde  ud,  vækkede  Kulden 
os.     Saa  lagde  vi  nyt  Ved  øver  Gløderne  øg  sov  ind  igen. 

Men  det  blev  korte  Søvne.  Thi  fra  Hulens  Loft  sivede 
og  dryppede  den  graa  Regn  ned  til  os.  Og  —  allevegne 
fra  —  svirrede  Moscitøs  ind  øver  os;  —  jeg  gentager  det: 
Den  gode  Gud  skabte  paa  en  meget  vred  Dag  tre  forskellige 
Lap-Myg:  „Langnæsen",  „Knotten"   og  „Svedan".'^)     De   Hul- 


^)    Tjæderhane. 

^)  Lap£k:  Tjuerika,  muokkir  og  sitssa  eller  mueira.  De  to 
sidste  Moscitos  ligne  meget  smaa  Fluer.  Muokkir  kryber  ind  over- 
alt, i  Klæder,  Haar  o.  s.  v.  Den  er  utællelig  og  utaalelig.  Sitssa'en 
er  næsten  usynlig.  Dens  Hærskarers  Mangfoldighed  ligne  Varme- 
bølger i  Solskin. 

ler  —  i  Moscitonæt  og  Klæder,  —  som  Langnæsen  niaa 
respektere  for  deres  Lidenheds  Skyld,  forceres  med  Lethed 
af  de  smaa  Knotter  og  Sveder.  Saa  snart  den  Rejsende 
har  skjult  sit  Hoved  under  sin  Frakke  eller  Plaid,  samle 
Tusinder  af  Langnæser  sig  paa  hans  Ben,  og,  med  vippende 
Gat  og  borende  Snabel,  pumpe  de  hans  Blod  tværs  gennem 
hans  tykke  Buxer.  Imidlertid  forsamle  sig  de  intelligente, 
næsten  usynlig  smaa  Knotter  og  Sveder  ad  de  snedigste 
Omveje  i  hans  Skæg  og  Haar,  hans  Næse  og  Øjenhuler,  kort 
sagt:  overalt,  hvor  en  giftig  Flue  mindst  kan  taales.  Og, 
hvis  den  Rejsende  ikke  er  næsten  følelsesløs  af  Træthed, 
vil  han  hvert  Øjeblik  uvilkaarlig  fare  op,  kvase  Moscitos, 
rulle  sig  sammen  paa  en  ny  Maade  og  —  begynde  Kampen 
forfra. 

Vi  havde  næppe  hvilet  en  Time,  før  vi  opgav  at  sove. 
Baalet  blev  forstærket  med  nyt  Ved.  Og  vi  gav  os  i  Lag- 
ni  ed  „Frokosten". 

Vore  svenske  Brødre  pleje  at  tilraade  Lapmarksfarere, 
at  „medtage  et  godt  Humeur-"  Dette  Raad  bør  følges. 
Johan  og  jeg  havde  to  lange  Dagsmarcher  tilbage,  før  vi 
vare  ved  Maalet,  og  Vejret  var  trøstesløst,  -  just  saa  elen- 
digt, som  det  havde  været  de  sidste  fire  Døgn.  Himlen  saa 
ud  som  et  Bryggers  ved  „Storvask".  Vinden  blæste  stadig 
fra  øst,  naar  den  overhovedet  rørte  sig.  Thi  nu  og  da 
syntes  Luften  saa  underlig  lummer,  stillestaaende,  at  man 
blot  havde  en  Fornemmelse  af  en  permanent  Overrisling. 

Der  skal  en  vis  Energi  til  at  tage  den  Bestemmelse,  at 
rejse  videre  under  slige  Forhold.  Men  der  skal  endnu  mere 
til,  naar  man  beslutter  at  forl)live  paa  ubestemt  lang  Tid  i 
et  Hotel  som  vort.  Efter  en  kort  Raadslagning  og  efter  en 
lidet  trøstehg  Ransagning  af  vort  Forraad  af  Spiseligt,  pak- 
kede vi  sammen  og  marcherede  afsted  i  øsende  Regn,  en 
Regn  saa  vedholdende  og  saa  gennemblødende,  som  jeg  kun 
har  oplevet  den  i  et  næsten  subtropisk  Klima. 


-  185  — 

Da  vi,  omsider  og  endelig,  havnede  i  Johans  Hytte,  vare 
vi  begge  ret  udmattede.  Johan  gik  i  Hi  og  blev  hggende 
der.  Da  jeg  vandrede  videre,  fremdeles  i  Regntykning,  over- 
tog hans  Søn  hans  Function  som  Bærer  og  Fører.  Desuden 
fulgte  os  den  mere  end  firsindstyveaarige  Fader  for  sin  Pla- 
sers Skyld. 

Det  unge  Menneske  var  en  16—17  Aars  Knøs,  umaade- 
lig  mager.  Han  såa  ud,  som  om  han  slet  ingen  Bagdel 
havde  at  slide  paa.  Men  han  slæbte  som  en  Helt  paa  den 
tunge,  gennemvaade  Bagage. 

Oldingen  var  vever  som  en  Kat.  Rank  og  snaksom 
„sprang"  han  foran  gennem  Skoven.  Og,  da  vi  naaede  en 
Elv  og  havde  faaet  fat  i  en  Baad,  roede  han  som  en  Yng- 
ling. 

.,Vi  har  ikke  Raad  til  at  blive  gamle  i  Lapmarken  I**  — 


VII 
En  Fjældlap  —  fra  Vugge  til  Grav. 


H, 


.vis  en  Nomadelaps  Kvinde  ikke  kan  føde  sit  Barn 
ved  Naturens  egen  Hjælp,  dør  hun  som  Regel,  Jokkmokk 
Lægedistrikt  f.  Ex,  er  saa  stort,  —  nogle  hundrede  danske 
Kvadratmile,  —  at  der,  især  naar  Fjældlappen  staar  i  Sne- 
Ijældene  mod  Vest,  næppe  kan  hlive  Tale  om  Kunsthjælp. 
„Død  i  barnsseng"  er  ikke  nogen  sjælden  Dødsmaade. 

Men  i  Almindelighed  føde  Kvinderne  let,  og  alt  gaar 
godt.  En  Fødsel  i  en  Lapkote  oppe  i  Barfjældet  og  i  Sne- 
tiden er  ingen  Spas  for  Kvinde  og  Barn.  Efter  hvad  der 
er  blevet  mig  meddelt,  lade  bedre  stillede  Lapper  derfor 
deres  højt  frugtsommelige  Hustru  indlogere  sig  hos  en  eller 
anden  Nybygger  eller  bofast  Lap  i  Skovlandet.  De  fleste 
Børn  fødes  dog  fremdeles  i  Koten. 

Saa  længe  Fødslen  staar  paa,  tør  ingen  betræde  Teltet, 
undtagen  Gjordemoderen  eller  den,  der  træder  i  hendes  Sted. 
Hvad  der  gælder  om  Lægehjælpen,  gælder  ogsaa  om  Gjorde- 
moderens Bistand :  den  er  oftest  saa  langt  borte,  at  Nomaden 
ikke  kan  reflektere  paa  den. 

Saa  snart  den  lille  Nomade  er  født,  bliver  han  vasket  i 
koldt  Vand,     Senere   benyttes   varmt  Vand.     Derpaa   pakkes 

han,    gansUe    nøgen,     i    sin    „kiitkcni'*    (Lule-Lapsk)     eller 
„kom se"  (Norsk-Lapsk). 

Katkem,  Lap-Vuggen,  er  lavet  af  Læder,  trukket  over 
et  Træstel.  Den  er  formet  som  en  c.  l'/o  Alen  lang.  c.  S 
Tommer  bred,   Tøffel,   hvis  „Overlæder"   danner  en  Art  Ka- 


Ældgammel  Lapgumma  i  Kotedøren. 

lesche  over  Barnets  Hoved.  I  Kanten  af  denne  Kalesche 
hænger  Moderen  undertiden  et  eller  andet  Legetøj  for  Bar- 
net: Glasperler.  Messingringc,  Ben-  eller  Hornstumper.  1 
Fortiden  l)andt  man  en  hlle  Bue  med  Pile  eller  et  Spvd  i 
Legetøj sformat  ved  Drengens  Vugge.  Han  maatte  da  blive 
en   dygtig  Jæger.     Ved  Pigebarnets  Kiitkem  fastgjordes  Vin- 

ger,  Næb  og^ Fødder  af  en  Snerype:  Hun  blev  da  „renlig, 
behændig  og  flink  som  en  Rype"  (Diiben,  Rehn). 

Naar  en  saadan  „Vugge"  fores  med  Mos,  langt,  hvid- 
rødt Mos,  saaledes  som  jeg  saa  det  i  en  Skovlaps  Kote  i 
Jokkmokk  Sogn,  eller  med  Renhaar,  og  naar  det  lille  Barn 
saa  dækkes  med  Skindet  af  en  Renkalv,  er  Stillingen  baade 
ganske  god  og  hensigtsmæssig.  Naar  Barnet  skal  transpor- 
teres, sammensnører  man  Vuggen  med  Læderremme.  I  hver 
Ende  af  Komsen  findes  en  stærkere  Læderrem.  Moderen 
kaster  den  ladede  Komse  paa  Ryggen,  samler  Bæreremmen 
over  Brystet  og  vandrer  afsted  —  ofte  i  det  koldeste  Vejr 
og  milevidt.  Og,  naar  Gumman  maa  forlade  Barnet  i  Mar- 
ken, er  Komsen  ogsaa  bekvem.  Hun  tager  da  simpelthen 
og  planter  den  i  Sneen  eller  hænger  den  op  i  et  Træ.  Linné 
fortæller  i  sin  Iter  Lapponicum:  „Om  Barnets  Overkrop 
laa  en  Renhud,  men  Hoved,  Skuldre  og  Bryst  vare  blottede. 
Saaledes  laa  det  tavs,  i  det  kolde  Telt  om  Natten  og  under 
aaben  Himmel  ude  i  Kulden;  frøs  dog  ej". 

Paa  længere  Farter  medføres  Barnet  i  Komsen,  hvad 
enten  Moderen  løber  paa  Ski  eller  ager  i  Renslæden.  Skal 
Barnet  have  Die,  lægger  hun  sig  i  Sneen,  bøjer  sig  over 
Komsen  og  rækker  i  denne  Stilling  Barnet  Brystet.  Iveren 
for  at  faa  det  spæde  Barn  døbt  bevirker,  at  det  ofte  altfor 
snart  efter  Fødslen  bliver  transporteret  milevidt  bort  i  Lan- 
det. Det  er  ikke  fysiologisk-rigtigt,  naar  man  uden  videre 
antager,  at  et  spædt  Barn  ikke  kan  fryse,  naar  det  blot  er 
pakket  ind  endnu  lunere  end  den,  der  —  muligvis  svedende 
—  bærer  det.  Og  der  kan  ikke  være  Tvivl  om,  at  det 
haarde  Klima  og  de  lange  Rejser  ere  en  af  Hovedaarsagerne 
til  den  umaadehge  Dødelighud  blandt  Lapbørnene  i  det  første 
Leveaar. 

Den  frugtsommelige  Kvinde  og  det  lille  Barn  danse  ikke 
paa  Roser  hos  Nomadefolkene.  Ej  heller  hos  Lap-Nybyg- 
gerne.    Uforglemmelig  er  for  mig  P.  Liistadius  Skildring 

af  sit  Barndomshjem.  Vel  ere  de  af  ham  nævnte  Steder  nu 
noget  mere  bebyggede  end  forhen.  Men  det  vil  vare  længe, 
før  hans  Skildring  kan  siges  kun  at  have  en  historisk  Inter- 
esse, og  den  Egn,  til  hvilken  hans  Erindringer  ere  knyttede, 
ligger  langt  sydligere  end  det  egentlige,  øde,  højnordiske 
Lapland.     Han  skriver : 

„For  min  Fader,  som  nu  skulde  til  at  være  Nybygger, 
gik  alt  galt,  og  han  sank  ned  i  den  dybeste  Fattigdom. 
Hverken  han  selv  eller  hans  Hustru  besad  den  Slags  Duelig- 
hed, Vane  og  Øvelse,  som  udkrævedes,  og  der  var  hverken 
Penge  til  Folkehold  eller  Folk  at  faa  fat  paa.  Det  paabe- 
gyndte Nybygge  maatte  opgives,  og  han  bosatte  sig  paa 
Arieplogs  Kirkeplads,  og  gav  sig  til  at  koge  Lim  af  Ren- 
horn, hvilket  ogsaa  kastede  mere  af  sig. 

Under  alt  dette  blev  han  Enkemand  og  indgik  et  nyt 
Ægteskab  1799  med  en  fattig  Nybyggerdatter,  som  den  Gang 
var  40  Aar  gammel.  Og  han  var  over  50.  Af  dette  Ægte- 
skab fødtes  Lars  Levi  Læstadins,  nu  Pastor  i  Karesuando, 
og  jeg.  Ved  Begyndelsen  af  dette  nye  Ægteskab  gjordes 
der  atter  et  Forsøg  med  Nybygge.  Han  bosatte  sig  paa  et 
forladt  „bergfralse-Ny bygge"  ved  Vestenden  af  Søen  Horn af- 
van,  Gackvik  kaldet.  Dette  er  et  frygteligt  („rysligt") 
Sted,  beliggende  bagved  et  skyhøjt  Snefjæld,  Pelje-kajse 
kaldet.  Jordsmonet  bestaar  af  idel  smaa  Stenhobe,  og  der 
er  næsten  ingen  Muldjord;  rundt  om  findes  kolde  Myrer. 
Her  synes  Myggenes  Hovedstad  at  være,  deres  rette  Fædrene- 
land. Utallige  Milliarder  sværme  i  Luften  og  danne  i  den 
korte  Sommertid  en  Art  sammenflydende  Taage.  Men  paa 
den  første  Høstaften  opstiger  en  kold  Dis  og  breder  et  Svøb 
af  Rimfrost  over  Vegetationen.  Der  er  sex  forfærdelige  Mil 
(3:  9  danske  Mil)  til  Kirkepladsen,  og  ikke  et  Menneske  paa 
hele  Vejen.  Om  Sommeren  er  det  nu  og  da  svært  at  komme 
frem  for  Storm.     Om  Vintren  er  det  næsten  umuliirt  at  køre 

med  Hest  paii  Grund  af  den  dybe  Sne  og  Vandet,   der  sam- 
ler sig  paa  Hornafvans  Is. 

I  dette  Hades  bosatte  mine  Forældre  sig.  Men  det  viste 
sig  snart,  at  man  umuligt  kunde  leve  der,  en  Erfaring,  som 
flere  før  dem  havde  gjort.  Min  Fader  var  fraværende  den 
største  Del  af  Vintren.  Han  var  sysselsat  med  at  transpor 
tere  ned  i  Landet  med  Rener  det  lidet,  som  der  kunde  af- 
sættes, og'^at  tiltuske  sig  Nødvendighedsartikler  som  Salt  og 
Korn.  En  Mand.  der  var  vant  til  Selskabelighed,  kunde  vel 
heller  ikke  have  just  stort  Hastværk  med  at  skilles  fra  de 
gæstfrie  Selskabskrese  i  Vesterbotten.  Han  havde  just  intet 
Eden  at  vende  hjem  til. 

Man  tænke  sig  nu  en  Kvindes  Skæbne,  naar  hun  skal 
sidde  næsten  alene  med  smaa  Børn  hele  den  lange  Vinter  i 
Skyggernes  Rige,  uden  hverken  at  kunne  komme  til  Kirke 
eller  faa  talt  med  Ven  eller  Frænde.  Ikke  en  menneskelig 
Skikkelse  lindes  hele  Vintren  i  denne  Dødens  Bygd,  end  ikke 
en  Vildfarende  passerer  den.  Over  hele  Egnen  hviler  Gra- 
vens Stilhed,  om  den  da  ikke  bliver  afbrudt  af  Ulvenes  tru- 
ende Hylen  eller  Uglens  fæle  Tuden  fra  Bjergene.  Her 
skulde  hun  være  alt  og  overalt:  passe  Børn,  Hus,  Kvæg,  og 
gjøre  alt,  som  kunde  komme  for.  Om  nu  en  Sygdom  ind- 
traf! 

Derfor  opgaves  Gackviken,  efter  at  vi  havde  tilbragt  et 
Par  Vintre  dér.  Lars  Le  vi  var  født  dér.  Nu  tilbragtes  en 
Vinter  i  Buokt,  —  —  —  og  her  blev  jeg  født.  Et  kunne 
Kvinderne  i  den  store  Verden  i  al  deres  Overflod  og  deres 
uden  Sammenligning  lykkeligere  Stilling  have  at  misunde 
dem,  som  med  Bekymring  og  under  Modgang  henslæbe  Livet 
her  i  Ødemarken,  nemlig:  en  ualmindelig  let  Fødsel,  der 
navnlig  er  særegen  for  Lapkvinderne.  Min  Moder  havde  om 
Dagen  haft  travlt  med  at  hugge  Birkeris  og  bringe  dem  hjem 
til   Nodfoder    for  Kvæget.      Man    var  just  gaaet  i  Seng,    da 

man  hørte  hende  klage  over  Iklebelliulende.  Nybyggeren 
stod  strax  op  for  at  blæse  Flamme  i  Arneilden.  Men  før 
han  havde  faaet  gjort  det,  var  Barnet  fodt.  Strax  den  næste 
Dag  rendte  Nybyggeren  (paa  Skier)  til  Kirkepladsen  for  at 
faa  Barnet  døbt.  Han  bar  Barnet  i  en  saakaldt  „Kont",  o: 
et  udhulet  Stykke  Træ,  foret  med  Skind,  saaledes  som  Lap- 
perne bruge  det  til  deres  Børn." 

Familien  bosatte  sig  senere  paa  Arieplogs  Kirkeplads. 
Der  var  stadig  Fattigdom  til  Huse.  Moderen  niaatte  samle 
Hø  og  Brændsel  og  selv  trække  det  hjem.  Og  hun  maatte 
passe  Fiskeriet  . . . 

., Børnene  maatte  da  hele  Dagen  igennem  blive  alene 
hjemme.  Vi  blev  da  af  nødvendig  Forsigtighed  bundne,  den 
ene  ved  Bordbenet,  den  anden  ved  Spiselstolpen*).  En  Gang, 
da  vi  ikke  vare  blevne  bundne,  fandt  hun  ved  sin  Hjem- 
komst det  yngste  Barn  paa  Gulvet  med  et  stort  Brandsaar 
paa  Halsen  og  badet  i  Taarer,  men  det  ældre  var  forsvundet. 
Han  havde  i  sin  Uforstand  ost  hed  Aske  paa  den  yngres 
Hals.  Men  da  han  saa  Effecten,  havde  han  af  Frygt  for 
Straf  villet  gemme  sig,  og  han  blev  funden  igen  i  Morket 
derved,  at  man  hørte  ham  snøfte  bagved  et  Udhus,  hvor  han 
laa  og  græd." 

Barnet  erholder  kort  Tid  efter  Fødslen  et  B|omærke, 
en  Ren-Ko  og  et  Navn. 

Bomærket  anbringes  paa  Skeer  og  andre  Brugsgenstande, 
paa  Vaaben  og  paa  Renerne.  Lappernes  Bomærke  er  det 
eneste  Spor  hos  dem  af  et  særskilt  Skriftsprog.  Men  jeg 
har  truffet  Anvendelsen  af  Bomærket  ogsaa  hos  svenskfødte 
Nybyggere,  og  der  er  næppe  Tvivl  om,  at  Diiben  har  Ret, 
naar  han  formoder,  at  delte  Mærke  ikke  er  Lappernes  egen 
Opfindelse.     Dets  Brug  har  jo  været  kendt  i  hele  Scandina- 


*)  S  pi  s  el:  et  aabent  Arnested,  saaledes  som  det  bruges  i  Nordland. 

vien.     Som  Exempler  paa  Bomærker   tjene    nedenstaaende, 
der  ere  tegnede  efter  Diibens  Samling: 

TTTTh/^l>A^ 

Alle  disse  stamme  fra  Tuorp en-Lapper  og  fra  K an- 
dal  ax.  En  svensk  Nybygger  i  Ln le- Lapmark,  en  Mand  der 
havde  lappisk  Hovedform  og  Ansigtstræk,  men  dog  paa  det 
kraftigste  protesterede  mod  at  have  Lapblod  i  sin  Familie, 
tegnede  sit  Navn  saaledes  paa  en  Mindegave: 


I 


Da  jeg  spurgte  ham,  hvad  dette  Tegn  betød,  svarede 
han  forundret:  „Hvad!  Kan  Du  da  ikke  læse  dét?  Det  er 
jo  mit  Bomærke.  Og  jeg  hedder  netop,  hvad  der  staar." 
Gubben  havde  tre  Navne. 

Foruden  den  Ren-Ko,  som  Barnet  faar  ved  Fødslen,  er- 
holder det  ofte  en  anden  Ren-Ko  af  den,  der  observerer,  at 
den  første  Tand  er  brudt  frem.  Endvidere  faar  den  lille 
Lap  en  eller  flere  Rener  af  Forældre,  Faddere  og  andre 
Nærstaaende.  Kalve,  der  falde  efter  disse  Rener,  tilhøre  alle 
Barnet.  Der  bliver  under  gunstige  Forhold  saaledes  en 
Chance  for,  at  den  voxne  Lap  kan  træde  ud  i  Verden  som 
Ejer  af  en  større  eller  mindre  Renhjord. 

Lapperne  have  Fornavn,  Fædrenenavn  og  Slægtsnavn. 
Medens  Fædrenenavnet  ofte  har  en  svensk  Klang,  er  For- 
navnet hyppigt  og  Slægtsnavnet  næsten  stedse  rent  lappiske. 
Slægtsnavnet  er  ikke  sjældent  et  Øgenavn.  I  det  hele  an- 
vendes Øgenavne  meget  lios  Lapperne:  „Bæveren",  „Bjørne- 


-  193  — 

næse",  „Slagsbroderen",  o.  s.  v.  P.  Lastadius  angiver,  at 
de  fleste  Lapper  i  de  nordligere  Trakter  af  Arieplog  samt 
alle  Jokkmokk-  og  Kvikkjokk-Lapper  have  Øgenavne.  „Disse 
gives  paa  Grund  af  én  eller  anden  betegnende  Egenskab 
eller  Gerning  og  ere  sjældent  hædrende,  men  i  Almidelighed 
mere  eller  mindre  „infame",  ofte  dog  hverken  af  ond  eller 
god  Betydning  og  ikke  sjældent  kun  Forkortelser  og  Modifi- 
cationer  af  det  rette  Navn."  Et  Øgenavn  bliver  ollu  „hæng- 
ende" ved  Slægten.  Det  gaar  i  Arv  fra  Fædre  til  Sønner 
og  bh  ver  ligesaa  „officielt"  som  det  virkelige  Navn.  Det  ind- 
føres i  Kirkebogen  og  benyttes  i  retshge  Handlinger.  Har 
en  Mand  først  faaet  et  træffende  Øgenavn,  slipper  han  i 
Reglen  aldrig  af  med  det.  De  mere  injurierende,  mindre 
godmodige  Tilnavne  anvendes  dog  ofte  bag  deres  Bæreres 
Ryg.  Da  mange  Lapper  bære  samme  For-  og  Fadernavn, 
gør  Øgenavnet  den  Nytte,  at  man  lettere  kan  skelne 
mellem  dem. 

Denne  Tilbøjelighed  til  at  anvende  Øgenavn  er  fælles 
for  mange  primitivere  Folkeslag  og  mangen  Almue.  Ogsaa 
i  mange  Egne  af  Danmark  ere  Øgenavne  stærkt  benyttede. 
Og  de  opstaa  paa  ganske  samme  Maade  hos  dansk  Almue 
(og  i  danske  Skoler)  som  hos  Lapperne.  En  Mand  stjal  en 
So,  og  —  hundrede  Aar  efter  kaldes  hans  Descendent:  Jens 
Pedersen  Gris.  En  anden  Person  skyder  en  Daahjort  paa 
ulovlig  Jagt.  Han  hedder  til  sin  Død  Ole  Daahjort,  hans 
Børn  ere  Hjorte-Sønnerne,  hans  Hus  Hjorte-Huset.  Ligesom 
Øgenavnet  hos  Samefolket  ofte  er  et  Udslag  af  et  vist  Humor, 
en  godmodig  Sans  for  det  komiske,  det  „grinagtige",  saaledes 
ogsaa  hos  os.  I  en  fynsk  Landsby  bar  én  af  Stedets  Ældste, 
en  sær,  gammel  Mand  Tilnavnet  „Menneske".  Han  hed 
„Fre'rik  Menneske";  jeg  har  aldrig  hørt  ham  omtale  under 
andet  Navn. 

Lapbarnet  dier  længe.  Forfatterne  nævne  fra  2 — 4  Aar. 
Først  naar  de  slippe  ud  af  „Komsen",   faar  de  Klæder.     De 

H.  Kaarsberg:    Nordens  sidste  Nomade.  j^3 

ligne  da  gaiiske  Lap-Dværge.  Deres  Dragt  er  som  For- 
ældrenes. 

Lapbarnet  gør  et  sky,  troskyldigt  Indtryk.  Det  er  tavst 
og  forlegent  lige  overfor  den  fremmede,  der  træder  ind  i 
Koten.  Men  det  lykkes  uden  stort  Besvær  at  blive  gode 
Venner  med  den  opvoxende  Lap-Ungdom.  Et  Stykke  Lakrits 
eller  sligt  kan  undertiden  slaa  en  Bro  —  om  end  en  ikke  aldeles 
solid  —  over  det  gabende  Svælg,  som  disse  kønne  Naturbørn 
synes  at  anskue  mellem  dem  selv  og  en  saa  underlig  Skik- 
kelse som  et  i  Lapmarkerne  rejsende  Kulturmenneske.  Lap- 
typen gør  sig  —  naturligvis  —  langt  mindre  gældende  ho& 
Børnene,  end  hos  den  Voxne.  I  Almindelighed  ere  Børnene 
velnærede  og  af  et  sundt,  om  end  stundom  noget  „opdunset" 
Udseende.  De  maa  tidlig  gøre  Nytte.  Smaapigerne  malke 
Gederne.  Drengene  gaa  tilfjælds  med  de  Voxne  og  vogte  paa 
Benhjorden.  Der  bliver  dog  megen  Tid  tilovers,  og  Lappen 
har  fra  Barneaarene  til  den  modne  Alder  saamegen  ubunden, 
Frihed,  som  faa  Kulturmennesker. 

Det  gaar  med  Lapkotens  Børn,  som  med  Børnene  i 
mangfoldige  af  vore  fattigste  Almue-Hjem.  De  blive  ofte 
forkælede  efter  Forældrenes  Evne.  Diiben  udtaler,  at  der 
ikke  lægges  synderlig  Vægt  paa  Tugt  og  Orden  under  Lap- 
børnenes Opdragelse  og  Opvæxt.  De  faa  Lov  at  skøtte  sig 
selv.  „Naar  de  komme  i  en  Skole",  siger  Hv^^oslef,  „ligne 
de  utæmmede  Bener;  enten  ere  de  trodsige,  eller  de  knibe 
ud  ad  Krogveje."  Den  svenske  Begering  har  gjort  meget 
for  at  udbrede  Kundskab  og  Oplysning  mellem  Lapperne. 
Men  selvfølgelig  er  Nomade  lappernes  Børn  ikke  stillede  saa- 
ledes,  at  de  kunne  lære  synderligt.  De  fleste  svenske 
Lapper  kunne  dog  læse;  og  skrive  kunne  mange. 

I  den  lange  Fritid  øve  Børnene  sig  i  Skiløbning,  eller 
de  lege  ved  Elven  eller  bygge  smaa  Legetøjs-Koter,  eller  de 
ligge  og  drive  i  Teltet.  I  Fjæld-Ørkenen  fisker  og  jager 
Fjældlappen  ikke.     Men  naar   Koten    flyttes   til    Skovlandet,. 

bliver  der  nu  og  da  Lejlighed  til  at  fange  Lax  og  skyde 
Fugl,  og  de  større  Børn  følge  da  med  Faderen.  —  Linné 
omtaler   Legene    („Iter  lapponicum")    paa    følgende    Maade: 


&"' 

^^Hp'-'  \  -  --IB^^  ^  ^ 

|^^^B|^^| 

Skovlaps  Børn. 


„Barnen  gora  sig  liksom  renhorn  af  ripris  och  stångas  med. 
Bygge  af  Sten  hytter  och  små  Kåter.  Gomma  hus  i  skrefvor. 
—  Gammalt  folk  slår  boll  braf,  dock  alltfor  sålian,  leker 
blindbock,  draga  handskar."  Og  han  omtaler  et  Spil: 
„spetto." 

13» 

Naar  Pigebarnet  var  omkring  16  Aar,  Drengen  17,  fandt 
Ægteskabet  ofte  Sted  i  Fortiden.  Nu  omstunder  er  den 
Alder,  da  Ægteskab  i  Almindelighed  indgaas,  sikkert  langt 
højere.  Dette  gælder  med  Bestemthed  Nomadelapperne  i 
Gellivaratrakten.  *)  Ifølge  en  Lov  af  15.  Februar  1745  har 
en  Lapknøs  Ret  til  at  gifte  sig  „nar  han  lart  sig  forstå  sina 
nodiga  kristendoms stycken  och  uppnått  17  års  alder,"  og 
han  anses  af  sine  Stammefrænder  for  voxen,  naar  han  kan 
slagte  Ren  og  slaa  Telt.  Men  det  er  i  de  nordlige  Lapmarker 
sjældent,  at  Knøsen  tager  sig  en  Hustru  i  saa  ung  en  Alder. 
De  fleste  Individer  ere  ej  heller  fuldt  udviklede  i  denne 
Alder,  i  hvert  Fald  ikke  mere  fremmehge  end  den  scandi- 
naviske  Ungdom.  Jeg  synes  snarere  mindre.  I  Gellivara- 
trakten forekom  (efter  Rosendahls  Statistik)  fra  1846 — 91 
kun  to  Ægteskaber,  i  hvilke  Bruden  var  under  19  Aar;  og 
i  58  Tilfælde  af  109  var  hun  over  26  Aar. 

Hos  Lapperne  ligesom  hos  en  Mængde  andre  Folkeslag 
betragtes  Indtrædelsen  af  Puberteten  hos  Kvinden  og  især 
Menstruationen  med  Opmærksomhed,  og  der  knyttedes  navn- 
lig i  ældre  Tider,  men  ogsaa  nu,  megen  sær  Overtro  til 
menses.  —  Naar  en  Lap  ved  sine  Troldsange  standsede  et 
Skib  i  dets  Fart,  saa  at  end  ikke  den  stærkeste  Vind  kunde 
drive  det  af  Stedet,  da**)  „kan  dette  Onde  alene  afhjælpes 
derved,  at  virginum  excrementum  stryges  paa  Dæk  og  Tofter. 
Thi  saadant  afsky  Aanderne."  S  chef  fer  fortolker  „excre- 
mentum virginum''  som  „sangvis  menstruum".  Trods  denne 
Vidunderkraft  var  Indtrædelsen  af  Menstrualblødningen  dog 
Signalet  til  en  Mængde  Indskrænkninger  i  Kvindens  person- 
lige Frihed.  Hun  skulde  strax  kaste  Bælte  og  Krave;  hun 
maatte  ikke  gaa  over  Mændenes    Fødder,    naar   de   laa   og 


•)  Se    „Hygiea"   f.    December   1892:    „Statistiska    fOrhållanden    bland 
Sveriges  nomadfolk"  af  H.  V.  Rosendahl. 
**)  Damianus  a  Goes.  V.  Dtiben  pg.  277—78. 

strakte  Ben,  ikke  over  noget  Vaaben.  Paa  Stranden,  hvor 
Fiskeren  plejede  at  kaste  sin  Fangst  iland,  maatte  hun  ikke 
komme,  ikke  paa  de  hellige  Steder,  ikke  fiske  i  de  hellige 
Søer.  Ej  heller  maa  hun  i  sin  „Urenligheds  Stand"  malke. 
Ingen  Mand  vilde  berøre  blot  hendes  Klæder.  Saa  snart 
Kvinden  var  bleven  mandbar,  maatte  hun  i  Fortiden  vogte 
sig  for  grumme  meget.  Hun  maa  da  ikke  færdes  og  rejse 
derhen,  hvor  hun  vil.  Hun  maa  ikke  offre  til  Guderne,  ikke 
gaa  over  Mandens  Spor,  naar  han  gaar  til  Offerpladsen. 
Hun  skal  ikke  krydse  Troldtrommens  Vej,  og  —  ved  Festen 
for  den  dræbte  Bjørn!  ...  Naar  Mændene  Dagen  efter  at 
Bjørnen  er  dræbt,  hente  Skovens  Konge  hjem  paa  en  Slæde, 
trukken  af  en  Ren  med  Messingsmykker  om  Halsen,  da  skal 
ingen  Kvinde  age  i  sin  „Pulka"  ad  Bjørnens  Vej  hele  det 
Aar!  Og  Bjørnen  skal  ikke  føres  hjem  til  Koten  ad  den 
Vej,  som  Kvinden  har  gaaet.  Og  ingen  mandbar  Kvinde 
skal  gaa  i  „Bjørne-Karlenes"  Spor  ad  Vejen  hjem  til 
Koten,  der  festligt  er  smykket  med  fagre  Ringe  af  Sko-Hø  . . . 
Endnu  i  Dag  er  det  Manden,  ikke  Kvinden,  der  sønder- 
deler Renkødet  og  koger  det.  Og  da  jeg  en  Gang  besøgte 
en  Fjældlaps-Kote,  hvor  Husfaderen  var  fraværende,  var  det 
min  Tolk  og  Rejsekamerat,  en  svensk  Laplænder,  der  over- 
tog denne  Forretning. 

Til  Trods  for  alle  disse  Tegn  paa,  at  Kvinden  hos  Lap- 
perne ligesom  hos  mangfoldige  andre  Naturfolk  ansaas  —  og 
vel  endnu  tildels  anses  —  for  at  indtage  et  noget  lavere 
Standpunkt  end  Manden,  —  trods  dette  er  der  dog  næppe 
nogen  skellig  Grund  for  Forkæmperinder  for  „Kvindens  Ret- 
tigheder" til  at  foranstalte  en  Mission  til  Lapmarkerne  med 
det  Formaal,  at  forbedre  Lapgummernes  sociale  StiUing. 
Denne  er  nemlig  særdeles  fortræffelig.  Og  det  er  en  bekendt 
Sag  og  let  at  skønne  for  den,  der  besøger  Lapkoterne,  at 
Lappen  i  Reglen  er,  hvad  man  her  i  Midtsjælland  kalder 
„stærkt  gift".     Det  gaar  med  Lappen,    Rensdyr-Patriarken, 

som  det  gaar  med  den  lamitiske  Kalmyk.*)  Hans  Patriarkat 
er  i  høj  Grad  constitutionelt.  Baade  Hestnomadens  og  Ren- 
nomadens Kone  ved  meget  vel,  hvor  Kassen  skal  staa  i 
Teltet.  Og  det  maa  nærmest  betragtes  som  et  snedigt  Oifer 
til  Mændenes  honnette  Ambition,  naar  de  respective  Koner 
paa  forskelhg  Vis  lade  dem  forblive  salige  i  den  Tro,  at 
det  er  dem,  der  regere  Tingene.  —  Saaledes  ogsaa  oftest 
hos  os. 

Ligesom  hos  Ostjaker,  Samojeder  (v.  C astr én)  og  mange 
andre  Folkeslag,  saaledes  aftales  Ægteskabet  ogsaa  hos  Lap- 
perne undertiden  længe  før  Parterne  ere  udvoxne.  Og  lige- 
som hos  de  fleste  andre  Naturfolk,  hos  mangen  Almue  i 
Kulturlandene  og  —  ret  beset  —  blandt  mange  overcivili- 
serede Individer  i  Storstæderne  er  Ægteskabet  hos  Same- 
folket ofte  en  blot  og  bar  Foretningssag,  en  Handel.  Staar 
der  ikke  Penge  mod  Penge,  Rener  mod  Rener,  saa  avles  en 
„Mesalliance".  Den  ene  af  Parterne  besidder  dog  ofte,  —  ganske 
som  Reglen  er  hos  os,  —  fremfor  den  anden  et  eller  andet 
Fortrin,  der  mere  eller  mindre  opvejer  Manglen  paa  Velstand: 
Ungdom  og  Dygtighed  i  at  passe  Rener  f.  E. 

Naar  Parterne  ikke  forud  ere  bestemte  for  hinanden, 
indledes  Frieriet  paa  forskellig  Maade.  Bejleren  prøver  sig 
oftest  frem;  han  søger  at  udgranske,  om  den  attraaede  Pige 
vel  kan  antages  at  nære  eller  kunne  komme  til  at  nære 
blide  Følelser  for  ham.  Lejlighedsvis  gjør  han  smaa,  be- 
regnede Tilnærmelser.  Og  det  skal  efter  Kenderes  Sigende 
ikke  varsle  ilde  for  hans  endelige  Resultat,  naar  Pigen  viser 
sig  ret  knibsk  og  afvisende.  —  Det  hænder,  —  men  mærk- 
værdigt sjældent  i  Betragtning  af  Nomadelappernes  Livsformer, 
—  at  Pigen  viser  sig  mere  end  fornødent  tilgængelig.  Og 
det  sker,  at  et  Barn  fødes  udenfor  Ægteskabet.     En  saadan 


*)  Hos  denne  er  Kvindens  Stilling  dog  i  alle  Retninger  langt  mindre 
sikkret  end  hos  Samefolket  (v.  „Gennem  Stepperne"). 

Katastrofe  er  da  oftest  Signalet  til  snarligt  Giftermaal  og 
synes  ikke  at  blive  anset  som  særlig  kompromitterende  for 
nogen  af  Parterne. 

Naar  Bejleren  har  prøvet  sig  frem  hos  Pigen  eller  ogsaa 
uden  disse  Præliminarier,  henvender  han  sig  til  Slægtninge 
og  Venner  og  beder  dem  ledsage  ham  til  den  Attraaedes 
Kote.  Hele  dette  Optog  er  anført  af  en  Ordfører  (lapsk: 
sognon-åive;  Hovedordføreren).  Man  medtager  et  rigehgt 
Kvantum  Brændevin  („jukast")  og  Friergaver,  der  i  Værdi 
maa  staa  i  Forhold  til  Parternes  større  eller  mindre  Velstand. 

Naar  Skaren  ankommer  til  de  eventuelle  Svigerforældres 
Kote,  maa  Frieren  forblive  udenfor,  indtil  der  muligvis  bliver 
kaldt  paa  ham.  En  ligesaa  passiv  Holdning  skal  Pigen  ind- 
tage. Hun  løber  sin  Vej  eller  skikkes  bort  eller  hun  for- 
bliver vel  i  Teltet  —  men  under  kølig  Tavshed  og  Ligegyldighed. 
Sognon-åive  henvender  sig  nu  til  Familiens  fornemste  Med- 
lemmer, og  mens  Gæsterne  traktere  med  Brændevinen,  ud- 
folder han  sin  Talekunst  med  større  eller  mindre  Patos. 
Undertiden  udtrykker  han  sig  endog  i  Vers  og  Rytmer. 
Han  smigrer  Slægterne  og  Parterne  i  Sagen,  lovpriser  deres 
Rigdom  eller  andre  Fortrin.  Og,  hvis  Pigens  Forældre  og 
Slægt  er  villige  og  imødekommende,  pakkes  Gaverne 
ud  og  fremlægges  paa  en  Renhud  til  nærmere  Beskuelse  og 
Taxation. 

Men  tidt  og  ofte  gaar  det  ikke  saa  let.  Pigens  Familie 
gjør  Ophævelser,  Brændevinen  vil  ikke  hjælpe,  Hoved- 
ordføreren kan  intet  udrette,  og  alt  ser  sort  ud  for  den 
stakkels  Frier.  Stundom  er  denne  Modstand  kun  et  Krigs- 
puds.  Famihen  vil  drive  „Prisen"  i  Vejret.  Men  undertiden 
er  det  Alvor  med  Afslaget,  og  saa  vel  Veltalenhed  som 
Brændevin  forblive  fortsat  virkningsløse.  Der  bliver  i  saa 
Fald  intet  andet  for  Friertoget  at  gjøre,  end  at  pakke  sammen 
og   vandre    hjem.      For   denne   Eventuahtets    Skyld    medtog 

Ordføreren  i  'Fortiden*)   i  visse  Egne  et  beredt  Kalveskind^ 
der  —  til  Trøst  —  overraktes  den  skuffede  Bejler. 

Naar  nu  Sagen  er  kommen  saa  vidt,  at  Pigens  Paa- 
rørende have  erklæret  sig  stemte  for  Partiet,  saa  sendes  der 
Bud  efter  Pigen,  og  der  kaldes  paa  Bejleren,  —  om  disse 
da  ej  forinden  ere  tilstede  som  tavse  Vidner  til  Handlen. 
Den  Kvinde,  der  henter  Pigen,  skal  have  en  Gave  af  Frierens 
Moder;  —  sandsynhgt  nok  maa  der  da  i  Reglen  sendes  Bud 
efter  Bruden.  Naar  hun  træder  ind  i  Koten,  erklærer  hun 
sig,  —  som  en  „god  Datter"  i  Reglen  gjorde  det  hos  os  i 
gammel,  længst  forsvunden  Tid,  —  ganske  i  Overensstem- 
melse med  Forældrenes  Ønske. 

At  der  dog  stundom  hos  de  unge  er  dybere  Følelser 
med  i  Spillet,  end  det  grove  Hensyn  til  den  materielle  Fordel, 
nærer  jeg  slet  ingen  Tvivl  om,  efter  at  jeg  har  fundet  ret 
rørende  „Kærlighedshistorier"  og  Kærhghedsdigte  i  Litte- 
raturen saavel  angaaende  Lapperne  som  andre  med 
Samefolket  beslægtede  Folk.  Ganske  vist  siger  Diiben 
(1.  c.  pg.  320),  hvor  han  taler  om  Lappens  Jojken  (Jodlen): 
„Selve  Tonen  udtrykker  Vemod,  Sorg,  Glæde,  Vrede, 
Had,  o.  s.  V.  Og  Ordene  svare  til  dette  Udtryk.  De  ere  dels 
Improvisationer,  Øjeblikkets  Børn,  af  den  mest  ulige  Art,  ofte 
hædrende  eller  haanende  en  Gæst;  dels  ere  de  Natur- 
skildringer, Efterligning  af  Fuglesang,  af  Glam  af  Hund  og 
Ulv,  af  Bjørnens  Brummen  m.  m.;  dels  indeholde  de  Beret- 
ninger om  Æventyr  med  Rener  eller  paa  Rejser,  Syner  og 
Møder  med  overnaturhge  Væsner,  Frierier  o.  s.  v.  Sjælden 
nærme  disse  sidste  sig  til  et  Kærlighedskvads 
Form,  og  naar  det  sker,  da  er  det  kun  i  nogle  faa 
Strofer;  thi  Kærlighedshistorier  i  nordisk  eller 
romantisk  Forstand,  dem  forstaar  Lappen  sig  ikke 


*)  Angaaenee  dette  samt  angaaende  Frieri  overhovedet  se  Diiben, 
pg.   196   o.  f. :     „HOgtidligt  frieri  eller  s.  k.    „frieri  med  -branvin."" 

paa.  Ofte  ere  de  (Ordene)  epigrammatiske,  udtykke  kun  en 
Stemning,  skildre  et  Indtryk. . ." 

Men  Lappen  er  saa  emotionelt  anlagt,  at  man  alene  af 
den  Grund  ikke  godt  kan  forestille  sig  ham  helt  blottet  for 
den  Form  af  Kærlighedsfølelse ,   der  saa  ofte  findes   hos  os. 

Stundom  maa  Frieriet  gentages  flere  Gange.  Der  er  da 
hver  Gang  Lejlighed  til  en  lille  Svir.  I  vore  Dage  benytter 
Bejleren  en  „Lap ring"  og  en  „Lap ske"  som  Fæstegave 
og  Tegn  paa,  at  Trolovelsen  er  i  Orden,  Handelen  afsluttet. 
Ringen  er  oftest  af  Sølv  eller  sølvforgyldt.  Den  breder  sig 
paa  Fingerens  Rygside,  og  „Pladen"  er  behængt  med  en  Del 
smaa  Sølvringe,  der  rasle,  naar  Fingeren  bevæges.  Skeen 
er,  naar  Brudgommen  ikke  er  altfor  fattig,  af  Sølv.  Den  er 
kort,  af  meget  gammeldags  Form  og  stundom  behængt  med 
raslende  Smaaringe  i  Enden  af  Skaftet.  Lapskeer  af  Sølv 
opbevares  som  et  Familieklenodie,  fra  Slægt  til  Slægt.  Jeg 
har  sét  Skeer,  der  utvivlsomt  vare  et  Far  Aarhund reder 
gamle.  Da  jeg  en  Gang  havde  købt  —  til  uforholdsmæssig 
høj  Pris  —  en  Del  haandgjorte  Sager  af  en  velstaaende  Lap- 
gumme og  sluttelig  spurgte,  om  hun  vilde  sælge  Skeen,  af- 
slog hun  indigneret  dette:  „Hun  havde  jo  faaet  den  af  Gubben 
i  Fæstegave!"  Ikke  desto  mindre  tilbød  hun  mig  af  sig 
selv  Skeen  strax  efter,  at  hun  havde  behaget  sig  ved  sin 
Indignation.     Men  hendes  Pris  var  for  ublu. 

Saafremt  Forlovelsen  gaar  overstyr,  skal  Friergaverne 
tilbagegives.  Hele  den  Maade,  paa  hvilken  Ægteskabet  af- 
sluttes, har  fortsat  Karakteren  af  en  Handel. 

Naar  Bryllupsdagen  oprinder,  ifører  Bruden  sig  sin  bedste 
Pynt:  Sølvkraven  og  Sølvbæltet,  og  kunstige  Blomster  an- 
vendes til  Udsmykning.  Ejer  Parret  ingen  Smykker,  ifører 
det  sig  dog  i  hvert  Fald  den  nettest  muhge  Skindpels. 

Vielsen  foregaar  i  Kirken  og  efter  „Tillysning".  Bruden 
føres  til  Altaret  af  sin  Fader  og  en  Brudefører.  Hun  skal 
helst  lægge   megen  blufærdig  Skyhed  for  Dagen  ved  denne 

højtidelige  Lejlighed,  og  man  paastaar,  at  man  undertiden 
har  maattet  slæbe  hende  afsted.  Der  er  dog  skellig  Grund 
til  at  antage,  at  saadanne  Scener  gives,  som  en  —  noget 
overdreven  —  Tribut  til  det,  der  af  Lapper  anses  for 
god  Tone. 

Efter  den  kirkelige  Handhng  samles  Slægt  og  Venner  til 
Bryllupsfesten,  der  staar  hos  Brudens  Familie.  Gæsterne 
medbringe  selv  Brændevin  og  Madvarer.  Men  ogsaa  Vært- 
folkene traktere,  navnlig  naar  de  besøgende  give  Brudegave. 

Som  oftest  gaar  det  meget  lystigt  til  ved  et  Lap-Bryllyp. 
Man  drikker,  „jojker",  danser,  —  og  drikker  igen,  indtil 
man  ikke  magter  at  holde  sig  paa  Benene  mere.  Stundom 
blive  Gæsterne  saa  berusede,  at  de  falde  i  Søvn  dér,  hvor 
de  tilfældigvis  sidde.  Diiben  refererer  en  pudsig  Beretning 
om,  hvorledes  hele  Bryllupsskaren  om  Aftenen  lagde  sig  til 
at  sove  i  Sneen  udenfor  Teltet  og  om  Natten  blev  aldeles 
begraven  af  den  faldende  Sne.  Da  den  unge  Kone  næste 
Morgen  efter  Skik  og  Brug  skulde  traktere  med  Kaffe, 
spændte  hun  resolut  sine  Skier  paa  Fødderne  og  afsøgte 
Terrainet  ved  at  jage  sin  Skistav  ned  i  Driverne.  Paa  denne 
Maade  lykkedes  det  hende  at  finde  alle  Gæsterne,  der  i 
bedste  Velgaaende  krøb  frem  og  forsamlede  sig  om  Kaffe- 
kedlen. —  Det  bør  dog  her  anføres,  at  Umaadeholdenheden 
med  Brændevin  nu  er  mindre  almindehg  i  mange  Egne  af 
Lapland  end  forhen. 

Efter  Bryllupet  tager  det  nygifte  Par  ofte  i  nogen  Tid 
Ophold  hos  Svigerforældrene  paa  Hustruens  Side.  Men  før 
eller  senere  slaa  de  Unge  Telt  for  egen  Regning,  og  naar 
de  flytte  ind,  medtage  de,  hvad  de  selv  forinden  Bryllupet 
besade  af  Rener  saa  vel  som  alt,  hvad  de  have  faaet 
af  Rener  og  Gods  ved  Bryllupshandlen.  Friergaverne  og 
Konens  Forældres  Gaver  staa  oftest  i  fortræffelig  Balance. 
—  Og  saa  begynder  da  Samlivet  i  Koten,  Lapteltet. 

Lapfolket  er  et  mærkværdigt  mo  d  stand  sk  raf  tig  t  Folk. 

Det  er  modsttindskraftigt  i  social,  saa  vel  som  i  pliysisk 
Henseende.  Var  det  ikke  saaledes,  vilde  det  forlængst  være 
gaaet  til  Grunde  i  Kampen  for  Tilværelsen.  Thi  Lappen  har 
aldrig  danset  paa  Roser.  Ringeagtet,  brandskattet  og  for- 
fulgt, har  han  al  li  g  vel  holdt  Stand.  Hans  medfødte  Evne 
til  at  indrette  sig,  hans  beregnende  Klogskab,  og,  —  maatte 
vi  smaa  Kulturfolk  tage  Lære  heraf,  —  en  trøstig  og  inderlig 


følt  Kærlighed  til  Hjemmet  og  det  fattige  Fædreland,  —  dette 
var  Lapfolkets  Skjold  i  Kampene,  dette  er  de  „Troldoms- 
midler",  der  have  frelst  dette  Folk  fra  en  tidlig  og  uværdig 
Undergang. 

Man  tænker  denne  Tanke  om  og  om  igen,  saa  ofte  man 
gæster  dette  Folk  i  dets  Boliger.  Fjældlappens  (Nomade- 
lappens) Telt  er  saa  uanseligt,  saa  lavt  og  saa  utæt,  at  man 
navnlig  om  Vinteren  og  under  Uvejr  vil  finde  det  meget 
mangelfuldt.     Det  er  næppe  halvt  saa  højt,  som  de  kalmyk- 

/ 
kiske  Nomaders  Telt,  og  Diameteren  er  ogsaa  meget  mindre, 

Teltkeglen    er   afskaaren    i    c.  3   Alens  Afstand    fra    Jorden. 

Teltvæggene  skraane  saa  stærkt  op  mod  Hullet   foroven,  at 

en  velvoxen  Mand  kun  kan  staa  oprejst  i  den  midterste  Del 

af  Teltet  o:  paa  Arnepladsen  og  dens  allernærmeste  Omegn. 

Kotens  Grundflade  er  gennemsnitlig  12 — 14  Kvadratmeter. 

Nomadens  Kote  bestaar  af  et  Træskelet,  en  Dør  og 
en  Teltdug. 

Naar  Koten  rejses,  opstilles  først  fire  Hovedstolper, 
c.  4  Metre  lange,  c.  5  Cmtr.  tykke.  Disse  ere  ombøjede  i 
de  øverste  Ender  og  gennemhullede.  En  stærk  Stang  føres 
gennem  Hullerne,  saaledes  at  de  fire  ombøjede  Hovedstolper 
forenes  opad  i  to,  nu  afstivede  Buer.  Denne  Stang  løber 
tværs  gennem  øvre  Del  af  Teltkeglen.  Fortil  og  bagtil  rage 
dens  Ender  et  Stykke  frem.  Forenden  føres  gennem  et  Hu 
i  „Dørkarmen"  o:  to,  opad  i  en  meget  spids  Vinkel  forenede 
Stænger,  til  hvilke  den  trekantede  Dør  befæstes.  Bagenden 
forenes  med  et  Rundtræ,  påssjo-tjagge ,  der  dels  yderhgere 
afstiver  Træbygningen,  dels  gjør  Tjeneste  som  en  Art  „Stum- 
tjener", paa  hvilken  forskellige  Brugsgenstande  kunne  op- 
hænges. De  her  nævnte  Telt-Træer  trykkes  ned  i  Jords- 
monet.  Foruden  den  nævnte  Tværstang,  der  forbinder 
Buestængerne,  afstives  Bygningen  undertiden  ved  endnu  et 
Tværtræ. 

Mod  dette  Hoved-Stillads  rejses  nu  de  spinklere  Telt- 
stænger i  et  Antal  af  c.  15.  De  ere  saa  lange,  at  de  rage 
et  godt  Stykke  op  over  Teltdugen. 

Teltdugen  bestaar  af  to  lige  store  Dele.  Disse  ere 
sammensyede  af  kileformede  Stykker  af  Uldtøj,  Sækkelærred 
eller  endnu  slettere  Materiale,  —  alt  efter  Formuesomstæn- 
dighederne.  I  en  Kote  i  Skovmarken  var  „Dugen"  en  Sam- 
ling gamle,  pjaltede  og  hullede  Sække.  I  denne  Kote  boede 
en  firsindstyveaarig  Lapenke  —  Vinter  og  Sommer.  Det 
gamle  Menneske  saa  rask  og  rørig  ud.     Hun  lod  til   at  be- 

finde  sig  vel.  Teltdugene  kastes  ud  over  Træstellet  og 
forenes  derpaa  bagtil  (o:  diametralt  modsat  Døraabningen) 
med  Naale  af  Ren-Knogler,  fortil  med  Snore  til  Dør-Træerne. 

Døren  er  spids- pyramideformet,  ganske  som  Døraabningen. 
Den  laves  af  samme  Stof  som  Teltdugen  og  afstives  ved 
Tværtræer.  Opadtil  i  dens  øverste  Hjørne  findes  oftest  et 
Træstykke  af  Halvmaaneform,  ved  hvilket  Døren  ophænges 
i  et  Reb.  Ofte  kan  Døren,  der  i  høj  Grad  fortjener  den 
gammeldanske  Benævnelse  „Flagreled'',  fastbindes  paa  Vind- 
siden med  Snore. 

Se  hér  hele  Boligen !  —  Man  tænke  sig  et  saadant  Til- 
flugtssted under  en  barsk,  arctisk  Snestorm,  —  eller  opfyldt 
af  Mennesker,  Hunde  og  tæt  Røg  fra  Arnestedet. 

Men  det  er  ikke  hverken  Mangel  paa  practisk  Sans  eller 
paa  Forstand,  der  leder  Lappen  til  at  bygge  saaledes.  Det 
er  den  strænge  Nødvendighed.  Han  maa  have  et  „Hus", 
der  hastigt  kan  rives  ned  og  sættes  op,  der  let  kan  flyttes 
ad  lange,  ubanede  Veje.  Saa  længe  han  opholder  sig  i 
Skovmarkerne,  kan  han  finde  svært  Træ  og  Brændsel  nok. 
Men  —  de  mange  Maaneder  oppe  i  Barfjældet,  hvor  kun 
Krybebirken  voxer?  —  hvor  lang  en  Vej  maatte  han  ikke 
tilbagelægge,  om  han  deroppe  skulde  skaffe  stort,  stærkt 
Tømmer  til  sin  Bolig,  naar  den  ved  et  eller  andet  Uheld 
ramponeres. 

Nomadelappen  har  fornuftigvis  valgt  at  bygge  af  let, 
spinkelt,  men  seigt  Materiale.  Og  at  bygge  lavt.  Jeg  er- 
farede i  sin  Tid  hos  Kalmykfolket,  hvor  vanskehgt  det  er, 
at  faa  et  Telt  af  nogenlunde  Højde  til  at  staa  fast  i  en 
Ørkenstorm.  Overalt  hørte  tykke  Snore,  flettede  af  Kamel- 
haar  el.  Ign.  til  Sikkerhedsforanstaltningerne.  Disse  Snore 
lænkede  Teltbygningen  fast  og  stramt  til  Jorden.  Og  dog 
væltede  Stormen  ofte  en  saadan  Bygning.  Var  Fjældlappens 
Kote    høj,    som    Kalmykkens    og    de    andre    asiatiske   No- 

måders,  vilde  den  slet  ikke  kunne  staa  fast  i  en  Storm  paa 
Fjældet. 

Under  Uvejr  lader  Fjældlappen  rolig  staa  til.  Han  hyller 
sig  i  sin  Pels  og  lader  Sneen  fyge.  Undertiden  kan  den 
store,  vide  Teltaabning  i  Loftet  dækkes  en  Smule  ved  en 
Klud,  perjes,  der  trækkes  for  paa  Vindsiden.  Men  denne 
Foranstaltning  hjælper  lidet,  hvor  den  overhovedet  kan  tages. 

Der  er  liden  Plads  i  en  Lapkote.  Intet  Under  derfor,  at 
man  inddeler  saa  nøjagtigt  den  Plads,  der  er. 

Saa  snart  man  kommer  ind  ad  Døren,  træffer  man  — 
dog  navnlig  om  Vinteren  og  i  den  fugtige  Aarstid  —  et 
større  eller  mindre  Forraad  af  Brændsel.  Dette  ligger 
mellem  Døren  og  Arnen,  ar  an  o:  et  Ildsted  i  Kotens  Cen- 
trum, c.  1  Alen  i  Diameter  og  omgivet  af  en  Kres  af  almin- 
delige Stene.  Ned  fra  Kotestellets  Tværstang  (s.  f.)  hænger 
den  store,  sorte  Familiegryde.  Undertiden  er  Pladsen  for 
Brændet  adskilt  fra  det  øvrige  Gulv  ved  et  tykt  Stykke 
Træ,  der  er  anbragt  mellem  Dørkarmens  „Ben"  og  Arne- 
stedet. 

Til  højre  for  Arnen  findes  de  fornemste  Pladser,  til 
venstre  sidde  —  eller  ligge  —  Børn,  Tyende  og  Hunde,  de 
første  længst  fra  Døren.  Jo  længere  tilbage  i  Koten,  jo  fjer- 
nere fra  Døren,  desto  finere  Plads.  Finest  er  Rummet  mel- 
lem Arnen  og  Kotens  Bagklædning  hge  overfor  Døren. 
Denne  Plads,  påssjo,  spillede  navnlig  i  Fortiden  en  meget 
stor  Rolle.  Den  var  hellig.  Endnu  er  den  anset.  Den  be- 
nyttes til  Opbevaringsplads  for  de  faa  Køkkenredskaber,  for 
visse  Fødemidler  og  Klædningsstykker.  I  passjo  findes  en 
lille  Aabning  i  Teltbeklædningen,  gennem  hvilken  en  vis 
Ventilation  kan  foregaa. 

Paa  hele  Gulvet  undtagen  paa  Brændselspladsen  er  ud- 
bredt et  mere  eller  mindre  tykt  Lag  Birkeris.  I  renlige 
Koter,  og  saa  længe  Risene  ere  friske,  ser  dette  Gulvtæppe 
baade  pynteligt  og   indbydende   ud.     Ovenpaa  Risene  bredes 


—  207  — 

Renhuder.  Disse  tykke,  tætte  Skind  ere  behagelige  at  sove 
paa;  men  de  „haare"  altid.  Alle  Lapmarksfarere  have  prøvet 
Ubehaget  ved  Renhaarene.  Paa  Klæderne  gjøre  de  jo  ingen 
Fortræd,  men  de  forekomme  overalt  og  i  alt,  hvad  tænkes 
kan  af  „Lapsager":  paa  Kødet,  i  Mælken,  i  Blodvællingen,  i 
Kedler  og  paa  Sleve. 

Skuer  man  nu  opad,  vil  ens  Blik  glide  hen  over  nogle 
udspilede  og  ophængte  „Bellinger"  og  maaske  nogle  smaa 
Oste,  lagte  til  Tørring  paa  en  Trærist  oppe  ved  Lufthullet . . . 
Og  derpaa  vil  det  —  i  godt  Sommervejr  —  gennem  dette 
store  Hul  skue  op  i  et  stort  Stykke  klar,  lysblaa  Himmel. 

Saaledes  sér  i  store  Træk  Nomade  lappens  Hjem  i  Al- 
mindelighed ud.  Medens  Skovlapperne  have  optaget  meget 
af  svensk  Kultur,  forandret  meget  i  deres  egne  Sæder, 
Dragter  og  Levevis,  have  Fjældlapperne  stedse  udmærket  sig 
ved  den  sejgeste  Conservatisme.  De  forskellige  Stammer 
have  til  den  Dag  i  Dag  bevaret  visse  bestemte  Kendings- 
mærker,  visse  ethnographiske  Særegenheder. 

En  Teltbygning,  som  den  her  beskrevne,  kan  i  ganske 
kort  Tid  rejses  og  atter  nedtages.  Hele  Materiellet  kan 
transporteres  paa  nogle  faa  Bærerener.  Telttræerne  fast- 
bindes med  den  ene  Ende  til  Bæresadlen,  mens  den  anden 
Ende  slæber  paa  Jorden  efter  Renen.  Paa  Rejser  slides  saa- 
ledes kraftigt  paa  Stængerne,  der  af  den  Grund  fra  første 
Færd  gjøres  saa  lange,  at  de  rage  et  godt  Stykke  op  over 
Røghullet. 

For  en  Fuldstændigheds  Skyld  skal  her  bemærkes,  at 
man  hos  Lapfolket,  —  herunder  Skovlapper  og  Fiskerlapper 
—  i  Sverige,  Norge  og  Rusland  finder  flere  andre  Arter  af 
„Koter".  Snart  beklædes  tæt  sammenstillede  Teltstænger 
med  Græstørv,  anbragt  ovenpaa  et  Lag  af  Birkebark  (nafver). 
Snart  anvendes  Birkeris  i  Stedet  for  Græstørv.  Som  Regel 
bor  Nomadelappen  (Fjældlappen)  i  et  Telt,  Skovlappen  i  en 
„Tømmerkote",  formet  som  en  firsidet  Pyramide.     Men  man 

har  dog  undtagelsesvis  fundet  Fjældlapper  boende  i  Jordkoter*) 
(se:  P.  Svenonius:  „Om  lappkåtar",  Svenska  Turistfor- 
eningens Årsskrift  for  år  1892,  pg.  17). 

Det  unge  Nomade-Pars  Liv  i  og  udenfor  dette  Telt  er 
paa  det  allernærmeste  en  Gentagelse  af  deres  Fædres  og 
Forfædres.  Manden  vogter  Renerne  —  i  Fjældet  eller  i 
Skoven,  alt  efter  Aarstiden.  Han  slagter,  handler,  jager 
undertiden  Ryper,  Ulv  eller  Bjørn,  fisker  sjældent;  til  Jagt  og 
Fiskeri  er  der  ikke  megen  Lejlighed  under  hans  Ophold  i 
Fjældene,  og  naar  han  om  Efteraaret  drager  ned  til  Skov- 
markerne, har  han  meget  andet  at  varetage.  Naar  han  ikke 
mener,  at  han  har  andet  at  gjøre,  ligger  han  hjemme  i  Koten 
og  nyder  Livet.  Trods  hans  Lyst  til  Omstrejfen  og  Æven- 
tyr,  elsker  Lappen  at  drive.  Ingen  Østerlænding  lader  med 
større  Sindsro  end  han,  Timerne  glide  hen  over  sit  Hoved, 
mens  han  velbehagehgt  henstrakt,  ligeglad  ryger  sin  Kridt- 
pibe ud  og  stopper  den  paany.  Det  er  Lapmanden,  der 
parterer  Kødet  og  koger  det.  Han  forretter  som  den  mo- 
bileste  og  af  L3'st  til  Forandring  Ærinder  hos  sine  Stamme- 
frænder. Snart  skulde  han  helst  have  fundet  en  bortløben 
Ren,  snart  har  han  selv  faaet  fremmede  Dyr  i  sin  Hjord, 
snart  vil  han  ud  at  høre  Nyt  eller  fortælle  Nyt,  eller  handle 
—  eller  han  vil  bare  afsted  paa  en  Smule  Gæsteri.  Kvinden 
hjælper  sin  Mand  paa  bedste  Vis.  Hun  besørger  alt  Arbejdet 
i  Koten.  Hun  syer  Sko  og  Klæder,  lapper  og  reparerer. 
Navnlig  naar  hun  har  faaet  Børn,  har  hun  ofte  mere  end 
nok  at  passe. 


*)  Højst  interessante  i  ethnographisk  Henseende  ere  de  saakaldte 
„Lap-Gammer"  i  Nordlands  Amt  i  Norge.  Disse  Boliger  opføres 
af  Birkestammer,  dækkede  med  et  tykt  Lag  Græstørv.  De  liave 
en  lav,  forholdsvis  lang  Forstue  eller  Indgang  og  ere  forsynede 
med  et  Vindu  og  et  Røghul,  der  kan  lukkes  og  aabnes  efter  Behag. 
I  de  bedre  Gammer  findes  Kakkelovn  —  og  andre  af  Kulturens 
Raffinements. 

Ensformigt  og  fredeligt  glider  Livet  hen  for  disse  Men- 
nesker, —  et  besværligt  og  i  oeconomisk  Henseende  ofle 
meget  usikkert  Liv.  Den  ene  Dag  gaar  omtrent  som  den 
anden.  Aarets  store  Begivenheder  er  de  lange  Vandringer 
Foraar  og  Høst,  Kirkefarterne  paa  de  store  „Bøndage"  nogle 
Gange  om  Aaret,   de  to  aarlige  Markeder  og  —  muligvis  — 


Fattig  Lap. 


et  Barns  Fødsel,  en  Bryllupsfest  el.  lign.  Tidt  og  ofte  er 
dog  Kampen  for  at  bevare  Renhjorden  mod  Klimaets  Barsk- 
hed og  Ulvenes  Angreb  stræng  og  frugtesløs.  Et  ondt  Aar 
kan  ruinere  selv  en  velstaaende  Lap,  og  mangen  Gang  har 
Nomaden  hele  sin  Modstandsevne  og  Taalmodighed  behov  for 
ikke  at  bukke  under. 

Dette    gælder   især,    naar    fia    Tid    til    Tid    en   virkelig 

H.  Kaarsberg  :  Norde  ns  sidste  Nomade.  J4 

Hungersnød  indtræffer.  Denne  Tilstand  er  altid  frygtelig; 
værst  er  den  dog  under  Tropernes  bagende  Sol  og  i  Høj- 
nordens Vinternat.  Vi  behøve  ikke  at  søge  til  Litteraturen 
for  at  finde  Meddelelser  om  Hungersaar.  Thi  vi  have  selv 
oplevet  flere  saadanne.  Det  er  under  saadanne  Forhold,  at 
det  berømte  „Barkbrød"  og  Brød,  i  hvilket  Hø  og  Halm  ere 
Hovedingredienser,  kommer  i  Brug.  For  ganske  faa  Aar 
siden  herskede  Sulten  i  Lapland.  Svenskerne,  navnlig  Stock- 
holm, traadte  hjælpende  til.  Og  Korn  og  Mel  blev  sendt  op 
til  Nordland,  mens  der  endnu  var  Tid  til  at  holde  det  fattige 
Folk  paa  Benene. 

Hvad  Under  da,  at  disse  Mennesker,  hvis  Liv  er  saa 
ensformigt,  for  hvem  Vinteren  er  saa  mørk,  kold  og  lang, 
Naturen  saa  haard,  —  hvad  mærkeligt  er  der  da  deri,  at 
dette  Folk,  naar  Lejlighed  nu  og  da  gives,  med  hele  sit 
emotionelle  Temperament  hengiver  sig  til  den  Livets  Lyst, 
som  det  forstaar  at  nyde.  Lappen  magter  at  „suge  paa 
Labben",  at  slaa  sig  igennem  i  Dage  og  Uger  med  den,  for 
en  Kavkaser-Mave  allerelendigste  Kost.  Han  forstaar  den 
Kunst  at  sulte.  Men  —  han  forstaar  ogsaa  at  tage  for  sig 
af  Retterne,  naar  han  har  dem. 

Lappens  Appetit  er  utrolig!  Een,  lille  Lap  vilde  kunne 
æde  omkap  med  to  Kalmykker.  Folk,  der  ogsaa  forstaa 
baade  at  savne  og  at  nyde  til  Overmaal.  Naar  man  for 
første  Gang  ser  en  Lap  tilberede  et  Maaltid  Kød  i  Koten, 
studser  man  ved  de  umaadelige  Kvantiteter,  der  kastes  i 
Gryden.  Det  viser  sig  imidlertid,  at  alt  gaar  med.  Naar 
hver  har  taget  sin  Part,  forsvinder  den  mellem  hans  Fingre, 
gennem  hans  Mund,  med  Sikkerhed  og  i  en  Fart  Man  paa- 
staar,  at  „to  sultne  Lapper  kunne  paa  en  Gang  fortære  en 
halv  Ren";  —  det  er  jo  muligt,  at  Renen  da  maa  være  lille. 
Lapperne  usædvanlig  store.  Men  Historien  vidner  om  Same- 
folkets gode  Appetit. 

Kan  Lappen  faa  et  Maal  Brændevin  eller   flere  til   et 

saadant  herligt  Maaltid  af  ferskt  Kød,  saa  er  han  meget 
lykkelig. 

Brændevin  —  „jukast"  —  har  i  Fortiden  spillet  en  lig- 
nende Rolle  i  Lappens  Oeconomi,  som  den  spillede  i  Rød- 
hudernes. Ildvandet  ødelagde  dem.  Linne  bemærker:  Lap- 
parna  supa  gerna  branvin,  qvod  notabile  est  in  omnibus 
piseatoribus.  Nescio  qvid  venando  et  piscando  Lapponibus 
anteferendum  sit."  Det  synes,  at  Naturfolk  i  det  hele  have 
en  langt  ringere  Modstandskraft  ligeoverfor  Spirituosa  end 
Kulturfolkene.  Det  uhyre  Kvantum  af  mere  eller  mindre 
ædel  Sprit,  som  en  kraftig,  civiliseret  Mand  hos  os  formaar 
at  nyde  f.  Ex.  ved  en  Festmiddag  uden  at  have  andet  end 
Fornøjelse  deraf,  et  saadant  Kvantum  vilde  visselig  være 
nok  til  at  beruse  en  Lapkotes  hele  Befolkning. 

Lappen  elsker  Brændevin . . .  Jeg  mindes,  hvorledes  en 
Fattig-Lap,  der  ledsagede  mig  paa  en  Skovvandring,  nød  sin 
„Sup",  naar  jeg  efter  strænge  Dagsmarcher  nu  og  da  gav  ham 
en  saadan.  Hans  Ansigt  udtrykte  den  tavseste,  naiveste,  mest 
følte  Taknemlighed  for  og  Forventning  om  den  forestaaende 
Nydelse.  Han  bøjede  Hovedet  bagover,  vendte  Øjnene  mod 
Himlen,  —  dér,  hvor  den  gode  Gud  bor,  han,  der  ogsaa 
lod  „Supen"  falde  i  Menneskenes  Lod  allerede  i  gammel, 
gammel  Tid.  Herunder  dyppede  han  langsomt  en  Pegefinger 
i  Brændevinen  og  strøg  sig  med  den  fugtede  Finger  over 
Panden.  Og  saa  endelig  tømte  han  den  dyrebare  Drik,  lang- 
somt og  med  flere  lange,  stønnende  Suk. 

Lappen  taaler  slet  ikke  Brændevin!  —  I  en  ikke  fjern 
Fortid  udnj'ttede  samvittighedsløse  Købmænd  og  Svindlere 
overalt  denne  hans  Intollerance.  De  drak  Lappen  fuld.  Og 
saa  „handlede"  de.  Der  er  nævnt  mig  Exempler  paa,  hvor- 
ledes den  hæderlige  Lapmand  Morgenen  efter  Handels-Rusen 
er  vaagnet  op  uden  at  ane,  at  han  Aftenen  forud  har  „sat 
sit  Navn  (Bomærke)  under  Akkorden,"  en  „Akkord",  hvorved 
man  har  ladet  ham  fraskrive  sig  næsten  alt,  hvad  han  ejede. 

14* 

Saadanne  Forbrydelser  mod  Lapperne  vare  i  en  ikke  fjern 
Fortid  ganske  almindelige.  Men  der  findes,  efter  hvad  jeg 
har  erfaret,  endnu  Købmænd,  der  berige  sig  ved  ulovlig 
„Brændevinshandel"  med  Lapperne.  Disse  smukke  Handels- 
mænd kunne  i  faa  Aar  sammenpuge  store  Pengesummer. 
De  vide  ofte  ved  den  mest  raffinerede  Snedighed  og  ved 
Mened  at  undgaa  Retfærdighedens  Kløer.  Det  er  let,  at 
umuliggjøre  Vidneførelse  for  Retten.  Og  hermed  er  mangen 
Sag  afbrudt. 

Den  svenske  Regering  har  længe  haft  Øjet  aabent  for 
den  Fare,  der  truede  Lapperne  gennem  deres  Kærlighed  og 
IntoUerance  for  Spiritus.  Allerede  ved  kgl.  Brev  af  3.  Dec. 
1740  og  29.  Nov.  1743  blev  Indførsel  af  Brændevin  i  Lap- 
markerne forbudt.  Overtrædelse  af  Forbudet  straffedes  med 
en  Bøde  af  50  Rigsdaler,  —  en  stor  Sum  i  disse  Egne.  For- 
budet gentoges  i  1839,  og  det  udvidedes  i  Skrivelse  til 
Landshøvdmgen  i  Norbottens  Lehn  af  15.  Dec.  1848  til  og- 
saa  at  omfatte  Rom,  Arak  og  Cognac.  Mere  end  disse 
mange  Forbud  og  flere  administrative  Bestemmelser  gavnede 
dog  maaske  den  Paavirkning,  der  af  forstaaende  Præster 
o.  A.  udøvedes  paa  Lapperne.  De  administrative  Forbud 
lade  sig  ofte  ret  let  omgaa.  Terrainfoi holdene,  Lappernes 
Vandringer,  deres  „Vexlen"  over  Kølen  mellem  Sverig  og 
Norge,  Laplandets  uhyre  Udstrækning,  —  alt  dette  bevirkede, 
at  Love  og  Forordninger  alene  næppe  nogensinde  vilde 
have  magtet  at  udrydde  eller  bedre  Ondet. 

Man  maa  da  sikkert  tilskrive  visse  ihærdige  Missionærer  og 
Præster,  deriblandt  de  berømte  og  begavede  Brødre  Læsta- 
dius,  megen  Ære  for  Drikkeriets  Aftagen  i  mange  —  maaske 
i  de  fleste  —  Egne,  dets  delvise  Udryddelse  i  andre.  Ligesom 
hos  os  havde  Afholdsprædikanternes  Kamp  mod  Ondet  fra 
første  Færd  en  ret  fanatisk  Karakter.  Stifteren  af  „Læsta- 
dianismen",  Lars  Levi  Læstadius,  fanatiserede  sine  Til- 
hængere.     Og    en     langtrukken    og    bred    Strøm    af   mørk 


-  213  — 

Pietisme,  der  ofte  nok  gav  sig  Luft  paa  en  sygelig  Maade, 
betegnede  hans  Vej.  For  Maadehold  med  Nydelsen  af  Spi- 
ritus har  dog  Lars  Levi  indlagt  sig  stor  Fortjeneste. 
Dub  en  siger  for  20  Aar  siden,  at  „det  paastaas"  i  1868,  at 
der  „ikke  fandtes  en  Draabe  Brændevin  hos  Lapperne  i 
Lule-Lapmarks  Fjældtrakter.  Han  udtaler  samtidig  det 
■fromme  Ønske,  at  Lapperne  ville  undlade  i  Stedet  at  indføre 
Hoffmansdraaber,  som  „paa  flere  Steder  anvendes  i  store 
Masser,"  og  han  giver  Lapperne  i  Arvidsjaur  og  Arje- 
pluog  det  Skudsmaal,  at  de  „endnu  supe  fortvivlet  med 
saakaldt  Vin,  „spansk",  en  infernalsk  Blanding  af  Piccardon, 
Finkel,  m.  m." 

Efter  alt,  hvad  jeg  har  hørt  og  set,  holde  Nomade- 
lapperne lige  saa  meget  af  Brændevin  nu  som  forhen.  Men 
de  drikke  mindre  hyppigt.  1  det  hele  er  der  næppe  Tvivl 
om,  at  Folket  —  trods  alle  Foranstaltninger  —  erholder 
Spiritus.  Men  det  koster  en  Del  Risiko  og  Besvær.  Dels 
af  denne  Grund,  dels  paa  Grund  af  den  stigende  Oplysning 
og  Maadeholdsprædikanternes  Virksomhed  er  der  dog  næppe 
nogen  Aarsag  til  nuomstunder  at  forarges  over  Lappernes 
Superi.  Jeg  nærer  efter  alt  at  dømme  den  bestemte  Over- 
bevisning, at  dette  fattige  Folk  ikke  tilnærmelsesvis  nyder  saa 
megen  Spiritus,  som  Normænd,  Svenske  og  —  ikke  at  for- 
glemme —  Danskere. 

Det  er  da  en  stor,  stor  Fest,  dén,  ved  hvilken  Lappen 
spiser  sig  umaadehg  mæt  og  faar  det  dyrebare  „Jukast"  til 
Maden.  Hans  Lystighed  er  naiv,  støjende.  Han  er  næsten 
altid  godmodig  og  kærtegnende  ligeoverfor  Venner  og  Fræn- 
der, naar  han  er  paavirket  af  Spirituosa.  Han  „jojkar", 
improviserer  (vuolle),  leer,  omfavner,  kysser  —  alt  i  bedste 
Hensigt.  Efter  Fjellner  er  det  muligt,  at  Lapfolket  i  For- 
tiden har  kendt  en  særegen  Ringdans.  Det  synes  mig 
meget  tvivlsomt,  om  man,  saaledes  som  det  er  sket,  kan 
slutte  dette  alene  af  den  Grund,  at  der  forekommer  et  lapsk 

Ord:  jorret',  der  betyder:  „tumle,  hoppe  rundt."  Saafremt 
Lapperne  nogensinde  havde  besiddet  en  virkelig,  national 
Dans,  vilde  den  næppe  være  saa  sporløst  forsvunden  fra 
dette  emotionelle  Folk,  der  i  saa  mangfoldige  andre  Ret- 
ninger er  forblevet  sig  selv  saa  ligt.  Paa  mange  Omraader 
har  jeg  fundet  en  særdeles  iøjnefaldende  Lighed 
mellem  Lapper  og  Kalmykker.  Saaledes  da  ogsaa  i 
Henseende  til  Glædesyttringerne :  til  Dans,  til  Sang,  og  med 
Hensyn  til  Manglen  af  et  virkeligt  Musikinstrument  hos 
det  menige  Folk. 

Lappens  „Dans"  er  nærmest  en  Tumlen,  en  Hoppen  paa 
Stedet,  en  uregelret  Gestikuleren  med  Arme  og  Ben.  Kal- 
mykken besidder  næppe  i  højere  Grad  end  Lappen,  én  for 
ham  særegen,  national  Dans.  Naar  han  er  ædru,  ligner  hans 
Gestikulationer  Kasakkernes.  Men  han  tramper  og  gesti- 
kulerer paa  Stedet  og  ret  uhvhgt,  tilsyneladende  uden  be- 
stemt Regel.  Runddanse  saa  jeg  aldrig.  —  Af  Musikinstru- 
menter fandtes  hos  Lapperne  i  Fortiden  „Trold trommen" 
og  —  efter  Fj eliner  —  en  Pibe  af  Træ  eller  Ben.  Trommen 
er  forlængst  gaaet  ud  af  Sagaen:  Det  var  et  Trylleinstrument, 
der  knyttede  sig  til  Hedenskabets  Tid.  Linne  skriver  om 
Lapperne:  „Inga  instrumenter,  utan  lur,  och  på  rOn  borkspipor. 
—  Sjunga  intet  i  kyrkan,  utom  de,  som  larts."  Hos  Kal- 
mykkerne fandt  jeg  intetsomhelst  Spor  af  musikalsk  Apparat 
hos  det  menige  Folk.  Hos  Præsterne  i  de  smaa  Templer 
fandtes  derimod  de  rituelle  Trommer,  Piber  og  Lur.  Kun 
Præsterne  sang  i  Gudshuset.     Folket  stod  udenfor. 

Interessant  er  Lappens  Sang.  I  musikalsk  Karakter 
og  i  Opfattelsen  af  Stemmemidlernes  rette  Brug,  minder 
Lappens  Jojken  aldeles  paafaldende  om  Kalmykkens  Jodle- 
Sang.  Det  er  de  samme  langtrukne  Guttural-  og  Nasallyd, 
det  samme  abrupte,  musikalsk-vilde  Foredrag,  de  samme 
Jodlelyd.  Lappen  synes  ikke  at  besidde  betydeligere  musi- 
kalsk Sans  i   almindelig  Forstand.     Hans  Foredrag  er  ens- 

formigt;  de  samme  Lyd  vende  atter  og  atter  tilbage;  hans 
Toneregister  har  et  meget  ringe  Omfang.  Hans  Melodiforraad 
er  ganske  vist  stort,  thi  han  improviserer  selv  Melodierne 
(v uolie  o:  en  Melodi,  pir.  vuolleh).  Men  Sangene  ligne 
dog  hinanden  ret  meget  i  Tonen.  Det  er  en  Smagssag,  om 
man  holder  af  at  høre  Lap-Sang,  eller  om  man  fmder  den 
ubehagelig.  Jeg  har  flere  Gange  fundet  et  særegent  Behag 
ved  at  lytte  til  disse  Toner  i  de  Omgivelser,  i  hvilke  Lappen 
hører  hjemme. 

Som  allerede  forhen  bemærket  „jojker"  Lappen,  naar 
han  er  oplagt  dertil,  dels  ganske  almindelige  Sætninger, 
dels  Glædes-,  Haans-  eller  Vredes-Ord  m.  v.  Paa  en  lang 
og  ubehagehg  Rejse  i  Baad  har  jeg  hørt  en  Lap  og  en  gammel 
Lapgumma  samtale  i  lang  Tid  i  Jojke-Maneren.  Men  ofte 
joiker  han  lyriske  og  episke  Sange,  der  ved  Tradition  ere 
gaaede  i  Arv  fra  Slægt  til  Slægt. 

Som  Exempel  paa,  hvad  en  Lap  reciterer  med  sin 
Jojken,  gentagende  Ordene  atter  og  atter  med  liden  Forskel 
i  Rytmen,  skal  jeg  anføre  følgende  Text  til  en  af  mine 
Roerfolks  langtrukne  og  ganske  vilde  vuolleh: 

„I  Nat  er  jeg  glad:  Aldrig  har  jeg  rejst  med  to  Herre- 
mænd, der  gav  saadan  Slags  Jukast!" 

dette  gentages  i  det  uendelige.    Saa  forcerer  Sangeren 

pludselig  Stemmen,  hamrer  som  en  Desperat  med  Aarerne 
mod  Rejhngen  og  hyler: 

„Aah  —  haa  —  haah!     Vidste  jeg  nu  bare,   at  en  Pige 

stod  oppe  i  Land  og  glanede  efter  mig!  —  Aah  —  haa 

—  haah!  —  glanede  efter  mig!"  .  .  . 

Selv  under  oprigtig   Sorg  kan  Lappen  jojka.     P.  Læ- 

stadius  fortæller:  „En  fattig,  gammel  Lapgumma,  som  under 

Sult  og  Kulde  havde  faaet  Tilhold  hos  mig,  stod  i  Gaarden 

(da  L.  rejste   bort   fra   sit  Hjem),    og   velsignede   vor   Færd 

under  Bønner  og  Taarer.     Endnu  længe   hørtes  hun  i  lang- 

trukne,    lapske   Toner   besynge    „Anna  Lenas    son    sin   lilla 
fader;"  —  Anna  Lena  var  min  Moders  Navn." 

Som  Exempel  paa  „vuolleh"  citerer  Dub  en  efter  den 
Grønlundske  Samling: 

Samin  jelem  (Lappens  Liv). 

Jeg  arme  Lap  og  Vandringsmand 
Paa  Livets  den  trange  Vej, 
Gange  maa  jeg  al  Verden  rundt ; 
Saa  rinder  Tiden  for  mig. 

1  et  Surgo-vuolle,  Sørgekvad,  skildrer  en  Lap  med 
rørende  Simpelhed  sin  Længsel  efter  sin  Kote  og  sine  Rener: 
Han  er  udvandret  og  bleven  Kohyrde  i  det  fremmede  Land 
—  rimeligvis  Norge.  Med  beklemt  Hjerte  begræder  han  sine 
skønne  Renkøer  hjemme  i  Fjældene,  mens  han  staar  i  et 
koldt  Hus  langt  borte  —  —  — 

—  aldrig  mere  springe  mine  Fødder    * 
op  og  ned  ad  Fjældets  glatte  Aase. 
Aldrig  skuer  jeg  hvidbroget  Renhjord. 
Sig,  hvordan  skal  jeg  vel  kunne  leve, 
Jeg,  som  ej  kan  malke  mine  Rener, 
Jeg,  som  for  min  Rest  af  Liv  skal  drikke 
Mælk  af  Koen  med  den  lange  Hale  ? 

Og  ganske   karakteristisk  for  Lappens    Temperament  er  de 
to  Slutningsstrofer: 

Naa,  da  dette  er  min  Skæbne, 
faar  jeg  vel  at  la'e  mig  nøje  — 
aldrig  mere  springe  efter 
Renerne  i  Fjældet. 

Denne  Vise  er  af  „moderne  Oprindelse".  Dtiben  er- 
klærer, at  „alle  de  lyriske  Viser,  han  har  Kendskab  til,  ere 
usmagehge."  Dette  turde  være  en  Smagssag.  Jeg  er,  naar 
jeg  har  hørt  Lappens  Jojken,  uvilkaarlig  kommen  til  at  mindes 
saadanne  Sange  fra  Oldtiden,  som  f.  Ex.  Kyklopen  Polyphems 

Sang  til  Galatheia,  —  uvilkaarlig  og  ofte  maatte  jeg  tænke 
paa  „Tonen",  Stemningen,  Naiveteten  i  hine  gamle,  græske 
Sange,  der,  læste  i  Grundsproget,  forsonede  min  Sjæl  med  al 
min  Skoletids  bittre,  men  klassiske  Kedsomhed. 

Undertiden  kan  man  høre  to  samtalende  Lapper  for- 
andre deres  Taleform  og  begynde  at  jojka.  Jeg  har  enkelte 
Gange  hørt  den  ene  af  Parterne  slaa  over  i  Jojkemaneren, 
mens  den  anden  rohgt  svarede  med  sin  sædvanlige  Tale- 
stemme. Dilben  omtaler  ogsaa  Vexelsangen,  Jojka-Dialogen, 
og  citerer,  som  Exempel  paa  denne,  en  Friervise,  Suonga- 
padne.  Den  rummer  ikke  store  Lidenskaber  og  er  af  mo- 
derne Oprindelse.  Men,  da  den  er  ganske  pudsig,  gengiver 
jeg  den  i  Oversættelse. 

Frieren  (som  fremviser  sine  Brudegaver): 

Er  Du  villig,  Flicka!  til  at  modtage  dette. 
Som  en  Begyndelse  paa  vor  Kærlighed, 
Nu,  da  vore  Forældre  ere  gunstigt  stemte? 

Flickan. 

Naa!  velkommen!  naar  det  saa  skal  være. 
At  jeg  skal  vandre  samme  Vej  som  Du, 
Og  skærme  og  skøtte  din  Renhjord. 

Frieren: 

Saa  tag  da  imod  min  Gave, 
Mens  vi  betænke  os, 
Og,  om  det  er  betænkt  saaledes, 
At  vi  skulle  forblive  sammen. 

Flickan: 

Og  om  det  ej  er  tænkt  saaledes, 
Saa  tag  du  med  samme  Haand 
Disse  Gaver  igen. 

Frieren: 

Man  faar  vel  se.  hvor  længe 
Vor  Elskov  varer! 

Men,  tænk  nu  alligevel  paa,  lille  Flicka! 

Om  Du  vil  hjælpe  mig 

At  skøtte  disse  mine  Rener. 

Flicka n  (til  den  tilstedeværende  Frierskare). 

Saa,  mine  Venner! 
Nu  skal  I  ha'e  Tak! 

Man  faar  se,  hvorlunde  jeg  bestemmer  mig 
Til  sidst. 

Det  lidet,  der  er  overleveret  Litteraturen,  af  gammel 
lapsk  Poesi,  skyldes  væsentligst  Præsten  A.  Fj eliner,  f.  1795. 
Han  var  Lap  af  Fødsel.  Han  kom  i  Latinskole  og  senere 
til  Universitetet  i  Upsala.  I  Sommerferierne  vandrede  han 
hjem  og  vogtede  Rener  i  Hærjedalens  Fjælde.  Han  opholdt 
sig  i  nogle  Aar  hos  Sektstifteren  L.  L.  Læstadius  i  Kare- 
suando  og  levede  paa  Lappernes  Vis  under  sine  mange 
Rejser  i  de  svenske  og  norske  Lapmarker.  1  en  Alder  af 
47  Aar  vandrede  han,  som  Nomadelap,  med  sin  lappiske 
Hustru  og  2  Smaabørn  samt  en  Renhjord,  ned  til  So r sele. 
Diiben  besøgte  denne  mærkehge  Mand  i  hans  78de  Aar  og 
fandt  ham  endnu  „gløda",  naar  han  berettede  om  Samefolket, 
som  han  elskede.  Diiben  har  oversat  en  lille  Samling  gammel- 
lapsk  Sagnpoesi  efter  Fjellners  mundlige  Meddelelse.  Fjell- 
ner  selv  hørte  til  de,  i  vore  Dage  ret  sjældne,  ægte  Lærde, 
der  ikke  have  gjort  noget  direkte  Forsøg  paa  at  berige 
Litteraturen.  Gennem  Diibens  store  Værk  og  aabne  Sans 
for  den  store  og  værdifulde  Viden,  som  denne  beskedne 
Nomade-Præst  sad  inde  med,  er  Fjellners  Navn  foreviget 
—  med  større  Ret,  end  mangfoldige  andre  Navne. 

Den  gammel-lapske  Digtning  har  langt  større  Interesse, 
end  den  nutidige.  Men  den  synes  lidet  original.  „De  lapske 
og  finske  Sange  ere  hinanden  saa  lig  baade  i  Indhold  og 
Form  (Metrik),  at  man  undertiden  skulde  tro,  at  de  vare 
Oversættelser  fra  det  ene  Sprog  til  det  andet.  Ogsaa  Fjellner 
nærer  denne  Anskuelse,  og  han  har  i  de  nordlige  Lapmarker 

(Tornio  og  Kemi)  hørt  finske  Slrufer  iiulblaiidede  i  lapske 
Sange  og  omvendt.  Da  disse  lapske  Sange  ere  lidet  eller 
slet  ikke  kendte,  idet  næppe  nogen  anden  end  Fje liner  har 
samlet  dem,  og  idet  de  nu  ere  mere  eller  mindre  uddøde 
paa  Folkets  Læber,  har  jeg  anset  det  for  rigtigt  at  meddele 
nogle  Prøver"  (1.  h.  Pag.  321). 

Denne  ældgamle  Digtning  er  rig  paa  Fantasi  og  Følelse. 
Den  er  kraftfuld  og  klangfuld.  Flere  Steder  peger  den  hen 
paa  Højasien  (Altaj),  Lappers,  Finners,  Kalmykkers  —  og 
mange  andre  Stammers  —  formentlige  Vugge.  Der  er  Sangen 
om  „Pischan  —  Paschans  Søn"  og  „Soldatteren",  „Kassa- 
mnodda"  (o:  Tykpelsen)  o.  fl.  Jætter  og  andre  overnaturlige 
Væsner  optræde  i  denne  Digtning  med  lignende  Hyppighed 
som  Trolde,  Underjordiske,  Havfolk  o.  s.  v.  i  den  germaniske 
Folkepoesi.  Særligt  ofte  omtales  Stalo:  en  menneskeædende, 
jætteagtig  Skikkelse,  der  vel  er  stor  og  stærk,  men  ikke  nær 
kan  kappes  med  den  lille  Lap  i  Henseende  til  Kløgt  og 
Snille.  Staloen  lever  paa  ensomme  Steder.  Han  er  Ager- 
dyrker. Han  er  klodset,  tyk,  hæslig  og  rig,  —  kort  sagt:  en 
fuldkommen  Modsætning  til  Lappen.  Ofte  skildres  han  som 
enøjet  og  blind.  Stundom  fremstilles  han  iført  en  Rustning 
af  Jern.  Naar  Staloen  paa  en  eller  anden  Maade  har  fanget 
en  Lap,  gaar  det  gerne  som  det  gik  Hexen  i  Pandekage- 
huset, da  hun  havde  fanget  Hans  og  Grethe:  I  Stedet  for  at 
lade  sig  stege,  fik  de  ved  Snedighed  den  dumme  Hex  til  at 
gaa  i  Ovnen.  Ogsaa  Lappen  forstaar  at  redde  sig  —  endog 
i  de  frygteligste  og  mest  spændende  Situationer.  Han  slaar 
Staloen  sønder  og  sammen! 

Staloen  er  gift  med  —  „Væggelusen",  Lohdats.  Denne 
stærke  Dame  er  udrustet  med  et  Jernrør,  hvormed  hun  suger 
Blodet  af  sine  fangne  Fjender.  Hun  er  udstyret  som  en 
Væggelus  af  uhyre  Dimensioner.  Der  er  dog  den  barokke 
Særegenhed  ved  Lohdats,  at  hun  stedse  maa  hente  sine  egne 

Øjne  frem  fra  deres  Gemmested  —  under  Dørtærsklen,  — 
naar  hun  skal  bruge  sit  Syn. 

Stalo-Sagnene  skulle  være  den  Del  af  den  gamle,  lapske 
Digtning,  der  have  den  mest  originale,  rent  lapske  Oprindelse. 
I  Aarhundredernes  Løb  have  disse  Sagn  naturligvis  erholdt 
talrige  Tilsætninger  og  Ændringer  efter  Tidernes  vexlende 
Smag.     Men  Kærnen  er  antik. 

Det  er  da  denne  Jojken,  der  —  langt  hyppigere  end 
den  kalmykkiske  Nomades  Sang,  —  ved  glædelige  Lejligheder 
bidrager  til  at  forhøje  Stemningen  i  Koten;  det  er  Samtalen 
om  Fortids  og  Nutids  Begivenheder,  de  stærke  Maaltider  af 
kogt  Renkød,  af  Renblod,  Ost,  Mælk  og  maaske  en  ristet 
Kage  af  Mel  og  Mælk,  det  er  Kaffedrikningen  og  —  i  bedste 
Fald  —  Nydelsen  af  det  dyrebare  Jukast,  —  alt  dette  er  det, 
der  forsøder  Nomadelappens  ensformige  Liv.  Kaffe  og  Tobak 
hører  til  Familiens  daglige  og  uundværligste  Nydelsesmidler. 
Den  Lap,  der  ikke  har  lidt  brændt  Kaffe  og  en  Smule  sort 
Tobak  i  sin  Pose,  er  en  helt  fattig  Lap.  Baade  Mænd, 
Kvinder  og  de  større  Børn  røge.  Piben  er  en  kort  „Snadde". 
Den  er  af  Træ  eller  Kridt.  I  Reglen  bæres  den  omhyggeligt 
beskyttet  i  et  Etui  af  Træ.  Baade  dette  og  Træpiben  ud- 
smykkes hyppigt  paa  det  bedste  med  Messingsirater  eller 
Udskæringer.  Der  kan  kun  rummes  lidt  Tobak  i  en  saadan 
Pibe,  men  det  varer  dog  forholdsvis  længe,  før  Lappen  faar 
den  udrøgen.  Den  stoppes  temmelig  fast  og  Tobakken  er 
oftest  fugtig. 

Alle  disse  Herhgheder,  nydte  i  et  Hjem,  der  næsten 
altid  er  fredeligt  og  venligt,  bøde  rigeligt  paa  de  besvær- 
lige Dage,  der  saa  ofte  falde  i  Lapfamiliens  Lod.  I  den 
strenge  Vinter  er  det  ingen  Spøg  at  være  Nomadelap.  Ofte 
nok  kræver  Renernes  Vogtning  den  yderste  Anstrengelse. 
Uvejr,  Ulv  og  Jerv  ere  de  stadige  Fjender,  Fodermangel  den 
atter  og  atter  tilbagevendende  Ulykke.  Naar  man  kender 
blot  en  Del  af  de  Lidelser,   der  i  onde  Aar  ramme  et  Folk, 

som  Ren-Nomaderne,  maa  man  beundre  Lappens  sejge  Livsmod, 
hans  Uforknythed  og  hans  Sorgløshed,  hvad  Fremtiden  an- 
gaar.  Han  deler  disse  Egenskaber  med  Kalmykken.  Han 
samler  intet  Foder  til  Nødhjælp  for  sine  Rener.  Han  lader 
Naturen  raade,  glæder  sig,  naar  det  gaar  ham  og  hans  Dyr 
godt,  og  taber  ikke  let  Hovedet,  naar  Uheld  kommer. 

Som  vi  senere  skulle  se,  opnaa  disse  Mennesker  en 
meget  høj  gennemsnitlig  Levealder,  saafremt  de  blot  ere 
naaede  ud  over  det  første  Barneaars  Farer.  Men,  før  eller 
senere,  kræver  Naturen  sin  Ret,  og  Lappen  maa  dø. 

Naar  Sygdommen  er  af  en  saadan  Beskaffenhed,  at 
Patienten  ikke  kan  medføres  paa  Vandringerne,  lader  man 
ham  ligge  i  en  Kote,  forsyner  ham  med  Brændsel  og  Føde, 
og  overlader  ham  saa  til  hans  Skæbne  ofte  for  lang  Tid. 
Ofte  lader  man  dog  et  Menneske  blive  hos  ham.  Denne  Syge- 
vogter er  da  enten  et  Barn,  eller  en  anden,  let  undværlig 
Person. 

I  Fortiden  begravede  Lapperne  deres  Døde  der,  hvor 
man  bedst  kunde.  Man  valgte  gerne  det  Sted,  hvor  Døden 
var  indtraadt.  Snart  gravede  man  Liget  ned  i  en  Sump. 
Snart  forvaredes  det  i  en  Stensætning,  saa  solid,  at  de  vilde 
Dyr  ikke  kunde  opgrave  og  æde  Liget.  Udmærkede  Skytter 
hædrede  man  efter  Døden  ved  at  begrave  deres  Lig  paa  de 
hellige  Offersteder.  Naturlige  Bjerghuler,  lukkede  med  en 
stor  Sten,  og  udhulede  Træstammer  have  ligeledes  været 
anvendte  til  Gemmested  for  Ligene.  Disse  maatte  svøbes 
godt,  „at  ikke  Sjælen  skulde  slippe  ud."  Man  begravede 
den  døde  i  hans  Klæder.  Men  desuden  anvendtes  Vadmel 
eller  andre  Tøjer  til  Ligsvøb,  og  Birkebark  spillede  en  stor 
Rolle  som  Inhylningsmiddel  navnlig  for  Hoved,  Hænder  og 
Fødder.  Ofte  begravede  man  Liget  ved  at  lægge  det  under 
en  Ren-Slæde,  der  atter  dækkedes  med  Træstammer  og 
Grene,  —  eller  man  begravede  Liget  og  hvælvede  en  Slæde 
over  Graven. 


Begravelsesmaaden  har  været  vexlencle  med  Tiderne. 
Men  fælles  for  alle  Lapgrave  er  Tilstedeværelsen  af  visse 
Brugsgenstande,  af  Næringsmidler  m.  m.  Man  nedlagde  i 
Mandens  Grav  hans  Øxe,  Vaaben,  Fyrtøj,  Tobak  o.  lign. 
Kvinden  medtog  sin  Sax  og  flere  andre  specielt  kvindehge 
Insignier.  Efter  Begravelsen  slagtede  man  den  Ren,  der 
havde  draget  Liget  til  Graven,  og  holdt  Gilde  paa  Kødet. 
Havde   den  døde  været  velhavende,   maatte  flere  Rener  lade 


Forraadsliuse.         Slæder.     -  J  Gavlen  al  Huset  tilvenslre  en  tørret 
„Blcdinavc";  paa  Facaden  af  Huset  tilhøjre  en  Ulvesax. 

Livet.     „Gravøllet"  drak  man  i  Brændevin,  og  man  nægtede 
sig  ikke  en  god  Rus. 

Adskillige  af  disse  Skikke  have  holdt  sig  langt  ind  i 
dette  Aarhundrede  og  kunne  vel  findes  endnu.  Et  Folk  er 
mere  conservativt  med  Hensyn  til  Behandlingen  af  Lig,  end 
i  nogen  anden  Retning.  Nu  begraves  ganske  vist  alle  Lig 
paa  Kirkepladserne.  Men  en  provisorisk  Begravelse  er  ofte 
foregaaet    forinden.     Tiii    paa    den    Aarstid,    da    Manglen    af 

Sne  forbyder  Lappen  at  transportere  den  døde  en  lang  og 
besværlig  Vej  til  Kapellet  —  ofte  flere  Dagsrejser  —  maa 
han  skaffe  Liget  til  Side  og  opbevare  det  i  ubestemt  lang 
Tid.  Et  Barnelig  kan  man  bære  til  Kirkepladsen.  Men  Liget 
af  en  voxen  maa  man  om  Sommeren  gemme  i  en  Kiste 
eller  en  Slæde  og  stille  det  saaledes,  at  Ulv  og  Jerv  og 
Bjørn  ikke  kunne  æde  det.  Man  fortalte  mig  under  min 
Rejse  i  94,  hvorledes  man  gemte  Ligene  i  Sneen  oppe  i 
Højfjældet  og  sikrede  det  med  Sten,  indtil  Slædeføre  omsider 
indtraf. 

Naar  der  findes  Lig  i  Koten,  vover  ingen  uvedkommende 
sig  derind.  Saafremt  der  findes  en  Kirkeplads  i  Nærheden, 
føres  Liget  didhen  i  Baad,  Slæde  eller  baaret  (Børn).  Den 
afdødes  Slægt  og  Venner  yttre  deres  Sorg  dels  ved  Graad 
og  Klage,  dels  ved  at  iføre  sig  de  tarveligste  Klæder,  de 
kunne  finde,  luvslidte  Skindpelse,  lappede  Buxer,  gamle, 
undertiden  krængede  Huer.  Lappernes  Forhold  til  deres 
Præster  synes,  efter  det  lidet  jeg  personhg  har  set  og  spurgt, 
at  være  tiUidsfuldt  og  kønt,  —  ligesom  Præstens  Forhold 
til  og  Opfattelse  af  Lapperne.  Der  var  en  Tid,  da  Embederne 
i  visse  Egne  af  Lapmarkerne  stundom  blev  besatte  med 
Personer,  der  paa  den  ene  eller  anden  Maade  vare  komne 
paatvers  af  Civilisationen  og  Loven.  Lapmarken  var  en  Art 
Forvisningssted.  Der  skulde  „skarp  Lud  til  skurvede  Hoveder", 
og  det  var  ikke  altid  givet,  at  Lap-Præsten  havde  taget 
Examen,  eller  levet  netop  saa  exemplarisk,  som  en  Folkets 
Lærer  bør  leve,  naar  han  sendtes  afsted  til  det  høje  Nord 
for  at  omvende  Samefolket.  Hist  og  her  i  Litteraturen  finder 
man  Oplysninger  om  enkelte  af  Fortidens  Præste- Forhold. 
Man  faar  da  det  Indtryk,  at  en  Del  af  disse  Ordets  For- 
kyndere have  været  stærkere  i  Næverne  end  i  Samvittigheden, 
skrappere  til  at  udnytte  Lappen,  end  til  at  støtte  ham,  større 
i  Kæften  end  i  Sindet.  Sikkert  nok  krævede  det  haarde 
Liv    og    det   ofte  raa  Folk  en  myndig  og  djærv  Ordets  For- 

kynder.  Men  „Djærvheden"  har  sikkert  ofte  nok  i  Fortiden 
været  altfor  stor,  —  som  f.  Ex.  hos  den  gamle  Studiosus  og 
senere  Lappræst,  der,  naar  han  blev  drukken,  brovtede  af,  at 
han  havde  slaaet  to  Mand  ihjel,  før  han  kom  til  Lapmarken. 
Endnu  paa  Linnes  Tid  synes  Gejstligheden  ikke  at  staa 
meget  højt  i  Intelligens.  Hvis  den  daværende  Capellan 
(Præst)  og  Degn  i  Jokkmokk  erfarede,  hvor  syndigt  Linné 
omtaler  dem,  —  der  „accommoderede"  ham  med  deres  „en- 
visa  prastvurmar"  og  forbavsede  ham  ved  deres  Uvidenhed 
og  Vigtighed,  —  vilde  deres  jordiske  Rester  rasle  i  deres 
Grave  ^). 

Senere  er  Forholdet  blevet  et  andet:  Det  var  væsentligst 
fra  Lap-Missionairer  og  Præster,  at  al  virkelig  Forbedring 
i  Folkets  Kaar  og  Sæder  tog  sit  Udspring.  Og  man  træffer 
i  Lapmarken  Præstetyper,  der  visselig  med  stort  Held  kunde 
tages  til  Forbilleder  af  vore  skolerette,  unge  Theologer,  naar 
de  blive  slupne  løs  paa  vort  menige  Folk,  der  saa  let  lader 
sig  paavirke  af  et  Sandhedens  Ord  fra  et  kærligt  og  for- 
staaende  Mandfolk. 

Naar  Lappen  anmelder  Dødsfaldet  hos  sin  Præst,  skulde 
denne  helst  tillige  kende  Dødsaarsagen.  Denne  noteres 
nemlig,  saafremt  det  er  muligt,  i  Kirkebogen.    Det  vil  næppe 


')  Pudsigt  udtaler  Linné  sig  i  sin  Dagbog  om  Gejstligheden  i  Gamle- 
Luleå. 

—  —  „Jeg  gik  op  i  Gamle-Luleå.  Tæt  ved  Døren  viste  man 
mig  et  Hul,  som  den  gamle  Munkeorden  havde  ladet  gjøre  i  Sten- 
muren. Dets  Diameter  og  dets  ^perpendiculus"  var  lige  stor,  (som 
ovenfor  afridset),  dog  helt  rundt,  og  „finis  ovaliter  obtusus,  hvilket 
varit  ett  prof,  att  i  Dom-Capitlet  dOmma  efter  glans  penis  a  mu- 
lieribus  despectorum ;"  inde  i  Kirken  viste  man  mig  en  kostbar 
Altertavle,  gamle  Billeder  af  Martyrer,  og  i  Hovederne  Hul,  gen- 
nem hvilket  blev  øst  i  dem  dét  Vand,  der  gik  dem  til  Øjnene,  saa 
at  de  græd.  Ligeledes  tvende  Stolper  med  et  Par  Billeder,  der, 
naar  man  traadte  ind,  med  Værdighed  skulde  løfte  Hænderne  ved 
Hjælp  af  en  særdeles  appropriatus  tendo."  (Iter  Lapponica 
pg.  89  o.  flg.) 


nogensinde  være  muligt  for  en  Nomadelap,  -  navnlig  under 
hans  Ophold  i  Fjældet,  —  at  erholde  nyttig  Lægehjælp,  og 
Dødsaarsagerne  angives  da  ofte  efter  Lappernes  og  Præstens 
forenede  Skøn.  —  Præsten  vil  sikkert  nuomstunder  stedse 
have  et  deltagende  og  forstaaende  Ord  tilovers  for  Lappen, 
naar  han  bringer  Liget  af  en  af  hans  kære  ned  til  Kirke- 
pladsen. Han  vil  tale  til  ham  og  Følget  i  det  Sprog,  disse 
Mennesker  forstaa.  Og,  naar  han  har  ladet  Nomadens  Lig 
sænke  i  den  kolde  Jord,  der  en  Gang  skal  æde  os  alle,  da 
vil  han  tale  med  det  tilrejsende  Folk  om,  hvorlunde  det  nu 
ve]  gaar  i  de  fjerne  Egne,  fra  hvilke  de  ere  komne?  —  hvor- 
længe  Lapperne  ville  forblive  paa  Kirkepladsen?  —  hvilken 
Vej  de  ville  rejse  hjem?  —  om  Ulv  og  „flen"  har  skadet 
Renerne?  —  og  —  i  Nødsfald  —  om  de  efterlevendes  frem- 
tidige Udkomme,  og  hvad  der  vel  kunde  gjøres  for  at 
hjælpe  dem. 

Talrige  af  de  Skikke,  der  i  Fortid  og  Nutid  knyttes  til 
Lappernes  Begravelsmaade,  vidne  tydeligt  om,  at  Folket  op- 
rindeligt, saa  vel  som  nu,  har  haft  en  indgroet  Forestilling 
om  et  Liv  efter  Døden. 

Den  Skik:  at  medgive  den  Døde  Tobak,  Staal  og  Flint, 
—  at  han  dog  kan  slaa  Ild  og  finde  Vej  i  det  Hinsides  - 
Madvarer  og  Vaaben,  vidner  om  en  kraftig  Tro  paa  Kødets 
Opstandelse,  ganske  i  Lighed  med  Forestillingerne  hos  andre 
Altaj-Folk.  Den  døde  Lapmand  opstod  ikke,  som  et  ulegem- 
ligt Spøgelse,  men,  som  en  virkelig,  kraftig  Lapmand,  der 
fortsætter  sin  Dont  i  en  ny  og  bedre  Tilstand. 

Karakteristiske,  som  Illustrationer  af  denne  Tro,  ere 
følgende  Smaatræk,  berettede  af  Diiben  efter  Hogstrom 
og  Fjellner: 

Da  Fjellner  en  Gang  spurgte  en  Lapmand,  hvorfor  han 
begravede  sin  Hustru  paa  en  anden  Kirkegaard,  end  dén, 
hvor  han  selv  hørte  hjemme?  svarede  denne: 

„Jeg  har  ikke   gjort  min  Skyldighed   imod  hende.     Dér, 

H.  Kaarsberg:   Nordens  sidste  Nomade.  15 

hvor  jeg  begrov  hende,  Hgge  mine  Slægtninge.  De  skulle 
nok  holde  hende  fast,  saa  at  hun  ikke  kommer  og  gjør  mig 
Knuder." 

En  Lapgumma  bad  Fjellner,  at  han  skulde  lade  hende 
slippe  for  at  blive  begravet  i  Gillesnuda.  Thi  „dér  laa 
hendes  Mand,  og,  kom  hun  did,  vilde  deres  Ben  slaas." 

„Hvor  vil  Du  begraves?"  spurgte  Fjellner  en  anden 
Gumma. 

„Hvor  som  helst,"  svarede  hun,  „nær  eller  fjernt:  Thi 
min  Mand  og  jeg  have  levet  enigt  sammen." 

Da  en  Lapmand  en  Gang  døde  i  sin  bedste  Alder,  sagde 
en  anden  Lap  til  Hogstrom: 

„Ikke  havde  Gud  taget  en  saadan  Mand  til  sig,  om  han 
ikke  havde  haft  ham  behov,  og  haft  noget  at  give  ham  at 
bestille." 

Saaledes  lever  Nomade-Lappen.  Saaledes  dør  han  og 
bliver  begravet.  Og  han  maa  vist  som  Regel  glide  salig  ind  i 
den  store  Himmel,  der,  høj  og  kølig,  hvælver  sig  over  de 
høje,  kølige  Fjælde,  hvor  han  i  Livet  sprang  efter  sin  plet- 
tede Renhjord.  Thi  denne  Rensdyrets  trofaste  Vogter  havde 
saa  mange  af  et  godt,  naivt  Barns  Egenskaber,  han  troede, 
som  et  Barn  troer,  han  glædede  sig  over  lidet,  elskede 
meget  .... 

...  En  Søndag  i  Skærsommer  havde  jeg  fundet  Vej  til 
det  lille,  gamle  Blokhus,  der  kaldes  „kyrkan".  Den  er  saa 
stor,  som  en  nogenlunde  rummelig  Stue,  bygget  af  Bjælker, 
smykket  med  et  koloreret  Billed  af  Kongen  og  en  æld- 
gammel Kundgørelse  i  Glas  og  Ramme.  Bænkene  og  det 
lille  Alter  var  af  høvlet  Træ.  Gennem  de  smaa  Vindusruder 
strømmede  det  klare  Sollys  ind  paa  en  andagtsfuld,  lille  Me- 
nighed af  Lapper  og  Nybyggere.  Ogsaa  Kvinder  og  Børn 
vare  tilstede.  Præsten  talte,  jævnt  og  sagtmodig,  om  den 
gode  Gud,  der  kun  dømmer  Menneskene  efter,  hvad  de  ere 
i   Sjæl  og  Sind,  ikke   efter  dét,    de   synes  at  være.      Denne 

Gud  er  klog:  Ikke  skuer  han  Hund  paa  Haarene.  Og  ikke 
dømmer  han  Lap  efter  Pelsen.  Han  hider  sig  ikke  narre, 
som  den,  der  køber  daarhge  Varer  i  smuk  Indpakning  til 
de  gode  Varers  Pris  .... 

Og  den  brave  Degn  fra  hinsides  Elven  istemte  sin  lange 
Psalme  med  en  Stemme,  saa  barsk  og  tapper,  som  en  Gustav- 
Adolfs-Soldats.  Og  nogle  ældgamle  Lapmænd  rejste  sig  og 
gik  andagtsfulde  paa  deres  bløde  Snabelsko  lydløst  hen  ad 
Solstriben  paa  det  slidte  Gulv,  hen  til  det  lille  Alter,  hvor 
Præsten  stod  med  Sacramentet.  I  en  Krog  sad  en  bleg  og 
mager  Gumma  og  sov  med  Hovedet  hvilende  mellem  sine 
Hænder.     Og  op  ad  hende  en  lille  Pige,  der  ogsaa  sov. 

Jeg  rejste  mig  og  gik  ud.  Grav  ved  Grav  havde  i  Tider- 
nes Løb  hobet  sig  op  paa  den  lille,  indhegnede  Kirkegaard: 
Alle  ville  de  dog  i  indviet  Jord!  Sammensunkne  og  over- 
groede laa  Gravene  dér,  kun  sjældent  mærkede  med  en  Pæl 
eller  andet  Monument.  Der  var  saa  dødeligt  fattigt  dér.  Ingen 
stoute  Mindestene,  der  gjorde  Forsøg  paa  at  faa  en  ligeglad 
Efterslægt  til  at  mindes  de  Afdødes  indbildte  eller  virkehge 
Fortjenester.  Ingen  Sørge-Duer  eller  Sorgens  Genier  i  Mar- 
mor.  Bare  Ukrudt,  langt,  langt  Græs,  smaa,  leende  Blomster  . . . 

Denne  Sol,  som  aldrig  mere  synes  at  ville  gaa  ned, 
skinner  paa  de  høje  Fjælde.  Den  skinner  paa  Elven,  der, 
langsom  og  sort,  strømmer  forbi  dernede  gennem  et  Vildnis 
af  umaadeligt  Græs  og  hvidgrønt  Birkekrat.  Der  høres 
ikke  en  Lyd  i  Landskabet,  sés  ikke  et  levende  Menneske : 
De  sidde  jo  derinde  i  Capellet  endnu,  mens  Degnens  stærke 
Røst  prænter  den  lange  Salmes  sidste  —  og  sikkert 
bedste  —  Vers  ind  i  deres  Sjæle.  Og  de  umaadelige  Fjælde 
synes  at  komme  nærmere  og  nærmere,  mens  man  lader  Øjet 
hvile  par.  deres  skinnende,  sølvhvide  Gletschere.  Man  stirrer 
uvilkaarlig  paa  disse  stolte,  stivnede  Kæmper,  der  spærrende 
rejse  sig  overalt  i  Landskabet.  De  komme  stedse  nærmere. 
De  trænge  sig  ind   paa   Livet  af  en.     Deres  Pragt,  som   de 

15* 

stjal  fra  den  rige  Sol,  synes  mere  og  mere  umaadelig.  Højt 
oppe  i  den  blaa  Luft  knejse  disse  Jætter  med  deres  Hoveder 
indsvøbte  i  rosafarvet  Atlask,  i  Sølvmor,  —  i  Farver,  som 
ikke  tør,  ikke  kunne  nævnes  ved  Navn,  og  som  kun  Trold 
og  Stalo  kender  .... 

Saa  besluttede  jeg,  at  imorgen  vilde  jeg  vandre  videre: 
op  i  Fjældene,  der  syntes  saa  trykkende  nær,  og  som  vare 
fjerne  nok  endda  .  .  . 

Og  Præsten  og  Menigheden  kom  langsomt  ud  af  Ka- 
pellet. Og  Præsten  lagde  sin  Haand  paa  min  Skulder  og 
bad  mig  komme  og  dele  hans  Middagsmaaltid  med  ham. 


I 


Vandfaldet,  Skovødet  og  Lapfisket. 


laa  Vandring,  —  paa  Vandring  igen!    —  —  — 

Ak,  Du,  Læser !  Du,  som  har  [adet  dine  Øjne  fare  med 
overlegen  Kritik  gennem  dette  Arbejdes  forudgaaende  Capit- 
ler,  fornærmet  paa  Videnskabens  Vegne.  Tlii  det  lidet,  der 
er  givet  af  denne,  præsenterede  sig  ikke  i  den  serieuse  Stil, 
der  sædvanligvis  paaduttes  den  himmelskuende  Ørn,  —  stødt 
paa  Konstens  Vegne:  thi  Du  fornam  ikkun  en  fattig  Vandre- 
falks Hjærte  banke  bag  de  faa  Linier,  der  mindede  om 
Strofer,  —  laan  mig  dit  Øre  endnu  kun  et  kort  Minut. 

Paa  Vandring!  —  Hver  Dag  fremad.  Hver  Dag  gennem 
nye,  fremmede  Egne.  Gennem  et  Land,  hvor  intet  Nattens 
Mørke  kommer.  Med  en  Krop,  der  ustraffet  sover  ind,  hvor- 
somhelst den  tilfældigvis  lægger  sig.  Paa  Vandring  —  med 
trænerede  Muskler  og  spæget  Kød,  —  glemmende  og  for- 
glemt af  Verden,  —  med  Fourage  blot  for  et  Par  Dage,  men 
med  Fiskeredskaberne  og  Bøssen  over  Rj^ggen,  —  med  Ho- 
vedet fuldt  af  me  Tanker,  Hjærtet  aabent  for  nye  Indtryk, 
—  —  dét  er  Livet!  .... 

Min  Lapmand,  Nalta  Lanni  kaldet,  og  jeg  havde  til- 
bragt en  Uge  sammen  i  Skovene.  Snart  vandrende,  snart  i 
Baad,  havde  vi  rejst  en  Del  sammen.     Nu  var  vi  paa  Van- 

dring  igen.  Med  fau  og  korte  Rast  havde  vi  gaaet  i  snart 
elleve  Timer.  Over  Sump  og  gennem  Urskov  gik  vi.  Det 
vilde  Landskab  gentog  sig  selv  i  det  uendelige.  Og  overalt 
forfulgtes  vi  af  Moscitos,  denne  Laplands  Landeplage,  der 
forbittrer  Livet  i  den  korte,  fagre  Sommer  selv  for  den  mest 
tykhudede  Lapmand,  indsmurt  i  den  allerbedst  stinkende 
„Beg-Olja". 

Jeg  havde  maattet  medtage  en  Bærer  til  foruden  Lanni. 
Hans  Navn  var  „Bjørnenæse".  Medens  Lanni  var  en  livs- 
glad og  godmodig,  men  snu  Kamerat,  var  den  nye  Rejse- 
fælle temmelig  tavs  og  indesluttet.  Han  sad  hjemme  i  sit 
øde  Nybygge  og  skulde   bjerge  Føden  til  sex  Unger  og  en 

—  altfor  tidligt  —  fladbrystet  Gumma  .  .  .  „Ak,  Herre  Jesus! 
Det  tæmmer  bra'  dé— é',  naar  Mand  bli'r  fattig."   — 

Den  livlige  Pludren,  som  ellers  plejer  at  vedligeholde 
sig,  naar  to  Lapper  ere  sammen  paa  Vandring,  ophørte  paa- 
faldende  hurtigt.  Og,  da  vi  havde  tilbagelagt  et  Par  Mile, 
gik  vi  i  vore  bløde  Snabelsko  i  „Gaasegang"  efter  hinanden 
gennem  det  tavse  Øde,  bedækkede  af  Sved  og  kvasede  Mo- 
scitos og  opsvulmende  Stik;  tavse. 

Langt,  langt  ud  paa  Kvælden  naaede  vi  en  Trakt,  der 
kendes  for  sin  skumle,  gribende  Vildhed.  Jeg  véd  ikke, 
hvad  Klokken  vel  kunde  være.  Thi  nogen  Tid  forud  havde 
jeg  tabt  mit  gode,  gamle  Lommeuhr,  da  jeg  sad  og  rensede 
en  nyfangen  Laxørred  i  en  Elv.  Men  Nat-Solen  fyldte  Rum- 
met med  gult,  vissent,  usikkert  Lys. 

Sorte  og  graa  Klipper  hgge  her,  væltede  mellem  hin^ 
anden  i  plump  Forvirring.  Den  t3^nde,  magre  Skov  er  sor5: 
og  død.  Saa  langt  Øjet  naar,  hærjede  Skovbrand  og  Bar- 
frost Egnen.     Kun  faa  Træer  bære  grønne  Naale.     De  andre 

—  Tusinder  efter  Tusinder  —  staa  sorte  eller  afbarkede 
hvide.  Fra  de  møre,  raadnende  Grene  hænger  det  sorte 
Skæglav  alenlangt  ned  ....  Eller  Vinterstormene  have  for- 
længst knækket  og  kastet  de  syge  Træer.     I  Tusindtal  ligge 

de  paa  Jorden,  paa  Klippen,  —  raadne,  trøskede  Stammer, 
—  nogle  Vindfælder  saa  gamle,  at  de  næsten  ere  begravede 
under  Mosdækket,  andre  fra  sidste  Storm. 

Der  lyder  kun  én  Lyd,  én  Sang  i  dette  Øde :  Mygge- 
sværmenes. Der  sés  kun  ét  levende  Liv:  Myggesværmenes. 
Og  man  vandrer  og  vandrer.  Man  gribes  af  sørgmodige 
Tanker,  —  Genfærd  af  ens  Livs  onde  Dage,  af  dets  daad- 
løse  Dage,  af  disse  fattige  Døgn,  der,  som  farveløse,  dumme, 
men  dog  ædende.  Orme,  fortærende  og  frønnende  ville 
mænge  sig  ind  i  Hvermands  Tilværelse,  saa  længe  Sol  gaar 
op  og  ned.  De  sidde,  disse  Genfærd,  bag  Graasten  og  hæn- 
gende Lav  og  glo  paa  Dig  med  dumme,  dvaske  Øjne.  De 
slime  sig  frem  med  dine  tunge,  lydløse  Fodspor,  —  tavse, 
stupide  Vidner,  rede  til  at  aflægge  falsk  Ed  for  selv  den 
allertykkeste  Borgmester.  Du  sparker  til  disse  Skygger!  — 
Man  skal  aldrig  sparke  til  Skygger. 

Eller  —  den  Magt,  der  hedder  Ligegyldighed,  den  kom- 
mer og  tager  Dig!  den  frygteligste  Magt  af  alle.  Fattigmands 
og  Rigmands  Dæmon  ...  Du  kender  Ligegyldighedens  Djæ- 
vel. Du  saa  ham  ruge,  —  ak!  saa  klar  og  uskyldig-hvid,  i 
Glands  og  Ensomheds  Storhed,  —  over  Asiens  skinnende 
Saltsumpe.  Du  saa  ham  dér,  højt  oppe  i  Højbjerget,  hvor 
intet  andet  er  end  Is,  Luft,  og  saa  den  Gud,  der  „ikke  lader 
sig  spotte",  og  som  dog  tøver  med  at  slynge  sit  stingende 
Lyn  i  Nakken  paa  Menneskene.  Og  Du  mødte  ham  ude 
paa  det  store  Verdenshav,  der  udvisker  alt  Spor  af  Menneske- 
magt i  et  Secund  eller  to.  Nu,  —  nu  gribes  Du  atter  af 
Ligegyldighedens  Magt.  Og,  naar  Du  pludselig  hører  en 
dump,  hul  Tone  fylde  Egnen,  —  en  aldeles  ensformig,  uendelig 
lang  Tone,  som  har  lydt  dér  i  Aartusinder,  vil  vedblive  at 
lyde  dér  til  Verdens  Ende,  —  saa  er  Du  lige  glad,  om  denne 
Lyd  er  en  Genklang  af  en  sovende  Skovtrolds  Snorken,  eller 
den  er  født  af  det  mægtige  Vandfald,  der  hugger  sig  gennem 
Ødemarkerne  langt  ude. 

Men,  na^r  Tonen  vokser  til  et  Brøl,  —  ikke,  som  dét,  den 
fromme  Bælgetræder  og  den  gudfrygtige  Organist  ved  deres 
Fødders  forenede  Arbejde  tvinge  ud  af  Domens  fromme 
Orgelværk,  nej!  et  rullende,  hult  Brøl  —  som  af  en  hidtil 
uovervindelig  Skovtrolds  langtoede  Strube,  der  de  fik  bundet 
ham,  ryglæns,  til  alle  Traktens  Fjælde !  snæret  ham  fast  ved 
List,  fast,  saa  han  ikke  kan  faa  Krallerne  fri !  bare  fraade 
og  brøle,  mens  han  rasende  vrider  sin  sorte,  frygtelige  Krop! 
—  —  Naar  Tonen  bliver  saa  stor,  at  Fjældet  skælver,  som 
en  underspunden  Felestræng,  at  man  ikke  længere  kan  høre 
sin  egen  Stemme,  ikke  længere  gider  høre  nogen  anden 
Menneskerøst,  —  saa  vaagner  ens  Sjæl,  den,  som  Skovødet 
dyssede  i  en  Søvn  med  onde  Drømme  ...  Og  den  vidunder- 
lige Katarakt  fylder  den  med  sin  Tale,  helt  og  ene,  som  en 
Gudehaand,  der  beskriver  en  tabula  rasa  .  .  . 

Jeg  sidder  der,  i  det  bulderfyldte  Øde,  ganske  alene. 
Mine  Lapper  gik  bort,  saa  snart  vi  havde  naaet  Faldet,  for 
at  fiske  Lax  oppe  i  Fos-Hovedet.  I  en  mosklædt  Fordyb- 
ning i  Klippen,  næppe  en  Alen  fra  denne  sorthvide,  sydende, 
højtdampende  Afgrund,  fandt  jeg  et  Leje;  ingen  Konge  og 
ingen  Bjørn  have  fundet  et  bedre! 

Der  gik  en  Time.  Og  én  til.  Natten  var  der.  Men 
ikke  mine  Rejsekamerater.  Jeg  overraskede  mig  selv  i  den 
Følelse,  at  det  var  mig  fuldkommen  ligegyldigt,  om  de  kom 
igen,  eller  blev  borte.  Alt,  tyktes  det  mig,  var  nu  af 
saare  ringe  Interesse  for  mig.  Alle  mine  Sorger,  —  dem  ingen 
Mand  savner,  —  syntes  mig  saa  umaadeligt  fjerne.  Jeg  tog 
dem  frem,  saa  dem  i  deres  Ansigt.  Og  fandt  dem  taabelige 
og  smaa.  Alle  mine  Længsler,  dem  ingen  Mand  savner, 
syntes  mig  saa  umaadeligt  lette  at  bære.  Jeg  tog  dem  frem, 
saa  dem  i  deres  Ansigt.  Og  lod  dem  flagre  bort  med  disse 
Skyer  af  let,  perlefarvet  Vandstøv,  der  svævede  ned  over 
Elvdraget  og  forsvandt.  Hvad  var  vel  det  Hele?  Dér  nede  i 
det  rige   Nattelys,   mellem  de  stejle,  glatslebne   Klippesider, 

sorte  og  blanke,  som  Sarkofager  al"  poleret  I  bentræ,  der 
nede  havde  jeg  jo  dette  Umaadelige,  som  fyldte  min  Sjæl 
og  mit  Sind  med  dyb,  gaadefuld  Ro.  Der  nede  —  under  min 
Hovedpude  —  sang  dette  Evige,  Uforanderlige,  sin  evige 
uforanderlige  Sang,  en  Vuggevise  for  min  Sjæl,  denne  Sang, 
som  kun  faa  Mennesker  fik  den  tvivlsomme  Lykke  at  for- 
staa  fuldtud  .... 

Mine  Lapper,  som  gik  for  at  fiske  Lax,  og  som  vilde 
komme  tilbage  „straks,"  mine  Rejsefæller  blev  borte.  Og 
nu  er  det  Nat.  Jeg  bøjer  mig  ud  over  Braadet  og  stirrer 
ned  i  Suget  og  Hvirvlerne  og  Vildskaben  dernede:  om  ikke 
Nalta  Lannis  og  Husi  Bjørnenæses  runde  Mongol-Ansigter 
skulde  svirre  op,  et  Øjeblik  blot,  i  Koget?  Lanni  og  Husi, 
som  ikke  er  vante  til  at  springe  fra  Sten  til  Sten  i  dette 
Foshoved. 

Jeg  stirrede  og  søgte.  Men  der  kom  intet  Hoved  frem 
dernede.  Og  drivvaad  af  hvidt  Skum  lagde  jeg  mig  atter 
magehg  til  Ro  paa  min  Mosseng.  Træt  af  Døgnets  Besvær 
og  den  sidste  Tids  spægende  Kost  og  lullet  ind  ved  min 
Katarakts  monotone  Vise,  faldt  jeg  i  denne  nydelsesrige  Halv- 
slummer, der  er  bedre  end  dyb,  dyb  Søvn. 

Men  snart  for  jeg  op,  vækket  af  Lannis  glade  Stemme. 
Dér  stod  de  for  mig,  begge  Kameraterne!  tomhændede, 
men  fornøjelige  endda.  Dér  stod  Lanni,  ogsaa  kaldet  Skalok 
O:  Slagsbroderen,  munter  og  leende  og  pratende,  salig  i  For- 
ventningen om  et  Krus  The  og  en  „Sup",  Lanni,  som  intet 
Hjem  havde,  som  var  saa  tapper  en  Bærer,  saa  godlidende 
og  ærlig  i  al  sin  graa  Fattigdom.  Og  dér  stod  den  anden, 
—  „Bjørnenæse"  —  ham  med  den  magre,  fladbrystede  Gumma 
og  Reden  fuld  af  forslugne  Unger,  ogsaa  en  brav  og  ærlig 
Sjæl  i  et  lidet  pynteligt  Etui,  ogsaa  henrykt  ved  Gensynet 
med  dén,  der  vogtede  over  Nøglen  til  „Supen"  og  Theen! 
Og  —  det  var  disse  to  venlige  Kamerater,  som  jeg  for  et 
Øjeblik  siden  havde  gloet  efter  dernede  i  Braadet   med   et 

forhekset,  hypnotiseret  Hjærtes  stupide  Koldblodighed!  Det 
var  disse  to  godhdende  Rimdhoveder,  som  jeg  havde  spejdet 
efter  dernede  uden  anden  Tanke  end  denne:  Gud  véd,  om 
de  dog  ikke  skulde  svinge  frem  dernede? 

Jeg  sprang  op  med  et  Sæt,  utilfreds  med  mig  selv,  og 
rystende  af  Kulde.  Jeg  følte  en  dum  Uvillie  mod  dette 
sterile  Vandfald,  der  i  evindelige  Tider  ikke  havde  gjort 
andet  end  at  brøle,  som  var  blevet  navnkundig  ved  sit  Brøl, 
og  som  havde  betaget  mig  ....  Men,  da  Lanni  siden  efter 
tog  en  tom  Blikdaase  og  grinende  hev  den  ned  i  Sluget 
med  et:  „Dér!  —  dér  har  Du  noget  mere  at  spille  paa.  Du 
dernede!"  saa  forekom  hans  Handling  og  Ord  mig  næsten 
blasfemiske. 

Uden  at  sove  fortsætte  vi  Rejsen.  Vi  maatte  vandre 
udenom  Faldet,  og  først  efter  Midnat  naaede  vi  et  Sted, 
hvor  det  var  muligt,  at  sætte  over  den  store  Elv  i  en  Lap- 
baad.  Skoven  var  her  frodigere.  Store  Naale-  og  Birke- 
træer voxede  paa  begge  Bredder.  Og  gennem  Skovmarken 
flød  Elven,  bred,  klar  og  majestætisk,  i  det  magiske,  dæm- 
rende Midnatslys.  En  Baad,  en  af  disse  spinkle.  Kano- 
lignende  Lapmarksbaade,  laa  gemt  ved  Stranden.  Og  Over- 
farten begyndte: 

Saa  snart  Baaden  var  kommen  nogle  faa  Alen  ud  i 
den  stærke  Strøm,  lod  jeg  „Silkefisken"  glide  ud  i  det 
mørke,  klare  Vand.  Jeg  har  ingensinde  i  mit,  paa  Sports- 
fiskeriets  Omraade  ret  hvlige  Liv  oplevet  et  Fiskeri  som 
dette. 

Elven  Kunde  vel  være  ca.  hundrede  Alen  bred.  Næppe 
var  Linen  ude,  før  en  stor  Laksørred  for  i  Kunstfisken. 
Hurtig  drog  jeg  Linen  ind.  Jeg  ser  allerede  den  store, 
prægtige  Fisk  vride  sin  sølvskinnende  Krop  ganske  tæt  ved 
Baaden  i  det  sorte  Vand  —  afstikkende  pragtfuld,  som  det 
blanke  Beslag  paa  den  sorte,  glatpoierede  Marmorsarkofag! 
Saa  gjør  den  et  fortvivlet  Slag.    Den  farer  ind  under  Baaden. 

Et  Slag  endnu,  og  min  Snøre  bliver  pludselig  let.  Skuffet 
haler  jeg  Redskabet  ind:  Fisken  har  hugget  mine  altfor 
smaa  og  altfor  sprøde  Kroge  over! 

Nye  Kroge,  nyt  Bid,  nyt  Tab  af  Krogene.  Disse  blaa 
og  sorte  Kroge  du  slet  ikke.  Jeg  bandt  nu  en  tredobbelt, 
lille,  men  meget  stærk,  hvid  Krog  i  Halen  paa  Kunstfisken 
og  kastede  ud  paany  ....  Vi  roede  frem  og  tilbage  over 
Strømmen  i  vel  en  god  halv  Time.  I  denne  Tid  havde  jeg 
i  alt  elleve  Laks  og  Laksørred  paa  Krogene!  Men  jeg 
fangede,  —  paa  Grund  af  Fiskenes  Størrelse,  Redskabets 
Spinkelhed  og  Manglen  af  en  Ketscher,  kun  fem.  Det  var 
prægtige,  umaadelig  fede  Fisk. 

Da  dette  var  gjort,  ophørte  pludselig,  som  ved  et  Trylle- 
slag, alt,  hvad  der  kunde  ligne  et  Bid.  Saa  gik  vi  i  Land 
paa  den  anden  Elvbred. 

Der  er  nu  at  berette,  at  mine  Lapper  ved  Synet  af 
Fiskene  strax  følte  deres  Madlyst  vaagne  igen.  Vi  havde 
endnu  seks-syv  Timers  Vandring  til  det  nærmeste  Nybygge, 
og  —  der  var  intet  at  ile  efter.  Jeg  gik  da  ind  paa  at 
kampere  og  holde  Gilde  paa  Fiskene,  og  jeg  haabede  at  faa 
lidt  Søvn  ved  samme  Lejlighed:  I  den  kølige  Nat  vare  Mo- 
scitos  ikke  saa  plagende,  og  det  havde  i  flere  Døgn  skortet 
paa  Hvile  paa  Grund  af  den  uophørlige,  udmattende  og 
haabløse  Kamp  mod  disse  og  visse  andre  Indsnitsdyr. 

I  et  Nu  havde  Lanni  tændt  et  lystigt  knittrende  Baal. 
Jeg  og  min  tro  Hund,  „Pan",  fik  den  største  Fisk.  De  andre 
fire  gav  jeg  Lapperne:  „Hvad  1  levne,  kunde  vi  jo  tage 
med  paa  Rejsen."  —  „Ja  —  hah!"  svarede  min  Nalta  Lanni 
med  et  lunt-fornøjet  Udtryk  i  sine  smaa  Griseøjne;  „ja  — 
hah!  Hvad  vi  levne,  dét  ta'er  vi  med!  alt  sammen,  —  alt 
dét,  vi  levne,  ta'er  vi  med  videre  frem.  Jah,  det  er  rigtigt 
saadan!   Det  kan  vi  .  .  ." 

Saa  fik  han  og  Landsmanden  i  en  Haandevending  flænset 
alle  deres  Fisk,  flækket  dem  i  Midten,  langs  Rygraden,  gjort 

nogle  faa  Indsnit  tværs  over  Flankerne,  stukket  en  Pind 
gennem  hver  Halvdel,  og  stillet  dem  paa  skraa  over  Gløderne. 
Og  de  begyndte  strax  at  stege  i  deres  eget  Fedt.  Jeg  kogte 
min  Laks  i  „Panden"  (Kasserollen).  Men  jeg  maatte  lade 
min  Hund  æde  den  smukke  Fisk  alene:  Han  var  bleven 
meget  mager  og  ømbenet  paa  Rejsen.  Han  var  ingen  Kost- 
foragter. Hans  bedste  og  væsentligste  Næring  var  Fisk. 
Jeg  derimod  havde  faaet  en  saadan  Modbydelighed  for  Lax 
og  Sik,  at  jeg  ikke  taalte  Lugten  mere.  Naar  man  i  nogle 
Uger  flere  Gange  daglig  skal  betragte  Laxetisk,  som  Maal- 
tidets  væsentligste  Bestanddel,  kommer  der,  før  eller  senere, 
et  Tidspunkt,  da  man  hellere  halvsulter,  end  spiser  disse 
Fisk,  hvis  lumre  Lugt  —  af  Mussefælde  —  synes  én  ganske 
utaalelig.  Derimod  dannede  jeg  af  min  Plaid  et  Telt  over 
mit  Hoved,  lavede  mig  et  Leje  og  faldt  strax  i  Blund,  vel 
indsmurt  i  Ansigt  og  paa  Hænder  med  „Mygg-Olja". 

Jeg  sov  ikke.  Jeg  befandt  mig  i  en  Overgangstilstand: 
Min  Krop  hvilede.  Mine  Øjne  vare  lukkede.  Men  i  mine 
Øren  lød  stadig  Lappernes  glade  Praten,  og  —  langt  borte 
fra  —  Kataraktens  dumpe  Susen.  Søvndyssende  vare  disse 
Lyd,  søvndyssende  Elvens  glidende  Rislen  ved  mine  Fødder, 
Mosciternes  evindelige  Svirren,  den  fugtige,  aromatiske  Luft, 
Nattens  gul-blaalige  Lys,  der  stjal  sig  ned  mellem  de  skov- 
bevoksede Klippebredder  og  skimtedes  gennem  mine  Øjen- 
laage.  Kort  sagt:  Tilstanden  var  skøn,  „poetisk".  Den 
kunde  derfor  umuligt  vare  ret  længe. 

Det  var  mine  Lapper,  der  efter  en  herhg  Times  Forløb, 
sønderrev  Illusionernes  blaa  Himmel.  Lanni  var  det,  der 
først  bragte  mig  til  at  fare  op  fra  min  Seng  af  Birkeris  og 
spærre  mine  Øjne  vidt  op:  Dér  laa  han,  halvt  overende, 
støttet  paa  de  bagud  rettede  Albuer,  med  sit  brede,  gemyt- 
lige Lapfjæs  vendt  lige  op  mod  Himlen.  Hans  Aasyn  ud- 
trykte den  sahgste  Tilfredshed.  Og,  mens  det  udtrykte 
dén,  spærrede  han  op  sin  uhyre  Mund,  gabede,  ganske,  som 

en  stivfrossen  Kabliau,  og  udstødte  en  Række  frygtelige 
Opstød,  sekonderede  af  andre  endnu  klangfuldere  Eksplo- 
sioner af  et  mægtigt  funktionerende  Fordøjelsesliv,  altsammen 
paa  min  Ære!  med  en  saa  rystende  Virtuositet,  at  „Bjørne- 
næse" meget  godt  kunde  have  sparet  sig  Ulejligheden  med 
at  forøge  Virkningen  ved  en  lignende  Adfærd. 

„Du  gode  Gud!"  udbrød  jeg  deltagende,  „er  Du  syg, 
Lanni?    Lider  Du  meget,  Bjørnenæse ?" 

„Hva — a— a — ad?"  svarede  de  begge  to  i  Kor  og  ske- 
lede, dovent,  som  et  Par  solbagte  Skildpadder,  hen  imod  mig. 

„Jeg  spørger,"  gentog  jeg:  „Er  Bjørnesnuden  syg,  Lanni? 
—  Er  Lanni  daarlig,  Bjørnesnude?  eller  —  hvad  Fanden  ..." 

De  to  Naturalister  stirrede  forundret  frem  for  sig.  Paa 
Jorden,  tæt  ved  Baalet,  laa  de  velafgnavede  Rygrade  af  fire, 
fede  Laksørreder!  Og  i  en  Udkant  af  Baalet  stod  Kasse- 
rollen og  sydede.  Den  var  fyldt  med  Lever,  Tarme  og  den 
øvrige  Indmad  af  de  gode  Fisk.  Midt  i  alt  dét  stod  en 
Fyrrepind  og  hoppede  i  Takt  med  Boblerne  .... 

Efter  en  Pavse,  fuld  af  Eftertanke,  rejste  Lanni  sig  helt 
overende,  greb  Pinden,  og  rørte  med  en  dybsindig,  gud- 
hengiven Mine  rundt  i  Indmaden. 

„Ingen  er  syg  her,"  sagde  han  omsider,  idet  han  lagde 
Pinden  op  paa  Kanten  af  Kasserollen.  „Men,  dét  siger  jeg: 
vel  maa  vi  glæde  os  og  takke  den  gode  Gud  i  Himmelen, 
saa  længe  der  er  bra'  Lufttræk  igennem  os!  ...  .  Nu  skal 
vi  bare  ha'e  dette  her.  Og  saa  —  saa  kan  vi  gaa,  naar  og 
hvorhen  Du  vil  det  .  .  .  ." 

Jeg  følte  mig  belærL  Og  jeg  tændte  min  Morgenpibe. 
Og,  mens  den  frejdige  Sol  keg  med  sine  første,  velsignede 
Straaler  ned  i  Kløften,  hvor  vi  laa,  tænkte  jeg  med  Skam- 
fuldhed paa,  hvor  megen  Glæde  der  gaar  tabt  for  os  her  i 
Livet,  —  blot  fordi  vi  ikke  have  vore  Øjne  og  vor  Forstand 
rettelig  aabne  for  den! 

Op  ad  Dagen  —  en  klar,  festlig  Søndag  —  naaede  vi  et 
Nybygge,  ca.  19  Timer  efter  Start. 


Der  er  allerede  gaaet  lang  Tid,  siden  jeg  vendte  hjem 
fra  Højnorden.  En  Aften  i  Vinter  sad  jeg  blandt  Venner 
efter  en  Jagtdag.  Vi  talte  blandt  meget  andet  ogsaa  om 
Vandfald. 

En  bavde  været  ved  Niagara.  En  anden  bavde  rejst  i 
Svsreitz.  En  tredie  havde  aldrig  næret  nogensomhelst  Inter- 
esse for  Katarakter.  Han  var  Misantrop.  Hvis  nogen  kunde 
paapege  ham  et  eneste  anstændigt  Vandfald  i  Verden,  en 
blot  nogenlunde  livbg  Katarakt,  som  Menneskene  ikke  bavde 
besmittet  ved  at  bruge  det,  enten  i  Industriens  ideforladte 
Tjeneste,  eller  som  Reklame  for  disse  modbydelige  „Turist- 
ruter", ja  —  saa  vilde  ban  slrax  gaa  hen  at  sé  dette  Vid- 
under. Men  han  betvivlede,  at  nogen  kunde  udpege  ham 
et  saadant  Vandfald.  Han  havde  rejst  Verden  rundt,  og 
han  vidste,  hvor  vidt  denne  „Reklame  for  Naturen"  kunde 
drives.  I  sachsich  Schvs^eitz,  hvor  „Naturskønheden"  serveres 
under  Akompagnement  af  Lirekasser,  havde  han  truffet  flere 
Amerikanere,  Folk,  der  havde  et  godt  Niagarra  i  deres  eget 
Land.  De  havde  ladet  sig  lokke  herover,  bare  for  at  sé 
Sager   som    „Kuhstall",    som    „Prebischthor",    og    „Grosser 

Wasserfall"! „Grosser  Wasserfall"  „gik"  for  25  Pfennige 

contant.  Man  var  dog  saa  hensynsfuld,  før  man  trak  i  den 
Snor,  der  slap  „Grosser  Wasserfall"  løs,  at  forespørge  Folk, 
om  de  vilde  se  „Grosser  Wasserfall"  eller  ej.  Han  for  sit 
Vedkommende  havde  paa  det  bestemteste  nægtet  at  ville 
se  det  .  .  .  Men  —  der  var  alhgevel  en  Dreng,  der  trak  i 
Snoren.  Og  Niagarra,  som  man  i  den  sidste  Menneskealder 
er  bleven  slaaet  i  Øjnene  med,  hver  Gang  man,  pint  af  Ked- 

soninielighed,   har  kastet  en  Femøre  i  en  „Kik-Kasse",   Nia- 
garra  er  forlængst  berøvet  al  sin  Charme! 

„Det  kunde  dog  være,"  indvendte  jeg,  „at  Du  heller 
ikke  vilde  synes  om  Vandfaldene  i  mindre  tilgængelige  Egne, 
hvor  meget  faa  Mennesker  sætte  deres  Fødder.  Der  er  nu 
f.  Ex.  Njommelsaska^),  det  skal  efter  nogles  Paastand  være 
Europas  største  Vandfald.  Og  der  er  Ådna  Muorki  Kårtje, 
der  er  et  af  Jordklodens  mægtigste,  begge  i  arctisk,  svensk 
Lapland.  Jeg  sætter,  at  Du  har  vandret  og  roet  f.  Ex.  4 — 5 
Dage,  og  at  Du  saa  endelig  staar  der,  lige  op  ad  Vandfaldet, 
med  en  slunken  Mave,  ømme  Fødder,  og  Moscitosstik  overalt, 
—  kan  være,  at  Du  vilde  sige  noget  lignende,  som  det,  en 
tysk  Direktør  for  et  Trompeter-Orkester  fra  Rheinphalz  skri- 
ver i  al  sin  Vaande  i  Turisthyttens  Fremmedbog  ved  Njom- 
melsaska: 

„„Ihr  liebe  Landsleute!  waget  Euch  nicht  auf  solchen 
Weg!  Da  bleibt  man  lieber  zu  Haus  und  isst  Kartoffeln  und 
Sauermilch,  dass  der  Dampf  in  die  Luft  fliegt  — "" 

Vi  spøgede  en  Tid  lang.  Det  blev  sent.  Samtalen  blev 
alvorligere.  Glassene  fyldtes  for  sidste  Gang.  Da  sagde 
pludselig  en  af  Kameraterne,  han,  der  havde  besøgt  Niagarra : 

„Jeg  modtog  itjor,  mens  jeg  rejste  i  Norge,  et  Brev  fra 
en  dansk  Mand,  der  netop  havde  besøgt  Njommelsaska  og 
Landet  deromkring.  Det  er  et  underligt,  sært,  usammen- 
hængende Brev.  Men,  da  det  er  et  ganske  veritabelt  Mand- 
folk, der  har  skrevet  det,  har  jeg  faaet  den  Tro,  at  vi  Danske 
i  det  Hele  taget  ikke  ere  rigtigt  „stemte"  for  Fosser,  Kata- 
rakter og  shge  Naturfænomener.  Min  Ven  skriver,  —  blandt 
meget  andet  underligt!  —  saaledes: 

Jeg  sidder  ved  Fossen.    Strømkarlen  spiller  og 

klager  .  . .   Jeg  ser  hans  Ansigt,  hans  slørede  Øje!  Véd,  hvad 
han  spiller!  dybt  bag  Brølet. 


*)  „Harespringel"  i  Lule-Lapmark. 

Men  je^vil  aldrig  elske  dette  buldrende,  golde  Braad, 
der,  ensformigt  fra  Evighed  til  Evighed,  raser  fraadende  og 
dampende  frem  mellem  to  sorte,  glatslebne  Klipper,  aldrig 
Nøkkeviser  og  Strømkarlesange:  Denne  umaadelige  og  dog 
saa  fortumlede,  fablende  Musik  glæder  mig  ikke,  den  be- 
væger mig  kun.  Den  faar  til  at  khnge  de  underspundne 
Strænge  i  min  Sjæls  Fele,  disse  Strænge,  som  ligge  skjulte 
i  Sangbundens  Mørke,  og  som  derfor  ikke  lade  sig  mestre  af 
noget  Buestrøg  .  .  . 

Jo,  Du  er  stor.  Du  er  mægtig  Njommelsaska!  Men  — 
jeg  elsker  Dig  ikke.  Du  vil  grave  Dig  ind,  shde  Dig  ind. 
brøle  Dig  ind  i  min  Sjæls  Erindring;  —  den  er  ingen  Khppe, 
denne  Sjæl.  Men,  Njommelsaska,  den  er  trodsig.  Den  vil 
aldrig  elske  Dig;  —  og  ligeglad  vil  Du  fosse  videre  i  Aar- 
tusinder  efter  din  Natur. 

Nej!  —  Jeg  elsker  mit  Land,  langt  mod  Syd,  mit  Land 
med  de  tusinde  vekslende  Stemmer  og  Lyd.  Et  rigt  Land: 
Klippen  saa  lille,  Marken  saa  vid  og  stor.  Hvor  Havet,  — 
der  er  mægtigere  end  Du,  Njommelsaska!  —  staar  inde  for 
Brølet  og  Larmen,  naar  Naturen  ikke  ligger,  som  hun 
plejer:  smilende  rolig  i  sin  Dvale,  jublende  i  sin  Opvaagnen, 
overstrømmende  lykkehg  paa  de  glade  Dage,  i  de  glade, 
lyse,  duftende  Nætter. 

Dér,  i  mit  Land  langt  mod  Syd,  paa  en  Skrænt,  skjult 
under  Roser,  dér  bier  min  Elskede!  Dér  lege  mine  sol- 
brændte Børn!  Dér  ryster  min  Hest  prustende  sin  slanke, 
krummede  Hals!  Dér  springer  min  spættede  Hund  over 
grønne  Enge!  —  —  Dér  sover  min  Fa'r  og  min  Mo'r  under 
en  graa  Ask,  hvis  Frugter  have  Vinger  .  .  . 

Ak,  Njommelsaska!  jeg  længes,  længes  bort  fra  dit 
mørk-hvide  Bulder." 


IX. 


N 


aar  man  en  Dag  finder  en  smuk  og  fuldkommen 
Stenkile  i  sin  Have,  tager  man  den  varsomt  i  sin  Haand, 
og  man  betragter  nøje  og  længe  dens  simple  Prægtighed. 
Og  man  falder  i  Tanker.  Naar  man,  stundom  efter  mangent 
mødigt  Trin  gennem  øde  Egne,  stundom  med  en  sadelgnavet 
Bag,  omsider  og  endelig  træder  ind  i  Nomadens  Telt,  tager 
Plads  paa  Skindet  af  et  vildt  Dyr,  eller  af  et  Faar,  en  Ka- 
mel, en  Ren,  og  man  lader  Blikket  for  første  Gang  flyve 
gennem  Interiøret,  fra  det  ene  underlige  Ansigt  til  det  andet, 
fra  den  ene  sære  Dragt  til  den  anden,  fra  Vaaben  til  Smykke, 
fra  Teltbygning  til  Arnested  og  Brugsgenstande,  saa  betages 
ens  Sind  af  en  Interesse,  der  ligner  den,  man  følte  for  Sten- 
kilen. Kun  er  den  langt  varmere,  langt  livligere,  og  derfor 
meget  skønnere  og  meget  mere  befrugtende. 

Men  den  var  for  mit  Vedkommende  stedse  blandet  med 
en  ærlig  Følelse  af  Vemod:  Nomadens  Tilværelse  vil  snart, 
før  eller  senere,  blive  afsluttet.  Jorden  har  ikke  længere 
Plads  for  Nomader.  Jorden  vil  ryste  dette  nøjsomme,  sorg- 
løst fløjtende  Barn  af  sin  graa  Pukkel,  og  den  „moderne 
Kultur"  ^)  vil  komme  og  sætte  sig  paa  Puklen ;  og  den  vil  med 


^)  Et  dumt  Udtryk.    Thi  Kulturen  er  ikke  mere  moderne  nu,  end  den 
altid  har  været  det  for  den  Tid,  der  avlede  den. 

H.  Kaarsberg:  Nordens  sidste  Nomade.  16 

koldt  Blod  se  Nomaden  gaa  ad  undas:  Der  vil  næppe  skabes 
flere  og  lykkeligere  Mennesker,  fordi  den  „moderne 
Kultur"  kaster  Nomaden  ud  af  Spillet.  Denne  Kultur  synes 
i  det  Hele  endnu  ikke  at  have  haft  Magt  til  at  gjøre  Menne- 
skene lykkeligere  og  gladere,  men  vel  til  at  gjøre  Plads  for 
mange  Mennesker.  I  sin  naturlige  Udvidelsestrang  vil  den, 
brat,  eller  lidt  efter  lidt,  fortrænge  Nomaden.     Og,  naar  den 


har  lagt  ham  øde,  vil  den  „moderne  Kultur"  to  sine  haarde, 
blodbesudlede  Hænder  og  sige:  „Dette  skete  i  Civilisationens 
hellige  Navn.     Det  er  den  moderne  Guds  Villie!" 

En  Flintkniv  er  interessant.  En  almindelig  Eskilstuna- 
kniv er  det  ikke.  Den  fremadskridende  Kultur  med  dens 
nivellerende  Tendenser  har  uæi)pe  den  Virkning  paa  Menne- 
skene i  deres  brede  Almindelighed  at  gjøre  dem  „interessante", 
at  skabe  mange  særegne  Personligheder,  udvikle  særprægede 
Legemsskikkelser.  De  allerfleste  af  os  ere  „Fabriksarbejde", 
Produkter   af  de   samme  Factorer,  af  den   samme  aandelige 

og  fysiske  Gymnastik,  af  de  Kræfter,  der  just  gjøre  sig 
gældende  i  det  Samfundslag,  i  det  Regimente,  til  hvilket  vi 
høre.  Naturfolkenes  Kamp  for  Tilværelsen  er  af  en  anden 
og  mere  mangfoldig  Art  end  vor.  I  Kultursamfundene  slaas 
Menneskene  med  Mennesker  om  Brødet.  Hos  Nomaderne, 
ligesom  hos  Jæger-  og  Fiskerfolk,  kæmper  man  til  Hverdag 
mere  direkte  mod  Naturen,  mod  Klimaet,  de  store  Natur- 
kræfter og  de  vilde  Dyr.  Naar  vi  gaa  hen  og  vove  vor 
Pels  paa  Børsen,  vover  Kalmykken  sin  ved  et  forvovent 
Hesterov,  Eskimoen  sin  i  sin  ensomme  Kajakfærd  paa  det 
store  Hav,  Lappen  sin  ved  en  Kamp  mod  en  Bjørn.  Det 
primitive  Liv  udvikler  talrigere  udprægede  Personligheder, 
end  den  forfinede  Kultur,  flere  mascuhne  Egenskaber  hos 
Mændene,  sundere  og  mere  heltemodige  Kvinder.  Man  paa- 
staar:  „Menneskene  ere,  ret  beset,  ens  overalt."  Denne 
Frase  gælder  i  hvert  Fald  ikke  for  Naturfolkenes  Vedkom- 
mende: De  staa  hver  for  sig  i  skarpeste  social-fysiologisk 
Modsætning  til  de  dem  omgivende  Kulturfolk.  De  blive  al- 
drig Kosmopolitter.  Deres  Naboer  anskue  i  dem  og  deres 
Levevis  noget  ganske  fremmedartet,  noget,  der  er  uforeneligt 
med  de  bofaste  Folks  Begreber  om,  hvorledes  man  bedst 
og  med  mest  Anstand  bør  tage  Livet:  De  sé,  som  Regel, 
ned  paa  Nomaden.  Og  der  opstaar  i  Reglen  Rivninger  mel- 
lem denne  og  Agerdyrkerne.  Nomaden  er  i  Sæder,  Skikke, 
Tænkemaade  og  Klædedragt  i  Reglen  conservativ  indtil 
Fanatisme.  Afvigelser  fra  „det  fra  Fædrene  nedarvede"  be- 
tegne for  ham  som  oftest  Degeneration  eller  Overgang  i 
den  bofaste  Befolkning.  Som  vi  skulle  sé,  bør  man  skelne 
vel  mellem  disse  to  Begreber. 

Studiet  af  Nomadefolkene  synes  mig  at  vinde  i  Interesse, 
jo  skarpere  Forskellen  mellem  disse  og  Kulturfolkene  frem- 
træder. Nomaden  er  overalt  en  kulturhistorisk  Fossilitet. 
For  den  verdensdannede  og  kundskabsrige  Kultur-Mand  findes 
snart  intet  særligt  overraskende   nyt  i  Kulturlandene   og 

16* 

deres  Befolkninger.  Han  er  sig  bevidst,  at  han  vanskeligt 
kan  duperes.  Og  som  Affødninger  af  Blassertheden,  som 
Udslag  af  menneskelig  Trang  til  noget  „nyt",  skabes  sære, 
sygelige,  og  derfor  paa  Forhaand  dødsdømte  Retninger  i 
Litteratur  og  Kunst.  Søger  han  bort  til  de  øde  Egne  og 
den  store  Naturs  Menneskesamfund,  da  vil  hans  Aand  og 
hans  Forstand  bhve  greben  af  uformodede,  friske  Indtryk. 
Han  vil  finde  Mennesketyper,  der  for  ham  ere  særegne  og 
helt  nye.  Han  vil  i  sit  modtagelige  Hjerte  føle  Glæde  over, 
at  der  endnu  paa  denne  Jord  findes  hele  Folkestammer, 
for  hvilke  den  eneste  store  Betingelse  for  et  lykkeligt  Liv 
er:  Frihed  til  at  flytte  Teltet  derhen,  hvor  de  ere  vante  til 
at  flytte  det.  Og,  hvis  han  er  Læge,  vil  han  med  Interesse 
bemærke,  at  vort  Studium  af  Menneskene  har  ligesom  to  Ender: 
Ved  den  ene  sidde  vi  med  vor  Lupe  og  granske  over,  hvad 
den  raffinerede  „moderne  Kultur"  successive  faar  lavet  ud 
af  vore  Legemer  og  Sjæle.  Ved  den  anden  kunne  vi  hente 
Belæring  om,  hvad  der  bliver  af  disse  Sjæle  og  Legemer, 
naar  de  faa  Lov  at  skøtte  sig  selv.  Man  siger  ved  den  aller- 
yderste ene  Ende:  „Menneskene  arbejde  troligt  i  de  første 
30  Leveaar  paa  at  ødelægge  sig  selv.  I  de  20  næste  paa 
blot  at  holde  Liv  i  det  ødelagte."  Ved  den  anden  Ende, 
Naturfolkenes,  tænker  og  taler  man  aldeles  ikke  om  shgt: 
Hvad  der  ikke  vil  holde,  maa  briste.  Men,  det  er  interessant, 
at  se  de  social-fysiologiske  Resultater  af  dette  nødtvungne 
„laisser-aller"-Standpunkt.  Ved  den  civiliserede  Ende  sidde 
vi,  der  elske  Iagttagelse,  saa  tæt,  som  Fluer  paa  en  over- 
moden Pære.  Ved  det  andet  Yderpunkt  sidde  vi  altfor  hdet, 
altfor  sjældent.  Der  er  heller  ikke  altid  godt  at  være.  Men 
der  er  meget  at  iagttage,  meget,  der  besidder  Umiddelbar- 
hedens Charme. 

De  videnskabelige  Forskninger,  for  hvilke  Lapfolket  har 
været  Genstand,  have  til  forskellige  Tider  ført  til  ret  for- 
skellige Resultater.     Sikkert  ved  man,  at  Lapperne  ere  ind- 

vandrede,  ikke  en  Urbefolkning.  De  have  ikke  altid  været 
Ren-Nomader.  Paa  den  Tid,  da  vore  Køkkenmøddinger  for- 
mentlig dannedes,  vare  Lapperne  endnu  et  Jæger-  og  Fisker- 
Folk.  Det  Tidspunkt,  da  de  ere  indvandrede,  er  antaget  at 
ligge  c.  2000  Aar  tilbage.  De  er  næppe  komne  over  Havet, 
men  gennem  Landet  mellem  Ishavet  og  den  bothniske 
Bugt.  Man  har  draget  denne  Slutning  bl.  a.  deraf,  at  Lap- 
perne ere  slette  Søfolk.  Jeg  har  aldrig  set  store  Indvande 
befarede  med  større  Ængstelighed  end  i  Lapland.  Dette 
gælder  dog  væsentligst  Brugen  af  Sejl.  Lappen  er  en  ud- 
holdende Roer.  Men  han  vover  sjældent  at  hejse  en  Smule 
Klud.  Han  er  ræd  for  Blæst  og  Bølgegang,  og  han  over- 
driver visselig  i  høj  Grad  Faren  ved  at  færdes  med  Sejlbaad 
paa  de  vidtstrakte  og  ganske  sikkert  farlige,  arktiske  Indsøer. 
Det  glæder  mig  hos  v.  Diiben  at  finde  en  Iagttagelse  af 
lignende  Art. 

Lappens  gamle  Sange  og  Æventyr,  hans  Sprog  og  hans 
antropologisk-etnografiske  Særegenheder  vidne  om,  at  han 
er  indvandret  fra  det  fjerne  Østasien.  Han  hører  til  „gen- 
tes  brachycephalæ  ortognathæ"  og  deler  denne  Egen- 
skab med  en  Mængde  andre  Folkeslag:  Samojeder,  Ja- 
kuter,  Finner,  Tsehuder,  Avarer,  Persere,  Tyrker  og  Slaver. 
I  Følge  den  sammenhgnende  Sprogforsknings  Resultater  har 
man  henført  Lapperne  til  den  mongolske  eller  skytiske 
Stamme,  speciellere:  til  de  turanske  eller  altaiske  Mon- 
goler. I  Følge  baade  sproglig  og  osteologisk  Særegenhed 
skal  Lappen  være  beslægtet  med  Semojeder,  Tsehuder  og 
Tyrker.  Castrén  fastslog,  at  Finnerne  have  beboet  Store- 
Altai  og  Landet  om  Jeniseis  Kilder.  „Det  er  sikkert,  at 
Finnerne,  gennem  deres  Slægtskab  med  Samojederne,  staa  i 
Forbindelse  med  de  altaiske  Folk.  Thi,  at  Samojederne 
udgaa  fra  Altai,  derom  kan  man  ikke  nære  nogen  Tvivl,  da 
saa  mange  Grene  af  denne  Stamme   ere  trufne   og  til  Dels 

endnu  træffes  ved  den  nævnte  Bjærgkæde."  ^)  Man  har  fremsat 
den  Formodning,  at  disse  Altai-Finner  ere  identiske  med  de 
„hvide  Tschuder",  som  Altai-Beboerne  endnu  omtale,  samt 
med  Kinesernes  „hvide  Hunner."  ^) 

En  Del  Finner  bleve  under  Folkevandringerne  fortrængte 
mod  Nord,  en  Del  forblev  i  Asien  under  deres  Fjenders, 
navnlig  Hunnernes,  Herredømme.-)  Castrén,  saavel  som 
vor  ligesaa  berømte  Landsmand,  Rask,  have  gennem  det 
comparative  Sprogstudium  søgt  at  udrede  de  vanskelige  For- 
hold mellem  de  talrige  Altai-Stammer.  Slægtskabet  mel- 
lem Lapper  og  Finner  er  nu  fastslaaet. 

Lægen  og  Lap-Forskeren  v.  Diiben,  som  under  et  Op- 
hold i  Jokkmokk  opgravede  en  Del  Lap-Kranier  til  Samhngen 
i  Stockholm,  angiver  Hovedskallens  Længde  i  Forhold  til 
Breden,  som  ^  100  :  83,6o,  dens  Kapacitet  til  gennemsnitligt 
1321  Cubikcentimeter.  Lappen  er  orthognath,  men  „hans 
Kæber  og  Tandrækker  ere  dog  ikke  sjældent  ret  frem- 
staaende  .  .  .  Hovedskallens  Form  og  Dimensioner  adskille 
Lap-Kraniet  fra  alle  andre  Kranier,  som  jeg  har  set,  og 
stemple  tydehgt  Folket,  som  en  særegen  Race."  (1.  c.  pg.  172). 
Diiben  pointerer  stærkt  (pg.  399),  at  Lapper  og  Finner  ikke 
tilhøre  samme  Folkestamme.  Deres  Sprog  ere  vel  nær- 
beslægtede, de  tilhøre  begge  den  ugriske-  eller  Altai-Folke- 
racen,  og  meget  taler  for,  at  de  have  været  i  nær  Berøring. 
Men  Legemsbygning  og  psychiske  Egenskaber  ere  særdeles 
uhge  hos  de  to  Folk. 

Til  det  ovenfor  anførte  kan  jeg  tilføje  følgende:  Jeg  har 
fundet  en  aldeles  slaaende  Lighed  mellem  Lap-  og 
Kalmyk-Typen.  Der  kan,  naar  alt  kommer  til  alt,  endnu 
ikke  gives  bestemt  Oplysning  om,  hvorfra  begge  disse  Folk 


^)  V.:  „Resor  och  forskningar,"  Helsingfors  1855,  B  II  pg.  76  o.  f. 
*)  „Vore  Nomader, •*  Aug.  Cajanus,  Stockholm  1870. 

ere  komne.  I  begge  Stammer  har  man  sét  Rester  af  Hun- 
nerne. Men,  hvor  meget  sikkert  vide  vi  vel  om  disse? 
Hvad  Kahiiykkerne  angaa,  maa  jeg  henvise  til  mit  forud- 
gaaende  Værk  „gennem  Stepperne",  sidste  Del.  Lapperne 
selv  kunne  ingen  paalidelige  Oplysninger  give  (ved  Tradition, 
Historie  o.  s.  v.)  saa  lidet  som  Kalmykkerne,  der  ikke  ville 
være  Hunner  („Ghunni").  Men  det  er  ganske  interessant,  at 
man  i  et  af  Lappernes  Sagn  finder  Ordet  „Kavkasus".  Der 
er  ingen  Tvivl  om,  at  Kalmykken  er  indvandret  fra  det  indre 
Asien.  Og  Lappens  Vugge  har  sikkert  staaet  i  de  samme 
Egne. 

Begge  Folk  ere  Brachycephaler  og  Orthognather.  Der 
er  ofte  en  saa  udtalt  Lighed  mellem  Typerne,  at  man,  uden 
at  Bedraget  vilde  kunne  blive  opdaget,  kunde  ombytte  Bil- 
leder af  visse  Kalmykker  i  et  Værk  over  disse  med  Por- 
træter af  visse  Lapper  og  omvendt.  Den  korte  Skikkelse 
med  den  relativt  lange  Krop  (truncus),  den  hyppige  Optræden 
af  „Hjulbenethed",  Ansigtsformen,  Øjets  og  Øjehulens  Ka- 
rakter, den  sparsomme  Skægvækst,  det  lange,  oftest  mørke, 
tjavsede  Haar,  Hudfarve,  Gestus  og  Temperament,  —  alt 
have  de  to  Folk  fælles.  Hertil  kommer:  Visse  Ligheder  i 
den  nationale  Klædedragt,  i  Sæder  og  Skikke,  f.  Ex.  i  Frieriet 
med  Brændevin  og  i  den  Behandling,  der,  i  alt  Fald  i  en 
ikke  fjærn  Fortid,  tildeltes  Bjørnen  og  Ulven  (hos  Kalmyk- 
kerne), naar  disse  Dyr  fældede  bragtes  hjem  til  Lejrpladsen. 
Kalmykkens  Sang  og  Lappens  Jojken  ligne  i  musikalsk  Ka- 
rakter i  høj  Grad  hinanden.  Det  er  samme  vilde  Brug  af 
Stemmemidlerne ,  samme  musikalske  „Forsiringer",  samme 
Opfattelse  af  selve  det:  at  synge.  Efter  Fjellner  har  Lappen 
i  de  nordlige  Marker  kendt  Kunsten  at  destillere  Alcohol  af 
gæret  Mælk.  Drikken  hed  raikas.  Kalmykken  har  for  et 
lignende  Produkt  Benævnelsen  raeky.  Som  forhen  omtalt, 
er  man  ikke  ganske  vis  paa,  hvorledes  Ordet  „Lap"  er  op- 
staaet.    Kuriøst  nok  fandt  jeg  hos  Kalmykkerne  Ordet  Lapin 

anvendt  som  Egenavn.  En  Saisang  (o:  Mand  af  gejstlig 
Adel),  som  jeg  i  Fortiden  gæstede,  hed  Lapin.  Stedet,  hvor 
hans  Telte,  Hus  og  Stod  findes,  kaldes  Lapinskij  Sotnije. 

Der  er  meget  tilbage  at  opklare  for  Antropologer  og 
Sprogforskere  med  Hensyn  til  de  asiatiske  Stammer,  hvis 
Tal  er  legio.  Og  det  forekommer  mig,  at  adskillige  Forskere 
have  draget  altfor  dristige  Slutninger,  snart  af  en  sproglig 
Overensstemmelse,  snart  af  et  arkæologisk  Fund,  snart  ogsaa 
af  Kranie-Maalingerne.  Naar  man  ser,  hvor  varierende  Kra- 
niets og  Ansigtets  Benbygning  kan  optræde  —  endog  indenfor 
samme  Familie,  bør  man  ikke  overdrive  Betydningen  af 
Fundet  af  f.  Ex.  et  enkelt,  næsten  „firkantet"  Kalmykkranium. 
Ved  langvarig  Berøring  med  andre  Folk  kan  en  Stamme 
optage  talrige  Elementer  af  disse  Folks  Sprog,  uden  derfor 
i  mindste  Maade  at  komme  dem  nærmere  i  „Slægt".  Og 
det  glæder  mig,  at  se  Diiben  raillere  over  de  fantastiske, 
antropologiske  Slutninger,  man  har  draget  af  visse  Fund  af 
Fhntvaaben  og  Stenkiler  m.  m.  Flintvaaben  af  næsten 
samme  Form  findes,  som  bekendt,  hos  Folkeslag,  der  staa 
hinanden  saa  fjærnt  som  vel  muligt. 

Lappen  maa  ses  i  hans  Hjemlands  Forhold,  før 
man  bedømmer  og  skildrer  ham.  For  en  Læge  frembyder 
Folkets  sociale  Fysiologi  særdeles  meget  af  Interesse.  Og, 
saatremt  Iagttageren  har  den  Vuggegave,  at  staa  i  denne 
underlige  Rapport  til  Naturens  Vældighed,  denne  særegne 
Vekselvirkning,  der  forsoner  et  ikke  nervøst  Kulturmenneske 
med  næsten  Alverdens  Afsavn  og  Inconveniens,  saa  vil  især 
Studiet  af  Samefolket  have  en  uimodstaaelig  Charme. 

Det  vil  være  saaledes,  fordi  Nordens  Rensdyrsnomade 
visselig  er  den  reneste  og  mest  udprægede  Nomadetypus, 
man  kan  tænke  sig,  og  dernæst,  fordi  den  Kultur,  han 
successive  har  modtaget  fra  de  omboende  Kultur- 
folk, ikke  synes  at  have  skadet  eller  fordærvet  ham. 
Og  dette  er  usædvanligt.     Som  en  glad  Fanfare  fra  et  Korps 

af  nogenlunde  helskindede,  der  drage  bort  fra  Civilisationens 
Valplads,  saaledes  klinger  i  mine  egne  Øren  denne  min  Be- 
retning om  Lapfolkets  hele  fysiske  og  sociale  Tilstand. 

Men  den  fremad  trængende  Kultur  vil  alligevel  bringe 
Lappen  til  at  forsvinde.  Han  vil  dog  ikke  uddø,  som 
Kalmykken:  af  Folkesot,  Syfilis,  Tuberculose,  Alco- 
hol  og  Armod.  Ikke,  som  Rødhuden,  hvis  Saga  khnger 
som  et  afmægtigt  Raab  til  en  retfærdig  Gud,  der  intet  hører. 
Lappen  vil  fra  Nomadelivet  gaa  over  til  Nybygger- 
livet.  Saa  snart  han  naar  saa  vidt,  at  han  er  bleven  bo- 
fast, vil  han  hurtigt  „forsvenskes". 

Der  er  nemlig  det  Særsyn  ved  Lappen,  at  hans  Typus, 
trods  dens  Udprægethed,  meget  hurtigt  udviskes.  En  af 
Sveriges  ældste  og  bedste  Lappologer,  den  alderstegne  Provst 
Lastadius,  Jokkmokk,  udtalte  dette.  Og  jeg  har  selv  set 
Børn  af  ægte  Lapmand  og  svensk  Flicka,  der  kun  ved  deres 
Hovedform  røbede  deres  Afstamning.  Men  —  man  finder 
ogsaa  svenske  Braehycephali.  Over  alt  fik  jeg  constateret: 
Nomade -Lapperne  aftage  stærkt  Aar  for  Aar.  Det  vil 
næppe  vare  mange  Menneskealdere,  før  det  vil  være  for- 
gæves, at  opsøge  disse  sære  Menneskers  graa  Koter  oppe  i 
de  høje,  øde  Fjælde,  hvor  deres  Sommerresidens  findes. 
Endnu  kan  man  vandre  derop  —  en  lang  og  trang  Vej  — 
og  finder  de  smaa,  brune  Folk  med  de  høje  Huer  og  de 
kluntede,  bløde  Snabelsko,  samlede  om  Teltgryden,  hvor 
Blodvællingen  koger  ved  et  Blus  af  osende,  grøn  Krybebirk. 
Endnu  slynge  de  tusindtallige  Renhjorde  deres  bølgende, 
knittrende  Tog  til  de  Lestemte  Tider,  ad  de  bestemte  Stier, 
gennem  dette  øde,  paradoksale  Land.  Endnu  er  dette  Land 
Lappens.  Endnu  sidder  Stalo  og  Jætte  —  stor  og  ensom, 
brutal  og  sejrsikker,  højt  paa  Klippen  i  de  uendelige  Øde- 
marker og  griner  ad  Civihsationens  Smaafingereren  efter 
hans  velgemte  Skatte !  Endnu  springer  Ren  paa  Sneen.  Men 
alt  dette  vil  snart  være  forbi.    Allerede  længe  har  Dynamit- 

patronen  rystet  Gellivara-Malmbergets  Indvolde,  —  mange, 
mange  Mile  nordligere  end  Umivik  i  Grønland,  hvor  Nan- 
sen gik  ind  paa  Indlandsisen,  fyldes  Malmet  i  Jernbane- 
vagons.  Snart  vil  det  ihærdige  og  intelhgente,  svenske  Folk 
sprænge  nye  Veje  gennem  det  umaadelige,  øde  Land. 

Thi  Lapland  er  Sveriges  økonomiske  Haab. 

Kun  faa  Lapmarksfarere  have  haft  Lapfolkets  social- 
fysiologiske Forhold  særligt  for  Øje.  Saa  vidt  jeg  ved 
have  kun  den  afdøde  Læge,  Professor  v.  Diiben  og  Lægen, 
Dr.  H.  V.  Rosendahl  leveret  noget  acceptabelt  Bidrag  til 
en  Lap -Statistik.  Og,  hvad  de  nosologiske  Forhold  an- 
gaar,  da  forehgger  efter  min  Erfaring  i  Litteraturen  slet 
intet  ud  over  spredte  og  løst  indflettede  Bemærkninger  hos 
Forfattere,  der  —  trods  deres  øvrige  udmærkede  Fortrin  — 
manglede  særlig  Interesse  for  disse  Forhold  eller  lægeviden- 
skabelige Fagkundskaber^). 

Svenskeren,  Dr.  Rosendahl,  mener,  at  Nomadelapperne 
i  deres  Helhed  ere  underkastede  en  Decimeringsproces.  Der 
savnes  hidtil  en  å  part  bearbejdet  Statistik  over  Samefolket. 
Dr.  R.  grunder  sine  Studier  paa  Undersøgelser  af  Kirke- 
bøgerne i  Gellivara. 

Under  to  Ophold  i  Sommeren  94  paa  Kvikkjokks 
Kapelplads  studerede  jeg  de  derværende  Kirkebøger.  Op- 
tegnelserne i  disse  kunne  følges  tilbage  til  1 784.  V^ed  Præsten 
Svenssons  sagkyndige  og  velvillige  Hjælp  lykkedes  det 
mig,  at  erholde  et  Materiale,  der  udelukkende  omfatter  No- 
made-Lapper. Baade  Dr.  Rosendahl  og  jeg  have  lagt  vitæ 
genus  til  Grund  for  vor  Statistik,  ikke  Nationahteten  eller 
Sproget. 

Ifølge  Rosendahls  Undersøgelser  var  Nomadernes  Antal 
i  Gellivaratrakten  fra  1749  til  1802  stadigt  i  Tiltagende.    1802 


*)  Angaaende  Sygdomsforhold,  Dødelighedsforhold  m.  m.  mellem  No- 
maderne af  Sirkas-  og  Tuorpen-Stammen,  maa  jeg  iøvrigt  hen- 
vise til  min  Af  handling  i  „Ugeskrift  f.  Læger",  1895  Nr.  10,  llogl2. 

fandtes  1102  Nomader^).  Men  senere  indtræder  en  Aftagen, 
og,  naar  vi  naa  Aaret  1846,  er  Antallet  sunket  ned  til  — 
293.  Forfatteren  mener,  at  ikke  alene  den  fortsatte  Øgning 
af  ugunstige  Forhold  er  Skyld  heri,  men  ogsaa  og  væsentligt 
det  factum,  at  talrige  Nomader  den  Gang  bleve  Ny- 
byggere og  gik  over  i  den  bofaste  Befolkning.  Me- 
dens man  i  1749  paaregnede  c.  10  Nybyggere  i  denne  Trakt, 
angives  i  1819  deres  Antal  til  67,  i  1846  til  —  1348!  Fra 
1846—74  stiger  igen  Nomadernes  Antal,  der  i  1874  anslaas 
til  386.  Men  siden  er  dette  atter  aftaget,  og  det  anslaas  i 
1891  til  315. 

Det  viser  sig,  at  Ægteskaberne  i  de  senere  Aar 
indgaas  i  en  langt  sildigere  Livsperiode  end  i  For- 
tiden. Kvinden  er  hj^ppigt  ældre  end  Manden.  Denne 
gifter  sig  nu  sent,  —  navnlig  i  Betragtning  af,  at  han  er 
Nomade:  —  i  28— 30te  Aar.  En  Lapska  ældes  tidligt,  langt 
tidligere  end  Scandinavkvinden.  Men  først  i  en  særdeles 
moden  Alder  kan  hun  opgive  Haabet  om  en  Livsledsager, 
og  hun  formaar  at  føde  Børn  i  en  paafaldende  sen  Alder. 
Siden  1862  har  ingen  Kvinde  under  20  Aar  født  et  Barn  i 
Gellivaratrakten,  og  de  Førstefødendes  gennemsnitlige  Alder 
er  stadigt  bleven  højere  og  højere,  samtidigt  med,  at  Barsel- 
kvindernes relative  Antal  i  de  sidste  Decennier  er  sunket. 
I  de  af  Rosendahl  anførte  forskeUige  Tidsrum  mellem 
1777  og  1890  vare  fra  1,12  til  4,54  pCt.  af  de  fødende  over 
45  Aar  gamle. 

Rosendahl  har  undersøgt  Dødelighedsforholdene  i  Gelli- 
varatrakten. Han  fandt,  at  Gennemsnitsantallet  for  de  aarlige 
Dødsfald  i  Procent  af  Folkemængden  viser  en  fortsat  Stig- 
ning af  Dødeligheden.  Dødeligheden  i  første  Leveaar  er 
meget  stor:    Fra  1749—1819  døde  1516  Nomader,  af  hvilke 


^)  De  angivne  Tal  omfatte  begge  Køn. 

653  Børn  i  første  Leveaar;  fra  1846—91  døde  519,  af  hvilke 
139  Børn  af  denne  Aldersklasse. 

Det  Middeltal,  der  udtrykker  Nomadestammens  Tilvæxt 
pro  anno  er  i  de  sidste  to  Decennier  (indtil  1890)  blevet 
negativt  for  Gellivara-Nomadernes  Vedkommende:  1871 — 80 
=  -^  0,19  pCt.,  1881-90  =  ^  1,12  pCt. 

Rosendahl  slutter  da,  at  Antallet  af  Gellivara- 
Nomaderne  i  det  Hele  taget  formindskes  i  de  senere  Aar. 
Og  han  vil  søge  Aarsagen  hertil  i  følgende: 

1.  Tiltagende  Fattigdom,  som  formindsker  Ægteskabs- 
frekvensen  og  forhøjer  Kontrahenternes,  især  Kvindens  Alder 
ved  Giftermaalet; 

2.  Uheldigt  Forhold  mellem  Tallet  af  ugifte  Mænd  og 
Kvinder.  (Ved  Slutningen  af  1890  udgjorde  Kønsproportionen 
blandt  de  ugifte  100  Mænd:  88  Kvinder); 

3.  De  fødendes  formindskede  relative  Antal  og  frem- 
skredne Alder  allerede  ved  første  Fødsel; 

4.  Folkeskolens  Indflydelse  paa  den  opvoxende  Ungdom, 
som  efter  afsluttet  Skolegang  ikke  sjældent  foretrækker  at 
tage  Tjeneste  hos  Nybyggerne,  fremfor  at  genoptage  Fædrenes 
besværlige  Levevis.  Saadanne  Tjenestefolk  forblive  i  Reglen 
ugifte; 

5.  Den  lave  Nativitet  i  Forbindelse  med  det  relativt 
høje  Tal  af  dødfødte,  samt  den  høje  Dødelighedsprocent  især 
blandt  de  spæde  Børn. 

Det  er  en  Selvfølge,  at  Dødehgheden  i  første  Leveaar 
hos  dette  Folk  maa  være  meget  stor,  og  denne  Omstændighed 
betegner  i  og  for  sig  ingen  Degeneration  af  Stammen.  Naar 
Dr.  R.  da  finder  Dødelighedsprocenten  for  samtlige  Alders- 
klasser, er  det  at  vente,  at  denne  er  betydeligt  højere  end 
den  tilsvarende  hos  f.  Ex.  Svenskerne.  Ogsaa  bør  det  frem- 
hæves, at  Forfatterens  Materiale  er  temmelig  lille,  ligesom 
mit  eget,  samt,  at  der  forekommer  betydelige  Svingninger  i 


I 

Nomadernes  Antal,  dels  ved  Udvandringer,  dels  uden  paa- 
vist  Aarsag. 

D  il  hen  fremhævede  (1.  c.  pg.  44G),  at  allerede  Forfat- 
terne fra  1672  klagede  over,  at  Lappernes  Antal  aftog,  og 
at  de  hlev  fortrængte.  Schæffer,  Høgstrøm  og  P.  La- 
st ad  iu  s  klagede,  og  „Nutidens  Lapskildrere  gjøre  næsten 
uden  Undtagelse  hgesaa."  Diihen  undersøger  Spørgsmaalet 
grundigt.  Man  maa  dog  ogsaa  lige  overfor  ham  mindes 
Lapstatistikkens  selvfølgelige  Mangelfuldhed;  Diihen  pointerer 
selv  denne.  Han  faar  det  Resultat,  at  der  fra  1825 — 70  er 
foregaaet  en  jævn  Forøgelse  i  hele  Folkets  Antal.  Fra 
1830—70  er  Tilvæxten  c.  1000  o:  Va  pCt.  om  Aaret.  „Denne 
Forøgelse  falder  hovedsageligt  paa  de  nordlige  Lapmarker, 
men  dog  ogsaa  paa  Jæmtland,  hvor  Lappernes  Antal  mærke- 
ligt nok  synes  mere  end  fordoblet.  I  de  øvrige  Lehn  er 
Tallet  formindsket  med  to  Trediedele.  —  I  Modstrid  med 
Rosendahls  Slutninger  staar  Diibens  Oplysninger  an- 
gaaende  Renernes  Antal.  Dette  er  i  de  nordligste, 
svenske  Lapmarker  fra  1848 — 70  steget  betydeligt,  alene  i 
Gellivara  Sogn  fra  18,000  til  23,600,  men  samtidigt  aftaget 
i  de  sydlige  Lapmarker.  Diihen  paastaar,  at  „Lapfolket 
aldrig  har  staaet  saa  højt,  som  nu,  at  det  i  de  sidste  2—3 
Aarhundreder  har  været  i  stadig,  om  end  tilsyneladende 
langsom  Tilvækst,  og  at  det  har  en  Fremtid  for  sig,  som 
Nomadefolk"  .  .  .     Jeg  tror  ikke  dette  sidste. 

Det  undrer  mig  ikke,  at  finde  stærke  Uoverensstemmelser 
mellem  disse  to  Forskere.  Thi  Rosendahl  regner  ude- 
lukkende med  Nomadelapperne,  Diibens  Materiale 
omfatter  hele  Lap  folket.  Den  af  Rosendahl  paa  viste  store 
Nedgang  i  Gellivara- No  mådernes  Antal  er,  som  nævnt, 
frembragt  ved  disses  Overgang  til  de  bofaste  Lappers  Levevis. 
Og  Dekadencen  blandt  de  Lapper,  der  fremdeles  have  fortsat 
Nomadelivet,  er  rimeligvis  en  Følge  af,  at  Retingelserne  for 
dette   ere  blevne  slettere  og  slettere,   samtidigt  med  og  paa 

Grundlag  af,  at  Nybygget  tiltog.  Paa  mange  Egne  i  Lule- 
Lapmark  klagedes  over,  at  Vilkaarene  Aar  for  Aar  bleve 
slettere  for  Nomaderne.  Dels  generede  Nybyggeriet:  Naar 
de  store  Renhjorde  komme  trækkende  gennem  Landet,  er 
det  selvfølgeligt,  at  Karambolage  med  Nybyggerne  let  kan 
opstaa.  Har  Nybyggeren  ikke  bjerget  sit  Hø  til  rette  Tid  og 
bragt  det  i  Sikkerhed,  vil  det  utvivlsomt  gaa  i  Renerne.  Af 
stor  og  skadelig  Retydning  for  Nomaden  er  ogsaa  Forbudet 
mod  at  fælde  Træer,  for  at  Renerne  kunne  naa  at  æde  det 
sorte  Skæglav  (Alectoria  jubata),  der  i  strænge  Vintre  er  et 
væsentligt  Næringsmiddel  for  dem.  Endelig  paastod  man,  at 
det  egentlige  Rensdyrsfoder,  Renlavet  (lichen  rangiferinus), 
stadigt  aftager  i  Rigelighed.  Diiben  er  sikkert  nok  for 
optimistisk  i  sine  Forhaabninger  om  Nomadernes  Fremtid. 
Thi  han  stiller  ogsaa  en  god  Fremtid  i  Udsigt  for  Lap- 
Nybyggeren.  Men,  som  man  vil  kunne  forstaa,  er  Ny- 
bygget Nomadelivets  naturlige  og  allervæsentligste  Fjende. 

Lule-Lapmark,  c.  327  svenske  Kvadratmile,  omfatter 
Gellivara  og  Jokkmokks  Sogne.  Kvikkjokk  er  Anneks  til 
Jokkmokk.  „Kvikkjokks  Kapel"  er  et  bile  Rlokhus,  opført 
1671.  Det  hgger  paa  den  diminutive,  overgroede  „Kirke- 
gaard", der  gjør  Indtryk  ved  sin  Armod  og  kølige  Forladthed. 
Diiben  angav  for  c.  20  Aar  siden  Lappernes  hele  Antal  i 
Jokkmokks  Sogn  til  648.  Nu  angives  (af  Præsterne)  Tallet 
at  være  c.  470,  af  hvilke  de  allerfleste  -  c.  400  —  tilhøre 
Kvikkjokk-Distriktet.  Sognet  deles  i  fire  Territorier:  Jokk- 
mokk, Tuorpenjaure,  Sirkasluokt  og  Sjokksjokk. 
De  allerfleste  af  Lapperne  er  Fjældlapper,  en  mindre  Del 
Skovlapper,  nogle  faa  Fiskerlapper  og  Fattiglapper.  Reboerne 
af  Tuorpen  og  Sirkas  ere  momadiserende  Fjældlapper.  Disse 
to  Stammer  danne  det  allervæsentligste  af  Kvikkjokks  Lap- 
Menighed. 

Vanskelighederne  ved  at  skaffe  aldeles  paalidelige  Tal 
for   de    forskellige    Aarganges    ægte   Nomader  i  Kvikkjokks 

Menighed  synes  mig  uovervindelige.  Omtrentlige  Angivel- 
ser vil  man  derimod  kunne  erholde  hos  Embedsmændene 
(Præsterne).  Og  man  maa  lade  sig  nøje  med  disse,  thi  store 
Fejl  afstedkommes  næppe.  Baade  Dr.  Rosendahl  og  jeg 
have  indset,  at  man  har  Behov  for  locale  Lapkenderes  Bi- 
stand. I  Sveriges  officielle  Statistik  har  jeg  ikke  fundet 
brugbare  Angivelser.  Lap-Statistikken  er  i  det  Hele  endnu 
yderst  sparsom  og  mangelfuld,  og  de  Tal,  den  bragte  os, 
indeholde  store  Uoverensstemmelser. 

De  af  mine  ærede  Læsere,  der  elske  Tal,  ville  muligvis 
sige:  „Naar  et  Tal  ikke  er  absolut  paalideligt,  er  det  viden- 
skabelig-upræsentabelt.  I,  lictor!  et  relige  ad  palam!"  —  Jeg 
mener  dog,  at  der  kan  læres  noget  af  Kvikkjokks  Kirkebog. 
Desuden  skal  der  være  én,  der  gjør  en  Begyndelse  i  Ret- 
ning af  saadanne  Undersøgelser,  og,  saa  vidt  jeg  ved,  har 
ingen  Læge  eller  anden  Iagttager  forhen  benyttet  dette 
underlige  Archiv  til  Studier  over  Nomaderne.  Jeg  vil  da 
give,  hvad  jeg  fandt. 

„Kvikkjokks  Kyrko  Bok  ofver  Døde  och  Begrafne  samt 
Sammanvigde"  er  først  „inrattad  år  1784".  Den  er  tilsyne- 
ladende ført  med  noget  vexlende  Interesse.  Thi,  medens  der 
fra  1784  til  noget  ind  i  det  19de  Aarhnndrede  findes  ret  om- 
hyggelige Angivelser  af  Alder  og  formentlig  Dødsaarsag, 
blive  Optegnelserne  siden  ret  magre,  og  i  Tiden  fra  1846— 
61  er  de  meget  sparsomme.  Jeg  har  da  delt  mit  Materiale 
efter  Tiden  i  to  Dele,  omfattende  Tiden  fra  1784—1800  og 
fra  1861— Juh  94. 

Idet  jeg  med  Hensyn  til  de  af  mig  udarbejdede  Tabeller 
m.  m.  maa  henvise  til  min  Afhandling  i  „Ugeskrift  for 
Læger"  1895  Nr.  10,  11  og  12,  skal  jeg  her  kun  anføre 
mine  Hovedresultater: 

Dødeligheden  blandt  Tuorpen-  og  Sirkasstammens  No- 
madelapper er  i  første  Leveaar  særdeles  stor.  Ifølge  mine 
Beregninger  dør  sikkert  30,o6  pCt.  af  Stammen  i  dette  Aar 

Men,  da  man,  med  en  til  Vished  grænsende  Sandsynlighed, 
kan  antage,  at  en  betydelig  Del  af  „Døde  uden  Angivelse  af 
Alder"  ere  spæde  Børn,  vil  man  med  Ret  kunne  hævde,  at 
omkring  en  Trediedel  af  Befolkningen  dør  i  første 
Leveaar. 

I  Modsætning  hertil  er  Dødeligheden  i  2det  Aar  aldeles 
forsvindende:  2,14  pCt.  Der  kommer  saa  en  betydelig  Stig- 
ning i  Aldersklasserne  fra  5—15  Aar.  Denne  skyldes 
Diphtheritis.  I  20 — 40  Aar  har  Dødsfald  i  Barselseng  en 
stor  Del  af  Skylden  for  Mortaliteten  blandt  de  unge  Kvinder. 

Lappen  kan  opnaa  en  meget  høj  Alder  og  bevarer 
ofte  forbavsende  godt  sin  Legemskraft  og  sin  Be- 
vægelighed. 34  pCt.  af  Normaderne  naa  op  i  Aldersklas- 
serne over  60  Aar.  Og,  naar  et  Individ  af  Sirkas- 
Tuorpenstammerne  er  kommet  levende  over  første 
Barneaar,  da  har  det  en  glædelig  Sandsynlighed  for 
at  naa  de  højeste  og  allerhøjeste  Aldersklasser.  Thi 
af  228  Døde  i  en  Alder  af  over  ét  Aar  naaede  ikke 
mindre  end  111  ud  over  60  Aar,  d.  e.  48, «  pCL! 
Pudsigt  er  det,  som  før  omtalt,  at  se,  at  Enkemænd  og 
især  Enker  blive  ældst  af  alle.  Er  en  saadan  Person  tillige 
„fattighjon"  (understøttet  af  Fattigvæsnet),  naaer  han  næsten 
sikkert  de  allerhøjeste  Aldersklasser. 

Som  alt  bemærket  forhen,  tør  jeg  ikke  indestaa  for,  at 
de  i  min  Afhandling  angivne  Tal,  navnlig  paa  Nomadernes 
Mængde,  ere  absolut  nøjagtige.  Nøjagtigst  ere  Angivelserne 
af  Fødslernes  Antal  (s.  „Ug.  f.  Læger").  Min  udmærkede 
Vejleder  og  Ven,  Præsten  Svensson,  Kvikkjokk,  pointerer 
ogsaa  dette.  Men  det  turde  være  umuligt  at  opnaa  abso- 
lut nøjagtige  Talangivelser  for  Rennomadernes  Vedkommende. 
Alene  det  Factum,  at  Udvandringer  til  Norge  over  „Kjolen" 
nu  og  da  fremkalder  ret  betydelige  og  uberegnelige  Fluktua- 
tioner i  Folkets  Antal  paa  svensk  Side,  gjør  en  nøjagtig 
Statistik  over  en  lang  Aarrækkes  Befolkningsforhold  proble- 

matisk.  Udvandring  synes  langt  hyppigere  i  hine  Egne,  end 
Indvandring.  Alene  i  1868  og  70  udvandrede  til  Norge  li 
Lapniænd  og  14  Kvinder. 

Men,  skønt  Materialet  ikke  er  fuldtud  nøjagtigt,  ere  dog 
Manglerne  ikke  saa  store,  at  det  bliver  ubrugeligt.  Det  er 
muligt  at  drage  sine  Slutninger  af  dette  Materiales  groveste 
Træk.     Mest  i  Øjnefaldende  er: 

I.  Den  umaadelige  Nedgang  i  Antallet  af  No- 
made lapper.  Medens  disses  Middeltal  for  Femaaret  1794 
—98  er  606,  synker  det  i  Femaaret  1886—90  til  288; 

II.  Den  store  Dødelighed  i  første  Leveaar.  Mine 
Tal  for  Kvikkjokk-Lappernes  Vedkommende  stemme  ret  vel 
med  det  af  Rosendahl  for  Gellivara-Nomaderne  angivne. 

III.  Den  høje  Alder,  som  Nomadelappen  kan 
vente  at  naa,  saafremt  han  blot  overstaar  sit  tørste 
Leveaar. 

Angaaende  Sygdomsforholdene  (nosologiske  Forhold) 
hos  Nomade  lapperne  i  hine  Egne  foreligger  der,  saa  vidt 
jeg  ved,  næsten  intet  i  Litteraturen.  Diiben  har  ganske  vist 
(pg.  172  o.  flg.)  gjort  nogle  almindelige  Bemærkninger  om 
Lappernes  Sundhedstilstand :  „Lapparne  liafva  i  allmanhet  en 
god    helsa,    det   saga    alla,    som  skrifvit  om  dem:  Linné^), 


^)  Linné's  „I ter  Lapponicum"  er  just  derved  interessant  og  mor- 
som, fordi  den  store  Botaniker  næppe  nogensinde  har  drømt  om, 
at  denne  „Dagbog"  med  de  naive  Tegninger  en  Gang  skulde  blive 
trykt  og  benyttet  af  andre  end  ham  selv.  Kuriøse  ere  disse, 
ganske  usammenhængende,  Optegnelser,  der  vidne  om  en  hastig, 
skarp  Iagttagelsesevne,  et  luntvittigt  Hoved,  og  et  ungt,  godt 
Hjærte.  Men  springende  ere  disse  Data!  —  Midt  i  en  Optegnelse 
om  telluriske  Forhold  og  om  Floraen  forekommer  let  henkastede 
Bemærkninger,  som  denne:  „Qvinfolks  vagina  uteri  blifver  ej  af 
pingvedine  amplior,  snarere  angustior,  och  ju  magrare,  ju  storra 
vagina,"  —  eller:  ,.,Finnpigorna  hafva  stora  pattar.  lappigorna  små 
et  qvales  cruda  servat   puella   marito."  —  Den   sidste   Iagttagelse 

H.  Kaarsberg  :    Nordens  sidste  Nomade.  i  n 

Leem,  Hogstrøm,  Læstadius,  Rode  och  Stockfleth.'' 
Diiben  paastaar,  at  de  vel  kunne  angribes  af  de  fleste  acutte 
Sygdomme,  men,  at  det  sker  sjældent.  Han  nævner  „nerv- 
feber".  Kopper  og  Mæslinger.  De  to  sidste  Sygdomme  ind- 
føres med  Lapper,  der  have  besøgt  Kystbyerne.  „Folk  å& 
sædvanligvis  som  spæde  Børn  eller  i  den  høje  Alderdom, 
begge  Tilfælde  af  Brist  paa  Kraft  til  at  modstaa  Klimaet ;  de 
midaldrende,  som  dø,  fryse  ihjæl,  drukne,  eller  de  falde  for 
ydre  Læsioner:  et  Benbrud,  et  Skud,  et  Bjørnespyd."  Diiben 
omtaler,  hvorledes  Barselfeberen  i  visse  A åringer  har  krævet 
mange  Ofre  i  Lapmarken.  Han  har  udregnet,  at  8,5  pCt. 
af  Lapbefolkningen  i  1871  var  født  i  eller  før  Aar 
1800.  Men  i  1860  naaede  kun  2,8  pCt.  af  hele  Sveri- 
ges Befolkning  denne  Aldersklasse. 

Ogsaa  Linné  taler  om  Lappens  lange  Liv.  Af  de 
Grunde,  han  giver  herfor,  ere  nogle  visselig  uantagelige, 
andre  ramme  Sømmet  paa  Hovedet.  Til  de  sidste  høre: 
Luftens  Renhed,  det  herlige  Drikkevand,  Folkets  rolige  Tem- 
perament, og  dets  Haardførhed.  Linnés  Paastand,  at  Lappen 
som  Kødæder  kan  vente  et  langt  Liv,  „thi  kødædende  Dyr 
blive  gamle",  er  jo  ganske  uholdbar. 

Ifølge  de  Oplysninger,  jeg  har  samlet  om  Dødsaar- 
sagerne,  ere  Diibens  Paastande  ikke  alle  holdbare  (se 
Tavlerne  i  „Ug.  f.  Læger"),  om  de  end  indeholde  en  Sand- 
hed. Saaledes  falde  74  af  326  Dødsfald  paa  Alders- 
klasserne mellem  15de  og  50de  Leveaar. 

Linné  siger  mere  end  Diiben  om  Folkets  Sygdomme  og 
om  Lægemidlerne.  Han  nævner:  dolor  colicus,  som 
kureres  med  pulveriseret  Tobak,  Salt,  Sod  m.  m.,  Asthma,. 
Epilepsi,    Prolapsus   uvulæ   hos   en   Kone;   —  Manden    skar 


kan    jeg    bekræfte.     Lapkvinden    er    just    saa     „fladbrystet",    son* 
Kalmykkvinden. 

Drøvlen  af,  „sed  recrudescebat  post  annum",  —  prolapsus 
uteri  (Fremtald  af  Livmoderen),  Sting  og  Værk  i  Ryg  og 
Hofter,  og  derfra  ned  i  Underextreniiteterne.  Endvidere  for- 
tælles: „febris  rariss:  kopporna  silllan,  hine  sæpe  senescani 
variolis  moriuntur,  eani  ob  distantiam  incolarum,  sic  item 
aliæ  febres  acutæ.  Intermittens  ett  enda  exempel  et  calculi 
totidem.  Hosta,  hvilken  de  curera  med  svafval,  lagdt  på 
tungan,  eller  eld  och  draga  i  sig  roken,  qvod  specif:  sed 
admodum  sallan;"  —  se  her  en  Prøve  paa  Linnés,  ikke  altid 

letforstaaelige  Stil! „Några  då  de  hafva  ondt  i  hufvudet 

af  rus  eller  annat  hålla  hufvudet  for  brasan  till  det  gor  rått 
ondt,  hvilket  hjelper,   alias  stott  granris  lagdt  på  hufvudet." 

—  „Værk  kureres  med  Moxe,  en  bile  Kugle  af  tørt  Træ 
eller  Svamp,  som  antændes  paa  Huden."  —  „Uvulæ  proci- 
dentia,  klippa  af  apex  uvulæ  med  en  sax;    hine  Bartolinus." 

—  L.  angiver,  at  Dødehgheden  af  Kopper  og  Mæslinger, 
naar  disse  Sygdomme  forekomme,  er  meget  stor:  De  Koppe- 
syge  „do  såsom  af  pest  och  fly  for  fjalls,  och  do  traffligen." 
„Mesling  idem"  .  .  .  „Ofta  svulnar  halsen"  .  .  .  Øjnsygdomme 
angives  at  være  almindelig  udbredte;  de  gamle  ble  ve  ofte 
blinde  og  døve.  —  „Menstruorum  abstructio  rara,  nec  nimia, 
nec  adeo  magna  ae  nostris,  album  ignorant."  —  Naar  Børn 
have  Kirtelsvulster,  stikkes  Huden  over  disse  tilblods.  Her- 
ved udtømmes  Svulstens  „Hjærteblod".  —  „Lungsot  då  och 
då  .  .  .  Moderpassion  några."  —  Foruden  Moxe  anvendes  ud- 
vendig forskeUige  Salver  af  indkogt  Fløde,  Fedt  (Hundefedt) 
o.  Ign.  —  „Bafvergall  est  ipsis  panacea,  item  Bjørngalle." 
Men  Bæveren  er  nu  uddød. 

De  nosologiske  Forhold  frembyde  stedse  en  stor  og  sær- 
egen Interesse  hos  Nomadefolkene  og  hos  Naturfolk  i  det 
Hele.  Dette  gælder  ikke  mindst  for  Nomadelapperne  i  hine 
Egne.  Rénnomadens  Liv  er  hgesaa  underligt,  som  det  Khma 
og  den  Natur,  der  omgiver  ham.  Man  tænke  sig  Opholdet, 
Aaret  rundt,    i    en  usselig  Lapkote  i  et  Himmelstrøg,   hvor 

Temperaturen  veksler  mellem  -\-  30—33  C"  og  -r-  40  C. 
Man  forestille  sig  disse  Menneskers  Tilværelse,  naar  Sne- 
stormen kommer  og  indemurer  dem  i  den  mørke,  frygtelige 
Vinternat,  —  naar  Tøbrud  eller  „flén"  gjør  al  Communication 
til  en  Umulighed,  —  naar  Hungersnød  rammer  Folk  og  Fæ. 
Visselig  vil  man  erkende,  at  vi  hér  staa  lige  overfor  et  af 
disse  —  ikke  altfor  talrige  —  Exempler  paa,  hvorledes 
Mennesket  efterhaanden  formaar  at  afpasse  sit  Legeme  og 
sin  Aand  efter  Naturen  og  derved  forlænger  sit  Liv. 
En  Nomadelap  lader  sig  ustraffet  indesne.  Han  overnatter 
uden  Skade  i  en  Snedrive.  Hans  Haardførhed  og  Udholden- 
hed ere  hge  fænomenale.  Han  „springer"  med  korte,  hastige 
Skridt,  Dag  efter  Dag,  gennem  Sumpe  og  Skovmarker,  over 
Fjælde  og  opsvulmede  Elve,  gennemblødt  af  Regn  og  Sved, 
men  —  det  generer  ham  ikke!  Jeg  har  set  en  82aarig 
Olding  „springe"  en  Dagsrejse,  smidig  og  vever,  som  en  Los, 
med  en  betydehg  Byrde  paa  Ryggen.  Og  jeg  har  oplevet, 
at  en  70aarig  Mand  selvanden  tilbød  at  være  min  Rorgænger 
og  Bærer  paa  en  Rejse,  der  vilde  vare  i  8 — 12  Døgn,  og 
som  maatte  foretages  uden  Telt,  udelukkende  tilfods  og  i 
Robaad,  -  blot  jeg  vilde  „love  ham,  at  tage  fat  med,  naar 
vi  skulde  slæbe  Baaden  udenom  det  store  Vandfald,  —  men 
det  var  bare  en  halv  Mil,  det  gjaldt."  Og  naar  Lapmanden 
optræder  som  Ulvejæger,  naar  han  halvnøgen,  med  den  usle 
Madpose  dinglende  i  Bæltet,  uden  Søvn,  uden  Hvile,  rastløs 
glider  paa  sine  Ski  gennem  Ødet,  stirrende  med  Spydet  i 
Haand  efter  Ulvens,  Arvefjendens  Spor,  ilende  fremad,  Dage 
og  Nætter,  —  hvor  uhyre  en  Udholdenhed  maa  han  da  ikke 
forud  have  erhvervet  sig!  En  saadan  Jægers,  en  saadan 
Organismes  Tilstand  bringer  mig  til  at  tænke  paa  Indiens 
Fakirer  og  Orientens  Troldmænd  og  Hellige.  Der  maa  et 
psychisk  Element  til,  en  Art  Ekstase,  for  at  et  Menneske- 
legeme skal  kunne  præstere  noget  saadant,  —  langt  mere, 
end  det  vilde  Rovdyr. 

De  Oplysninger,  jeg  kan  give  om  Lapnomadens  Syg- 
domme, har  jeg  erholdt  ved  Studiet  af  Optegnelserne  i  Kvikk- 
jokk  Kapels  Archiv,  ved  Samtaler  med  sagkyndige  —  Læger 
og  Præster  —  og  med  Lapperne  selv,  samt,  selvfølgelig  for 
en  ringe  Del,  ved  Selvsyn.  Man  maa  ikke  kimse  ad  en 
Kilde,  som  et  saadant  Archivs  „formodede  Dødsaarsager", 
naar  man  har  for  sig  et  saa  vanskeligt  Materiale,  som 
Nomadelapperne.  Selvfølgehg  ser  jeg  grant  en  shg  Kildes 
store  Mangler.  Det  beror  paa  et  Tilfælde,  om  Præst  og  Lap- 
mand blive  enige  om  at  debitere  en  afdød  for  „Lungebetæn- 
delse" eller  „Sting"  eller  „andtappa"  o,  s.  v.  Men  det  er  af 
Interesse  naar  det  bemærkes,  at  en  Lap  er  død  af  „lungsot", 
„brystsjuka",  „svindsot"  eller  „tilrsjuka".  Thi  Tuberculosen 
er  kendt.  Den  optræder  hos  Renen.  Og  der  er  i  Reglen 
ingen  Anledning  til  at  betvivle,  at  en  Mand  virkelig  er  død 
af  Tubereulose,  naar  hans  Sygdom  karakteriseres  som  „svind- 
sot". Det  samme  maa  gælde  om  flere  andre  Dødsaarsager: 
Epilepsi.  Sindssygdom,  Selvmord,  Apoplexi,  Diphtheritis,  Bar- 
selfeber, Dødsfald  under  Fødslen  o.  fl.  a. 

Jokkmokks  Lægedistrikt  maaler  nogle  hundrede  danske 
Kvadratmile,  Lægen,  Dr.  Volf,  har  Bohg  i  Jokkmokk,  c.  3 
—  eller  flere  —  Dagsrejser  fra  Kvikkjokk.  Da  Fjældlapperne 
i  mere  end  Halvdelen  af  Aaret  staa  nogle  Dagsrejser  fra 
Kvikkjokk,  vil  man  forstaa,  at  Lægen  ikke  kan  anstille 
meget  omfattende  Betragtninger  over  Lappernes  Sygdomme 
udenfor  den  korte  Tid,  da  de  flokkes  paa  Markedet  i  Jokk- 
mokk. Dr.  Volf  skylder  jeg  dog  Tak  for  adskillige  Medde- 
lelser af  Interesse.  Det  samme  gælder  den  ærværdige  Lap- 
polog.  Provst  Læstadius,  samt  i  Særdeleshed  Præsten 
Svensson,  Kvikkjokk,  uden  hvis  kyndige  og  elskværdige 
Vejledning  —  saa  vel  under  mine  Ophold  i  Kvikkjokk  som 
efter  min  Hjemkomst  —  jeg  næppe  vilde  have  kunnet  yde 
dette  Afsnit  af  mit  Arbejde. 

Lappens  Ha  ar  graaner  vel  med  Aarene,  men  en  skal- 

det  Lap  hører  lil  Sjældenhederne.  Jeg  har  ingen  saadan  set. 
Hans  Tænder  ere  hvide  og  fortrinhge.  De  bhve  tidhgt 
stumpsHdte  af  at  gnave  Ben.  Hans  Hud  hjemsøges  ofte  af 
Hudsygdomme,  navnhg  af  Ekzem.  Lus  ere  meget  hyp- 
pige. De  ere  meget  besværhge  om  Sommeren.  Om  Vinteren 
hænger  Indehaveren  sin  Pels  op  i  Frosten  og  lader  Dyrene 
fryse  ihjel.  Der  bhver  dog  altid  nok  tilbage  i  den  øvrige 
Garderobe  til  fortsat  Formerelse  og  Plage.  Loppen,  pulex 
irritans,  forekommer  næppe  i  arctisk  Lapland.  Jeg  har  set 
mange  Snyltere,  men  aldrig  en  Loppe. 

Lappens  Sanser  er  skarpe.  De  bevares  ofte  saaledes 
til  en  meget  høj  Alder.  Dog  ere  Øjensygdomme  hyppige. 
Røgen  i  Koten,  Snelyset  og  Khmaet  bidrage  hertil.  Conjunc- 
tivitis,  Ektropion,  Taarevejrlidelser  og  Hornhindesaar  (ulc. 
corneæ)  forekomme  meget  hyppigt.  En  Del,  især  gamle 
Lapper  ere  blinde,  vistnok  oftest  som  Følge  af  ondartede 
Hornhindesaar  (ulc.  corneæ  serpens).  Af  Hjemmeraad  an- 
vende Fjældlapperne  (ved  Trachom?)  Skrabning  med  Kniv 
eller  Glasskaar  af  Indersiden  af  Øjelaagene  (conjunctiva  palpe- 
brarum). 

Flere  paastaa,  at  acutte  Sygdomme  ere  sjældne  Døds- 
aarsager  hos  Nomaderne.  Som  før  bemærket,  forholder 
det  sig  ikke  saaledes.  Talrige  Lapper  mellem  2det  og 
50de  Aar  ere  faldne  for  acutte  Sygdomme:  Lungebetændelse, 
Diphtheritis,  blodige  o.  a.  Diarhoer,  Mæslinger,  „nerffeber". 
Barselfeber,  Rosen  m.  fl.  Efter  alt  at  dømme  kan  Lapno- 
maden faa  de  samme  Sygdomme,  som  den  øvrige  Befolkning, 
—  maaske  med  ganske  faa  Undtagelser.  Paafaldende  er 
saaledes  hans  tilsyneladende  Immunitet  lige  overfor 
Syfilis.  Dr.  Volf  meddelte,  at  Syfihs  kun  fandtes  hos  den 
Del  af  Folket,  der  drog  til  Kysterne  af  den  bothniske  Bugt. 
Jeg  traf  selv  ikke  nogen  Lap,  der  frembød  ydre  Tegn  paa 
Sygdommen.  Og  der  findes  fra  1784—1894  kun  én  Gang 
(en  Kvinde)  anført  den  mistænkelige  Dødsaarsag  „Radesyge" 

i  Kvikkjokks  Kirkebog.  Saafremt  det  virkelig  forholder  sig 
saaledes,  at  Nomadelappen,  specielt  Fjældlapperne  af  Sirkas- 
Tuorpenstammen,  ere  immune  mod  Syfilis,  ligne  de  ikke  heri 
Kalmykkerne,  der  hærjes  af  denne  Sygdom. 

Kirtelsvaghed  (Scrophulose)  og  Blegsot  (Chlorose) 
ere  sjældne  hos  Nomadelapperne.  Volf  angav,  at  han  i  sin 
treaarige  Lap-Praxis  kun  yderst  sjældent  havde  set  Symp- 
tomer paa  disse  Sygdomme.  Jeg  har  ikke  selv  truffet  No- 
mader, men  vel  laplandske  Nybyggerbørn  med  scrophu- 
løst  eller  chlorotisk  Habitus. 

Engelsk  Syge  (Rhachitis)  kendes  ikke  hos  nomadise- 
rende  Lapper.  Volf  har  aldrig  set  Sj^gdommen  hos  disse. 
Muligvis  skyldes  dette  Forhold  Bjergluften.  Og  Iagttagelsen 
savner  ikke  Supplementer  fra  andre  Bjergegne  (s.  „Handbuch 
d.  speciellen  Therapi  d.  inneren  Krankheiten",  Penzoldt  u, 
Stintzing,  Pg.  190—92.  Volland  i  Davos  har  ikke  fundet 
Rhachitis  i  Bjergene,  trods  Befolkningens  meget  mangelfulde 
Ernæring). 

Flere  Lapkendere  paastaa,  atLungetuberculose  er 
sjælden  hos  Lapperne  i  de  arktiske  Lapmarker.  Læstadius 
havde  i  sit  lange  Liv  i  disse  Egne  vel  sét  Tæring  (pthisis 
pulmonum).  men  kun  „nu  og  da"  og  fortrinsvis  hos  Kvin- 
der. Volf  havde  ikke  constateret  noget  Tilfælde  af  denne 
Sygdom  hos  Nomadelapper.  Efter  alt  at  dømme,  er  Tu- 
berculose  ret  ualmindelig  hos  disse,  men  at  den 
findes,  holder  jeg  for  utvivlsomt.  Som  anført  er  Syg- 
dommen vel  kendt  af  Fjældlapperne.  Den  findes  hos  Renen. 
Og  den  forekommer  hos  Nybyggere  i  Fjældegne  højt  mod 
Nord;  saaledes  var  i  en  Familie  i  det  øde  Nybygge  Njunnes, 
et  Par  Dagsvandringer  nord  for  Sulitelma,  flere  voksne 
Sødskende  døde  af  langvarig  „tarsjuka". 

Kræft  forekommer.  Denne  Sygdom  er  angiven  4  Gange 
som  Dødsaarsag  i  Tiden  1784—1894,  men  selvfølgelig  maa 
den    være    meget    hyppigere.     Et    Tilfælde    af   Læbe-Kræft 

(epithelioma   labii)    har  jeg    selv   iagttaget   hos    en   gammel 
Lapgumma. 

Diphtheritis  nævnes  første  Gang  1865.  Den  optraadte 
da  særdeles  ondartet  baade  blandt  Nomadelapper  og  Nybyg- 
gere.    Ogsaa  senere  angives  D.  som  Dødsaarsag. 

Kopper  nævnes  paafaldende  nok  kun  en  eneste  Gang 
fra  1784—1894;  Skarlagensfeber  nævnes  første  Gang  1886 
med  kun  2  Dødsfald.  Dødsfald  af  Kighoste  og  Mæslin- 
ger synes  lige  saa  sjældne. 

Barselfeber  kræver  relativt  mange  Ofre.  Der  har 
været  Aar,  da  denne  Sygdom  optraadte  med  en  sørgelig 
Ondartethed.  Dødsfald  under  Fødslen  forekomme  ligeledes 
ret  ofte.  En  Lapkvinde  i  Fjældet  maa  anses  som  fortabt, 
om  hun  ej  kan  føde  sit  Barn  uden  Kunsthjælp. 

Uden  at  skulle  dvæle  ved  andre  acutte  Sygdomme,  skal 
jeg  omtale  Lappens  Nervesygdomme  og  hvad  herunder 
hører. 

Jeg  maa  atter  her  fremhæve,  at  Lappen  er  i  høj  Grad 
emotionelt  anlagt.  Samtidig  besidder  han  liden  Modstands- 
evne lige  overfor  Lidenskaber  og  Aleohol.  Vel  er  han  fred- 
sommehg  og  finder  sig  med  Taalmod  i  meget.  Men  bliver 
han  først  hidsig,  er  han  ganske  ubehersket.  Som  adskillige 
andre  Stammer,  hvis  Christendom  er  af  temmelig  ung  Dato, 
karakteriseres  Samfolket  som  et  fromt,  troende  Folk.  Men 
da  Læs  tadi  an  ismen  for  et  Par  Menneskealdre  siden  gik 
sin  pietistiske  Gang  gennem  Ødemarkerne,  blev  Lapperne 
fanatiserede  til  det  yderste,  og  Ytringerne  af  deres  Religi- 
onsiver  vare  fuldstændig  pathologiske.  —  Lappen  elsker 
Pirringsmidler:  Aleohol,  Tobak,  Kaffe.  Og  jeg  vil  fremhæve: 
Jeg  dadler  ham  ikke  for  denne  Kærlighed.  Jeg  hader 
den  lallende  Drukkenskab,  Overfyldningen,  Misbruget.  Men 
ikke  Bruget.  Der  findes  ikke,  saa  vidt  jeg  ved,  en  eneste 
Folkestamme  paa  Jorden,  saa  gryntende  vild,  at  den  jo  ikke 
har  fundet  paa  et  eller  andet  Stimulationsmiddel.    Negeren 

tygger  sin  Betel-Skraa,  Hestnomaden  drikker  sin  Tschigén, 
og  der  findes  mellem  Nord-Sibiriens  skrækkeligt  elendige 
Menneskestannner  Folk,  der  søge  Opmuntring  ved  at  drikke 
Urinen  af  en  opofrende  Kamerat,  der  forinden  har  været  ude 
i  Steppen  at  æde  —  Fluesvamp  (Muscarin  =  Forgiftning). 
Lappen  har  paa  mange  Egne  været  slem  til  at  „supe". 
Hjærteløse  Mennesker  udnyttede  hans  Rus  til  ublu  Vinding  i 
Handel.  Regeringen  forbød  al  Indførsel  af  Spirituosa,  Mis- 
sionairerne  prækede  mod  Fylderiet.  Men  —  der  findes 
„Sprit"  endda  i  Lapmarken.  Imidlertid  har  jeg  faaet  det 
bestemte  Indtryk,  at  Folket  i  de  af  mig  berejste  Trakter  til 
Hverdag  er  langt  mere  „nøgternt"  end  f.  Eks.  vi  Danske. 
Ogsaa  end  vore  gæve,  svenske  Brødre.  Og  det  er  saare 
langt  fra,  at  man  kan  stemple  Lule-Lapmarks  Lap- 
per som  til  Hverdag  umaadeholdne.  De  allerfleste 
smage  kun  Brændevin  nu  og  da,  ofte  med  lange  Mellemrum. 
Derimod  er  Lappens  Intollerance  lige  overfor  Spiri- 
tus paa  faldende:  En  eneste  „Dram"  er  undertiden  nok  til 
at  fremkalde  tydehg  Alcoholvirkning,  og  to  kunije  gjøre  en 
Lapraand  særdeles  ubehagehg.  Kvinder  og  Børn  nyde  ogsaa 
lejlighedsvis  af  den  forbudne,  men  hæftigt  atraaede  Vædske. 
Under  Rusen  er  Lappen  aldeles  overstadig.  I  Begyndelsen 
—  i  det  glade,  lykkelige  Stadium  —  træder  Recitativet 
(„jojken")  i  Talens  Sted.  Med  snart  ret  velklingende,  oftere 
fuldkommen  vilde  Sanglyde  fremstødes  dé  Ord,  man  ellers 
vilde  udtale  med  almindehg  Stemme,  ofte  aldeles  hverdags- 
lige Bemærkninger,  ofte  ogsaa  Improvisationer  af  lyrisk  eller 
patetisk  Karakter.  I  andet  Stadium  omfavner  man  og 
kærtegner  hinanden,  danser,  tæt  omslyngede,  „tullra  rundt", 
paa  Pladsen,  —  jojker!  jojker!  jojker!  —  indtil  man,  om 
galt  skal  være,  endehg  tumler  om,  og  befinder  sig  i  tredie 
og  sidste  Stadium  af  „fuldgod  Rus". 

I  Sammenhæng  med  Lappens   emotionelle  Nervesystem, 
hans  Overtroiskhed,  hans  Kulturstandpunkt  i  det  Hele,  med 

den  Forfølgelse,  den  Haan  og  de  hjærteløse  Udpresninger, 
hvorunder  han  i  Tidernes  Løb  visselig  har  lidt,  —  i  Relation 
til  alt  dette  maa  jeg  sætte  hans  rentud  mystiske  Mangel 
paa  Mod  lige  overfor  Situationer,  der  i  og  for  sig  intet 
skrækkeligt  frembyde.  Jeg  har  foran  omtalt  dette:  Han 
frygter  ikke  en  Kamp  med  den  store,  graa  Bjørn,  men  han 
frygter  Røvere  i  Fjældet,  en  almindelig  Blæst  paa  Søerne ;  han 
er  aldeles  ude  af  Stand  til  at  haandtere  en  Smule  Sejl.  Han 
gaar  løs  paa  en  Ulv  med  en  Pigkæp  i  sin  Haand,  —  og 
farer  sammen  i  „Laprædsel"  ved  en  uventet  Lyd  bag  Telt- 
lærredet. En  Tilstand,  der  ligner  „Kevot",  lapprådsla,  an- 
griber undertiden  Lapperne  under  Gudstjenesten  (s.  Læsta- 
dianismen).  Ifølge  Hogstrom  ledsages  Anfaldet  af  en  vis 
Efterabelseslyst :  De  efterligne  andres  Lader,  vride  Mund, 
pege  Fingre,  danse,  skrige  op;  men  de  ane  ikke,  hvad  de 
gjøre. 

Jeg  har  forhen  søgt  at  drage  Paralleller  mellem  denne 
furor  spasmodicus,  denne  krampagtige  Skræk,  og  visse  ganske 
lignende  Tilstande  hos  andre  Naturfolk  og  hos  Dyrene.  Ret 
beset  vil  man  finde  Analoga  hos  enhver  Almue  i  alle 
Lande;  ogsaa  i  vort.  Jeg  har  set  saadanne  Anfald  hos 
Zigenere  (Asiater),  hos  Kalmykkvinder,  og  hos  Danske.  ■ — 
Under  et  Uvejr  tyede  jeg  en  Gang  ind  i  et  fattigt  Kalmyk- 
telt.  Manden  var  alene  hjemme.  Han  tog  venhgt  imod  mig 
og  anviste  mig  en  Plads  paa  et  Faareskind.  Kort  efter  kom 
Konen  hjem.  Hun  tøvede  i  Teltdøren  og  skældte  Manden 
ud.  For  at  afværge  Stormen,  rakte  jeg  hende  en  Cigar.  Jeg 
var  aldeles  ubevæbnet  og  gjorde  mig  saa  venlig  og  elsk- 
værdig som  muhgt  ligeoverfor  denne  frygtelige  Dame.  Ikke 
desto  mindre  betoges  hun  ved  Synet  af  Cigaren  —  en  ganske 
vist  meget  slet,  russisk  —  af  et  Angstanfald,  der  varede  i 
flere  Minutter.  Hendes  Tilstand  lignede  Smaabørnenes  Nat- 
Rædsel,  pavor  nocturnus.  Hun  var  aldeles  vild.  Hendes 
Øjne  bleve  stive  og  stirrende.    Hun  skreg  og  gestikulerede, 

og  kastede  sig  endelig  ned  paa  et  nyligt  flaaet  Dyrs  Skind, 
som  hun  bearbejdede  paa  Kødsiden  med  sine  Hænder.  Man- 
den saa  til  med  et  roligt  Smil.  —  Hos  vor  Almue  —  under- 
tiden ogsaa  hos  Individer  af  de  velstillede  og  mest  oplyste 
Klasser  —  forekommer  ganske  analoge  Tilstande.  Snart  ere 
disse  ledsagede  af  en  kataleptisk  Passivitet:  Manden  er  „stiv 
af  Skræk",    snart    af    fægtende    Bevægelser    med    Armene, 


Stampen  i  Jorden  paa  samme  Plet,  og  —  hos  Børn  —  ufri- 
villig Afgang  af  Urin  og  Excrementer.  Den  gamle  Me.ster 
løj  ikke,  da  han  malede  Ørnen,  der  bortfører  i  Skyerne  den 
unge  Ganymed.  Den  guddommelige  Drengs  trivelige  Ansigt 
er  fordrejet  af  Skræk,  og  han  urinerer  kraftigt  ned  paa  den 
syndige  Jord. 

Hvad  nu  specielt  Lappen  angaar,  da  maa  det  her  frem- 
hæves, at  hans  Lands  Natur  vel  kan  have  Betydning  for 

Udviklingen  og  Vedligeholdelsen  af  en  vis  Sjælens  Mysticisme, 
en  vis  „Fiygt  for  det  ubekendte",  lurende  paa  Bunden  af 
hans  tilsyneladende  Sorgløshed  og  Sindshgevægt.  Thi  mægtig 
i  al  sin  barske,  ensformige,  øde  Vildhed,  —  i  al  sin  klare, 
af  Menneskene  saa  ufingererede  Ynde,  —  er  hine  højnordiske 
Egnes  Natur.  Det  er  ikke  Sandhed,  at  „de  fattige  i  Aanden", 
Naturfolk,  hdet  kundskabsrige  Almuesfolk  o.  a.  ligestillede, 
ikke  i  særdeles  høj  Grad  er  modtagelige  for  Naturens 
Paavirkning.  De  ere  det  vissehg  i  ligesaa  hø  en  Grad  som 
de  fleste  „Kulturmennesker",  ofte  i  endnu  højere.  Men 
sjældent  formaa  de  at  give  denne  Paavirkning  et  direkte, 
tydeligt  Udtryk.  Lappens  Kærlighed  til  hans  Land  er 
saa  dyb  og  saa  sand,  at  man  med  Ret  kan  kalde  den  en  af 
dette  Folks  mest  fremtrædende,  typiske  Særegenheder.  Alle 
Nomader  elske  deres  Land.  Men  Lappen  elsker  sit  saaledes, 
at  hans  Fantasi  næppe  vilde  kunne  foregøgle  ham  et  lykke- 
ligt Liv  udenfor  denne  Udørk,  —  uden  Synet  af  disse  Sne- 
fjælde,  disse  uendelige  Urskove,  disse  udstrakte  Sumpe,  disse 
umaadehge  Indsøer  og  disse  brede,  klare  Floder,  der  i 
mægtige  Vandfald  og  Fosser  fare  fraadende  og  brølende 
gennem  Ødet.  —  Og  en  Natur,  et  Land,  der  er  saa  elsket, 
tøver  ikke  med  at  fylde  —  til  Gengæld  —  Menneskenes  Sind 
med  særegne  og  ejendommelige  Forestillinger,  Tanker  og 
Følelser. 

Det  synes  da  ved  første  Øjekast  paafaldende,  at  dette 
kolde,  vintermørke  Land,  der  føder  et  Naturfolk,  hvis  Sind  er 
saa  aabent  for  Glæden  og  Livets  Nydelser,  som  Samefolkets, 
og  som  saa  ofte  bringer  sine  Sønner  haarde  og  sørgelige 
Livsvilkaar,  —  at  dette  Land  med  sin  uendelige  Vinternat, 
sin  korte,  underfulde  Sommerdag,  frembringer  saa  faa  Selv- 
mordere blandt  Nomaderne.  Selvmord  hører  til  de 
allerstørste  Sjældenheder  blandt  Nomaderne  i 
disse  Egne:  Fra  1784  til  1894  findes  kun  antegnet  ét  eneste 
Selvmord!     Der  er  ved  denne  Dødsaarsag  tilføjet  med  Gom- 

ministerens  Haand:  „Unr  langa  varit  sinnesrubbat."  Patien- 
ten, en  ugift  Mand,  aflivede  sig  ved  Hængning. 

Man  kan  ikke  med  Føje  indvende  herimod,  at  en  Del 
Selvmord  vel  kunne  forefalde,  uden  at  komme  til  andres 
Kundskab.  Thi  dels  staar  Selvmordet  i  langt  slettere  Ry 
i  Sverig  end  hos  os,  dels  vilde  en  slig  Begivenhed  næppe 
kunne  tænkes  skjult  af  de  meddelsomme  Lapper,  naar  de 
omsider  naaede  med  Liget  ned  til  Kapellet  og  deres  Ven, 
Præsten.  Endehg  er  Selvmordet  sikkert  en  Opfindelse  — 
sit  venia  verbo,  —  der  ikke  skyldes  Natur-,  men  Kultur- 
folkene.    Ogsaa  hos  Kalmykkerne  var  Selvmord  uhørt. 

Af  andre  voldsomme  Dødsaarsager  har  jeg  fra  1784 
til  1800  og  fra  1861  til  94  i  alt  noteret  22.  Af  de  Noter, 
der  ledsage  disse  Dødsaarsager,  lærer  man,  at  man  kan  blive 
opslugt,  forsvinde,  omkomme  i  Skov  og  Fjæld  endog  i  Aarets 
mildeste  Tid,  i  Maj,  Juh.  August.  Ofte  findes  den  omkomnes 
Ben  først  Aaret  efter  Katastrofen.  Af  disse  forulykkede 
Mennesker  ere  kun  8  over  50  Aar  gamle,  2  Børn,  Resten  i 
den  allerkraftigste  Alder.  Kun  9  Nomader  ere  druknede. 
Hele  Resten  ere  paa  anden  Maade  slugte  af  den  øde  og 
vilde  Natur. 

Meget  ofte  findes  i  Archivet  slet  ingen  Døds- 
a årsag  angiven:  i  197  Tilfælde  af  326.  Ordner  man  de 
angivne  Dødsaarsager  efter  deres  Hyppighed,  faas  følgende 
Række:  Sygdomme  i  Brystorganerne,  Barselsygdomme  og 
voldsom  Død,  (Drukning  undtagen),  Diphtheritis,  Diarhoer  o.  a. 
Tarmsygdom,  Drukning  og  „nerffeber"  samt  endelig  ganske 
enkelte  Tilfælde  af  andre  Sygdomme.  Af  129  døde,  hvis 
Dødsaarsag  findes  angiven,  vare  41  i  en  Alder  af  fra  10 
til  50  Aar. 

Som  kortfattet  Hoved-Resumé  skal  anføres: 

Der  foreligger  endnu  kun  særdeles  sparsomt  Materiale 
til  en  fuldstændig  paalidelig  Statistik  over  Nomade- 
Lapperne  i  hine  Landsdele. 

Diibens  Angivelse  om  hele  Lap  folkets  jævne  Forøgelse, 
Rosendahls  og  mine  Beviser  for  den  store  Nedgang  i 
Nomade-Lappernes  Antal,  de  foreliggende  Oplysninger  om 
Lappernes  —  specielt  Nomadelappernes  —  fænomenale  Mod- 
standskraft, deres  høje,  gennemsnithge Levealder,  naar  første 
Barneaar  er  overstaaet,  og  den  tilsyneladende  relativt 
ringeModtagelighed  for  „Kultursygdomme"  (Syfilis, Tuberculose, 
kronisk  Alcoholisme),  —  alt  dette  taler  for,  at  Lapfolket  i 
disse  Egne  ganske  vist  undergaar  en  Udviskningsproces  som 
Nomade-Folk,  men  at  dette  ingenlunde  betyder,  at 
Folket  degenererer  som  Stamme:  Ren-Nomaden  over- 
gaar  sikkert  og  hurtigt  i  den  bofaste  Befolkning,  og 
selv  om  Laptypen  endnu  i  lang  Tid  vil  bevares  i  denne, 
fordi  Giftermaal  mellem  Lapper  og  Svenskere  endnu  ere  ual- 
mindehge,  vil  det  dog  kun  være  et  Tidsspørgsmaal,  naar  en 
fuldkommen  „Forsvenskning"  vil  være  fuldbyrdet. 

Samtidig  med,  at  Nomaden  forsvinder  i  det  svenske 
og  —  i  Gellivaratrakten  —  i  det  finske  Folk,  vil  ogsaa  hans 
Land  bhve  udnyttet  paa  anden  Vis  end  hidtil. 

Den  modige,  nøjsomme  og  ædle  svenske  Nation  vil  have 
Kraft  og  Snille  nok  til  en  Gang  at  knække  disse  tavse  Øde- 
markers Trods  mod  Kulturen  og  til  at  udnytte  de  æventyrlige 
Rigdomme,  som  denne  storladne  og  vilde  Natur  gemmer  i 
sit  Jætteskød. 

Maatte  det  ske  til  begge  Folks  Vel! 

